Europos Parlamentas ragina užtikrinti konkurencijos taisyklių laikymąsi
Ekonomikos ir pinigų reikalai
2006-04-04 - 15:51
Europos Parlamentas antradienį patvirtino ataskaitą apie ES konkurencijos politiką 2004 m. Deputatai pritaria Europos Komisijos vykdomai konkurencijos politikai ir ragina užtikrinti, kad ES šalys vykdytų konkurencijos taisykles. Komisija raginama laiku įsikišti jų nevykdymo bei diskriminacinės valstybių politikos atvejais.
Deputatai susirūpinę dėl nesugebėjimo visiškai atverti ES dujų ir elektros rinkų. Jie pritaria Komisijos pradėtam šių rinkų tyrimui. Parlamentarai taip pat pritaria Komisijos vykdomiems bankų mokėjimų ir įmonių draudimo rinkų tyrimams, tačiau ragina suteikti pakankamai laiko valstybėms parengti išsamius atsakymus. Komisija raginama išaiškinti „Altmark“ bylos išvadas dėl valstybės pagalbos viešosioms paslaugoms (šioje byloje Europos Teisingumo Teismas sprendė, ar vienos Vokietijos savivaldybės subsidijos autobusų bendrovei nepažeidė ES konkurencijos taisyklių). Parlamentas taip pat siūlo apsvarstyti galimybę įteisinti įmonių pareigą kompensuoti konkurentų nuostolius, patirtus dėl konkurencijos taisyklių pažeidimų. Savo ruožtu deputatai norėtų svarbesnio Europos Parlamento vaidmens tobulinant ES konkurencijos politiką.
EP Ekonomikos ir pinigų politikos komiteto pranešėjas Alain LIPIETZ (Žaliųjų frakcija, Prancūzija) nesutiko su Komiteto pasiūlytomis ir Parlamento patvirtintomis pataisomis, todėl paprašė išbraukti jo pavardę ataskaitoje.
A6-0065/2006
Dėl 2004 m. Europos Komisijos ataskaitos apie konkurencijos politiką
Iniciatyvos procedūra. Svarstymas: 2006-04-03. Balsavimas: 2006-04-04
20060330IPR06840
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
