Gavaus oro gūsis: švaresnių miestų link
Transportas
2008-07-08 - 14:57
Vis daugiau didmiesčių ima riboti eismą centre Ką daryti, kad Europos miestai nebūtų paversti ištisinėmis automobilių stovėjimo aikštelėmis, pro kurias plaukia vėžlio greičiu judančio transporto upės? Šįvakar europarlamentarai aptars Reinhardo Racko parengtą pranešimą dėl naujos mobilumo mieste kultūros. Jame siūloma užtikrinti, kad Europos miestai galėtų rinktis įvairias lanksčias priemones, leisiančias užtikrinti efektyvią miestų centrų prieigą ir sklandžius transporto srautus.
Reinhard Rack (Europos liaudies partijos ir Europos demokratų frakcija, Austrija) pranešimas – atsakas į Komisijos Žaliąją knygą dėl naujos mobilumo mietuose kultūros bei Baltąją knygą dėl Europos transporto politikos gairių iki 2010 m.
Miestai – automobilių įkaitai?
Gyvenimo kokybę simbolizuojantis automobilis miestuose nejučia tapo šios kokybės griovėju. Spūstyse dūstantys miestai neatsigina taršos, triukšmo bei tiesioginių ir netiesioginių transporto aukų.
Pranešime teigiama, kad transporto problemos visuose miestuose iš esmės yra labai panašios, todėl miestams ir bendruomenėms vertėtų pateikti lengvai palyginamų ir konkrečiais atvejais panaudojamų priemonių rinkinius.
Efektyviausiai keitimąsi pažangiąja patirtimi leistų užtikrinti europinė mobilumo strategija, kuri padėtų mažinti priklausomybę nuo asmeninių automobilių ir skatintų pereiti prie tausesnio transporto.
Subalansuotos priemonės
Pranešime didžiausią dėmesį siūloma skirti neįgaliųjų, pagyvenusių žmonių, mažus vaikus turinčių asmenų judrumui užtikrinti, saugumo keliuose didinimui bei pažangiųjų transporto sistemų diegimui.
Europarlamentarai siūlo parengti efektyvių vietos iniciatyvų sąrašą dėl kelių rinkliavų įvedimo, žaliųjų zonų plėtros, viešojo transporto saugumo ir dviratininkų apsaugos. Žaliosios zonos, mokesčiai už įvažiavimą į centrą bei spūsčių mokesčiai jau tapo Londono, Romos, Milano, Valetos ir Stokholmo kasdienybe.
Siūloma skatinti įvairias tvaraus mobilumo grandis, tokias kaip ėjimas pėsčiomis, važiavimas dviračiu, naudojimasis viešuoju transportu, kelionės automobiliu drauge su pakeleiviais ar važiavimas į darbą vienu automobiliu. Pranešime minimos ir tokios priemonės kaip nuotolinis darbas bei lanksčių mokslo ir darbo grafikų sudarymas.
20080707STO33542 Pranešimo dėl mobilumo mieste tekstas Ekonomiškesni ir ekologiškesni automobiliai Efektyvesnis ir ekologiškesnis transportas Europos keliuose Transportas: visi straipsniai Europos judrioji savaitė: erdvės pėstiesiems ir dviratininkams
LT
1
PHOTO
20080704PHT33485.jpg
LT
5
LINK
/news/public/documents_par_theme/910/default_lt.htm
-//EP//TEXT REPORT A6-2008-0252 0 NOT XML V0//LT
-//EP//TEXT IM-PRESS 20080616STO31715 0 NOT XML V0//LT
-//EP//TEXT IM-PRESS 20080307STO23281 0 NOT XML V0//LT
-//EP//TEXT IM-PRESS 20070913STO10375 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
