Didysis interneto brolis: pavogtas privatumas
Informacija
2009-03-06 - 18:46
Internete su konfidencialiais duomenims vertėtų elgtis atsargiai „Internetas – nuostabiausias pamatinių teisių įtvirtinimo įrankis, kuris, deja, gali būti panaudotas ir jų ribojimui“, – pabrėžia pranešėjas saugumo internete stiprinimo klausimu Stavros Lambrinidis. Jis primena, kad pasinaudoti mūsų asmeniniais duomenimis teisėtais ar neteisėtais tikslais norėtų visi, pradedant policija, verslininkais ir baigiant nusikaltėliais. Apie interneto vartotojų privatumo apsaugą diskutuota kovo 5 d. Piliečių laisvių komiteto surengtuose svarstymuose.
Pasak Stavroso Lambrinidio (Socialistų frakcija, Graikija), vis didėjantis stebėjimas nejučia, su mūsų pačiu „sutikimu“, gali mus ilgainiui paversti „Didžiojo brolio“ visuomenėmis.
Su sąlygomis susipažinau, jas suprantu ir su jomis sutinku?
Savo asmeninius duomenis galime išbarstyti internete įvairiais būdais – nesusimąstę palikdami varneles ant mūsų duomenis leidžiančių naudoti išlygų ar net neskaitę sutarčių spustelėdami „sutinku“. Kur vertėtų nubrėžti tokio sutikimo ribas?
„Ar galime šnekėti apie sąmoningą sutikimą dėl duomenų naudojimo, jei žmonės net neperskaito ar nesupranta naudojimosi tam tikra paslauga sąlygų ir taisyklių? Manau, kad ne“, – sako S. Lambrinidis, pabrėždamas, jog interneto bendrovės ir valdžios institucijos šioje srityje turi daug didesnes galias ir žinias, nei pavienis vartotojas.
Pasak deputato, didžiausios kovos interneto saugumo ir privatumo užtikrinimo srityje artimiausiais metais kaip tik ir vyks dėl sutikimo ribų nustatymo. Anot jo, priimtini tik sutikimai, gauti aiškiai ir nedviprasmiškai išdėsčius naudojimo sąlygas.
Politikas primena, kad firmos dažnai mainais už asmeninių duomenų perdavimą siūlo patrauklesnes paslaugų sąlygas. Iš tiesų – patraukti įvairių akcijų neretai nesusimąstydami puolame įvedinėti asmeninius duomenis.
Viešas gyvenimas ir privatumo praradimas
S. Lambrinidžio pranešime siūloma užtikrinti efektyvesnę interneto vartotojų duomenų apsaugą, įtvirtinant teisę reikalauti, kad būtų ištrinti interneto svetainėse paskelbti jų asmeniniai duomenys.
„Prieš kelis dešimtmečius apie tai, kokias knygas ir žurnalus skaitau, težinojo mano šeima“, – S. Lambrinidis prisimena laikus, kuriais socialiniai tinklai nebuvo pilni visiems pasiekiamos asmeninės informacijos.
Susitikime kalbėjęs Europos duomenų apsaugos priežiūros pareigūnas Peter Hustinx pabrėžė jaunimo informavimo apie dalijimąsi asmeniniais duomenimis pavojus svarbą, o ES pagrindinių laisvių agentūros atstovas Stefano Rodota priminė skaitmeninės atskirties problemą.
Saugumas – be paranojiško sekimo ir kontrolės
Peter Hustinx aiškina, kad internetas nėra taisyklių nesusaistyta erdvė – jame taikomos tikrame pasaulyje galiojančios taisyklės ir vertybės. Pasak jo, interneto teisių bilis galėtų tapti naudingu įrankiu, įvardijančiu mūsų kibernetinėje erdvėje turimas teises.
Nors internete ir yra pavojų, tačiau mes neturėtume siekti „šizofreniško“ saugumo lygio, pabrėžė susitikimo dalyviai. Anot jų, nors su interneto nusikaltimais, tokiais kaip tapatybės vagystės, turi būti efektyviai kovojama, žmonėms turi būti užtikrinta prieigos prie informacijos teisė. „Elektroninį neraštingumą didinantis prieigos prie interneto blokavimas būtų neproporcinga kovos su internetiniu nusikalstamumu priemonė“, – akcentavo S. Lambrinidis.
Piliečių teisių komitetas Stavroso Lambrinidžio pranešimą dėl saugumo ir pagrindinių laisvių internete stiprinimo patvirtino vasario 17 d., plenarinę sesiją jis turėtų pasiekti kovo pabaigoje.
20090302STO50556 Piliečių teisių internete apsauga [EN] Pranešimas dėl saugumo internete stiprinimo [EN, pdf] Susitikimo dokumentai [EN] Anonimiškas naršymas internete: tikrovė ar iliuzija? Apsipirkimas internete: saugesnė elektroninė prekyba „be sienų“ Europos duomenų apsaugos priežiūros pareigūnas Baltosios rinkimų technologijos: interneto teikiamos galimybės Balsavimas internetu – didesnio aktyvumo garantas?
LT
1
PHOTO
20090306PHT51043.jpg
LT
3
LINK
/meetdocs/2004_2009/documents/dv/a6-0103_2009_/a6-0103_2009_en.pdf
LT
4
LINK
/meetdocs/2004_2009/organes/libe/libe_20090305_0900.htm
LT
6
LINK
/sides/getDoc.do?type=IM-PRESS&reference=20070622STO08191&language=LT
LT
7
LINK
http://www.edps.europa.eu/EDPSWEB/edps/pid/1?lang=lt
-//EP//TEXT IM-PRESS 20090302IPR50633 0 NOT XML V0//LT
-//EP//TEXT IM-PRESS 20080121STO19257 0 NOT XML V0//LT
-//EP//TEXT IM-PRESS 20090205STO48542 0 NOT XML V0//LT
-//EP//TEXT IM-PRESS 20090206STO48709 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
