P6_TA(2007)0532
Paprastųjų tunų išteklių rytinėje Atlanto dalyje ir Viduržemio jūroje atkūrimo planas *
A6-0408/2007
2007 m. lapkričio 15 d. Europos Parlamento teisėkūros rezoliucija dėl pasiūlymo dėl Tarybos reglamento, nustatančio daugiametį paprastųjų tunų išteklių rytinėje Atlanto dalyje ir Viduržemio jūroje atkūrimo planą ( COM(2007)0169 – C6-0110/2007 – 2007/0058(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą Tarybai ( COM(2007)0169 ),
–
atsižvelgdamas į EB sutarties 37 straipsnį, pagal kurį Taryba kreipėsi į Parlamentą dėl konsultacijos ( C6-0110/2007 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Žuvininkystės komiteto nuomonę ( A6-0408/2007 ),
1.
pritaria Komisijos pasiūlymui su pakeitimais;
2.
ragina Komisiją pagal EB sutarties 250 straipsnio 2 dalį atitinkamai pakeisti savo pasiūlymą;
3.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.
ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5.
paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas Parlamento pakeitimai Pakeitimas 1 3 a straipsnis (naujas)
3a straipsnis
Ne vėliau kaip prieš vieną mėnesį iki tol, kol Komisijai turi būti išsiųsti 12 ir 13 straipsniuose numatyti laivų ir tunų gaudyklių sąrašai, valstybės narės elektroninėmis priemonėmis pateikia Komisijai žvejybos planą, kuriame nurodo laivų ir tunų gaudyklių, kurioms prašoma išduoti žvejybos leidimus, skaičių, kartu pateikdamos informaciją apie numatomą žvejybos pastangą.
Kiekviena valstybė narė užtikrina, kad žvejybos plane nurodytas laivų ir tunų gaudyklių skaičius būtų proporcingas minėtajai valstybei narei nustatytai paprastųjų tunų kvotai.
Pakeitimas 2 4 straipsnio 1 dalis 1.
Visos valstybės narės joms tekusią paprastųjų tunų kvotą gali paskirti su jų vėliava plaukiojantiems žvejybos laivams, kuriems buvo leista žvejoti paprastuosius tunus aktyviaisiais žvejybos įrankiais, ir joje registruotoms tunų gaudyklėms, kuriomis galima žvejoti kaip aktyviaisiais žvejybos įrankiais.
1.
Visos valstybės narės joms tekusią paprastųjų tunų kvotą gali paskirti su jų vėliava plaukiojantiems žvejybos laivams, kuriems buvo leista žvejoti paprastuosius tunus aktyviaisiais žvejybos įrankiais, ir joje registruotoms tunų gaudyklėms, kuriomis galima žvejoti kaip aktyviaisiais žvejybos įrankiais,
kurie nurodyti 3a straipsnyje numatytame žvejybos plane.
Pakeitimas 3 4 straipsnio 2 a dalis (nauja)
2a.
Kiekviena valstybė narė imasi reikiamų priemonių, kad užtikrintų, jog jos tunų tukinimo ir šėrimo pajėgumas atitinka paprastųjų tunų BSLK rytinėje Atlanto dalyje ir Viduržemio jūroje.
Pakeitimas 4 5 straipsnio 1 dalis 1.
Už nacionalinės jurisdikcijos žvejybos rajonų ribų pelaginėmis
ūdomis žvejojančiais laivais (ilgesniais nei 24 m) paprastuosius tunus rytinėje Atlanto dalyje ir Viduržemio jūroje draudžiama žvejoti nuo 1 d. iki gruodžio 31 d.,
išskyrus žvejybos rajoną, kuris apibrėžiamas taip: į vakarus nuo 10° vakarų ilgumos ir šiaurę nuo 42° šiaurės platumos
.
1.
Pelaginėmis
ūdomis žvejojančiais laivais (ilgesniais nei 24 m) paprastuosius tunus rytinėje Atlanto dalyje ir Viduržemio jūroje draudžiama žvejoti nuo
birželio
1 d. iki gruodžio 31 d.
Pakeitimas 5 5 straipsnio 4 a dalis (nauja)
4a.
Tais laikotarpiais, kai žvejyba draudžiama, žvejams (laive esančiam personalui ir laivo savininkams) iš Europos žuvininkystės fondo lėšų skiriama piniginė kompensacija, siekiant įgyvendinti Reglamento (EB) Nr. 2371/2002 5 straipsnyje nurodytus atkūrimo planus.
Pakeitimas 6 7 straipsnio 2 dalis
2.
Nukrypstant nuo šio straipsnio 1 dalies nuostatų ir nepažeidžiant 10 straipsnio nuostatų, verslinis paprastųjų tunų (Thunnus thynnus) dydis – 8 kg – taikomas šiems paprastiesiems tunams:
Išbraukta.
a) kartinėmis ūdomis, velkamosiomis ūdomis pelaginių rūšių žuvis žvejojančių laivų ir pelaginiais tralais žvejojančių tralerių rytinėje Atlanto dalyje sužvejotiems paprastiesiems tunams;
b)
Adrijos jūroje sužvejotiems paprastiesiems tunams, kurie bus auginami žuvininkystės ūkiuose.
Pakeitimas 7 12 straipsnio 1 dalies 1 a pastraipa (nauja)
Į sąrašą įtrauktų laivų skaičius atitinka žvejybos pastangos sąlygas ir apskaičiavimus, numatytus 3a straipsnyje nurodytame žvejybos plane.
Pakeitimas 8 13 straipsnio 1 dalies 1 a pastraipa (nauja)
Į sąrašą įtrauktų tunų gaudyklių skaičius atitinka žvejybos pastangos sąlygas ir apskaičiavimus, numatytus 3a straipsnyje nurodytame žvejybos plane.
Pakeitimas 9 17 straipsnio 5 a dalis (nauja)
5a.
Komisija užtikrina, kad paprastųjų tunų žvejybos veikla nedelsiant būtų nutraukta valstybėse narėse, kuriose nesilaikoma informavimo terminų, numatytų 5 dalyje.
Pakeitimas 10 21 straipsnio 2 a dalis (nauja)
2a.
Remdamasi duomenimis apie tunų gaudyklėmis sužvejotą kiekį ir siekdama turėti svarbų informacijos šaltinį, kad galėtų stebėti paprastųjų tunų išteklių padėtį, Komisija, bendradarbiaudama su TATAK, parengia Atlanto vandenyno tunų gaudyklių atkūrimo ir tunų gaudyklių, kurios nutraukė savo veiklą Viduržemio jūroje, atnaujinimo planą.
Pakeitimas 11 24 straipsnio 4 a dalis (nauja)
4a.
Valstybės narės bendradarbiauja siekdamos suderinti nacionalinius teisės aktus, reglamentuojančius įgyvendinimo priemones, taikomas laivams, kurie plaukioja su jų valstybės vėliava ir kurie, kaip buvo nustatyta, nesilaiko šiame reglamente numatytų pareigų
.
