KLAUSIMAS ŽODŽIU H-0131/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Laima Liucija Andrikienė
Tarybai
Tema: Būtinybė parengti bendrą ginklų pardavimo trečiosioms šalims taisyklių rinkinį
Neseniai Prancūzija pradėjo derybas su Rusija dėl galimo keturių karo laivų „Mistral“ pardavimo. Šiomis derybomis pasipiktino keletas ES valstybių narių, įskaitant Latviją, Lietuvą, Estiją ir Lenkiją, kurios pareiškė, kad karo laivų „Mistral“ pardavimas neigiamai paveiktų jų pačių ir kai kurių ES kaimynių saugumą. Minėtosios šalys pažymėjo, kad savo pobūdžiu „Mistral“ klasės laivai yra akivaizdžiai skirti agresijai vykdyti.
Ar ES pirmininkaujanti Ispanija, atsižvelgdama į Lisabonos sutartyje išdėstytus bendruosius gynybos siekius ir į ją įtrauktą solidarumo saugumo ir gynybos srityje išlygą, nemato būtinybės nustatyti bendrą ES taisyklių dėl ES valstybių narių trečiosioms šalims parduodamų ginklų rinkinį?
