GALUTINIS
A6-0454/2006
8.12.2006
***I
PRANEŠIMAS
dėl pakeisto pasiūlymo dėl Europos Parlamento ir Tarybos sprendimo dėl 2007–2013 m. Informacijos apie narkotikus ir jų prevenciją specialios programos pagal Pagrindinių teisių ir teisingumo bendrąją programą sudarymo
(COM(2006)0230 – C6‑0095/2005 – 2005/0037(COD))
Piliečių laisvių, teisingumo ir vidaus reikalų komitetas
Pranešėjas:
Inger Segelström
PE 376.744v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
Biudžeto komiteto NUOMONĖ....................................................................................22
PROCEDŪRA...........................................................................................................................29
EUROPOS PARLAMENTO TEISĖKŪROS REZOLIUCIJOS PROJEKTAS
dėl Europos Parlamento ir Tarybos sprendimo dėl 2007–2013 m. Informacijos apie narkotikus ir jų prevenciją specialios programos pagal Pagrindinių teisių ir teisingumo bendrąją programą sudarymo
( COM(2006)0230 – C6‑0095/2005 – 2005/0037(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į iš dalies pakeistą Komisijos pasiūlymą Europos Parlamentui ir Tarybai ( COM(2006)0230 )
Dar neskelbta Oficialiajame leidinyje. ,
– atsižvelgdamas į EB sutarties 251 straipsnio 2 dalį ir 152 straipsnį, pagal kuriuos Komisija jam pateikė pasiūlymą ( C6‑0095/2005 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Piliečių laisvių, teisingumo ir vidaus reikalų komiteto pranešimą ir Biudžeto komiteto nuomonę ( A6‑0454/2006 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
PARLAMENTO PAKEITIMAI
Šį tekstą pakeitė Tarybos tarnybos ir jį turėtų patvirtinti teisininkai-lingvistai.
Iš dalies pakeistas pasiūlymas
EUROPOS PARLAMENTO IR TARYBOS SPRENDIMAS
Specialiosios programos „Narkotikų prevencija ir informacija apie juos“, kuri yra Bendrosios pagrindinių teisių ir teisingumo programos dalis, sudarymas 2007–2013 m. laikotarpiui
EUROPOS PARLAMENTAS IR EUROPOS SAJUNGOS TARYBA,
atsižvelgdami į Europos bendrijos steigimo sutartį, ypač į jos 152 straipsnį,
atsižvelgdami į Komisijos pasiūlymą
OL C […], […], p. […]. ,
atsižvelgdami į Europos ekonomikos ir socialinių reikalų komiteto nuomonę
OL C 69, 2006 3 21, p. 1. ,
laikydamiesi Sutarties 251 straipsnyje nustatytos tvarkos
OL C […], […], p. […]. ,
kadangi:
(1) Europos bendrijos steigimo sutartyje nustatoma, kad nustatant ir įgyvendinant visas Bendrijos politikos ir veiklos kryptis turi būti užtikrinama žmonių sveikatos aukšto lygio apsauga; pagal Sutarties 3 straipsnio 1 dalies p punktą reikalaujama Bendrijos veiksmų siekiant aukšto lygio sveikatos apsaugos.
(2) Bendrijos veikla turėtų papildyti valstybių narių politiką, kurios paskirtis – gerinti visuomenės sveikatą, šalinti pavojaus žmonių sveikatai šaltinius ir mažinti su priklausomybe nuo narkotikų susijusią žalą sveikatai, įskaitant informavimo ir prevencijos politiką.
(3) Kadangi pagal mokslinių tyrimų duomenis daug Europos piliečių serga ir miršta dėl ligų, susijusių su priklausomybe nuo narkotikų, su priklausomybe nuo narkotikų susijusi žala sveikatai yra viena iš didžiausių visuomenės sveikatos problemų.
(4) Komisijos komunikatas Tarybai ir Europos Parlamentui dėl ES kovos su narkotikais strategijos ir Kovos su narkotikais veiksmų plano (2000–2004 m.)
COM (2004) 707. galutinio įvertinimo rezultatų parodė, kad į ES kovos su narkotikais politikos kūrimą reikia nuolat įtraukti pilietinę visuomenę.
(5) Europos Parlamento ir Tarybos sprendime, patvirtinančiame Bendrijos veiksmų visuomenės sveikatos srityje programą (2003–2008 m.), numatoma kurti strategijas ir priemones, taikytinas priklausomybei nuo narkotikų, kaip vienam iš svarbių su gyvenimo būdu susijusių sveikatos veiksnių.
(6) 2003 m. birželio 18 d. Rekomendacijoje dėl narkomanijos žalos sveikatai prevencijos ir mažinimo
OL L 165, 2003 7 3, p. 31. Taryba rekomendavo valstybėms narėms priklausomybės nuo narkotikų prevenciją ir susijusios rizikos mažinimą nustatyti kaip vieną iš su visuomenės sveikata susijusių tikslų bei atitinkamai kurti ir įgyvendinti visapusiškas strategijas.
(7) 2004 m. gruodžio mėn. Europos Vadovų Taryba patvirtino Europos Sąjungos kovos su narkotikais strategiją 2005–2012 m., kuri aprėpia visą Europos Sąjungoje vykdomą su narkotikais susijusią veiklą ir kuria nustatomi pagrindiniai tikslai. Šie tikslai, be kita ko, yra tokie: siekti aukšto sveikatos apsaugos, gerovės ir socialinės sanglaudos lygio mažinant narkotikų vartojimą, priklausomybę nuo jų ir su narkotikais susijusią žalą sveikatai bei visuomenei ir vykdant prevenciją.
(8) Taryba priėmė ES kovos su narkotikais veiksmų planą (2005–2008 m.)
OL C 168, 2005 7 8, p. 1. , kuris yra labai svarbus dokumentas, siekiant Europos Sąjungos kovos su narkotikais strategiją 2005–2012 m. paversti konkrečiais veiksmais. Galutinis veiksmų plano tikslas – smarkiai sumažinti narkotikų vartojimą tarp gyventojų ir sumažinti socialinę žalą bei žalą sveikatai, kurią sukelia neteisėtų narkotikų vartojimas ir prekyba jais.
(8a) Programa siekiama įgyvendinti ES kovos su narkotikais strategijoje (2005–2012 m.) ir ES kovos su narkotikais veiksmų plane (2005–2008 m. ir 2009–2012 m.) nustatytus tikslus, remiant projektus, kurių paskirtis – narkotikų vartojimo prevencija, be kita ko skatinant su narkotikais susijusios žalos mažinimą ir gydymo metodus, grindžiamus naujausiomis mokslo žiniomis.
(9) Svarbu ir būtina pripažinti, kad narkotikai turi rimtą tiesioginį ir ilgalaikį poveikį atitinkamų asmenų sveikatai, psichologinei bei socialinei raidai ir lygioms galimybėms bei asmenims, šeimoms ir bendruomenėms, o visa visuomenė dėl jų patiria dideles sąnaudas socialiniu ir ekonominiu požiūriu.
(9a) Ypač daug dėmesio reikėtų skirti narkotikų vartojimo prevencijai, skirtai jauniems žmonėms, kurie yra pažeidžiamiausia visuomenės grupė. Svarbiausias prevencijos uždavinys – skatinti jaunus žmones pasirinkti sveiką gyvenimo būdą.
(10) Europos Bendrija gali suteikti pridėtinės vertės veiksmams, kurių turi imtis valstybės narės informacijos apie narkotikus, jų prevencijos, įskaitant gydymo ir su narkotikais susijusios žalos mažinimo srityse, papildydama šiuos veiksmus ir skatindama jų sąveiką.
(10a) Reikėtų užtikrinti papildomumą su Europos narkotikų ir narkomanijos stebėsenos centro technine kompetencija, naudojantis Centro parengta metodika bei geriausia praktika, o Centrui dalyvaujant metinės darbo programos rengime.
(11) Siūlomų veiksmų tikslų pavienės valstybės narės negali deramai pasiekti, nes būtina keistis informacija EB lygiu ir visoje Bendrijoje skleisti gerą praktiką. Šie tikslai gali būti geriau pasiekti Bendrijos lygiu. Kadangi būtinas suderintas ir daugiadisciplininis požiūris, taip pat dėl iniciatyvos masto arba poveikio, Bendrija gali patvirtinti priemones laikydamasi Sutarties 5 straipsnyje nustatyto subsidiarumo principo. Pagal tame straipsnyje nustatytą proporcingumo principą šiuo sprendimu nenumatoma nieko, kas nėra būtina siekiant šių tikslų.
(12) (...)
(12a) Atsižvelgdama į Bendrijos finansavimo matomumo svarbą, Komisija turėtų vadovauti sudarant palankesnes sąlygas iš šio fondo dotacijas gaunančioms valdžios institucijoms, nevyriausybinėms organizacijoms ar kitiems subjektams tinkamai pripažinti gautą paramą.
(13) Šiuo sprendimu visai programos trukmei nustatoma finansinė programa, kuri biudžeto valdymo institucijai yra svarbiausias orientyras, kaip apibrėžta 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo
OL C 139, 2006 6 14, p. 1. 37 punkte.
(14) Taikant Bendrijos finansinius interesus saugančius 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento
OL L 248, 2002 9 16, p. 1. (toliau – finansinis reglamentas) ir 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 įgyvendinimo taisykles
OL L 357, 2002 12 31, p. 1. , reikia atsižvelgti į paprastumo ir nuoseklumo principus pasirenkant biudžeto priemones, į atvejų, kai Komisija pasilieka tiesioginę atsakomybę už jų įgyvendinimą ir valdymą, skaičiaus sumažinimą bei į būtiną išteklių kiekio ir administracinės naštos, susijusios su išteklių naudojimu, proporcingumą.
(14a) Taip pat reikėtų imtis tinkamų priemonių užkirsti kelią pažeidimams bei sukčiavimui ir imtis būtinų veiksmų siekiant išieškoti prarastas, neteisėtai išmokėtas ar neteisingai panaudotas lėšas pagal 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos
OL L 312, 1995 12 23, p. 1. , 1996 m. lapkričio 11 d. Tarybos reglamentą (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje
OL L 292, 1996 11 15, p. 2. ir 1999 m. gegužės 25 d. Europos Parlamento ir Tarybos reglamentą (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų
OL L 136, 1999 5 31, p. 1. .
(15) Pagal Finansinį reglamentą privaloma priimti pagrindinį teisės aktą veiklos dotacijoms reglamentuoti.
(16) Šiam sprendimui įgyvendinti būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką
OL L 184, 2002 9 16, p. 23. , atskiriant valdymo komitetų procedūros priemones ir patariamųjų komitetų procedūros priemones; siekiant padidinti veiksmingumą, patariamųjų komitetų procedūra tam tikrais atvejais yra labiau tinkama,
PRIĖMĖ ŠĮ SPRENDIMĄ:
1 straipsnis Programos sukūrimas
1. Siekiant prisidėti prie aukšto žmonių sveikatos apsaugos lygio užtikrinimo ir su narkotikais susijusios žalos sveikatai mažinimo, šiuo sprendimu sudaroma programa „Narkotikų prevencija ir informacija apie juos“ (toliau – programa), kuri yra Pagrindinių teisių ir teisingumo bendrosios programos dalis.
2. Programos trukmė – nuo 2007 m. sausio 1 d. iki 2013 m. gruodžio 31 d.
2 straipsnis Bendrieji programos tikslai
1. Nustatomi šie bendrieji šios programos tikslai:
a) mažinti narkotikų vartojimą, priklausomybę nuo jų ir su narkotikais susijusią žalą bei vykdyti prevenciją;
b) prisidėti prie informacijos apie narkotikų vartojimą gerinimo;
c) remti ES kovos su narkotikais strategijos įgyvendinimą.
2. (...)
3 straipsnis Konkretūs programos tikslai
Nustatomi šie specialūs programos tikslai:
a) Skatinti tarpvalstybinius veiksmus siekiant:
· kurti įvairių sričių profesinius tinklus;
· užtikrinti turimų žinių plėtrą, keitimąsi informacija ir geros praktikos nustatymą bei sklaidą, be kita ko organizuojant mokymą, mokomuosius vizitus ir keitimąsi personalu;
· didinti informuotumą apie dėl narkotikų vartojimo kylančias sveikatos bei socialines problemas ir skatinti atvirą dialogą, kad narkotikų problema būtų geriau suprantama;
· remti priemones, skirtas narkotikų vartojimo prevencijai, įskaitant su narkotikais susijusios žalos mažinimo ir gydymo metodų, grindžiamų naujausiomis mokslinėmis žiniomis, srityje.
b) Įtraukti pilietinę visuomenę į Europos Sąjungos kovos su narkotikais strategijos ir veiksmų planų įgyvendinimą bei kūrimą.
c) Stebėti, įgyvendinti ir vertinti konkrečių veiksmų pagal 2005–2008 m. ir 2009–2012 m. kovos su narkotikais veiksmų planus įgyvendinimą. Europos Parlamentas, dalyvaudamas Komisijos iniciatyvinėje vertinimo grupėje, galėtų dalyvauti vertinimo procese.
4 straipsnis Veiksmai
Siekiant įgyvendinti 2 ir 3 straipsniuose nustatytus bendruosius ir specialius tikslus, metinėje darbo programoje nustatytomis sąlygomis šia programa bus remiamos tokios veiksmų rūšys:
a) konkretūs Komisijos veiksmai, pavyzdžiui, studijos ir moksliniai tyrimai, nuomonių apklausos ir tyrimai, rodiklių ir bendrų metodikų kūrimas, duomenų ir statistikos rinkimas, rengimas bei skleidimas, seminarai, konferencijos ir ekspertų susitikimai, viešųjų kampanijų ir renginių organizavimas, tinklaviečių kūrimas ir priežiūra, informacinės medžiagos rengimas ir skleidimas, parama nacionalinių ekspertų tinklams ir jų skatinimas, analitinė, stebėsenos ir vertinimo veikla; arba
b) konkretūs tarpvalstybiniai projektai Bendrijos interesų srityje, pateikti mažiausiai dviejų valstybių narių arba vienos valstybės narės ir kitos valstybės, kuri gali būti stojanti šalis arba šalis kandidatė, laikantis metinėje darbo programoje nustatytų sąlygų; arba
c) parama nevyriausybinių organizacijų arba kitų subjektų, siekiančių bendro europinio intereso tikslo, veiklai pagal bendruosius programos tikslus, laikantis metinėse darbo programose nustatytų sąlygų.
5 straipsnis Dalyvavimas
Šios šalys (toliau – dalyvaujančios šalys) gali dalyvauti įgyvendinant programos veiksmus:
a) ELPA valstybės, kurios yra EEE susitarimo šalys, pagal to susitarimo nuostatas;
b) šalys kandidatės, taip pat Vakarų Balkanų šalys, dalyvaujančios stabilizacijos ir asociacijos procese pagal sąlygas, nustatytas su šiomis šalimis sudarytuose ar būsimuose asociacijos susitarimuose ar jų papildomuose protokoluose, susijusiuose su dalyvavimu Bendrijos programose;
c) prie projektų gali prisijungti šalys kandidatės, nedalyvaujančios šioje programoje, jei toks jų dalyvavimas prisidėtų prie jų pasirengimo narystei, arba kitos trečiosios šalys ar tarptautinės organizacijos, nedalyvaujančios šioje programoje, kai toks dalyvavimas prisideda prie projektų tikslo.
6 straipsnis Tikslinės grupės
1. Programa yra skirta visoms grupėms, kurios yra tiesiogiai ar netiesiogiai susijusios su narkotikų reiškiniu.
2. Kovos su narkotikais srityje rizikos grupės yra jaunimas, moterys, pažeidžiamos grupės ir probleminių rajonų gyventojai; šias grupes reikėtų priskirti tikslinėms grupėms. Kitos tikslinės grupės yra inter alia mokytojai ir švietimo darbuotojai, tėvai, socialiniai darbuotojai, vietos ir nacionalinės valdžios institucijos, medicinos ir pagalbinis medicinos personalas, teisminių institucijų darbuotojai, teisėsaugos ir penitenciarinės institucijos, NVO, profesinės sąjungos ir religinės bendruomenės.
7 straipsnis Dalyvavimas programoje
Programoje gali dalyvauti viešosios ar privačios organizacijos ir institucijos (vietos valdžios institucijos tinkamu lygiu, universitetų skyriai ir mokslinių tyrimų centrai), dirbančios informacijos apie narkotikų vartojimą ir jo prevencijos srityje, įskaitant su narkotikais susijusios žalos mažinimo ir gydymo srityje.
Pelno siekiančios įstaigos ir organizacijos galės gauti dotacijas tik kartu su pelno nesiekiančiomis arba valstybinėmis organizacijomis.
8 straipsnis Intervencijos rūšys
1. Bendrijos finansavimas gali būti teikiamas tokiomis teisinėmis formomis:
– dotacijomis,
– viešųjų pirkimų sutartimis.
2. Bendrijos dotacijos skiriamos surengus konkursus, išskyrus tinkamai pagrįstus išimtinius atvejus, numatytus finansiniame reglamente, ir suteikiamos veiklai ir veiksmams.
Metinėje darbo programoje bus nustatyta minimali dotacijoms skiriamų metinių išlaidų norma.
Didžiausia bendro finansavimo norma bus tiksliai nustatyta metinėse darbo programose.
3. Be to, sudarant viešųjų pirkimų sutartis, numatomos papildomoms priemonėms skirtos išlaidos; tokiu atveju Bendrijos lėšos padengs paslaugų ir prekių įsigijimo išlaidas. Taip bus padengiamos inter alia informacijos ir ryšių bei projektų, politikos krypčių, programų ir teisės aktų rengimo, įgyvendinimo, stebėsenos, tikrinimo ir įvertinimo išlaidos.
9 straipsnis Įgyvendinimo priemonės
1. Komisija teikia Bendrijos paramą laikydamasi Europos Bendrijų bendrajam biudžetui taikomo Tarybos finansinio reglamento [2002 m. birželio 25 d. Tarybos reglamentas (EB, Euratomas) Nr. 1605/2002)].
2. Siekdama įgyvendinti programą, Komisija, laikydamasi 2 straipsnyje nustatytų bendrųjų tikslų, patvirtina metinę darbo programą, atsižvelgdama į EMCDDA techninę kompetenciją. Šioje programoje bus nustatyti specialūs tikslai, teminiai prioritetai, pateikiamas 8 straipsnyje numatytų papildomų priemonių apibūdinimas ir prireikus – kitų veiksmų sąrašas.
Metinė 2007 m. darbo programa priimama per tris mėnesius nuo šio dokumento įsigaliojimo.
3. Metinė darbo programa bus priimama laikantis 10 straipsnio 2a dalyje nustatytos tvarkos.
4. Vykdant veiksmams skirtų dotacijų įvertinimo ir suteikimo procedūras atsižvelgiama inter alia į šiuos kriterijus:
a) ar jos atitinka metinę darbo programą, 2 straipsnyje nurodytus bendruosius tikslus ir priemones, kurių buvo imtasi įvairiose srityse, kaip apibrėžta 3 ir 4 straipsniuose;
b) siūlomo veiksmo kokybę – jo koncepciją, organizavimą, pristatymą ir numatomus rezultatus;
c) prašomą Bendrijos finansuotinų lėšų sumą ir jos tinkamumą atsižvelgiant į numatomus rezultatus;
d) numatomų rezultatų poveikį 2 straipsnyje apibrėžtiems bendriesiems tikslams ir priemonėms, kurių buvo imtasi įvairiose srityse, kaip apibrėžta 3 ir 4 straipsniuose.
5. Paraiškos dėl 4 straipsnio c punkte nurodytų veiklai skiriamų dotacijų vertinamos atsižvelgiant į:
– tai, ar jos dera su programos tikslais;
– planuojamų veiksmų kokybę;
– galimą daugialypį šių veiksmų poveikį visuomenei;
– vykdomų veiksmų geografinį ir socialinį poveikį;
– piliečių dalyvavimą atitinkamų organų struktūrose;
– siūlomų veiksmų sąnaudų ir naudos santykį.
6. Sprendimus, susijusius su veiksmais, pateiktais pagal 4 straipsnio a punktą, Komisija priima laikydamasi 10 straipsnio 2a dalyje nurodytos valdymo procedūros. Sprendimus, susijusius su veiksmais, pateiktais pagal 4 straipsnio a punktą, Komisija priima laikydamasi 10 straipsnio 2a dalyje nurodytos valdymo procedūros.
Sprendimus dėl paraiškų gauti dotacijas, susijusių su pelno siekiančiomis įstaigomis ar organizacijomis, Komisija priima laikydamasi 10 straipsnio 2a dalyje nurodytos valdymo procedūros.
10 straipsnis Komitetas
1. Komisijai padeda komitetas (toliau – komitetas).
2. Darant nuorodą į šią dalį, taikomi Sprendimo 1999/468/EB 3 ir 7 straipsniai.
2a. Darant nuorodą į šią dalį, taikomi Sprendimo 1999/468/EB 4 ir 7 straipsniai.
Sprendimo 1999/468/EB 4 straipsnio 3 dalyje nustatytas laikotarpis yra trys mėnesiai.
3. Komitetas patvirtina savo darbo tvarkos taisykles.
11 straipsnis Papildomumas
1. Bus siekiama sinergijos ir papildomumo su kitomis Bendrijos priemonėmis, pirmiausia su Saugumo ir laisvių apsaugos bendrąja programa bei 7-ąja bendrąja mokslinių tyrimų ir plėtros programa, taip pat Bendrijos programa visuomenės sveikatos apsaugos srityje. Bus užtikrintas papildomumas su Europos narkotikų ir narkomanijos stebėsenos centro parengta metodika ir geriausia praktika, visų pirma dėl statistinės informacijos apie narkotikus.
2. Programos ištekliai gali būti padalijami ir kitoms Bendrijos priemonėms, visų pirma Saugumo ir laisvių apsaugos, Solidarumo ir migracijos srautų valdymo bendrosioms programoms ir 7-ąjai bendrajai mokslinių tyrimų ir technologinės plėtros programai, kad būtų įgyvendinti visų programų tikslus atitinkantys veiksmai.
3. Pagal šį sprendimą finansuojamai veiklai neteikiama parama tam pačiam tikslui pagal kitas Bendrijos finansines priemones. Komisija užtikrina, kad naudos pagal šią programą gavėjai pateiktų Komisijai informaciją apie finansavimą, gautą iš Bendrijos biudžeto ir kitų šaltinių, bei informaciją apie rengiamas paraiškas gauti finansavimą.
12 straipsnis Biudžeto ištekliai
1. Šiai priemonei įgyvendinti 2007 m. sausio 1 d. – 2013 m. gruodžio 31 d. laikotarpiui nustatomas 21,35 mln. eurų finansinis paketas.
2. Biudžeto ištekliai, skirti šioje programoje numatytiems veiksmams, įskaitomi į metinius Europos Sąjungos bendrojo biudžeto asignavimus. Turimus metinius asignavimus tvirtina biudžeto valdymo institucija, neviršydama pagal finansinę programą numatytų ribų.
13 straipsnis Stebėsena
1. Komisija užtikrina, kad naudos gavėjas pateiktų visų pagal programą finansuojamų veiksmų technines ir finansines darbo pažangos ataskaitas. Per tris mėnesius nuo veiksmo užbaigimo taip pat pateikiama galutinė ataskaita. Ataskaitų formą ir turinį nustato Komisija.
2. (...)
3. Komisija užtikrina, kad įgyvendinant šią programą sudarytose sutartyse ir susitarimuose visų pirma būtų numatyta, kad Komisija (arba bet kuris jos įgaliotas atstovas) vykdo priežiūrą ir finansinę kontrolę, prireikus atlikdama patikrinimus vietoje, įskaitant atrankinius patikrinimus, o Audito Rūmai – auditą.
4. Komisija užtikrina, kad finansinės paramos gavėjas penkerius metus nuo bet kokiam veiksmui įgyvendinti skirtos paskutinės išmokos gavimo užtikrintų Komisijai galimybę susipažinti su visais veiksmo išlaidas patvirtinančiais dokumentais.
5. Atsižvelgdama į 1 ir 2 dalyse nurodytų ataskaitų ir atrankinių patikrinimų rezultatus, Komisija užtikrina, kad prireikus būtų patikslinta jau patvirtintos finansinės paramos apimtis ar skyrimo sąlygos bei mokėjimų grafikas.
6. Komisija užtikrina, kad būtų imtasi visų reikiamų priemonių patikrinti, ar finansuoti veiksmai yra įvykdyti tinkamai ir laikantis šio sprendimo bei Finansinio reglamento nuostatų.
14 straipsnis Bendrijos finansinių interesų apsauga
1. Komisija užtikrina, kad, įgyvendinant pagal šį sprendimą finansuojamus veiksmus, Bendrijos finansiniai interesai būtų apsaugoti taikant sukčiavimo, korupcijos ir bet kokios kitos neteisėtos veiklos prevencijos priemones, vykdant veiksmingus patikrinimus ir išieškant nepagrįstai išmokėtas sumas, o nustačius pažeidimus – taikant veiksmingas, proporcingas ir atgrasančias sankcijas pagal Tarybos reglamentus (EB, Euratomas) Nr. 2988/95 ir (Euratomas, EB) Nr. 2185/96 bei Europos Parlamento ir Tarybos reglamentą (EB) Nr. 1073/1999.
2. Pagal šią programą finansuojant Bendrijos veiksmus, Reglamentas (EB, Euratomas) Nr. 2988/95 ir Reglamentas (Euratomas, EB) Nr. 2185/96 taikomi visiems Bendrijos teisės nuostatų pažeidimams, įskaitant remiantis šia programa nustatyto sutartinio įsipareigojimo pažeidimus, kilusius dėl ekonominės veiklos vykdytojo veiklos ar neveikimo, kai dėl nepagrįstų išlaidų padaroma ar būtų padaryta žala Europos Bendrijų bendrajam biudžetui ar jų valdomiems biudžetams.
3. Komisija užtikrina, kad veiksmui įgyvendinti suteikta finansinė parama būtų sumažinta, sustabdyta ar susigrąžinta, jei ji nustato pažeidimus, įskaitant šio sprendimo, individualaus sprendimo, sutarties ar susitarimo, pagal kuriuos teikiama atitinkama parama, nuostatų nesilaikymo atvejus, arba jei ji išsiaiškina, kad negavus Komisijos pritarimo buvo padaryti veiksmo pakeitimai, neatitinkantys projekto pobūdžio ar jo įgyvendinimo sąlygų.
4. Jeigu nesilaikoma terminų arba jeigu įgyvendinant veiksmą pasiekta pažanga pateisina tik dalį skirtos finansinės paramos, Komisija užtikrina, kad iš naudos gavėjo būtų pareikalauta per nustatytą laikotarpį pateikti savo paaiškinimus. Jei naudos gavėjas nepateikia patenkinamo atsakymo, Komisija užtikrina, kad likusios finansinės paramos dalies mokėjimas būtų nutrauktas ir būtų pareikalauta sugrąžinti jau išmokėtas sumas.
5. Komisija užtikrina, kad visos neteisėtai išmokėtos sumos būtų grąžintos Komisijai. Už visas laiku nesugrąžintas sumas skaičiuojamos palūkanos pagal Finansiniame reglamente nustatytas sąlygas.
15 straipsnis Vertinimas
1. Programa bus reguliariai stebima siekiant kontroliuoti pagal šią programą vykdomų veiksmų įgyvendinimą.
2. Komisija užtikrina reguliarų, nepriklausomą išorinį programos vertinimą.
3. Komisija Europos Parlamentui ir Tarybai pateikia:
aa) metinį pranešimą apie programos įgyvendinimą;
a) ne vėliau kaip 2011 m. kovo 31 d. – pasiektų rezultatų ir kokybinių bei kiekybinių šios programos įgyvendinimo aspektų tarpinę įvertinimo ataskaitą;
b) ne vėliau kaip 2012 m. rugpjūčio 30 d. – komunikatą apie šios programos tęsimą;
c) ne vėliau kaip 2014 m. gruodžio 31 d. – ex post įvertinimo ataskaitą.
15a (naujas) straipsnis Projektų skelbimas
Kiekvienais metais Komisija paskelbia pagal šią programą finansuojamų projektų sąrašą, pateikdama trumpą kiekvieno projekto aprašymą.
15b (naujas) straipsnis Matomumas
Komisija nustato gaires siekdama užtikrinti pagal šį sprendimą suteikto finansavimo pastebimumą.
16 straipsnis Įsigaliojimas
Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje. Jis taikomas nuo 2007 m. sausio 1 d., išskyrus 9 straipsnio 2 ir 3 dalis bei 10 straipsnio 2a dalį, kurios taikomos nuo tos dienos, kai įsigalioja šis sprendimas.
Priimta Briuselyje,
Europos Parlamento vardu Tarybos vardu
Pirmininkas Pirmininkas
27.2.2006
Biudžeto komiteto NUOMONĖ
teikiama Piliečių laisvių, teisingumo ir vidaus reikalų komitetui
dėl pasiūlymo dėl Europos Parlamento ir Tarybos sprendimo dėl 2007–2013 m. Kovos su smurtu ( Daphne ) ir informacijos apie narkotikus ir jų prevencijos programos pagal Pagrindinių teisių ir teisingumo bendrąją programą sudarymo
( KOM(2005)0122 – C6‑0095/2005 – 2005/0037B(COD) )
Nuomonės referentė:
Neena Gill
TRUMPAS PAGRINDIMAS
Komisija savo pasiūlymuose, pateiktuose Parlamentui ir Tarybai
KOM(2004)0101 . , dėl 2007–2013 m. Sąjungos finansinio plano pasiūlė naują 3 išlaidų kategoriją „Pilietybė, laisvė, saugumas ir teisingumas“, kurioje iš viso numatyta 24,705 mlrd. eurų, iš kurių 65 % pasiūlyta skirti laisvės, saugumo ir teisingumo erdvei sukurti.
2005 m. birželio 8 d. rezoliucijoje dėl išsiplėtusios Europos Sąjungos 2007-2013 m. politinių iššūkių ir biudžeto lėšų
Priimti tekstai, P6_TA(2005)0224 . Europos Parlamentas pasiūlė padidinti asignavimus 1 milijardu eurų (2004 m. kainomis), nurodydamas, kad papildomi asignavimai turėtų būti skirti pagrindinėms teisėms skatinti ir kovai su nusikalstamumu.
KOMISIJOS PASIŪLYMAS
Programa iš esmės siekiama papildyti dviejų sričių nacionalines priemones:
– gerinti visuomenės sveikatą mažinant narkotikų keliamą žalą sveikatai,
– didinti valstybių narių veiksmų, skirtų užkirsti kelią su visų rūšių smurtui prieš vaikus, jaunimą ir moteris ir su juo kovoti bei apsaugoti aukas ir rizikos grupes, naudą.
Parlamente už procedūrą buvo atsakingi Piliečių laisvių, teisingumo ir vidaus reikalų komitetas (pagrindinis komitetas, atsakingas už narkotikų prevencijos ir informavimo klausimus) ir Moterų teisių ir lyčių lygybės komitetas (pagrindinis komitetas, atsakingas už su smurtu susijusius klausimus).
Abu atsakingi komitetai paprašė Komisiją pateikti naują pasiūlymą, pagal kurį šių dviejų politikos krypčių klausimai būtų sprendžiami įgyvendinant dvi atskiras programas. Šiuo klausimu sprendimas dar nepriimtas.
2007–2013 m. laikotarpiui specialios programos „Narkotikai ir smurtas“ veiklos išlaidoms numatyta 134,4 mln. eurų, suskirstant lėšas taip:
2007
2008
2009
2010
2011
2012
2013
2014...
IŠ VISO
Įsipareigojimai
Mokėjimai
1
17,4
18,8
20,2
20,6
21,0
21,5
135,4
7,95
15,21
17,8
19,22
20,12
20,72
21,17
13,21
135,4
Nors galima pasidžiaugti Komisijos pasiūlymu, nuomonės referentė pažymi, kad parengtas pasiūlymas nėra aukščiausios kokybės, ypač dėl to, kad neaiškiai apibrėžtas racionalizavimas; būtų buvę naudinga suskirstyti informaciją apie ketinamas sujungti biudžeto eilutes, nurodyti planuojamą sutaupyti sumą ir tai, kam šios lėšos bus naudojamos.
1. Reikėtų nurodyti, kad 12 straipsnyje minima finansinio plano suma šiuo metu gali būti laikoma tik orientacine, nes dar nepriimtas galutinis sprendimas dėl finansinės perspektyvos. Todėl pateiktas teisėkūros rezoliucijos ir šio straipsnio pakeitimas.
2. Siekiant užtikrinti nuoseklumą ir supaprastinimą, siūloma nauja dalis, kuria nustatomos programą įgyvendinančios priemonės, aptariamos patariamajame komitete. Siekiant užtikrinti skaidrumą, į šį straipsnį įtrauktas metinis veiklos planas, projektų atrankos gairės ir pasiūlymai ir kitos patariamojo komiteto priimamos priemonės. Todėl siūlomas 9 straipsnio pakeitimas.
3. Siekiant išvengti veiksmų, numatytų šiame pasiūlyme, Saugumo ir laisvių apsaugos bendrojoje programoje, kitose specialiose programose pagal Pagrindinių teisių ir teisingumo bendrąją programą ir Solidarumo bei migrantų srautų valdymo programoje, dubliavimosi, teikiamas 11 straipsnio pakeitimas.
4. Svarbu užtikrinti demokratinę priežiūrą tinkamai pasirengiant stebėti ir vertinti, kaip naudojamos lėšos. Todėl pateikti trys 13 ir 15 straipsnių pakeitimai.
PAKEITIMAI
Biudžeto komitetas ragina atsakingą Piliečių laisvių, teisingumo ir vidaus reikalų komitetą į savo pranešimą įtraukti šiuos pakeitimus:
Teisėkūros rezoliucijos projektas
Pakeitimas
1
1a dalis (nauja)
1a. atkreipia dėmesį į tai, kad pasiūlyme dėl teisės aktų numatyti asignavimai, skirti laikotarpiui nuo 2006 m., priklauso nuo sprendimo dėl kito daugiamečio finansinio plano;
Pakeitimas
2
1b dalis (nauja)
1b. priėmus kitą daugiametį finansinį planą, ragina Komisiją, jei prireiks, pateikti pasiūlymą dėl programai skirtos orientacinės sumos tikslinimo;
Pagrindimas
Finansiniame plane numatyta orientacinė suma negali būti nustatyta tol, kol nepriimtas sprendimas dėl finansinės perspektyvos. Priėmus sprendimą, Komisija pateikia pasiūlymą dėl teisės akto, skirtą nustatyti orientacinę sumą, atsižvelgiant į atitinkamą finansiniame plane numatytą didžiausią ribą.
Pasiūlymas dėl sprendimo
Komisijos siūlomas tekstas
OL C …, 2005 12 8, p. ….
Parlamento pakeitimai
Pakeitimas
3
8 straipsnio 2a dalis (nauja)
2a. Galimybė naudotis lėšomis palengvinama taikant proporcingumo principą dokumentams, kuriuos reikia pateikti, ir sukuriant paraiškoms teikti skirtą duomenų bazę.
Pagrindimas
Reikia supaprastinti metodus ir procedūras siekiant padidinti atrankos procedūros skaidrumą ir palengvinti galimybę naudotis programa.
Pakeitimas
4
9 straipsnio 3 dalis
3. Metinė darbo programa bus priimama vadovaujantis 10 straipsnio 2 dalyje nustatyta tvarka.
3. Komisija, pasinaudodama 10 straipsnio 2 dalyje nurodyta patariamąja procedūra, tvirtina programai įgyvendinti būtinas priemones, susijusias su:
b) metiniu biudžetu ir lėšų paskirstymu įvairiems programoje numatytiems veiksmams;
c) bendrosiomis programos įgyvendinimo gairėmis ir su atrankos kriterijais susijusiomis procedūromis;
e) veiksmų stebėsenos ir vertinimo bei rezultatų skleidimo ir perdavimo tvarka;
f) pasiūlymais dėl projektų atrankos.
Pagrindimas
Siekiant skaidrumo metinis veiklos planas, metinis biudžetas, lėšų paskirstymas įvairiems veiksmams, bendrosios gairės ir pasiūlymai dėl projektų atrankos gali būti pateikti svarstyti komitetui.
Pakeitimas
5
11 straipsnio 2a dalis(nauja)
2a . Komisija užtikrina, kad veiksmai, kuriems taikomas šis sprendimas, papildytų veiksmus, įgyvendinamus pagal 1 dalyje nurodytas programas, ir kad šie veiksmai nesidubliuotų.
Pagrindimas
Teisės aktas turi būti konkretesnis ir aiškesnis siekiant išvengti veiksmų, numatytų šiame pasiūlyme, Saugumo bei laisvių apsaugos pagrindų programoje, kitose specialiose programose pagal Pagrindinių teisių ir teisingumo bendrąją programą ir Solidarumo bei migrantų srautų valdymo pagrindų programoje, dubliavimosi ir dvigubo finansavimo rizikos. Dabartinėje specialioje programoje numatyti veiksmai taip pat bus koordinuojami su veiksmais, susijusiais su Europos civilinių ir komercinių bylų teisminiu tinklu.
Pakeitimas
6
12 straipsnio 1 dalis
1. Numatytas šios priemonės įgyvendinimo biudžetas yra 138,2 milijonai eurų per 1 straipsnyje nustatytą laikotarpį.
1. Numatytas šios priemonės įgyvendinimo orientacinis biudžetas yra 138,2 milijonai eurų per 1 straipsnyje nustatytą 7 metų laikotarpį, pradedant nuo 2007 m. sausio 1 d.
Pagrindimas
Finansiniame plane numatyta orientacinė suma negali būti nustatyta tol, kol nepriimtas sprendimas dėl finansinės perspektyvos. Priėmus sprendimą, Komisija pateikia pasiūlymą dėl teisės akto, skirtą nustatyti orientacinę sumą, atsižvelgiant į atitinkamą finansiniame plane numatytą didžiausią ribą (žr. teisėkūros rezoliucijos pakeitimą).
Pakeitimas
7
13 straipsnio 1 dalies 1a pastraipa (nauja)
Komisija užtikrina, kad būtų atliekamas veiksmų, kuriems taikomas šis sprendimas, išankstinis įvertinimas, stebėsena ir ex post įvertinimas. Ji užtikrina, kad programa būtų prieinama ir skaidriai įgyvendinama.
Pagrindimas
Siekiant užtikrinti demokratinę priežiūrą, programą reikia stebėti ir vertinti reikiamu laiku.
Pakeitimas
8
13 straipsnio 1 dalies 1b pastraipa (nauja)
Komisija nuolat ir laiku praneša Europos Parlamentui ir Tarybai, kaip programa įgyvendinama, visų pirma, kaip naudojami turimi ištekliai.
Pagrindimas
Siekiant užtikrinti, kad programa būtų stebima ir vertinama veiksmingai, dvi biudžeto valdymo institucijos turėtų nuolat ir laiku gauti informaciją.
Pakeitimas
9
13 straipsnio 6 dalis
6. Komisija imasi bet kokių kitų veiksmų, būtinų norint patikrinti, ar finansuojama veikla yra vykdoma tinkamai ir atsižvelgiant į šio sprendimo bei finansinio reglamento nuostatas.
6. Komisija imasi bet kokių kitų veiksmų, būtinų norint patikrinti, ar finansuojama veikla yra vykdoma tinkamai , veiksmingai ir atsižvelgiant į šio sprendimo bei finansinio reglamento nuostatas.
Pagrindimas
Komisija taip pat turi patikrinti ir finansuojamos veiklos veiksmingumą.
Pakeitimas 10
15 straipsnio 3 dalis
3. Komisija siunčia Europos Parlamentui ir Tarybai:
a) tarpinę įvertinimo ataskaitą apie gautus rezultatus ir kokybinius bei kiekybinius šios programos įgyvendinimo aspektus ne vėliau kaip iki 2011 m. kovo 31 d.;
b) komunikatą apie šios programos tęsimą ne vėliau kaip iki 2012 m. rugpjūčio 30 d.;
c) ex post įvertinimo ataskaitą ne vėliau kaip iki 2014 m. gruodžio 31 d.
3. Komisija siunčia Europos Parlamentui ir Tarybai:
a) išsamią tarpinę įvertinimo ataskaitą apie gautus rezultatus ir kokybinius bei kiekybinius šios programos įgyvendinimo aspektus po trejų metų nuo šio sprendimo priėmimo datos;
b) komunikatą apie šios programos tęsimą, atsižvelgus į joje iškeltus tikslus, po trejų metų nuo šio sprendimo priėmimo datos. Komisija taip pat kasmet pateikia trumpą ataskaitą, kuria būtų stebima su programos įgyvendinimu susijusi padėtis ;
c) ex post įvertinimo ataskaitą ne vėliau kaip iki 2014 m. kovo 31 d., kurioje įgyvendinus programą būtų pateikti duomenys apie jos įgyvendinimą ir rezultatus.
Pagrindimas
Siekiant užtikrinti demokratinę priežiūrą, programą reikia stebėti ir vertinti reikiamu laiku.
PROCEDŪRA
Pavadinimas
Pasiūlymas dėl Europos Parlamento ir Tarybos sprendimo dėl 2007–2013 m. Kovos su smurtu ( Daphne ) ir informacijos apie narkotikus ir jų prevencijos programos pagal Pagrindinių teisių ir teisingumo bendrąją programą sudarymo
Procedūros numeris
( KOM(2005)0122 – C6‑0095/2005 – 2005/0037B(COD) )
Atsakingas komitetas
LIBE
Nuomonę teikiantis komitetas Paskelbimo per plenarinį posėdį data
BUDG 22.6.2005
Glaudesnis bendradarbiavimas
Nuomonės referentas (-ė) Paskyrimo data
Neena Gill 9.6.2005
Ankstesnis pranešėjas (-a)
Svarstymas komitete
25.1.2006
21.2.2006
Pasiūlymų priėmimo data
21.2.2006
Galutinio balsavimo rezultatai
Už:
Prieš:
Susilaikė:
23
0
0
Posėdyje per galutinį balsavimą dalyvavę nariai
Reimer Böge, Herbert Bösch, Simon Busuttil, Bárbara Dührkop Dührkop, James Elles, Salvador Garriga Polledo, Ingeborg Gräßle, Louis Grech, Nathalie Griesbeck, Catherine Guy-Quint, Jutta D. Haug, Anne E. Jensen, Wiesław Stefan Kuc, Alain Lamassoure, Janusz Lewandowski, Vladimír Maňka, Mario Mauro, Jan Mulder, Gérard Onesta, Esko Seppänen, László Surján, Kyösti Virrankoski, Ralf Walter
Posėdyje per galutinį balsavimą dalyvavę pavaduojantys nariai
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Pastabos
PROCEDŪRA
Pavadinimas
Pakeistas pasiūlymas dėl Europos Parlamento ir Tarybos sprendimo dėl 2007–2013 m. Informacijos apie narkotikus ir jų prevenciją specialios programos pagal Pagrindinių teisių ir teisingumo bendrąją programą sudarymo
Nuorodos
COM(20060230 - C6-0095/2005 - 2005/0037B(COD)
Pateikimo Parlamentui data
24.5.2005
Atsakingas komitetas Paskelbimo plenariniame posėdyje data
LIBE
22.6.2005
Nuomonę teikiantis (-ys) komitetas (-ai) Paskelbimo plenariniame posėdyje data
FEMM
22.6.2005
ENVI
22.6.2005
BUDG
22.6.2005
Nuomonė (-s) nepareikšta (-os) Sprendimo priėmimo data
FEMM
24.11.2005
ENVI
24.5.2005
Glaudesnis bendradarbiavimas Paskelbimo plenariniame posėdyje data
Pranešėjas (-ai) Paskyrimo data
Inger Segelström
6.6.2005
Pakeistas(-i) pranešėjas(-ai)
Supaprastinta procedūra – nutarimo data
Teisinio pagrindo užginčijimas JURI nuomonės pareiškimo data
Numatytų lėšų keitimas BUDG nuomonės pateikimo data
Konsultacija su Ekonomikos ir socialinių reikalų komitetu – plenariniame posėdyje priimto nutarimo data
Konsultacija su Regionų komitetu – plenariniame posėdyje priimto nutarimo data
Svarstymas komitete
4.10.2005
1.6.2006
1.12.2005
23.10.2006
6.3.2006
22.11.2006
3.4.2006
18.4.2006
Priėmimo data
22.11.2006
Galutinio balsavimo rezultatai
+
–
0
40
0
0
Posėdyje per galutinį balsavimą dalyvavę nariai
Alexander Alvaro, Roberta Angelilli, Edit Bauer, Johannes Blokland, Mihael Brejc, Giusto Catania, Carlos Coelho, Fausto Correia, Panayiotis Demetriou, Agustín Díaz de Mera García Consuegra, Elly de Groen-Kouwenhoven, Lilli Gruber, Lívia Járóka, Timothy Kirkhope, Ewa Klamt, Magda Kósáné Kovács, Barbara Kudrycka, Stavros Lambrinidis, Romano Maria La Russa, Claude Moraes, Inger Segelström, Ioannis Varvitsiotis, Donato Tommaso Veraldi, Manfred Weber, Stefano Zappalà, Tatjana Ždanoka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Frieda Brepoels, Bárbara Dührkop Dührkop, Ignasi Guardans Cambó, Sophia in 't Veld, Sylvia-Yvonne Kaufmann, Vincent Peillon, Marie-Line Reynaud
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Pilar Ayuso, Iratxe García Pérez, Esther Herranz García, Mary Honeyball, Ana Mato Adrover, Manolis Mavrommatis, María Isabel Salinas García, Alejo Vidal-Quadras
Pateikimo data
8.12.2006
Pastabos (pateikiamos tik viena kalba)
