P6_TA(2007)0277
MEDA programa ir finansinė parama Palestinai: vertinimas, įgyvendinimas ir kontrolė
A6-0210/2007
2007 m. birželio 21 d. Europos Parlamento rezoliucija dėl MEDA programos ir finansinės paramos Palestinai: vertinimas, įgyvendinimas ir kontrolė ( 2006/2128(INI) )
Europos Parlamentas
, –
atsižvelgdamas į 1995 m. lapkričio 28 d. Europos ir Viduržemio jūros regiono šalių konferencijoje patvirtintą Barselonos deklaraciją, kuria buvo pradėta Europos ir Viduržemio jūros regiono šalių partnerystė http://ec.europa.eu/comm/external_relations/euromed/bd.htm.
,
–
atsižvelgdamas į 1996 m. liepos 23 d. Tarybos reglamentą (EB) Nr. 1488/96 dėl finansinių ir techninių priemonių, remiančių ekonominių ir socialinių struktūrų reformą pagal Europos ir Viduržemio jūros regiono valstybių partnerystę OL L 189, 1996 7 30, p. 1. Reglamentą panaikina 2006 m. spalio 24 d. Europos Parlamento ir Tarybos reglamentas (EB) Nr. 1638/2006, išdėstantis bendrąsias nuostatas, kurios nustato Europos kaimynystės ir partnerystės priemonę (OL L 310, 2006 11 9, p. 1).
(MEDA reglamentą),
–
atsižvelgdamas į 2000 m. lapkričio 27 d. Tarybos reglamentą (EB) Nr. 2698/2000, iš dalies keičiantį Reglamentą (EB) Nr. 1488/96 OL L 311, 2000 12 12, p. 1.
(MEDA II reglamentą),
–
atsižvelgdamas į savo 2001 m. vasario 1 d. rezoliuciją dėl Komisijos komunikato Tarybai ir Europos Parlamentui rengiantis ketvirtajam Europos ir Viduržemio jūros regiono šalių užsienio reikalų susitikimui "Barselonos proceso intensyvinimas" OL C 267, 2001 9 21, p. 68.
,
–
atsižvelgdamas į savo 2003 m. birželio 3 d. rezoliuciją dėl metinės ataskaitos dėl programos MEDA 2000 OL C 68 E, 2004 3 18, p. 134.
,
–
atsižvelgdamas į savo 2003 m. lapkričio 20 d. rezoliuciją dėl Euromedo OL C 87 E, 2004 4 7, p. 500.
,
–
atsižvelgdamas į savo 2004 m. vasario 12 d. rezoliuciją dėl ES veiklos žmogaus teisių ir demokratijos srityje su Viduržemio jūros regiono partneriais intensyvinimo OL C 97 E, 2004 4 22, p. 656.
ir 2005 m. spalio 27 d. rezoliuciją dėl patikslinto Barselonos proceso OL C 272 E, 2006 11 9, p. 570.
,
–
atsižvelgdamas į 2005 m. balandžio 21 d. suformuluotus Europos Parlamento pirmininkavimo Europos ir Viduržemio jūros regiono šalių parlamentinei asamblėjai laikotarpio politinius prioritetus http://www.europarl.europa.eu/intcoop/empa/home/politicalpriorities_en.pdf.
,
–
atsižvelgdamas į savo 2006 m. sausio 19 d. rezoliuciją dėl Europos kaimynystės politikos OL C 287 E, 2006 11 24, p. 312.
,
–
atsižvelgdamas į savo 2006 m. liepos 6 d. poziciją dėl pasiūlymo dėl Europos Parlamento ir Tarybos reglamento, išdėstančio bendrąsias nuostatas, kurios nustato Europos kaimynystės ir partnerystės priemonę Priimti tekstai, P6_TA(2006)0306 .
,
–
atsižvelgdamas į 2006 m. spalio 24 d. Europos Parlamento ir Tarybos reglamentą (EB) Nr. 1638/2006, išdėstantį bendrąsias nuostatas, kurios nustato Europos kaimynystės ir partnerystės priemonę OL L 310, 2006 11 9, p. 1.
,
–
atsižvelgdamas į 2006 m. gruodžio 4 d. Komisijos komunikatą Tarybai ir Europos Parlamentui dėl Europos kaimynystės politikos stiprinimo ( COM(2006)0726 ),
–
atsižvelgdamas į 2005 m. liepos 18 d. galutinę ataskaitą dėl programos MEDA II tarpinio įvertinimo http://ec.europa.eu/europeaid/reports/meda-evaluation-midterm-report-2005_en.pdf.
,
–
atsižvelgdamas į 2006 m. metinę ataskaitą dėl Europos bendrijos vystymosi politikos ir išorės paramos įgyvendinimo 2005 m. http://ec.europa.eu/europeaid/reports/europeaid_annual_report_2006_full_version_en.pdf.
,
–
atsižvelgdamas į Europos Audito Rūmų specialiąją ataskaitą Nr. 5/2006 dėl MEDA programos OL C 200, 2006 8 24, p. 1. http://eca.europa.eu/audit_reports/special_reports/docs/2006/rs05_06en.pdf.
,
–
atsižvelgdamas į 2006 m. birželio 26 d. metinę atskaitą dėl Europos ir Viduržemio jūros regiono valstybių investicijų ir partnerystės programų (EVIPP) http://www.eib.org/publications/publication.asp?publ=257.
,
–
atsižvelgdamas į 2006 m. spalio 17 d. Komisijos komunikatą Tarybai "Europos ir Viduržemio jūros regiono valstybių investicijų ir partnerystės programos (EVIPP) ir būsimų galimybių įvertinimas ( COM(2006)0592 )",
–
atsižvelgdamas į 2006 m. gruodžio mėn. Europos Vadovų Tarybos patvirtintą Viduržemio jūros regiono ir Vidurio Rytų valstybių strateginę partnerystę Bruselio Europos Vadovų Tarybos išvados (2006 m. gruodžio 14–15 d.), Tarybos dokumentas 16879/06.
,
–
atsižvelgdamas į 2002 m. rugsėjo 23 d. Tarybos sprendimą 2002/817/EB dėl Europos bendrijos ir Jungtinių Tautų paramos ir darbo agentūros Palestinos pabėgėliams Artimuosiuose Rytuose (JTPDA) konvencijos dėl pagalbos pabėgėliams Artimųjų Rytų šalyse (2002–2005 m.) sudarymo OL L 281, 2002 10 19, p. 10.
,
–
atsižvelgdamas į savo 2003 m. spalio 23 d. rezoliuciją dėl taikos ir orumo Vidurio Rytuose OL C 82 E, 2004 4 1, p. 610.
,
–
atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 669/2004, iš dalies keičiantį Tarybos reglamentą (EB) Nr. 1734/94 dėl finansinio ir techninio bendradarbiavimo su Vakarų krantu ir Gazos ruožu OL L 105, 2004 4 14, p. 1.
,
–
atsižvelgdamas į savo 2006 m. vasario 2 d. rezoliuciją dėl rinkimų Palestinoje rezultatų ir padėties Rytų Jeruzalėje OL C 288 E, 2006 11 25, p. 79.
,
–
atsižvelgdamas į Vidurio Rytų didžiojo ketverto (kurį sudaro ES, JTO, JAV ir Rusijos atstovai) 2006 m. sausio 30 d. http://www.un.org/news/dh/infocus/middle_east/quartet-30jan2006.htm.
ir 2006 m. gegužės 9 d. http://www.un.org/news/dh/infocus/middle_east/quartet-9may2006.htm.
pareiškimus, kuriuose išreiškiamas didelis susirūpinimas dėl blogėjančios padėties Palestinos teritorijose ir pritarimas laikiniems mechanizmams, kuriais Palestinos žmonėms būtų teikiama tiesioginė pagalba,
–
atsižvelgdamas į 2006 m. gegužės 15 d. Tarybos (Bendrųjų reikalų ir išorės santykių tarybos) išvadas dėl Vidurio Rytų taikos proceso Tarybos dokumentas 9397/06, http://register.consilium.europa.eu/pdf/en/06/st09/st09397.en06.pdf.
, kuriose Taryba išreiškė didelį susirūpinimą dėl blogėjančios humanitarinės, ekonominės ir finansinės padėties Vakarų krante ir Gazoje ir pasidžiaugė Didžiojo ketverto ketinimu remti laikinąją tarptautinę priemonę (LTP), kurios tikslas – teikti tiesioginę pagalbą Palestinos žmonėms ir ją prižiūrėti,
–
atsižvelgdamas į savo 2006 m. birželio 1 d. rezoliuciją dėl humanitarinės krizės Palestinos teritorijose ir ES vaidmens Priimti tekstai, P6_TA(2006)0237 .
,
–
atsižvelgdamas į savo 2006 m. rugsėjo 7 d. rezoliuciją dėl padėties Vidurio Rytuose Priimti tekstai, P6_TA(2006)0348 .
,
–
atsižvelgdamas į
ad hoc
delegacijos Izraelyje ir Palestinos teritorijose 2006 m. gruodžio 21–22 d. ataskaitą,
–
atsižvelgdamas į 2007 m. sausio 31 d. Jungtinės Karalystės Bendruomenių rūmų Tarptautinio vystymosi komiteto ataskaitą dėl paramos plėtrai ir okupuotų Palestinos teritorijų http://www.publications.parliament.uk/pa/cm200607/cmselect/cmintdev/114/114i.pdf.
,
–
atsižvelgdamas į 2007 m. vasario mėn. Pasaulio banko pranešimą "Vakarų krantas ir Gaza. Valstybės išlaidų apžvalga: nuo krizės link didesnės fiskalinės laisvės" Pranešimas Nr. 38207-WBG, t. 1 ir 2.
,
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Biudžeto kontrolės komiteto pranešimą ir Užsienio reikalų komiteto nuomonę ( A6-0210/2007 ),
A.
kadangi MEDA programa yra pagrindinė finansinė priemonė įgyvendinant Europos ir Viduržemio jūros regiono šalių partnerystės paramos priemones, kuriomis siekiama padėti reformuoti Viduržemio jūros regiono šalių partnerių ekonominę ir socialinę struktūrą ir sumažinti abiejų Viduržemio jūros pakrančių šalių skirtumus,
B.
kadangi pagrindiniai MEDA programos tikslai yra suformuoti tiesiogiai remiantis 1995 m. Barselonos deklaracijos, kuri buvo iš naujo patvirtinta kelis kartus, tikslais:
–
politikos ir saugumo skyrius: siekiama vykdyti politinį dialogą dvišaliu ir regioniniu lygmeniu, nustatyti partnerystės kūrimo priemones ir sudaryti Taikos ir stabilumo chartiją; bendras tikslas – remiantis žmogaus teisių ir demokratijos principais, sukurti taikos ir stabilumo erdvę;
–
ekonomikos ir finansų skyrius; siekiama Europos ir Viduržemio jūros regione sukurti laisvosios prekybos zoną (šiaurės ir pietų, pietų ir pietų), teikti ES finansinę paramą ekonomikos reformoms ir bendro pobūdžio paramą sprendžiant ekonomines ir socialines problemas, didinti investicijas į Viduržemio jūros regiono šalis partneres esant laisvosios prekybos režimui; bendras tikslas yra sukurti bendradarbiaujančią gerovės ir vystymosi erdvę;
–
socialinių reikalų, kultūros ir žmogaus teisių skyrius: siekiama pokyčių, vystyti žmogiškuosius išteklius, remti pilietinę visuomenę ir socialinę plėtrą; bendras tikslas yra sukurti laisvą ir pažangią pilietinę visuomenę ir skatinti bendradarbiaujančių šalių tarpusavio supratimą,
C.
kadangi vidutiniai metiniai įsipareigojimai pagal MEDA I ir MEDA II yra atitinkamai 613 ir 618 mln. EUR ir 2005–2006 m. duomenys rodo, kad šie įsipareigojimai bus padidinti iki maždaug 660 mln. EUR,
D.
kadangi pagal MEDA II nuo 2000 iki 2006 m. Europos ir Viduržemio jūros regiono šalių partnerystei buvo numatyta skirti 5 350 mln. EUR,
E.
kadangi metiniai įsipareigojimai pagal MEDA II buvo įvairūs – nuo 569 mln. EUR 2000 m. iki 817 mln. EUR 2006 m. ir kadangi pereinant iš MEDA I į MEDA II Alžyrui, Palestinos teritorijoms, Jordanijai, Marokui, Sirijai ir Tunisui bei regioniniams veiksmams įsipareigojimai buvo padidinti, o Egiptui ir Libanui – sumažinti,
Įsipareigojimai šaliai, mln. EUR
1995
1996
1997
1998
1999
2000
2001
2002
2003
2004
2005
2006
Iš viso
MEDA I
Iš viso
MEDA II
Alžyras
0
0
41
95
29
30
60
50
42
51
40
66
165
339
Egiptas
0
75
203
397
11
13
0
78
104
159
110
129
685
593
Jordanija
7
100
10
8
129
15
20
92
43
35
58
69
254
332
Libanas
0
10
86
0
86
0
0
12
44
18
27
32
182
133
Marokas
30
0
236
219
176
141
120
122
143
152
135
168
660
980
Sirija
0
13
42
0
46
38
8
36
1
53
22
22
101
180
Tunisas
20
120
138
19
132
76
90
92
49
22
118
71
428
517
VKG
3
20
41
5
42
97
0
100
81
73
80
92
111
522
Iš viso
dvišalių
įsispareig.
60
337
797
743
650
409
298
582
505
562
590
649
2 587
3 596
Region.
113
33
114
66
145
160
305
29
110
135
145
168
471
740
Iš viso
173
369
912
809
802
569
603
612
615
698
735
817
3 057
4 336
Šaltinis: EuropeAid bendradarbiavimo biuras. (VKG – Vakarų krantas ir Gaza)
F.
kadangi pagal MEDA II įtraukti nauji teisingumo ir policijos, pilietinės visuomenės, žmogaus teisių ir migracijos sektoriai, kadangi švietimo ir profesinio mokymo bei ekonominės institucinės paramos sektoriams skiriama parama žymiai padidėjo, tačiau pagal MEDA II kitiems sektoriams, pvz., žemės ūkio, vietos plėtros ir privačių reformų buvo skirta mažiau lėšų nei pagal MEDA I,
G.
kadangi MEDA II reglamentu nustatyta, kad Europos investicijų banko (EIB) valdomiems veiksmams Viduržemio jūros šalyse partnerėse iš MEDA biudžeto gali būti skirta ES lėšų – aplinkos apsaugos projektams ir rizikos kapitalo operacijoms; kadangi bendras lėšų dydis EIB veiksmams pagal MEDA II yra panašus į lėšų dydį veiksmams pagal MEDA I, bet jų struktūra pasikeitė – žymiai sumažėjo rizikos subsidijų programų ir padidėjo rizikos kapitalo operacijų,
EIB: Numatytas paskolų Europos ir Viduržemio jūros regiono valstybių investicijų ir partnerystės programoms (EVIPP) dydis
1995–1999 m.
4808 mln. EUR
2000–2007 m.
6400 mln. EUR
Šaltinis: Išorės santykių GD.
H.
kadangi EIB veiksmai Viduržemio jūros regionų šalyse partnerėse nuo 2002 m. spalio mėn. vykdomi kartu su Europos ir Viduržemio jūros regiono valstybių investicijų ir partnerystės programomis (EVIPP),
I.
kadangi 2006 m. nustojo galioti MEDA reglamentas ir 2007 m. įsigaliojo Europos kaimynystės ir partnerystės priemonė,
J.
kadangi nuo 1994 m. iki 2006 m. Komisija Palestinos žmonėms skyrė apie 2300 mln. EUR, įskaitant paramą Palestinos pabėgėliams per JTPDA, humanitarinę pagalbą per Humanitarinės pagalbos generalinį direktoratą (ECHO), maisto saugumo, Vidurio Rytų taikos proceso veiksmus ir paramą sveikatos, švietimo ir institucijų sistemų kūrimui,
K.
kadangi Palestinos teritorijoms skiriamos lėšos 2002–2005 m. buvo panašios – nuo 233 iki 260 mln. EUR ir kintantys įsipareigojimų dydžiai atspindi taikos proceso sudėtingumą, tačiau mokėjimų ir įsipareigojimų santykis nuo 45 proc. 2000 m. padidėjo iki 90 proc. 2005 m.
PARAMA PALESTINOS SAVIVALDAI. 2000–200
6
m. IŠ BENDROJO BIUDŽETO FINANSUOTOS SRITYS
Įsipareigojimai (mln. EUR)
Geogr.ar teminės
programos
Programa
2000
2001
2002
2003
2004
2005
2006
Iš viso
Geografinės
programos
MEDA
119
0
105
93
74
92
102
483
JTPDA
40
57
55
58
61
64
64
335
Izraelis/PIO taikos susitarimas
20
43
88
47
51
51
56
300
Iš viso pagal geografines programas
179
100
248
198
186
207
222
1 118
Teminės
programos
Pagalba maistui
16
17
35
24
24
29
26
145
Žmogaus teisės
2
1
3
0,5
2,5
4
1
13
NVO
2,5
1
1,5
4
5
0
2
14
ECHO
18
26
35
38
37
36
84
190
Kitos
7
4
5
0
1
1
0
18
Iš viso pagal temines programas
45,5
49
79,5
66,5
69,5
70
113
380
Iš viso
224,5
149
327,5
264,5
255,5
277
335
1 832
Iš viso EB įsipareigojimai 2000–2006 m. sudarė 1842 mln. EUR (išskyrus BUSP veiksmus 2006 m. – maždaug 10 mln. EUR).
Šaltinis: Biudžeto GD, EuropeAid bendradarbiavimo biuras.
Mokėjimai (mln. EUR)
Geogr.ar teminės
programos
Programa
2000
2001
2002
2003
2004
2005
Iš viso
Geografinės
programos
MEDA
31
62
81
59
93
94
420
JTPDA
40
54
57
58
60
60
329
Izraelio/PIO taikos susitarimas
13
48
80
66
58
50
315
Iš viso pagal geografines programas
84
164
218
183
211
204
1 064
Teminės
programos
Pagalba maistu
0
2
7
15
17
32
73
Žmogaus teisės
2
0
1
0
3
4
10
NVO
0
2
2
2
1
3
10
ECHO
6
9
14
33
31
14
107
Kitos
5
1
4
0
0
3
13
Iš viso pagal temines programas
13
14
28
50
52
56
213
Iš viso
97
178
246
233
263
260
1 277
Šaltinis: Biudžeto GD.
L.
kadangi Europos kovos su sukčiavimu tarnyba (OLAF) 2005 m. kovo mėn. nutraukė tyrimą dėl Komisijos tiesioginės paramos Palestinos savivaldos biudžetui ir, remiantis 2005 m. kovo 17 d. OLAF pranešime spaudai pateikta informacija, įtikinamų įrodymų, kad Palestinos savivaldai Komisijos skirtos lėšos buvo panaudotos remti ginkluotas atakas ar neteisėtus veiksmus, nėra; tačiau kadangi, kaip nurodoma pranešime spaudai, " yra rimto pagrindo teigti, kad negalima atmesti galimybės, jog Palestinos savivaldos lėšas kai kurie asmenys galėjo panaudoti ne tam tikslui, kuriam jos buvo skirtos",
M.
kadangi Pasaulio banko Vidurio Rytų ir Šiaurės Afrikos regiono socialinio ir ekonominio vystymosi grupė nuodugniai išanalizavo Palestinos savivaldos finansinę padėtį ir 2007 m. vasario mėn. pateikė savo išvadas bei rekomendacijas,
N.
kadangi nuo Palestinos įstatymų leidybos tarybos rinkimų 2006 m. sausio mėn., kai rinkimus laimėjo "Hamas", Izraelis neperveda Palestinos mokesčių ir muitų pajamų – 50 mln. EUR per mėnesį, o tai sudaro apytiksliai du trečdalius valstybės pajamų;
O.
kadangi 2006 m. gegužės 9 d. Didysis ketvertas svarstė humanitarinę padėtį Palestinos teritorijose ir, atsižvelgdamas į Palestinos žmonių sunkią padėtį ir rimtas problemas, prašė ES sukurti ir pasiūlyti laikinąją tarptautinę priemonę (LTP), kuri būtų apribota taikymo srities ir trukmės požiūriu, būtų įgyvendinama skaidriai, dėl jos būtų atsiskaitoma ir kuria būtų užtikrintas tiesioginis pagalbos Palestinos žmonėms teikimas,
P.
kadangi Europos Sąjunga (ES biudžetas ir ES valstybės narės) 2006 m. Palestinai skyrė beveik 700 mln. EUR, daugiau nei bet kuriais ankstesniais metais;
Q.
kadangi Komisiją tokią LTP sukūrė ir ją 2006 m. birželio 16 d. patvirtino Europos Vadovų Taryba,
R.
kadangi 2006 m. Komisija skyrė 107,5 mln. EUR trims LTP paramos skyriams:
– 10 mln.
EUR svarbiausiems ligoninių ir sveikatos apsaugos centrų reikmenims ir jų veiklos išlaidoms – per Pasaulio banko nepaprastųjų tarnybų paramos programą (I skyrius),
– 40 mln.
EUR nenutrūkstamam energijos priemonių, įskaitant kurą, tiekimui per vidaus nepaprastųjų situacijų fondą (II skyrius),
–
54,4 mln. EUR remti labiausiai socialiai pažeidžiamiems palestiniečiams – mokant socialines pašalpas skurdžiausiems gyventojams ir darbuotojams, suteikiantiems svarbiausias socialines paslaugas (III skyrius),
—
be LTP, Komisija pagal 19080201 MEDA biudžeto eilutę skyrė 12 mln. Palestinos savivaldos prezidento tarnybai – techninei paramai ir pajėgumams vystyti,
LTP išlaidos ir finansavimas 2006 m. mln. EUR
EB
biudžetas
+ donorai
LTP – II skyrius (vidaus nepaprastųjų situacijų fondas (IERC) II etapas)
40
Iš viso pagal 19 08 02 01 (MEDA) eilutę
40
LTP – I skyrius (Pasaulio banko nepaprastųjų tarnybų paramos projektas (ESSP))
10
+ 46,6
LTP – III skyrius (mokėjimai socialinėms pašalpoms)
57,5
+ 61,9
Iš viso pagal 19 08 03 (Taikos procesas) eilutę
67,5
Iš viso pagal abi eilutes
107,5
Šaltinis: EuropeAid bendradarbiavimo biuras.
S.
kadangi "Hamas" ir "Fatah" grupuočių rėmėjų kovos 2007 m. pradžioje ypač apsunkino LTP veiksmus,
1.
patvirtina savo 2005 m. spalio 27 d. rezoliucijoje dėl patikslinto Barselonos proceso pareikštą įsitikinimą, kad nors Europos ir Viduržemio jūros šalių partnerystė nedavė lauktų rezultatų ir neprisidėjo mažinant įtampą šiame regione taip, kaip galėtų, tai vis dar galima pakeisti, kad Barselonos procesas vis dar yra tinkama sistema įgyvendinti Viduržemio jūros regiono politiką ir kad siekiant geresnių rezultatų reikalingi šios politikos pokyčiai ir politinė valia;
2.
pažymi, kad, remiantis tarpiniu MEDA II programos bendruoju vertinimu, globaliu strateginiu požiūriu MEDA programa, kaip Bendrijos priemonė remti Barselonos procesą ir dvišalius asociacijos susitarimus, išliko svarbi; jame taip pat teigiama, kad MEDA II yra svarbesnė nei MEDA I ir kad artimiausiais metais programa gali toliau gerėti;
3.
pažymi, kad MEDA valdymo ir įgyvendinimo priemonių veiksmingumas ir efektyvumas gerėja, bet dar nėra visiškai patenkinamas;
4.
pažymi, kad efektyvumo požiūriu MEDA II programos lėšos buvo išmokėtos greičiau nei MEDA I programos lėšos. Per panašų laikotarpį pagal MEDA I programą 30 proc. mokėjimų lygmuo buvo pasiekiamas vidutiniškai per trejus metus, pagal MEDA II – per dvejus metus;
MEDA ĮSIPAREIGOJIMAI IR IŠMOKĖJIMAI 1995–2005 m.
mln. EUR
1995–1999 m.
2000–2006 m.
1995–2006 m.
Įsipareigojimai
Išmokėjimai
Įsipareigojimai
Išmokėjimai
Įsipareigojimai
Išmokėjimai
Dvišaliai
Alžyras
164
30
339
142
504
172
Egiptas
686
157
592
695
1279
852
Jordanija
254
108
331
345
585
454
Libanas
182
1
133
182
315
183
Marokas
660
128
980
917
1 640
1 045
Sirija
101
0
180
91
281
91
Tunisas
428
168
518
489
946
657
VKG
111
59
522
486
633
546
Iš viso dvišalių
2 586
651
3 595
3 349
6 182
4 000
Regioninių
471
223
1 052
712
1 483
934
Iš viso
3 057
874
4 647
4 060
7 705
4 934
Bendra suma pagal MEDA I ir II = 3 424 + 5 350 = 8 774 mln. EUR. Iš jos 1996–2002 m. 852 mln. skirta Turkijai (nedideli skirtumai – dėl apvalinimo).
Šaltinis: EuropeAid bendradarbiavimo biuras (VKG- Vakarų krantas ir Gaza).
5.
pažymi, kad, remiantis Europos Audito Rūmų specialiąja ataskaita Nr. 5/2006, Komisija žymiau geriau valdo MEDA programą nei pirmaisiais metais ir valdymą galima vertinti patenkinamai, atsižvelgiant į procedūrinius ir išorinius apribojimus ir pastangas sudaryti programą – kadangi veiksmais pagal programą buvo pasiektas tolygesnis išteklių paskirstymas laike, pasirengimo laikotarpiai tapo trumpesni ir išmokėjimai žymiai padidėjo;
6.
pabrėžia, kad pagal Europos Audito Rūmų ir MEDA II programą pateiktą įgyvendinimo ir valdymo veiksmingumo ir efektyvumo vidurio laikotarpio vertinimą valdymo ir įgyvendinimo priemonių veiksmingumas ir efektyvumas gerėja, bet dar nėra visiškai patenkinamas, negalima paaiškinti MEDA įgyvendinimo skirtumų šalių ir programų požiūriu; pažymi, kad išorės veiksniais (finansinis reguliavimas, valdymas, kultūros veiksniai) galima paaiškinti nemažai pokyčių greičio ir lėšų išmokėjimo skirtumų; ragina Komisiją atsižvelgti į šiuos veiksnius planuojant, įgyvendinant, stebint ir vertinant;
7.
ragina Komisiją ir Tarybą teikti pirmenybę Barselonos procesui, kaip politikos formavimo pagal Europos kaimynystės politikos priemonę (2007–2013 m. laikotarpiu) varomajai jėgai, taikyti efektyvesnę politiką ir priemones atsižvelgiant į ypatingus iššūkius ir problemas Viduržemio jūros regiono šalyse partnerėse;
8.
primena, kad pagal MEDA II reglamento 15 straipsnį Komisija kartu su EIB turi parengti bendrą vertinimo ataskaitą dėl Viduržemio jūros regiono šalims partnerėms teikiamos paramos, kurioje turi įvertinti programų veiksmingumą –
ex post
įvertinti atitinkamus projektus ir pagrindinius finansuojamus sektorius, pažangą įgyvendinant ir kas metai teikti Parlamentui ir Tarybai ataskaitą (ne vėliau kaip kitų metų birželio 30 dieną); atsižvelgdamas į šį įsipareigojimą, ragina Komisiją pranešti Parlamentui apie dabartinę padėtį rengiant tokius
ex post
atskirų projektų ir sektorių vertinimus ir juos bei vėliausias metines ataskaitas perduoti Parlamentui ir Tarybai;
9.
ragina Komisiją atsižvelgti į veiksnius, kurie galėtų padėti geriau valdyti ateityje:
a)
didesnis projektų ir programų skaičius, lygiagrečiai įvertinant jų turinį, poveikį ir kokybę;
b)
didesnė biudžeto lėšų dalis visai programai;
c)
bendras teigiamas Komisijos įgaliojimų perdavimo jos delegacijoms poveikis rengiant ir įgyvendinant projektus (decentralizavimo poveikis);
d)
vietos valdžios institucijų bendradarbiavimas ir veiksmingas dalyvavimas;
e)
didesnis Viduržemio jūros regiono šalių partnerių bendradarbiavimas (pietūs ir pietūs) siekiant regioninių tikslų;
10.
mano, kad taip pat reikia sistemingiau stebėti ir vertinti, kartu su vietos kolegomis ir kitais donorais vykdyti intensyvesnį dialogą ir koordinavimą; ragina Komisiją sukurti reguliaraus stebėjimo mechanizmus, pritaikytus kiekvienam projekto tipui;
11.
sutinka su Europos Audito Rūmų teiginiais, kad Komisija turėtų:
a)
užtikrinti sklandų ir greitą perėjimą prie naujų šalies programų, kad būtų išvengta neigiamo poveikio tolesniam įgyvendinimo procesui,
b)
naujuose programų šalims dokumentuose aiškiau apibrėžti savo strateginius tikslus ir nustatyti tinkamus rodiklius, kurie leistų vykdyti geresnę stebėseną ir vertinti poveikį,
c)
toliau teikti paramą ribotam skaičiui sričių siekiant darnumo ir gero programų valdymo,
d)
toliau ieškoti geriausių projektų valdymo būdų siekiant išvengti delsimo.
12.
pritaria 19 tarpinio MEDA II programos vertinimo rekomendacijų dėl MEDA programos svarbos, veiksmingumo, efektyvumo ir valdymo;
13.
ragina Komisiją suderinti paramos veiksmingumą (tvarios institucijų plėtros požiūriu) ir efektyvumą (panaudojimo gebėjimų ir finansinių išmokų greičio, skaidrumo ir biudžeto valdymo kontrolės požiūriu);
14.
ragina Komisiją toliau gerinti strateginio ir preliminaraus planavimo kokybę ir investuoti į MEDA tyrimo centrą, siekiant gerai suprasti įgyvendinimo sąlygas ir institucinių pokyčių greitį MEDA šalyse – kaip siūloma tarpiniame vertinime dėl reglamento (Europos kaimynystės ir partnerystės priemonės) persvarstymo;
15.
mano, kad ekonominis partnerystės aspektas turi būti pakeistas socialinės sanglaudos ir tvarios ekonominės plėtros aspektais, tačiau taip pat mano, kad visam regionui svarbu, kad būtų siekiama visų Barselonos proceso tikslų; todėl ragina Komisiją kiek įmanoma daugiau dėmesio skirti institucijų kūrimo, teisinės valstybės, spaudos laisvės, žmogaus teisių ir lyčių lygybės klausimams;
16.
ragina Komisiją skatinti ir įpareigoti partnerius MEDA šalyse taip pat siekti ne ekonominių MEDA programos tikslų ir nuolat stebėti su šiais tikslais susijusius rodiklius;
17.
mano, kad Viduržemio jūros regiono šalių partnerių ekonominės padėties požiūriu žymi parama reikalinga infrastruktūros projektams, ypač transporto, sveikatos, aprūpinimo būstu ir geriamojo vandens tiekimo srityse;
18.
pataria Komisijai padidinti pajėgumus valdant mažus projektus, kurie paremti pilietinės visuomenės iniciatyvomis, taip pat pataria patvirtinti priemones, skirtas padidinti ekonominę plėtrą ir sanglaudą, ypač paskolų ir mažų paskolų priemones, skirtas mažoms ir vidutinėms įmonėms šalyse partnerėse;
19.
pabrėžia, kad pagarba lyčių lygybės principui yra pagarba žmogaus teisėms ir demokratijai ir ragina lyčių lygybės klausimą horizontaliai įtraukti į Barselonos procesą ir į tris partnerystės ramsčius;
20.
pabrėžia, kad moterys yra svarbios šalių partnerių ekonominio ir socialinio vystymosi dalyvės ir ragina Komisiją teikti ataskaitas apie MEDA programos finansinių įsipareigojimų siekiant remti aktyvų moterų dalyvavimą ekonominiame ir socialiniame gyvenime (švietimas, profesinis mokymas, užimtumas) įgyvendinimą ir taikymo veiksmingumą;
21.
primena, kad reikia gerinti MEDA, kitų ES išorės veiksmų ir EIB veiklos darnumą;
22.
mano, kad Europos ir Viduržemio jūros regiono šalių parlamentinė asamblėja per tarpparlamentinį dialogą galėtų būti svarbi veikėja gerinant Europos ir Viduržemio jūros regiono šalių partnerystę – plėtodama stabilius santykius tarp parlamentų, deklaracijomis ir rezoliucijomis nustatydama politikos kryptis, skatindama nuolatinę MEDA programos politinę kontrolę ir įgyvendinimo vertinimą;
23.
džiaugiasi 2002 m. EIB struktūroje sukurtomis Europos ir Viduržemio jūros regiono valstybių investicijų ir partnerystės programomis (EVIPP), tačiau ragina ES valstybes narės ir Europos ir Viduržemio jūros regiono šalis partneres svarstyti galimybę šią iniciatyvą paversti veiksminga finansine bendradarbiavimo priemone, kuria reaguojama į naujus viešojo ir privačiojo sektoriaus poreikius ir problemas;
24.
primena, kad pareigų pasiskirstymas tarp Išorės santykių generalinio direktorato ir
EuropeAid
bendradarbiavimo biuro yra funkcinis tuo požiūriu, kad politiniai programos aspektai skiriasi nuo profesionalaus pagalbos apibrėžimo ir teikimo funkcijos (jos efektyvumas ir veiksmingumas, deja, yra nepakankami);
25.
pripažįsta Komisijos pažangą gerinant Bendrijos išorės bendradarbiavimą ir ragina ją toliau tęsti šį darbą; vis dėlto apgailestauja, kad visuomenė nežino apie ES dalyvavimą daugelyje projektų ir programų; ragina Komisiją turėti atstovus tarptautinėse organizacijose ir NVO siekiant:
a)
užtikrinti visuomenės informavimą apie ES indėlį ir dalyvavimą,
b)
parengti nuostatas, kurios leistų tinkamai vertinti, tikrinti ir kontroliuoti projektus ir programas, kurie įgyvendinami kartu ar padedant tarptautinėms organizacijoms ar NVO;
26.
primena savo 2006 m. birželio 1 d. rezoliuciją dėl humanitarinės krizės Palestinos teritorijose ir ES vaidmens, kurioje Komisija ir Taryba raginami parengti laikinąją tarptautinę priemonę siekiant išvengti didelės humanitarinės krizės šiose teritorijose; primena, kad, remdamasis 2006 m. birželio mėn. Europos Vadovų Tarybos ir Didžiojo ketverto rekomendacijomis, Parlamentas palankiai įvertino ES sukurtą LTP, skirtą Palestinos savivaldai, ir šios priemonės galiojimo tęsimą;
27.
pažymi, kad ši laikinoji finansinė priemonė suteikė galimybę bendradarbiaujant su Palestinos savivaldos prezidentu skaidriai sumažinti akivaizdžių humanitarinių nuostolių, atsiradusių įšaldžius Europos ir tarptautinę finansinę paramą, kai Izraelis nepervedė Palestinai mokesčių ir muitų pajamų ir apskritai atsiradusių dėl to, kad neįmanoma vystyti tvarios ekonomikos esant okupacijai;
28.
sveikina Komisiją sudėtingomis aplinkybėmis sukūrus ir įgyvendinus LTP ir mano, kad LTP administravimo išlaidų II ir III skyriams Šaltinis: 2007 m. birželio 4 d.
AidCo
GD Europos, Viduržemio jūros regiono ir Artimųjų Rytų finansų, sutarčių ir audito skyriaus komunikatas "Costs of Implementing TIM Windows II and III - Summary of Allowances and Bank Fees PZ" (LTP I ir II skyrių įgyvendinimo išlaidos. Išmokų ir banko mokesčių suvestinė).
dalis (5 proc.) yra gana maža ir tiesioginis mokėjimo per komercinius bankus paramos gavėjų namų ūkiams būdas tinkamas; be to, pažymi, kad tarptautiniu ir vietos mastu veikiantis bankas (HSBC) gauna 8 eurus už kiekvieną pagal III skyrių atliekamą pervedimą (3 proc. visos skirtos sumos);
29.
pabrėžia, kad pagal LTP mokėjimai nebuvo vykdomi Palestinos savivaldos prezidento kanceliarijai, Finansų ministerijai arba per jas, bet buvo tiesiogiai apmokamos sąskaitos faktūros arba išmokami grynieji pinigai atitinkamiems lėšų gavėjams; pažymi, kad šios lėšos nebuvo teikiamos nei apsaugos personalui, nei politikams paremti;
30.
tačiau apgailestauja, kad ši finansinė parama nepadėjo ištaisyti tragiškos padėties Palestinoje ir gyvenimo sąlygos ekonominiais, socialiniais ir žmogiškaisiais aspektais per pastaruosius mėnesius tik pablogėjo Parlamento delegacijos ryšiams su Palestinos Įstatymų Leidybos Taryba 2007 m. balandžio 29 d. – gegužės 3 d. misijos į Rytų Jeruzalę, Ramalą ir Gazą ataskaita; Vakarų kranto ir Gazos viešųjų išlaidų apžvalga: "From Crisis to greater Fiscal Independence" (Nuo krizės iki didesnės fiskalinės nepriklausomybės). Pasaulio banko dokumentas, 2007 m. vasaris.
;
31.
džiaugiasi, kad naudojant LTP ir nedalyvaujant "Hamas" vadovaujamai vyriausybei daugiau nei 140 000 namų ūkių, apimančių 800 000 asmenų, buvo tiesiogiai skirta nedaug, bet naudingų lėšų ir kad pavyko išvengti visiško ligoninių ir kitų svarbiausių paslaugų veiklos nutrūkimo dėl to, kad LTP rėmė nenutraukiamą svarbiausių paslaugų teikimą pagal II skyrių;
32.
vis dėlto apgailestauja dėl lėto LTP I skyriaus įgyvendinimo, kuriuo remiantis parama per Pasaulio banko nepaprastųjų tarnybų paramos programą (ESSP) teikiama svarbiausiems ligoninių reikmenims įsigyti ir jų veiklos išlaidoms padengti; pažymi, kad pirmąkart vaistai vykdant ESSP programą į Gazos ligonines pristatyti tik 2007 m. sausio 24 d.; ragina Komisiją išnagrinėti tokio vėlavimo priežastis ir pasiūlyti alternatyvų, kad LTP 1 skyriaus tikslai būtų įgyvendinami laiku;
33.
pabrėžia, kad kontrolės priemonės ir vidaus audito priemonės, kurias nuo 2003 m. taiko Palestinos savivalda, yra patikima garantija kovojant su sukčiavimu ir korupcija;
34.
dar kartą ragina Izraelį laikytis savo teisinių įsipareigojimų ir atnaujinti įšaldytų Palestinos mokesčių ir muitų pajamų pervedimą; jei Izraelis atsisako tai daryti, ragina Izraelį apsvarstyti galimybę nukreipti įšaldytus mokesčius į LTP ir taip Palestinos žmonėms sudaryti galimybę patenkinti svarbiausius poreikius; ragina Izraelį padėti Palestinos žmonėms sukurti veiksmingą ir autonomišką ekonomiką ir nebesudaryti nepagrįstų kliūčių jiems siekiant šio tikslo;
35.
atkreipia dėmesį į tai, kad Pasaulio banko valstybės išlaidų apžvalgoje dėl Vakarų kranto ir Gazos matyti nuodugnus analitinis darbas; džiaugiasi, kad, kaip teigiama šioje apžvalgoje, palyginti su kitomis Vidurio Rytų ir Šiaurės Afrikos šalimis, Palestinos savivalda padarė pažangą, ypač švietimo ir sveikatos sektoriuose, vadovavimo ir valstybės finansų valdymo srityje, kur Palestinos savivalda 2002–2004 m. įgyvendino daugybę reformų, sumažinusių korupciją ir pagerinusių skaidrumą; ragina visas dalyvaujančias šalis vėl atnaujinti reformų procesą ir kartu rimtai apsvarstyti Pasaulio banko pranešimo išsamias rekomendacijas, ypač liečiančias pilietinės tarnybos reformą ir valstybės finansų valdymą, įskaitant finansų kontrolę ir auditą;
36.
džiaugiasi tuo, kad vienas iš Finansų ministerijos uždavinių ir įsipareigojimų (pvz., neseniai sudarytas susitarimas su tarptautine audito bendrove) – vykdyti viešųjų finansų reformą ir užtikrinti visišką skaidrumą ir atskaitomybę, taip pat ir tarptautinių atskaitomybės standartų laikymąsi;
37.
ragina visas šalis palestiniečių teritorijose taikiai spręsti konfliktus ir suformuoti ir išlaikyti stabilią ir veiksmingą vyriausybę, kuri galėtų bendradarbiauti su tarptautine bendruomene ir veiksmingai naudoti tarptautinių donorų lėšas;
38.
džiaugiasi 2007 m. birželio 18 d. Tarybos sprendimu, kuriuo prašoma ES nedelsiant atnaujinti normalius santykius su Palestinos savivalda ir šiuo tikslu sudaryti sąlygas skubiai praktinei ir finansinei paramai, įskaitant tiesioginę finansinę paramą naujajai vyriausybei, bei užtikrinti neatidėliotinos pagalbos ir humanitarinės pagalbos teikimą Gazos gyventojams (visų pirma naudojant LTP);
39.
todėl mano, kad siekiant palaikyti viešąją tvarką svarbu, kad taikos ir stabilumo principais besivadovaujančios saugumo pajėgos būtų tinkamai parengtos ir aprūpintos policijos ginklais; mano, kad tokio parengimo ir aprūpinimo finansavimą reikia vykdyti naudojant tinkamus saugiklius, vadovaujant Palestinos savivaldos prezidentui Mahmoudui Abbasui, siekiant išvengti, kad lėšos nebūtų panaudotos kitiems tikslams ar neteisėtiems veiksmams; mano, kad, jei nebus išmokėti atlyginimai valstybės tarnautojams, įskaitant saugumo pajėgų darbuotojus, Palestinos teritorijoje pablogės politinė, socialinė ir ekonominė padėtis;
40.
pabrėžia, kad kyla realus pavojus, jog Palestinos administracijos vienetai žlugs; pažymi, kad būtina, jog ES ir tarptautinė bendrija ne tik dalyvautų vykdant humanitarinėse programas, bet ir vėl pradėtų investuoti į pajėgumų stiprinimą ir į saugumą siekiant, kad palestiniečių gyvenimo sąlygoms ilgai nekiltų joks pavojus;
41.
ragina Komisiją apsvarstyti strategijas (naudojant LTP ar kitą nuolatinę priemonę, taip pat kitas finansines priemones), kuriomis jau artimiausiu metu galėtų būti sprendžiamos ne tik neatidėliotinos, bet ir kitos didesnės Palestinos teritorijų gyventojų dalies problemos; bet kuriuo atveju siekia remti politinį ir ekonominį vystymąsi, kad būtų galima palaipsniui sumažinti Palestinos savivaldos priklausomybę nuo tarptautinės paramos;
42.
paveda Pirmininkui perduoti šią rezoliuciją Tarybai, Komisijai, Audito Rūmams, EIB, valstybių narių parlamentams ir Viduržemio jūros regiono šalių partnerių vyriausybėms ir parlamentams.
