Stažuotojai Europos Parlamente: įdomi patirtis
Institucijos
2005-10-07 - 17:47
Stažuotojai Europos Parlamente
Ar Europos Parlamentas – ką jis daro, kaip veikia, kas jame dirba – jums tebėra didelė paslaptis? Galbūt. Tačiau ji bus atskleista 181 stažuotojui, kurie šiais metais panirs į EP aplinką.
Europos Parlamentas sulaukė daugiau kaip 4 tūkstančių prašymų iš 78 šalių šių metų apmokamoms stažuotėms, tačiau vietas galėjo pasiūlyti tik keliems laimingiesiems. „Stažuotojų, kuriuos galime priimti, skaičius priklauso nuo turimo biudžeto ir tarnybų galimybių prižiūrėti jų darbą bei suteikti jiems reikiamus resursus“, – teigia EP Stažuočių biuras.
EP pasiekia dvigubai daugiau moterų prašymų negu vyrų. Stažuotojams, kurie privalo turėti universitetinį išsilavinimą, suteikiama galimybė penkis mėnesius dirbti Briuselyje, Liuksemburge arba EP informacijos biuruose kitose šalyse.
Pasak stažuotojos iš Belgijos Kiaros Sasoli (Chiara Sassoli), stažuotė suteikia galimybę pajusti tikrą „parlamento dvasią“. „Nepaprastai įdomu būti tarp EP narių, kai vieni aptarinėja paskutinį apsilankymą Afganistane, o kiti kalba apie švietimą“, – sako ji. „Buvimas ten, kur priimami politiniai sprendimai, bei darbas drauge su kitais stažuotojais iš visos Europos padaro šią patirtį nepamirštamą“, – papildo Pietro Naj-Oleari iš Milano.
Europos Parlamentas taip pat suteikia neapmokamų stažuočių galimybę asmenims, turintiems vidurinį arba aukštesnio lygio išsilavinimą. 2005 m. EP priėmė 130 neapmokamų stažuotojų, atrinkęs juos iš 2053 pretendentų iš 57 šalių.
Kitos ES institucijos taip pat siūlo stažuotes. Europos Komisija priima apie dešimt kartų daugiau stažuotojų negu Europos Parlamentas.
20051007STO01158 Stažuotės ir studijų vizitai Europos Parlamente
LT
1
PHOTO
20051006PHT01140.jpg
LT
2
LINK
/parliament/public/staticDisplay.do;jsessionid=53FFF4779D25CFF3716BF5124CD3BFEC.node1?language=EN&id=147
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
