P6_TA(2008)0497
Programa "Erasmus Mundus" (2009–2013 m.) ***I
A6-0294/2008
2008 m. spalio 21 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos sprendimo, kuriuo sukuriama aukštojo mokslo kokybės gerinimo ir kultūrų tarpusavio supratimo skatinimo bendradarbiaujant su trečiosiomis šalimis programa (Erasmus Mundus) (2009–2013 m.) ( COM(2007)0395 – C6-0228/2007 – 2007/0145(COD) )
(Bendro sprendimo procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( COM(2007)0395 ),
–
atsižvelgdamas į EB sutarties 251 straipsnio 2 dalį ir EB sutarties 149 straipsnio 4 dalį, pagal kuriuos Komisija jam pateikė pasiūlymą ( C6–0228/2007 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Kultūros ir švietimo komiteto pranešimą ir Užsienio reikalų komiteto, Vystymosi komiteto, Biudžeto komiteto, Užimtumo ir socialinių reikalų komiteto ir Moterų teisių ir lyčių lygybės komiteto nuomones ( A6–0294/2008 ),
1.
pritaria Komisijos pasiūlymui su pakeitimais;
2.
mano, kad pasiūlyme dėl teisės akto nurodytas finansinis paketas turi būti suderintas su naujosios daugiametės finansinės programos (DFP) nustatyta didžiausia leistina 1a išlaidų kategorijos suma, ir primena, kad metinė suma bus patvirtinta metinės biudžeto sudarymo procedūros metu remiantis 2006 m. gegužės 17 d. Europos Parlamento, Tarybos ir Komisijos Tarpinstitucinio susitarimo dėl biudžeto disciplinos ir patikimo finansų valdymo 37 punkto nuostatomis OL C 139, 2006 6 14, p. 1.
;
3.
pažymi, kad Švietimo, garso ir vaizdo bei kultūros vykdomosios agentūros įgaliojimai nėra suderinti su siūlomu programos
Erasmus Mundus
pratęsimu; pabrėžia, kad vykdomoji agentūra galės įgyvendinti programą tik tada, kai bus tinkamai patvirtintas jos įgaliojimų pratęsimas pagal galiojančias teisines nuostatas;
4.
atkreipia dėmesį į tai, kad bendra orientacinė 460 mln. eurų suma, siūloma programos 2 veiksmui finansuoti, bus padengta iš įvairių išorės politikos priemonių finansinių paketų;
5.
pabrėžia, kad pagal 2 veiksmą numatytos veiklos finansavimas neturi neigiamai paveikti kitos veiklos, kuri finansuojama pagal įvairias priemones; pakartoja savo poziciją, kad nauji veiksmai turėtų būti finansuojami iš ES biudžeto tik tuo atveju, jei tam skiriama papildomai lėšų; ragina Komisiją pateikti Parlamentui metinę ataskaitą, kurioje būtų nurodyti detalūs duomenys apie pagal 2 veiksmą vykdytą veiklą ir veiklos suskirstymas pagal finansines priemones ir atitinkamus regionus bei šalis;
6.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
7.
paveda Pirmininkui perduoti Parlamento poziciją Tarybai ir Komisijai.
P6_TC1-COD(2007)0145
Europos Parlamento pozicija, priimta per pirmąjį svarstymą 2008 m. spalio 21 d., siekiant priimti Europos Parlamento ir Tarybos sprendimą Nr. .../2008/EB, įkuriantį programą Erasmus Mundus (2009–2013 m.), skirtą gerinti aukštojo mokslo kokybę ir skatinti kultūrų tarpusavio supratimą bendradarbiaujant su trečiosiomis šalimis
(Kadangi Parlamentas ir Taryba pasiekė susitarimą, Parlamento pozicija pirmajame svarstyme atitinka galutinį teisės aktą, Sprendimą Nr. 1298/2008/EB
.
)
