P6_TA(2006)0031
Egiptas: smurtas prieš pabėgėlius iš Sudano - Egiptas
B6-0056 , 0061 , 0063 , 0065 , 0068 , 0069/2006
Europos Parlamento rezoliucija dėl Egipto
:
smurtas prieš pabėgėlius iš Sudano
Europos Parlamentas
, –
atsižvelgdamas į savo ankstesnes rezoliucijas dėl žmogaus teisių padėties Egipte,
–
atsižvelgdamas į Europos Parlamento 2004 m. rugsėjo mėn. 16 d. rezoliuciją dėl humanitarinės padėties Sudane OL C 140 E, 2005 6 9, p. 153.
ir į AKR ir ES jungtinės parlamentinės asamblėjos 2005 m. balandžio 21 d. rezoliuciją dėl padėties Sudane OL C 272, 2005 11 3, p. 43.
,
–
atsižvelgdamas į visas atitinkamas Jungtinių Tautų Saugumo Tarybos rezoliucijas, įskaitant rezoliuciją 1593(2005) dėl padėties Sudane ir rezoliuciją 1564 (2004), remianti kuriomis JT Generaliniam Sekretoriui buvo pateikta 2005 m. sausio 25 d. Tarptautinės tyrimo komisijos ataskaita apie Darfūrą,
–
atsižvelgdamas į ES ir Egipto asociacijos susitarimą OL L 304, 2004 9 30, p. 39.
, pasirašytą 2001 m. birželio 25 d. Liuksemburge ir įsigaliojusį nuo 2004 m. birželio 1 d., atsižvelgdamas į pirmiau minėto susitarimo, kurio šalys yra ir ES bei Egiptas, 2 straipsnį,
–
atsižvelgdamas į ES ir Viduržemio jūros valstybių Parlamentinės Asamblėjos 2005 m. kovo 15 d. Kaire priimtą rezoliuciją, kurioje pabrėžiamos žmogaus teisės,
–
atsižvelgdamas į 1995 m. lapkričio 28 d. Barselonos deklaraciją dėl Komisijos komunikato ( KOM(2005)0139 ), susijusio su Barselonos proceso dešimtmečiu ir siekiais ateinančiais penkeriais metais, ypač su siekiu sutelkti dėmesį į žmogaus teisių apsaugos klausimus,
–
atsižvelgdamas į Jungtinių Tautų 1951 m. liepos 28 d. konvenciją dėl pabėgėlių statuso ir į JT teisėsaugos pareigūnų elgesio kodeksą,
–
atsižvelgdamas į ES sutarties 11 straipsnio 1 dalį ir į EB sutarties 177 straipsnį, pagal kurį žmogaus teisių skatinimas yra vienas iš bendros užsienio ir saugumo politikos tikslų,
–
atsižvelgdamas į 1948 m. paskelbtą Visuotinę žmogaus teisių deklaraciją,
–
atsižvelgdamas į Darbo tvarkos taisyklių 115 straipsnio 5 dalį,
A.
kadangi Egipto saugumo pajėgos 2005 m. gruodžio 30 d. jėga evakavo daugiau kaip 2.500 Sudano migrantų, pabėgėlių ir prieglobsčio ieškotojų, kurie buvo apgyvendinti Moustafos Mahmoudo aikštėje, Kairo Mohandessin rajone, priešais JT vyriausiojo pabėgėlių komisaro (JTVPK) būstinę ir nuo 2005 m. rugsėjo 29 d. prašė būti perkelti į trečiąsias šalis,
B.
kadangi, pagal turimas žinias 2000 policijos pareigūnų apsupo laikiną stovyklavietę, į minią leido vandens čiurkšles ir mušė žmones lazdomis siekdami nutraukti streiką,
C.
kadangi liudininkai, tarptautinė spauda ir žmogaus teisių organizacijos pranešė apie daugiau kaip 200 mirties atvejų, o, remiantis oficialia Egipto valdžios pateikta informacija, žuvo tik 27 žmonės – visi sudaniečiai, daugiausia moterys, vaikai ir pagyvenę žmonės; kadangi kiti buvo įkalinti ir daugelis žmonių sužeista per Egipto saugumo pajėgų išpuolį,
D.
kadangi po incidento daug pabėgėlių buvo suimta ir pristatyta į įkalinimo centrus, esančius už sostinės ribų,
E.
kadangi 2005 m. pasirašius Šiaurės ir Pietų Sudano taikos susitarimą Egipto vyriausybė pareiškė, kad jos šalyje esantiems Sudano pabėgėliams daugiau nebesuteikiama pabėgėlių statuso,
F.
kadangi Egipto valdžios pareigūnai 2006 m. sausio 4 d. paskelbė, kad 650 Sudano piliečių deportavimas nukeliamas 72 valandoms, kad JTVPK galėtų identifikuoti pabėgėlius arba prieglobsčio ieškotojus,
G.
kadangi susitarimą pasirašiusios šalys ir ypač valstybių narių vyriausybės pagal Ženevos konvenciją yra įsipareigojusios laikytis savo tarptautinių įsipareigojimų gavus prašymus iš atskirų norinčių gauti pabėgėlių statusą ar prieglobstį asmenų arba trečiųjų šalių,
H.
kadangi apskritai padėtis Sudane išlieka labai nestabili; Darfūre tęsiasi smurtavimas, o tarp Šiaurės ir Pietų neįsitvirtina taika,
I.
kadangi Europos Sąjunga ir tarptautinė bendruomenė turėtų įsipareigoti laikytis bendros strategijos siekdama skatinti taiką ir stabilumą bei socialinį ir ekonominį atkūrimą, ypač pilietinio karo nuniokotuose Afrikos regionuose,
J.
atsižvelgdamas į tai, kad pastaraisiais mėnesiais padaugėjo žmogaus teisių pažeidimų Egipte; inter alia, pasaulietinės El Ghado partijos lyderis, buvęs parlamento narys Aymanas Nouras ir kiti kaltinamieji buvo suimti po paskutiniųjų rinkimų; kadangi Aymanas Nouras buvo nuteistas 5 metus kalėti už tai, kad tariamai sufalsifikavo 50 parašų, reikalingų įregistruoti jo partiją,
1.
smerkia Egipto policijos smurtą, dėl kurio žuvo ir buvo sužeista žmonių ir reikalauja, kad susidariusią padėtį būtų ( o ir galėjo būti) galima išspręsti taikiai;
2.
ragina Egipto valdžios pareigūnus užtikrinti, kad policijos pareigūnai veiks laikydamiesi tarptautinių standartų ir nebebus neproporcingai naudojama jėga;
3.
sveikina Egipto valdžios pareigūnus, priėmusius sprendimą pradėti tragiškų 2005 m. gruodžio 30 d. įvykių tyrimą, ir ragina Egipto vyriausybę į šį procesą įtraukti JT žmogaus teisių ekspertus ir nepriklausomas Egipto žmogaus teisių organizacijas;
4.
primena, kad Egiptas yra pasirašęs Konvenciją prieš kankinimą ir kitus tarptautinius susitarimus, kuriais aiškiai draudžiama prievarta grąžinti bet kurį asmenį į šalį, kurioje jam grėstų kankinimas ar kitas netinkamas elgesys;
5.
prašo Egipto valdžios pareigūnų nutraukti prievartinę likusių 462 Sudano piliečių deportaciją, nes manoma, kad tarp šių žmonių yra JTVPK pripažintų prieglobsčio prašytojų ir pabėgėlių, bei laikytis negrąžinimo principo;
6.
nuo 2005 m. gruodžio 30 d. apgyvendinti arba laikomi sulaikyti suimtieji Sudano migrantai ir pabėgėliai, ir paleisti visus Sudano piliečius, sulaikytus per arba po įvykių, nebent jiems galima iškelti aiškius baudžiamuosius kaltinimus, ir, be to, užtikrinti, kad visi sulaikytieji galėtų susisiekti su teisininkais ir savo šeimomis ir, reikalui esant, gauti tinkamą medicininę pagalbą;
7.
išreiškia susirūpinimą dėl įtariamų kankinimų ir netinkamo elgesio ir ragina Egipto valdžios pareigūnus užtikrinti, kad su visais migrantais ir pabėgėliais bus vienodai elgiamasi fiziniu ir psichologiniu požiūriu, ir priimti pabėgėlių, prieglobsčio prašytojų ir migrantų apsaugos įstatymą, atitinkantį tarptautinės teisės reikalavimus ir ypač Konvenciją dėl pabėgėlių statuso;
8.
pripažįsta JTVPK mandatą ir jo pastangų svarbą ginant ir skatinant tvirtus sprendimus, susijusius su jo veiklos objektu – pabėgėliais ir iškeldintais žmonėmis, ir remia JTVPK veiklą;
9.
vis dėlto, kritikuoja JTVPK už tai, kad jis per lėtai ieškojo Sudano pabėgėlių ir prieglobsčio ieškotojų klausimo sprendimo, ir ragina JTVPK padaryti skaidresnę procedūrą, pagal kurią peržiūrimi Sudano prieglobsčio prašytojų prašymai ir įvairios iniciatyvos, kurių buvo imtasi siekiant išeiti iš aklavietės;
10.
ragina Komisiją ir valstybes nares glaudžiai bendradarbiauti su JTVPK ir pasiūlyti politinę ir finansinę paramą, kuri padėtų JTVPK Kaire, kad būtų išlaikytas nuolatinis dialogas su Egipto valdžios pareigūnais pabrėžiant, kad Sudano migrantų ir pabėgėlių padėties klausimai turi būti išspręsti taikiai ir laikantis 1951 m. Ženevos konvencijos bei tarptautinės humanitarinės teisės nuostatų;
11.
pabrėžia, kad pagarba žmogaus teisėms yra pagrindinė ES ir Egipto asociacijos susitarimo vertybė ir dar kartą patvirtina ES ir Viduržemio jūros valstybių partnerystės svarbą skatinant teisinės valstybės principus ir pagrindines laisves;
12.
mano, kad įvykiai, kurie nutiko 2005 m. gruodžio 30 d. Kaire, rodo esant rimtų asociacijos susitarimo 2 straipsnio pažeidimų, ir ragina Tarybą bei Komisiją tvirtai iškelti šį klausimą kitos ES ir Egipto asociacijos tarybos posėdžio metu ir tęsiant ES ir Egipto diskusijas dėl nacionalinio veiksmų plano;
13.
ragina Tarybą ir Komisiją Europos Kaimynystės ir partnerystės instrumente numatyti specialią programą, pagal kurią būtų siekiama kovoti su kankinimu ir mažinti nežmoniško elgesio atvejus;
14.
ragina tarptautinę bendruomenę ir ypač valstybių narių vyriausybes laikantis Ženevos konvencijos remti Sudano pabėgėlių perkėlimo programas;
15.
tikisi, kad ES šalyse partnerėse visiems žmonėms, besikreipiantiems dėl prieglobsčio jų pasienyje, bus užtikrinta saugi ir teisinga procedūra, laikantis tarptautinių konvencijų ir pripažintų tarptautinės pabėgėlių teisės principų;
16.
džiaugiasi ir remia pasaulinio masto raginimus paleisti Aymaną Nourą bei primygtinai ragina Egipto valdžios pareigūnus užtikrinti, kad su Aymanu Nouru bus deramai elgiamasi, jis nebus kankinamas ir su juo nebus kitaip netinkamai elgiamasi, ir toliau užtikrinti, kad jam skubiai, reguliariai ir nevaržomai bus leidžiama naudotis teisininkų ir gydytojų (nes jis serga diabetu) paslaugomis ir susisiekti su šeima;
17.
paveda Pirmininkui perduoti šią rezoliuciją Tarybai, Komisijai, Egipto Vyriausybei ir Parlamentui, Sudano Vyriausybei ir JT vyriausiajam pabėgėlių komisarui.
