P6_TA(2007)0593
Europos Sąjungos taisomojo biudžeto projektas Nr. 7/2007
A6-0493/2007
2007 m. gruodžio 11 d. Europos Parlamento rezoliucija dėl 2007 finansinių metų Europos Sąjungos taisomojo biudžeto projekto Nr. 7/2007, III skirsnis - Komisija (15715/2007 – C6-0434/2007 – 2007/2237(BUD) )
Europos Parlamentas
, –
atsižvelgdamas į EB sutarties 272 straipsnį ir Euratomo sutarties 177 straipsnį,
–
atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).
, ypač į jo 37 ir 38 straipsnius,
–
atsižvelgdamas į 2007 finansinių metų Europos Sąjungos bendrąjį biudžetą, galutinai patvirtintą 2006 m. gruodžio 14 d. OL L 77, 2007 3 16, p. 1.
,
–
atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo OL C 139, 2006 6 14, p. 1.
,
–
atsižvelgdamas į 2007 finansinių metų Europos Sąjungos preliminarų taisomojo biudžeto projektą Nr. 7/2007, kurį Komisija pateikė 2007 m. lapkričio 7 d. ( COM(2007)0687 ), su pakeitimais, padarytais 2007 m. lapkričio 12 d. raštu,
–
atsižvelgdamas į taisomojo biudžeto projektą Nr. 7/2007, kurį Taryba sudarė 2007 m. lapkričio 26 d. (15715/2007 – C6-0434/2007 )
–
atsižvelgdamas į Darbo tvarkos taisyklių 69 straipsnį ir į IV priedą,
–
atsižvelgdamas į Biudžeto komiteto pranešimą ( A6-0493/2007 ),
A.
kadangi 2007 m. bendrojo biudžeto taisomojo biudžeto projekte Nr. 7/2007 numatoma:
–
daug didesnės prognozuojamos pajamos, visų pirma dėl PVM ir BNP balanso prognozių patikslinimo (3 830 000 000 EUR);
–
tolesnis mokėjimų asignavimų pagal biudžeto eilutes, susijusias su 1a, 1b, 2 ir 3a išlaidų kategorijomis (1 651 400 000 EUR), mažinimas dėl bendrame perkėlime DEC36/2007 pasiūlyto lėšų perskirstymo (425 000 000 EUR),
B.
kadangi taisomojo biudžeto projekto Nr. 7/2007 tikslas yra į 2007 m. biudžetą oficialiai įtraukti šias biudžeto lėšas ir techninius pataisymus,
1.
atsižvelgia į taisomojo biudžeto projektą Nr. 7/2007;
2.
pripažįsta, kad dabartinę padėtį, susijusią su nepakankamu tam tikrų eilučių vykdymu, galėjo lemti tai, jog pirmaisiais Daugiametės finansinės programos metais vėluota priimti teisinį pagrindą; reikalauja atidžiai stebėti, kaip vykdomas 2008 m. biudžetas, naudojant įvairias priemones, pvz., nuolatinį įspėjimą dėl biudžeto vykdymo ir stebėsenos grupes; ragina specialius Parlamento komitetus iš anksto numatyti reikalingas lėšas ir galimas vykdymo problemas, susijusias su daugiametėmis programomis;
3.
pabrėžia, kad 2008 m. biudžete neabejotinai reikės numatyti didesnes mokėjimų sumas;
4.
pritaria taisomojo biudžeto projektui Nr. 7/2007 be pakeitimų;
5.
paveda Pirmininkui perduoti šią rezoliuciją Tarybai ir Komisijai.
