KLAUSIMAS ŽODŽIU SU DEBATAIS O-0032/07
pagal 108 Darbo tvarkos taisyklių straipsnį
pateikė
Helmuth Markov
Tarptautinės prekybos komiteto vardu
Komisijai
Tema: Naujausios tendencijos dvišaliuose prekybiniuose santykiuose su Kinija
2006 m. Kinijos Liaudies Respublika tapo didžiausiu ES importo šaltiniu ir pakeitė anksčiau šią poziciją užėmusią JAV, tuo tarpu ES prekybos su Kinija deficitas išaugo iki 128 mlrd. eurų. 2007 m. sausio mėn. buvo pradėtos derybos dėl Partnerystės ir bendradarbiavimo susitarimo (angl. PCA), o sekantį mėnesį Komisija paskelbė tyrimą, kuriame siūloma, kad eksportuotojai iš ES susitelktų ties ekologiškais produktais, verslo sektoriaus paslaugomis ir didelės vertės produktais. Tačiau tyrime taip pat buvo padaryta išvada, kad eksportuotojai iš ES susiduria su rimtomis kliūtimis patenkant į Kinijos rinką, o taip pat su netinkama intelektinės nuosavybės teisių apsauga.
Ar į tai atsižvelgdama Komisija galėtų:
paskelbti apie naujausius pasiekimus derybose siekiant sudaryti naują Partnerystės ir bendradarbiavimo susitarimą ir numatomą derybų grafiką?
užtikrinti, kad, vadovaujantis Europos Parlamento ir Komisijos pagrindų susitarimo 19 straipsniu, Parlamentui derybų metu bus pateikta „savalaikė ir aiški informacija“, o ypač užtikrinti, kad patvirtinta diskutuojama direktyva bus perkelta?
paaiškinti, kaip derybų dėl Partnerystės ir bendradarbiavimo susitarimo metu ir PPO kontekste Komisija ketina spręsti aukšto lygio žmogaus teisių apsaugos ir atitinkamų aplinkos, socialinių ir saugumo standartų trūkumą Kinijoje, o taip pat savo poziciją, susijusią su Kinijos sąlygojamu pasaulinės natūralių išteklių rinkos iškraipymu?
paaiškinti kokių veiksmų ji imasi siekdama palengvinti eksportuotojų iš ES prieigą prie rinkos; kaip ji siūlo kovoti su nepagrįstais įtarimus dėl Europos gaminių saugumo problemų paaiškėjus, kad kai kuriuos iš jų išsakė oficialios institucijos; atsižvelgiant į JAV sprendimą inicijuoti PPO ginčų sprendimo procedūras dėl intelektinės nuosavybės teisių apsaugos ir vykdymo, kokių priemonių ji ketina imtis siekdama užtikrinti, kad Europos pramonė ir toliau nepatirtų didelės žalos dėl gaminių klastojimo ir piratavimo?
pateikti Kinijos pažangos siekiant atitikti ES nustatytas sąlygas, susijusias su Kinijos pateiktu prašymu pripažinti ją rinkos ekonomikos šalimi, įvertinimą.
