Malio prezidentas A. T. Touré: „Afrikos laikas ateis“
Užsienio ryšiai
2010-09-08 - 17:36
Malio prezidentas Amadou Toumani Touré tiki, jog Afrika pajėgs išnaudoti savo potencialą Rugsėjo 7 d. iškilmingame Europos Parlamento posėdyje kalbą sakė Malio prezidentas Amadou Toumani Touré. Su vienos didžiausių ir skurdžiausių Rytų Afrikos valstybių vadovu kalbėjomės apie ekonominę krizę, skurdą, migraciją ir neišnaudotą Afrikos potencialą. „Ateis diena, kuomet demografinė padėtis, naudingieji ištekliai ir gyventojų gebėjimai padės Afrikai atsistoti ant kojų“, – neabejoja „demokratijos kareiviu“ pramintas prezidentas, maliečių vadinamas „ATT“.
Kaip visą pasaulį palietusi ekonomikos krizė paveikė Jūsų šalį?
Nors tiesiogiai nukentėjome nedaug, kai kuriose srityse krizė pakišo koją mūsų vystymuisi. Kontrolės, audito ir paskolų stebėjimo priemonės leido išvengti daugelio krizės padarinių, tačiau juos pajutome per paramos vystymuisi mažėjimą.
Dosniausi mūsų partneriai susidūrė su sunkumais – tai negalės turės neigiamą poveikį vystymuisi. Vis dėlto Malis – viena daugiausiai ES paramos sulaukiančių Afrikos šalių.
Antra, maliečių diaspora vaidina svarbų vaidmenį šalies vystymesi. Emigrantų kasmet atsiunčiami 450 mln. eurų sudaro 11 proc. šalies BVP. Sunkesnis diasporos gyvenimas krizės metu reiškia mažesnes pinigų perlaidas į Malį.
Trečia, esame žaliavų gamintoja, o jų perkama mažiau.
Europos Parlamentas reikalauja ES šalių parodyti politinę valią siekiant Tūkstantmečio vystymosi tikslų (TVT). Kaip žvelgiate į Afrikos perspektyvas, iki TVT pasiekti nusistatyto termino telikus penkeriems metams?
Visiškai palaikome Europos Sąjungos siūlymus. Atsiliekančioms šalis ir regionams svarbiausia kartu rasti priemones, leisiančias greičiau siekti Tūkstantmečio tikslų. Būtent dėl šios priežasties Malis teikia pirmenybę ne konkretiems projektams skirtai paramai, bet nesusaistytam lėšų skyrimui, nes tai leidžia patiems spręsti dėl paramos panaudojimo.
Galbūt trūksta ne pinigų, o geresnio koordinavimo ir paskirstymo. Pasiekėme pažangos kovodami su AIDS, tačiau galbūt tebesame per silpni siekti visuotinio pradinio išsilavinimo. Iki 2015 m. galime pasiekti bent 2-3 TVT tikslus.
JTO susitikime Niujorke reikia nekartoti prieš penkerius metus darytų klaidų. Afrikos šalių vadovai sakė daug gražių kalbų, gavome daug vilčių teikiančių atsakymų. Nors tarptautinė bendruomenė įsipareigojo kovoti su skurdu, apie tai tenka nuolat priminti. Suprantame kylančius sunkumus, tačiau prisiimtus įsipareigojimus reikia vykdyti.
Bendradarbiaujant su ES, Malio sostinėje Bamako atidarytas tvaria migracija besirūpinantis Migracijos valdymo centras. Kokie pagrindiniai Šiaurės ir Pietų šalių iššūkiai valdant migracijos srautus?
Visų pirma, neturime vengti diskusijų šia tema. Imigracija paliečia mus visus. Mūsų žemynus teskiria tik 14 kilometrų Gibraltaro sąsiaurio. Be to, juos jungia kultūra ir istorija, kalbinis palikimas.
Europa ir Afrika susijusios gerokai stipriau, nei atrodo. Be to, ES šalys – svarbiausios mūsų ekonominės partnerės.
Afrikos vystymo tempai neatitinka šio milžiniško žemyno potencialo ir turimų išteklių, keliančių vis didesnį susidomėjimą. Kokį Europos vaidmenį tikitės išvysti Afrikoje?
Europos Sąjunga – tai pavyzdys. ES egzistavimo privalumai tapo pavyzdžiu Afrikos Sąjungai.
Europa ir Afrika – daugiau nei pasiturinčių ir skurdžių šalių suma, tai visų remiamas solidarumas. Tai nereiškia, kad visuomet esame vienos nuomonės, tačiau privalome paaukoti „aš“ vardan „mūsų“ gaunamos naudos.
Šis amžius tikrai bus Afrikos sėkmės šimtmetis. Turime naudingų išteklių. Jaunų, labai jaunų gyventojų – 75-80 proc. žemyno gyventojų jaunesni nei 25 metų.
Trečia, mūsų gebėjimai gerokai išaugo. Afrikiečių studentų rasite visoje Europoje, svarbiausiose Amerikos, Kanados ir net Kinijos universitetuose. Demografinė padėtis, žaliavos ir gebėjimai atvers naujas galimybes.
Europa visuomet domėjosi Afrika. Niekuomet nesijaučiau paliktas vienas. Vis dėlto viliuosi, kad kitas ES ir Afrikos vadovų susitikimas leis pajudėti gerokai toliau. Kaip jau minėjau, Europa nėra nutolusi nuo mūsų.
Malis
Priėjimo prie jūros neturinti Malis išlieka viena skurdžiausių pasaulio valstybių
Malis – vienas didžiausių medvilnės augintojų Afrikoje
Buvęs kariškis Amadou Toumani Toure išrinktas prezidentu 2002 m., perrinktas 2007 m.
20100902STO81050 Interviu su A. Toumani Touré per Europarltv EP ragina padidinti pagalbą besivystančioms šalims Pasaulinė krizė – ant skurdžiausių šalių pečių Malio migracijos informacijos centras [EN] Vystomasis bendradarbiavimas: visi straipsniai ES ir Malis [EN]
LT
1
PHOTO
20100903PHT81176.jpg
LT
2
VIDEOLINK
http://www.europarltv.europa.eu/yourParliament.aspx?action=viewVideo&packageId=b1512027-6f08-4120-b3b3-5c45cfc73881
LT
5
LINK
http://ec.europa.eu/europeaid/multimedia/videos/cigem/cigem_en.htm
LT
6
LINK
/news/public/documents_par_theme/903/default_lt.htm
LT
7
LINK
http://ec.europa.eu/europeaid/where/acp/country-cooperation/mali/mali_en.htm
-//EP//TEXT IM-PRESS 20100607FCS75591 0 NOT XML V0//LT
-//EP//TEXT IM-PRESS 20100319STO70945 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
