L. Andoro atsakymas Komisijos vardu
(2011 m. liepos 29 d.)
Komisija primena praeitų metų pabaigoje inicijavusi viešas konsultacijas dėl sanglaudos politikos ateities Penktosios ekonominės, socialinės ir teritorinės sanglaudos ataskaitos išvados. Sanglaudos politikos ateitis, COM(2010) 642. ir vėliau nustačiusi pasiūlymus gerinti sanglaudos politikos efektyvumą ir didinti jos poveikį, toliau stiprinti jos valdymą bei supaprastinti įgyvendinimo sistemą.
Kalbant apie Europos socialinį fondą (ESF), Komisija aiškiai nurodė, kad jis išliks sanglaudos politikos dalimi, pabrėždama, jog reikia jį labiau viešinti ir užtikrinti finansavimo nuspėjamumą. Be to, siekdama paspartinti sanglaudos politikos lėšų įsisavinimą, Komisija yra įsipareigojusi supaprastinti tų lėšų skyrimo sistemą, visų pirma sistemingiau naudojant supaprastintas išlaidų atlyginimo galimybes.
Savo naujausiame pasiūlyme dėl 2014-2020 m. daugiametės finansinės programos „Strategijos „Europa 2020“ biudžetas“ 2011 m. birželio 29 d., COM(2011) 500. Komisija patvirtino, kad sanglaudos politika, įskaitant ESF, atlieka labai svarbų vaidmenį siekiant strategijos „Europa 2020“ tikslų ir uždavinių visoje ES. Komisija pasiūlė sanglaudai skirti 336 mlrd. EUR (2011 m. kainomis). Ji taip pat pasiūlė minimalias struktūrinių fondų paramos ESF dalis kiekvienos kategorijos regionams (25 proc. konvergencijos regionams, 40 proc. pereinamojo laikotarpio regionams, 52 proc. konkurencingumo regionams). Tai reiškia, kad mažiausia bendra ESF skirta dalis yra 25 proc. sanglaudos politikai skiriamo biudžeto, kitaip tariant, 84 mlrd. EUR. Komisijos pasiūlyme taip pat nustatyti pagrindiniai būsimos sanglaudos politikos bruožai, įskaitant naujos kategorijos, apimančios „pereinamojo laikotarpio regionus“, sukūrimą, bendros strateginės programos visiems struktūriniams fondams sukūrimą ir partnerystės susitarimų su kiekviena valstybe nare sudarymą.
Kalbant apie investicijų į sanglaudos politiką efektyvumą, sanglaudos politika po 2013 m. bus visiškai suderinta su pagrindiniais politiniais strategijos „Europa 2020“ prioritetais. Komisija pasiūlys priemones, užtikrinančias veiksmingesnį ir produktyvesnį lėšų panaudojimą, didesnį dėmesį skiriant rezultatams ir atlikimui, griežtesniam sąlygų laikymuisi ir įgyvendinimo supaprastinimui.
2011 m. rudenį Komisija pateiks su sanglaudos politika susijusių teisės aktų pasiūlymų.
