112: tavo gyvenimas, tavo pagalbos telefonas
Civilinė sauga
2010-02-11 - 13:17
112: trys skaičiai, galintys išgelbėti gyvybę ©BELGA_imagebroker_Rafael Ostgathe 2010-ųjų vasario 11 d. antrąkart minima pagalbos telefono 112 diena. Nedelsk: šiuo visą parą visoje Europos Sąjungoje veikiančiu telefono numeriu galima nemokamai paskambinti skubios pagalbos tarnyboms.
112 – šiuo 24h per parą veikiančiu telefono numeriu nutikus nelaimei galite išsikviesti greitąją medicinos pagalbą, policiją ar ugniagesius-gelbėtojus.
Iškilus grėsmei gyvybei, sveikatai, saugumui, aplinkai ar turtui, pagalbos tarnybos operatorių pasieksite tiek fiksuotu, tiek mobiliuoju ryšiu, net jei jame nėra SIM kortelės.
Laiko delsti ir dvejoti nėra
Gaisras, avarija, muštynės, plėšimas, sukniubęs žmogus, pavojų kelianti situacija... Atsidūrę sau ar kitiems grėsmę keliančioje situacijoje nesustinkime: padėję patekusiems į nelaimę, skambinkime bendruoju pagalbos numeriu.
Deja, tik ketvirtadalis europiečių žino apie pagalbos telefono numerį 112, o daugelis jų nėra informuoti, kad jis veikia visose ES šalyse.
Naujausios „Eurobarometro“ apklausos duomenimis, Lietuvos gyventojai pakankamai gerai žino apie pagalbos telefono numerį 112. Pagrindinės su bendruoju pagalbos telefonu susijusios problemos Lietuvoje – didelis nepavykusių skambučių skaičius, santykinai ilgas sujungimo ir prisiskambinimo laikas.
Pagalba be sienų
„Kasmet vidines ES sienas kerta 150 mln. piliečių“, – šiandien Europos Parlamente Strasbūre surengtoje spaudos konferencijoje priminė Jacek Saryusz-Wolski (Europos liaudies partija, Lenkija), išreikšdamas viltį viltį, kad ES šalys varžysis dėl numerio 112 populiarinimo.
Pasak Dianos Wallis (Liberalų ir demokratų aljansas, Jungtinė Karalystė), ES valstybės turėtų gerokai aktyviau rengti informavimo kampanijas apie pagalbos telefoną.
Europos 112 dienos renginiai skirti didinti pagalbos telefono žinomumą, didinti skambučių priėmimo efektyvumą, užtikrinti daugiakalbystę ir išspręsti likusias prieigos problemas.
Telekomunikacijų direktyva įpareigoja ES valstybes užtikrinti nuolatinį pagalbos telefono 112 veikimą visoje ES teritorijoje. Numeris 116 bus skirtas informavimui apie dingusius vaikus.
Europos Komisija tęsia pažeidimų nagrinėjimo procedūras prieš Italiją, Lietuvą ir Olandiją, nesugebėjusias baigti skambinančiojo vietos nustatymo sistemų diegimo.
112
48% Lietuvos gyventojų žino, kad pagalbos telefonas 112 veikia visoje ES
24% europiečių žino pagalbos telefono numerį 112
28% skambinusių 112 svečioje šalyje yra susidūrę su kalbos barjeru
20100205STO68544 Reikia pagalbos? Skambinkite 112 Eurobarometro apklausa [EN, pdf] 112.eu 112 vaikams 112 Lietuvoje 112 fondas 112 žodynėlis
LT
1
PHOTO
20100209PHT68712.jpg
LT
2
LINK
http://ec.europa.eu/news/justice/090211_1_lt.htm
LT
3
LINK
http://www.112foundation.eu/ressource/static/files/FlashEurobarometer262_TheEuropeanEmergencyNumber112.pdf
LT
4
LINK
http://ec.europa.eu/information_society/activities/112/index_en.htm
LT
5
LINK
http://ec.europa.eu/information_society/activities/112/kids/home/index_lt.htm
LT
6
LINK
http://www.sos112.lt/
LT
7
LINK
http://www.112foundation.eu
LT
8
LINK
http://ec.europa.eu/information_society/activities/112/glossary/index_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
