Europos sveikatos draudimo kortelė – patikima keliautojo draugė
Visuomenės sveikata
2009-08-04 - 10:18
Europos sveikatos draudimo kortelė padeda išvengti galvos skausmo. Užsienyje gyvenanti Debora Karela džiaugiasi turėdama naują Europos sveikatos draudimo kortelę Pagaliau atostogos! Lagaminai sudėti, kaimynai pažadėjo laistyti jūsų gėles ir maitinti katę, bilietai – užantyje. Ar nepamiršote pasiimti Europos sveikatos draudimo kortelės? Prieš keliaudami po Europą pasirūpinkite šia teritorinių ligonių kasų nemokamai išduodama kortele, kuri padės išvengti nemalonių siurprizų prireikus pasinaudoti būtinąja medicinos pagalba užsienyje.
Vykstate atostogauti, laikinai dirbti ar mokytis į vieną iš Europos Sąjungos šalių, Islandiją, Lichtenšteiną, Norvegiją ar Šveicariją? Nuo susirgimų ir traumų niekas nėra apsaugotas, tačiau sutaupyti laiko ir pinigų jums padės Europos sveikatos draudimo kortelė (ESDK), kuria jau naudojasi 180 mln. europiečių. Teisę ją gauti turi privalomuoju sveikatos draudimu apdrausti asmenys.
Norėdami užsisakyti šią kortelę, užpildykite prašymą internete arba susisiekite su teritorine ligonių kasa.
Europos sveikatos apsauga be sienų
Laisvas asmenų judėjimas be suvaržymų – bene didžiausias ES pasiekimas. Norintiems pilnai pasinaudoti šia teise piliečiams taip pat reikalinga paprasta užsienyje suteikto būtinojo gydymo kompensavimo schema. Dėl šios priežasties buvo sukurta Europos sveikatos draudimo kortelė, 2006 m. sausio 1 d. pakeitusi senąsias E 111 ir kitas formas.
Norėdami, kad kortelė pasirodytų nedelsiant, europarlamentarai priėmė tik keletą pakeitimų, ES narių paprasčiausiai prašydami užtikrinti, kad suinteresuoti piliečiai būtų informuoti apie savo teises ir pareigas. ESDK pripažįstama visose ES narėse, o taip pat Islandijoje, Lichtenšteine, Norvegijoje ir Šveicarijoje.
ESDK: praktinė informacija
ESDK palengvina medicininės pagalbos, kurios gali prireikti laikinai viešint svečioje Europos valstybėje, gavimą. Gydymas suteikiamas remiantis valstybės, kurioje lankotės, taisyklėmis, o patirtos išlaidos kompensuojamos remiantis toje valstybėje galiojančiais įkainiais.
ESDK apima tik būtinąją pagalbą, kurios poreikis atsiranda jau esant kitoje ES valstybėje. Ji nėra išduodama tam, kad iš anksto apgalvojus būtų važiuojama į kitą valstybę gydytis. ESDK galima pasinaudoti tik sveikatos draudimo sistemai priklausančiose įstaigose, įvardintose priimančiosios valstybės įstatymuose. Už papildomas ir privačias sveikatos priežiūros paslaugas užsienio šalyse turite sumokėti pats.
Kiekviena ES šalis atsakinga už kortelės gamybą ir platinimą savo teritorijoje. Lietuvoje kortelė išduodama ne vėliau kaip per 14 kalendorinių dienų nuo prašymo pateikimo datos. Keliaudami nepamiškite Europos sveikatos draudimo kortelės ar laikinai ją pakeičiančio sertifikato. Gerų atostogų, ir tikimės, kad nebūsite priversti pasinaudoti šia kortele!
Europos sveikatos draudimo kortelės gamyba ir išdavimas yra ES narių valdžios įstaigų kompetencijoje. Šiame straipsnyje pateikiama tik bendra orientacinio pobūdžio informacija. ESDK praverčia ūmių susirgimų ir traumų atvejais, tačiau neapima planuoto gydymo užsienyje atvejų. Kai kuriose šalyse iš pradžių tenka pačiam sumokėti už paslaugas, ir tik vėliau kreiptis dėl kompensacijos. Daugelyje ES šalių narių privačių įstaigų teikiamos medicinos paslaugos visiškai nekompensuojamos.
20060720STO09924 Komisijos tinklalapis: Europos sveikatos draudimo kortelė LR Valstybinė ligonių kasa prie SAM Pildyti prašymą išduoti ESDK Paprastesnis gydymasis užsienyje: pacientų mobilumo direktyva
LT
1
PHOTO
20060720PHT09926.jpg
LT
2
LINK
http://ec.europa.eu/social/main.jsp?catId=559&langId=lt
LT
3
LINK
http://www.vlk.lt/vlk/pr/?page=tit&kat_id=7
LT
4
LINK
https://kvp.vlk.lt/uzsakymai/
-//EP//TEXT IM-PRESS 20090424STO54400 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
