Klausimas, į kurį atsakoma žodžiu, Nr. O-000128/2011
Komisijai
Darbo tvarkos taisyklių 115 straipsnis
Andreas Schwab
,
Rafał Trzaskowski
,
Lara Comi
,
Richard Seeber
,
Thomas Ulmer
PPE frakcijos vardu
Mitro Repo
S&D frakcijos vardu
Jürgen Creutzmann
ALDE frakcijos vardu
Heide Rühle
Verts/ALE frakcijos vardu
Malcolm Harbour
ECR frakcijos vardu Tema: Tolimesni veiksmai priėmus rezoliuciją tema "EEE ir Šveicarijos ryšiai: visiško vidaus rinkos sukūrimo kliūtys" (2009/2176(INI))
2010 m. rugsėjo 7 d. Parlamentas priėmė rezoliuciją „EEE ir Šveicarijos ryšiai: visiško vidaus rinkos sukūrimo kliūtys“ ( P7_TA(2010)0300 ). Parlamentas kelis kartus kreipėsi į Komisiją, prašydamas patobulinti ES ir Šveicarijos bendradarbiavimą vidaus rinkos klausimais.
1. Kokių veiksmų ėmėsi Komisija, siekdama išspręsti su pagalbinėmis priemonėmis susijusias problemas, dėl kurių ES MVĮ sunku teikti paslaugas Šveicarijoje, ir įtikinti Šveicarijos valdžios institucijas panaikinti taisykles, kuriomis iš užsienio bendrovių, kurios teikia tarpvalstybines paslaugas, reikalaujamas užstatas kaip finansinio sąžiningumo garantija?
2. Kokių priemonių ėmėsi Komisija, siekdama tęsti numatytas derybas dėl transporto padėties Ciuricho (Kloteno) oro uoste?
3. Kaip Komisija ketina pasiekti susitarimą su Šveicarijos valdžios institucijomis Direktyvos 2005/36/EB įgyvendinimo klausimu, kuris yra labai delikatus, ypač kalbant apie tam tikras Rytų Europos valstybių narių profesines kvalifikacijas?
4. Kokia pažanga buvo padaryta siekiant parengti vidaus rinkos taisykles, kuriomis abiejų šalių ekonomikos subjektams būtų sudaryta skaidresnė ir labiau numatomaverslo aplinka?
5. Kokia pažanga buvo padaryta horizontaliuoju būdu sprendžiant tam tikras institucines problemas, kaip antai suskaidymo, sprendimų priėmimo proceso skaidrumo stygiaus, nepakankamo jungtinių komitetų bendravimo ir neveiksmingo ginčų sprendimo mechanizmo?
