22.10.2007
PASIŪLYMAS DĖL REZOLIUCIJOS
siekiant baigti diskusijas dėl Komisijos pareiškimo
pagal Darbo tvarkos taisyklių 103 straipsnio 2 dalį
pateikė Giuseppe Gargani
Teisės reikalų komiteto vardu
dėl Europos privačios bendrovės ir Keturioliktosios bendrovių teisės direktyvos dėl bendrovės būstinės perkėlimo
Europos Parlamento rezoliucija dėl Europos privačios bendrovės ir Keturioliktosios bendrovių teisės direktyvos dėl bendrovės būstinės perkėlimo
Europos Parlamentas ,
–
atsižvelgdamas į Europos Bendrijos steigimo sutarties 192 ir 232 straipsnius,
–
atsižvelgdamas į 2005 m. gegužės 26 d. pagrindų susitarimą dėl Europos Parlamento ir Komisijos santykių,
–
atsižvelgdamas į Komisijos komunikatą „Bendrovių teisės modernizavimas ir įmonių valdymo gerinimas“ COM(2003)0284. ,
–
atsižvelgdamas į savo 2006 m. liepos 4 d. rezoliuciją dėl naujausios informacijos apie bendrovių teisės kūrimo eigą ir perspektyvas P6_TA(2006)0295 . ,
–
atsižvelgdamas į savo 2007 m. vasario 1 d. rezoliuciją dėl Europos privačios bendrovės statuto P6_TA(2007)0023 . ,
–
atsižvelgdamas į klausimą, į kurį atsakoma žodžiu O-0042/07 ,
–
atsižvelgdamas į su juo susijusį Komisijos pareiškimą plenarinio posėdžio metu,
–
atsižvelgdamas į Darbo tvarkos taisyklių 103 straipsnio 2 dalį,
A.
kadangi ES bendrovių teisės ir įmonių valdymo reguliavimo sistemą reikia pritaikyti siekiant atsižvelgti į stiprėjančią ES bendrovių tendenciją veikti tarptautiniu lygmeniu ir į tebevykstančią rinkų integraciją,
1.
džiaugiasi Komisijos pranešimu, kad ji pateiks teisėkūros pasiūlymą dėl Europos privačių bendrovių statuto ne vėliau kaip 2008 m. viduryje,
2.
džiaugiasi šiuo Komisijos pranešimu, ypač atsižvelgdamas į 2007 m. vasario 1 d. Europos Parlamento rezoliuciją ir Sutarties 192 straipsnį dėl Parlamento prašymų Komisijai teikti pasiūlymus dėl teisės aktų;
3.
pabrėžia, kad tikisi, jog šis teisėkūros pasiūlymas bus formaliai įtrauktas į 2008 m. teisėkūros darbų programą;
4.
pasitiki Komisija, kad ši imsis veiksmų ir, kaip paskelbta, iki 2008 m. birželio 30 d. pateiks šį pasiūlymą;
5.
apgailestauja, kad Komisija, smarkiai vėluodama, dabar pranešė Parlamentui, kad ji neketina pateikti teisėkūros pasiūlymo dėl Keturioliktosios bendrovių teisės direktyvos,
6.
vis dėlto pasilieka teisę imtis tolesnių veiksmų siekiant spręsti bendrovių būstinių perkėlimą į kitą valstybę;
7.
paveda Pirmininkui perduoti šią rezoliuciją Tarybai ir Komisijai.
