A7-0052/2011
7.3.2011
*
PRANEŠIMAS
dėl Europos Vadovų Tarybos sprendimo, kuriuo iš dalies keičiamas Sutarties dėl Europos Sąjungos veikimo 136 straipsnis, kiek tai susiję su stabilumo mechanizmu, taikytinu valstybėms narėms, kurių valiuta yra euras, projekto
(00033/2010 – C7‑0014/2011 – 2010/0821(NLE))
Konstitucinių reikalų komitetas
Pranešėjai:
Elmar Brok and Roberto Gualtieri
PE 458.618v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
PASIŪLYMO DĖL REZOLIUCIJOS PRIEDAS:.....................................................................10
Ekonomikos ir pinigų politikos komiteto NUOMONĖ...................................11
PRIEDAS. BIUDŽETO KOMITETO LAIŠKAS......................................................................18
GALUTINIO BALSAVIMO KOMITETE REZULTATAI........................................................20
EUROPOS PARLAMENTO TEISĖKŪROS REZOLIUCIJOS PROJEKTAS
dėl Europos Vadovų Tarybos sprendimo, kuriuo iš dalies keičiamas Sutarties dėl Europos Sąjungos veikimo 136 straipsnis, kiek tai susiję su stabilumo mechanizmu, taikytinu valstybėms narėms, kurių valiuta yra euras, projekto
(00033/2010 – C7‑0014/2011 – 2010/0821(NLE) )
Europos Parlamentas ,
– atsižvelgdamas į Europos Sąjungos sutarties 48 straipsnio 6 dalį ir 48 straipsnio 2 dalį,
– atsižvelgdamas į Europos Vadovų Tarybai pateiktą Ekonomikos valdysenos darbo grupės pranešimą „Ekonomikos valdysenos ES stiprinimas“,
– atsižvelgdamas į Europos Vadovų Tarybos sprendimo, kuriuo iš dalies keičiamas Sutarties dėl Europos Sąjungos veikimo (SESV) 136 straipsnis, projektą, pateiktą Europos Vadovų Tarybai 2010 m. gruodžio 16 d. (00033/2010 – C7-0014/2011 ),
– atsižvelgdamas į Darbo tvarkos taisyklių 74b straipsnį,
– atsižvelgdamas į 2011 m. vasario 18 d. Biudžeto komiteto laišką Konstitucinių reikalų komitetui,
– atsižvelgdamas į Konstitucinių reikalų komiteto pranešimą ir Ekonomikos ir pinigų politikos komiteto nuomonę ( A7‑0052/2011 ),
A. kadangi ES sutarties 3 straipsnio 4 dalyje nurodoma: „Sąjunga įsteigia Ekonominę ir pinigų sąjungą, kurios valiuta – euro“,
B. kadangi Jungtinė Karalystė nusprendė neįvesti bendros valiutos,
C. kadangi pagal Sutarties dėl ES veikimo 3 straipsnio 1 dalį Sąjungai tenka išimtinė kompetencija „pinigų politikos valstybėms narėms, kurių valiuta yra euro“ srityje,
D. kadangi Sutarties dėl ES veikimo 5 straipsnio 1 dalyje nurodoma: „Valstybės narės koordinuoja savo ekonominę politiką Sąjungos viduje“, tačiau valstybėms narėms, kurių valiuta yra euras, taikomos specialiosios nuostatos,
E. kadangi jei bus priimtas Europos Vadovų Tarybos sprendimo projektas, gali būti nustatytas visiškai į Sąjungos kompetencijos sritį nepatenkantis mechanizmas ir Sąjungos institucijoms kaip tokioms nebus pavestos jokios užduotys,
F. kadangi reikėtų visapusiškai užtikrinti ir nuolatos garantuoti Sąjungos institucijų dalyvavimą taikant šį mechanizmą ir numatyti būdą, kaip būtų galima pasinaudoti ES biudžetu taikant garantijų sistemą,
G. kadangi reikėtų ištirti visas galimybes siekiant mechanizmą visiškai integruoti į Sąjungos institucinę sistemą ir numatyti galimybę dalyvauti taikant šį mechanizmą valstybėms narėms, kurių valiuta nėra euras; kadangi šiuo tikslu gali būti remiamasi ES sutarties 20 straipsniu dėl tvirtesnio bendradarbiavimo, kai tai tinkama siekiant užtikrinti Sąjungos ekonomikos politikos nuoseklumą,
H. kadangi būtų geriau, kad stabilumo mechanizmą reglamentuojančias taisykles pasiūlytų Komisija,
I. kadangi stabilumo mechanizmą reglamentuojančios taisyklės turėtų garantuoti deramas audito, atskaitomybės ir skaidrumo užtikrinimo procedūras,
J. kadangi taikant stabilumo mechanizmą kartu turėtų būti stiprinamos Stabilumo ir augimo pakto prevencinė ir korekcinė funkcijos ir imamasi priemonių, padedančių užtikrinti konkurencingumą vidutinės trukmės ir ilguoju laikotarpiu ir mažinti valstybių narių makroekonominius skirtumus,
K. kadangi Sąjunga turėtų remti konsoliduotą euro obligacijų rinką kaip stabilumo mechanizmo papildymo galimybę,
L. kadangi Komisija turėtų pateikti teisėkūros ir prireikus Sutarties peržiūros pasiūlymus, kad vidutinės trukmės laikotarpiu būtų galima sukurti Sąjungos ir visų pirma euro zonos ekonomikos valdysenos sistemą, kuri padėtų sustiprinti sanglaudą ir ekonomikos konkurencingumą ir stabilizuoti finansų sistemą,
M. kadangi pagal ES sutarties 48 straipsnio 6 dalį Europos Vadovų Taryba, pasikonsultavusi su Parlamentu, gali priimti sprendimą, pagal kurį būtų iš dalies keičiamos visos Sutarties dėl Europos Sąjungos veikimo trečios dalies nuostatos arba jų dalis nedarant įtakos Sąjungos ir jos valstybių narių kompetencijos pusiausvyrai,
N. kadangi norint išplėsti ar sumažinti Sąjungos kompetencijos sritį reikėtų taikyti įprastą peržiūros procedūrą,
O. kadangi kitą kartą peržiūrint Sutartį dėl ES veikimo reikėtų taikyti įprastą peržiūros procedūrą,
P. kadangi siūlomas sprendimas gali įsigalioti tik po to, kai jį pagal savo atitinkamas konstitucines nuostatas patvirtina valstybės narės,
1. pabrėžia, kad pinigų politikos valstybėms narėms, kurių valiuta yra euras, srityje Sąjungai tenka išimtinė kompetencija ir kad ši politika po Mastrichto sutarties yra Bendrijos politika,
2. pabrėžia euro svarbą vykdant Europos politinį ir ekonominį projektą ir pažymi visų valstybių narių prisiimto įsipareigojimo siekiant euro zonos stabilumo svarbą ir jų rodomą atsakomybę ir solidarumą,
3. pabrėžia, kad Europos stabilumo mechanizmas – tai dalis bendro rinkinio priemonių, kurios skirtos naujai sistemai nustatyti, kurią taikant būtų galima sustiprinti biudžetinę drausmę, valstybių narių ekonominės ir finansinės politikos koordinavimą ir taip pat skatinti imtis bendro Europos lygmens atsako į su augimu susijusius iššūkius bei kartu sumažinti ekonominius ir socialinius skirtumus bei pagerinti konkurencingumą;
4. pažymi, kad Taryba nepasinaudojo visomis Sutartyse numatytomis galimybėmis, kad visapusiškai užtikrintų Stabilumo ir augimo pakto vykdymą ir pagerintų ekonomikos koordinavimą Europos lygmeniu;
5. mano, kad labai svarbu imtis ne tik laikinų priemonių siekiant stabilizuoti euro zoną ir kad Sąjunga turėtų plėtoti savo ekonomikos valdyseną, be kita ko, vykdydama politiką ir priemones, skirtas tvariam augimui valstybėse narėse skatinti; mano, kad Stabilumo ir augimo pakto stiprinimas, Europos semestras, strategija „ES 2020“ ir Sutarties dėl ES veikimo 136 straipsnio pakeitimas, susijęs su stabilumo mechanizmu, – tai tik pirmieji žingsniai šia kryptimi;
6. pabrėžia, kad Europos stabilumo mechanizmas ir pagal jį numatytos griežtos sąlygos skirtos visoms valstybėms narėms, kurių valiuta yra euras, net ir mažoms valstybėms narėms, kurių ekonomika nėra laikoma būtinai reikalinga siekiant išsaugoti visą euro zoną;
7. įspėja, kad ketinimas sukurti nuolatinį stabilumo mechanizmą, kuris būtų nesusijęs su ES institucine sistema, kelia pavojų Sutartimi grindžiamos sistemos vientisumui; mano, kad Komisija turėtų būti šio mechanizmo valdybos narė, o ne tik stebėtoja; be to, mano, kad šiomis aplinkybėmis Komisijai turėtų turėti įgaliojimus imtis atitinkamų iniciatyvų, kad pritarus atitinkamoms valstybėms narėms būtų galima pasiekti su ESM susijusių tikslų; pabrėžia, kad valstybės narės bet kokiu atveju turi laikytis Sąjungos teisės ir gerbti pagal ją numatytas institucijų prerogatyvas;
8. pabrėžia, kad kuriant nuolatinio stabilumo mechanizmą ir jį naudojant turi būti visapusiškai laikomasi pagrindinių demokratinio sprendimų priėmimo principų, kaip antai skaidrumo, parlamentinės kontrolės ir demokratinės atskaitomybės principų; pabrėžia, kad taikant šį mechanizmą turėtų būti aktyviai įtraukti Sąjungos institucijos ir organai, atsakingi už pinigų klausimus, t. y. Europos Komisija, Europos centrinis bankas ir Europos investicijų bankas; pabrėžia, kad taikant šį mechanizmą neturi būti skatinamas naujo Europos valdysenos modelio, neatitinkančio Sąjungos pasiektų demokratinių standartų, sukūrimas;
9. apgailestauja, kad Europos Vadovų Taryba neišnagrinėjo visų nuolatinio stabilumo mechanizmo sukūrimo galimybių, numatytų Sutartyse; visų pirma mano, kad būtų buvę tikslinga pasinaudoti Tarybai Sutarties dėl ES veikimo 136 straipsnyje suteiktais įgaliojimais arba kaip alternatyva vadovautis Sutarties dėl ES veikimo 352 straipsniu kartu su 133 ir 136 straipsniais imantis veiksmų Sąjungos turimos kompetencijos srityse, susijusiose su Ekonomine ir pinigų sąjunga (ES sutarties 3 straipsnio 4 dalis) ir pinigų politika valstybėms narėms, kurių valiuta yra euras (Sutarties dėl ES veikimo 3 straipsnio 1 dalies c punktas);
10. ragina Komisiją svarstyti kitus mechanizmus, kuriais būtų galima užtikrinti euro zonos finansinį stabilumą ir tvarų bei pakankamą ekonomikos augimą, ir pateikti reikiamus teisės aktų pasiūlymus; pabrėžia poreikį į stabilumo mechanizmą įtraukti priemones, kurios būtų taikomos siekiant mažinti finansiniam, ekonominiam ir socialiniam stabilumui daromą riziką, įskaitant veiksmingą finansų rinkų reguliavimą, Stabilumo ir augimo pakto persvarstymą ir geresnį ekonomikos koordinavimą, priemonių, skirtų makroekonominės pusiausvyros sutrikimams euro zonoje mažinti ir aplinkai atkurti, taikymą;
11. be to, mano, kad nuolatinio stabilumo mechanizmo sukūrimas ir veikimas turėtų būti integruotas į Europos Sąjungos sistemą, taip pat pagal analogiją turėtų būti naudojamasi instituciniu tvirtesnio bendradarbiavimo mechanizmu siekiant visais etapais įtraukti Sąjungos institucijas ir paskatinti valstybes nares, kurių valiuta nėra euras, dalyvauti taikant mechanizmą;
12. nurodo, kad siekiant tinkamai išnagrinėti siūlomą Europos Vadovų Tarybos pasiūlymo projektą būtina gauti papildomą informaciją, visų pirma informaciją apie numatytą stabilumo mechanizmo koncepciją ir apie tai, kaip jis turėtų būti susijęs su Sąjungos institucijomis, siūlomu įkurti Europos valiutos fondu ir Tarptautiniu valiutos fondu; taigi ragina Europos Vadovų Tarybą, nustatant naują Europos stabilumo mechanizmą, įvykdyti šias sąlygas:
a) performuluoti Europos Vadovų Tarybos pasiūlymo projektą remiantis prie šio pranešimo pridėtais pakeitimais turint mintyje, kad, įtraukus ES institucijas į nuolatinio stabilumo mechanizmo nustatymo ir pagrindinių finansinės paramos teikimo sąlygų apibrėžties procesą, ESM, nepaisant jo tarpvyriausybinio pobūdžio, bus priskirtas Sąjungos sistemai, pvz., įsteigiant agentūrą; ragina užtikrinti, kad stabilumo mechanizmas būtų nuo pat pradžių atviras valstybėms narėms, kurių valiuta nėra euras, tačiau kurios norėtų dalyvauti jį taikant;
arba
b) Europos Vadovų Taryba turi aiškiai įsipareigoti ir užtikrinti, kad:
– dėl nuolatinio stabilumo mechanizmo veikimo ypatumų ir sąlygų laikymosi priemonių, į kurias įtraukta ekonominės ir fiskalinės politikos koregavimo programa, bus sprendžiama remiantis Komisijos pasiūlymu, laikantis įprastos teisėkūros procedūros, ir kad Komisija privalės užtikrinti visapusišką minėtųjų priemonių laikymąsi ir prevencinį mechanizmo taikymą, apie tai nuolat pranešdama Parlamentui;
– Europos Komisija vykdys visas būtinas užduotis įgyvendindama nuolatinį mechanizmą ir stebėdama jo taikymą, taip pat vertindama valstybių narių, kurių valiuta yra euras, finansinę padėtį, apie tai nuolat pranešdama Europos Parlamentui;
– pagal šį mechanizmą teikiama finansinė parama bus griežtai analizuojama ir įgyvendinama pagal ekonomikos ir finansų atkūrimo programą; tos valstybės narės, kurių valiuta yra euras, taip pat valstybės narės, kurios dalyvauja ir prisideda prie nuolatinio stabilumo mechanizmo taikymo, priimdamos sprendimą dėl finansinės paramos teikimo veiks atsižvelgdamos į vertinimą, kurį teikia Komisija, Europos centrinis bankas ir, atsižvelgiant į tai, kiek jis dalyvauja procese, Tarptautinis valiutos fondas; Komisija praneša Europos Parlamentui apie analizės rezultatus ir sąlygų dėl finansų ir ekonomikos atkūrimo vykdymą; taip pat
– nė vienai valstybei narei, kurios valiuta yra euras ir kuri prisidėjo kuriant nuolatinį stabilumo mechanizmą, neturėtų būti užkirstas kelias naudotis mechanizmu dėl jos dydžio;
– nuolatinio stabilumo mechanizmo sekretoriatą sukurs Komisija;
13. primena, kad ateityje taikant nuolatinį stabilumo mechanizmą reikėtų pasinaudoti Sąjungos institucijomis, nes tokiu būdu būtų išvengiama struktūrų dubliavimosi, kuris būtų žalingas Europos integracijai;
14. reikalauja, kad pritaikius nuolatinį stabilumo mechanizmą lėšos būtų grąžinamos laikantis skolinimo sąlygų, kurios būtų panašios į mokėjimų balanso priemonės (angl. Balance-of-Payments Facility ) ir makrofinansinės pagalbos (Europos Komisijos taikomos priemonės) sąlygas, t. y. griežtai vadovaujantis kompensaciniu principu, netaikant maržos skolinimosi išlaidoms; be to, mano, kad pagal nuolatinį stabilumo mechanizmą taikomos palūkanų normos turėtų būti nustatytos palankiomis sąlygomis;
15. primygtinai ragina, kad Parlamentas tikrintų valstybių narių atitiktį ekonominėms gairėms, kurias parengė Komisija, ir pagal stabilumo mechanizmą taikomoms sąlygoms, ir pabrėžia, kad visi nacionaliniai parlamentai, atsižvelgiant į jų biudžetines ir kontrolės teises, turėtų būti visapusiškai ir visais etapais, ypač turint mintyje Europos semestrą, įtraukti į procesą, kad būtų padidintas skaidrumas, atsakomybė ir atskaitomybė už kiekvieną priimtą sprendimą;
16. pritaria Komisijos ketinimui užtikrinti būsimo mechanizmo ir Sąjungos ekonomikos valdysenos nuoseklumą, ypač euro zonoje, atsižvelgiant į pagal Sutartį Sąjungai ir jos institucijoms suteiktą kompetenciją;
17. pabrėžia, kad pagal Europos Vadovų Tarybos sprendimo projektą su pakeitimais nebus išplėsta Sąjungos kompetencija, taigi bus taikoma supaprastinta Sutarties persvarstymo procedūra; tačiau pažymi, kad pagal minėtąjį sprendimą negali būti sumažinta Sąjungos institucijų kompetencija ekonomikos ir pinigų politikos ir pinigų politikos srityse valstybėse narėse, kurių valiuta yra euras, ir jokiu būdu negali būti sudaroma kliūčių tinkamai taikyti Sąjungos teisę, ypač SESV 122 ir 143 straipsnius ir Sąjungos acquis ;
18. dar kartą patvirtina, kad ES sutarties 48 straipsnio 6 dalies nuostatų taikymas – išimtinė procedūra, ir primena ES sutarties 48 straipsnio 3 dalyje nurodytą Parlamento teisę sušaukti konventą siekiant performuoti institucijas, procedūras ir politiką, kurios sudaro Sąjungos ekonomikos valdyseną;
19. paveda Pirmininkui perduoti šią rezoliuciją Tarybai, Komisijai ir Europos centriniam bankui kaip Europos Parlamento nuomonę laikantis ES sutarties 48 straipsnio 6 dalies antros pastraipos.
PASIŪLYMO DĖL REZOLIUCIJOS PRIEDAS:
Europos Vadovų Tarybos sprendimo projekto pakeitimas
SESV 136 straipsnio 1 dalis papildoma šiomis pastraipomis :
„Atsižvelgdamos į Komisijos rekomendaciją ir pasikonsultavusios su Europos Parlamentu, v alstybės narės, kurių valiuta yra euro, gali nustatyti stabilumo mechanizmą, kuris bus naudojamas kilus būtinybei visos euro zonos stabilumui apsaugoti. Dėl be kokios reikiamos finansinės paramos pagal šį mechanizmą teikimo bus sprendžiama remiantis Europos Komisijos pasiūlymu ir laikantis griežtų sąlygų laikymosi kriterijų atsižvelgiant į Sąjungos principus ir tikslus, kurie nustatyti Europos Sąjungos sutartyje ir šioje Sutartyje.
Finansinės paramos pagal šį mechanizmą teikimo principai ir taisyklės ir jo kontrolės nuostatos nustatomos reglamentu laikantis įprastos teisėkūros procedūros.
136 straipsnio 2 dalis iš dalies pakeičiama taip:
„ Dėl 1 dalies a ir b punktuose nurodytų priemonių balsuoja tik tie Tarybos nariai, kurie atstovauja valstybėms narėms, kurių valiuta yra euro.
Kvalifikuota balsų dauguma apibrėžiama pagal 238 straipsnio 3 dalies a punktą.
Dėl 1 dalies trečioje pastraipoje nurodytų priemonių balsuoja tik tie Tarybos nariai, kurie atstovauja valstybėms narėms, kurios dalyvauja taikant mechanizmą.“
14.2.2011
Ekonomikos ir pinigų politikos komiteto NUOMONĖ
pateikta Konstitucinių reikalų komitetui
dėl Europos Vadovų Tarybos sprendimo, kuriuo iš dalies keičiamas Sutarties dėl Europos Sąjungos veikimo 136 straipsnis, kiek tai susiję su stabilumo mechanizmu, taikytinu valstybėms narėms, kurių valiuta yra euro, projekto
(00033/2010 – C7‑0014/2011 – 2010/0821(NLE) )
Nuomonės referentas:
Jean-Paul Gauzès , Edward Scicluna
PAKEITIMAI
Ekonomikos ir pinigų politikos komitetas ragina atsakingą Konstitucinių reikalų komitetą į savo pranešimą įtraukti šiuos pakeitimus:
Pakeitimas
1
Sprendimo projektas
1 konstatuojamoji dalis
Europos Vadovų Tarybos siūlomas tekstas
Pakeitimas
(1) Europos Sąjungos sutarties (toliau – ES sutartis) 48 straipsnio 6 dalyje Europos Vadovų Tarybai suteikiama galimybė, pasikonsultavus su Europos Parlamentu ir Komisija, taip pat tam tikrais atvejais su Europos centriniu banku, sprendžiant vieningai priimti sprendimą, iš dalies keičiantį visas Sutarties dėl Europos Sąjungos veikimo (toliau – SESV) trečiosios dalies nuostatas arba jų dalį. Toks sprendimas negali padidinti Sutartimis Sąjungai suteiktos kompetencijos; jis įsigalioja tik po to, kai jį pagal savo atitinkamas konstitucines nuostatas patvirtina valstybės narės.
(1) Europos Sąjungos sutarties (toliau – ES sutartis) 48 straipsnio 6 dalyje Europos Vadovų Tarybai suteikiama galimybė, pasikonsultavus su Europos Parlamentu ir Komisija, taip pat tam tikrais atvejais su Europos centriniu banku, sprendžiant vieningai priimti sprendimą, iš dalies keičiantį visas Sutarties dėl Europos Sąjungos veikimo (toliau – SESV) trečiosios dalies nuostatas arba jų dalį. Toks sprendimas negali padidinti Sutartimis Sąjungai suteiktos kompetencijos; jis įsigalioja tik po to, kai jį pagal savo atitinkamas konstitucines nuostatas patvirtina visos ES valstybės narės.
Pagrindimas
Šiuo pakeitimu siekiama aiškiau nurodyti, kurios Europos Sąjungos valstybės narės turės patvirtinti siūlomą Sutarties pakeitimą.
Pakeitimas
2
Sprendimo projektas
3 a konstatuojamoji dalis (nauja)
Europos Vadovų Tarybos siūlomas tekstas
Pakeitimas
(3a) Per savo 2010 m. gruodžio 16 d. susitikimą Europos Vadovų Taryba taip pat nutarė, kad valstybės narės, kurių valiuta nėra euro, gali nuspręsti ad hoc pagrindu dalyvauti operacijose, vykdomose taikant šį mechanizmą.
Pagrindimas
Šis pakeitimas atitinka 2010 m. gruodžio mėn. Europos Vadovų Tarybos susitikimo išvadas.
Pakeitimas
3
Sprendimo projektas
4 konstatuojamoji dalis
Europos Vadovų Tarybos siūlomas tekstas
Pakeitimas
(4) Šis stabilumo mechanizmas bus būtina priemonė, skirta reaguoti į tokius visos euro zonos finansiniam stabilumui kylančios rizikos atvejus, su kuriais susidurta 2010 m., ir padės išsaugoti pačios Sąjungos ekonominį ir finansinį stabilumą. 2010 m. gruodžio 16 d. susitikime Europos Vadovų Taryba susitarė, kad kadangi šis mechanizmas yra skirtas visos euro zonos finansiniam stabilumui apsaugoti, SESV 122 straipsnio 2 dalis tokiais tikslais nebebus reikalinga. Todėl valstybių ar vyriausybių vadovai susitarė, kad ji neturėtų būti naudojama tokiais tikslais.
(4) Šis stabilumo mechanizmas bus būtina priemonė, skirta reaguoti į tokius euro zonos , kurią sudaro valstybės narės, kurių valiuta yra euro, finansiniam stabilumui kylančios rizikos atvejus, su kuriais susidurta 2010 m., ir padės išsaugoti pačios Sąjungos ekonominį ir finansinį stabilumą. 2010 m. gruodžio 16 d. susitikime Europos Vadovų Taryba susitarė, kad kadangi šis mechanizmas yra skirtas visos euro zonos finansiniam stabilumui apsaugoti, nuo šio sprendimo įsigaliojimo dienos SESV 122 straipsnio 2 dalis tokiais tikslais nebebus reikalinga.
Pakeitimas
4
Sprendimo projektas
4 a konstatuojamoji dalis (nauja)
Europos Vadovų Tarybos siūlomas tekstas
Pakeitimas
(4a) Stabilumo mechanizmas bus viena iš papildomų priemonių, kurios naudojamos siekiant sumažinti finansinio stabilumo riziką, įskaitant Stabilumo ir augimo pakto prevencinės ir korekcinės funkcijos sustiprinimą, griežtesnę nacionalinių biudžetų priežiūrą ir naujų makroekonominio disbalanso priemonių naudojimą.
Pakeitimas
5
Sprendimo projektas
4 b konstatuojamoji dalis (nauja)
Europos Vadovų Tarybos siūlomas tekstas
Pakeitimas
(4b) Valstybės narės, ypač tos, kurių valiuta yra euro, turi kartu solidariai spręsti klausimus, susijusius su konkurencingumo užtikrinimu vidutinės trukmės ir ilguoju laikotarpiu ir su valstybių narių makroekonominiu disbalansu.
Pakeitimas
6
Sprendimo projektas
4 c konstatuojamoji dalis (nauja)
Europos Vadovų Tarybos siūlomas tekstas
Pakeitimas
(4c) Komisija turėtų parengti išsamias taisykles (kaip pasiūlymą dėl teisės akto, kuris tvirtinamas pagal įprastą teisėkūros procedūrą), kuriomis nustatoma, kaip bus valdomas ir kaip veiks stabilumo mechanizmas, ir konkrečiai nurodyti, kokios priemonės turi būti naudojamos pagal jo kompetenciją.
Pakeitimas
7
Sprendimo projektas
4 d konstatuojamoji dalis (nauja)
Europos Vadovų Tarybos siūlomas tekstas
Pakeitimas
(4d) Komisija taip pat turėtų apsvarstyti kitus mechanizmus, kuriais būtų galima užtikrinti euro zonos finansinį stabilumą, ir pateikti reikiamus teisės aktų pasiūlymus.
Pakeitimas
8
Sprendimo projektas
4 e konstatuojamoji dalis (nauja)
Europos Vadovų Tarybos siūlomas tekstas
Pakeitimas
(4e) Komisija turėtų ištirti galimybes ateityje įvesti euroobligacijų sistemą, kaip papildomą euro zonos stabilumo saugojimo mechanizmą, ir ypač atidžiai išnagrinėti sąlygas, kurių laikantis tokia sistema būtų naudinga visoms dalyvaujančioms valstybėms narėms ir visai euro zonai.
Pakeitimas
9
Sprendimo projektas
4 f konstatuojamoji dalis (nauja)
Europos Vadovų Tarybos siūlomas tekstas
Pakeitimas
(4f) Krizė atskleidė, kad reikia greičiau vykdyti subalansuotą, tvarų ir visaapimantį ekonominės konvergencijos procesą ir politikos koordinavimą, kuris apimtų ne tik dabartinę sistemą, ir taip gerinti Sąjungos metodą. Taigi, toliau pagal įprastą procedūrą persvarstant SESV turėtų būti pateikiami pasiūlymai, kuriais siekiama užtikrinti, kad nuostatos, susijusios su bet kokio stabilumo mechanizmo kūrimu ir veikimu, būtų suderintos ir įgyvendinamos pagal Sąjungos metodą.
Pakeitimas
10
Sprendimo projektas
1 straipsnis
Europos Vadovų Tarybos siūlomas tekstas
Pakeitimas
Sutarties dėl Europos Sąjungos veikimo 136 straipsnis papildomas šia dalimi:
SESV 136 straipsnio 1 dalis papildoma šia dalimi:
„ 3. Valstybės narės, kurių valiuta yra euro, gali nustatyti stabilumo mechanizmą, kuris bus naudojamas kilus būtinybei visos euro zonos stabilumui apsaugoti. Bet kokios reikiamos finansinės paramos pagal šį mechanizmą teikimui bus taikomos griežtos sąlygos.“
„ c) nustatyti nuolatinį stabilumo mechanizmą, skirtą visos euro zonos , kurią sudaro valstybės narės, kurių valiuta yra euro, stabilumui apsaugoti. Valstybės narės, kurių valiuta nėra euro, gali nuspręsti dalyvauti mechanizme. Bet kokios reikiamos finansinės paramos pagal šį mechanizmą teikimui bus taikomos griežtos sąlygos , atitinkančios Sąjungos principus ir tikslus, kaip nustatyta Europos Sąjungos sutartyje ir minėtoje sutartyje. Nuolatinis stabilumo mechanizmas turi būti sukurtas taip, kad skatintų laikytis biudžetinės drausmės ir prisidėtų prie ilgalaikio viešųjų finansų tvarumo.“
Pakeitimas
11
Sprendimo projektas
1 a straipsnis (naujas)
Europos Vadovų Tarybos siūlomas tekstas
Pakeitimas
1a straipsnis
SESV 136 straipsnio 2 dalies pirma pastraipa pakeičiama taip:
„Dėl 1 dalies a ir b punktuose nurodytų priemonių balsuoja tik tie Tarybos nariai, kurie atstovauja valstybėms narėms, kurių valiuta yra euro. Dėl 1 dalies c punkto balsuoja tik tie Tarybos nariai, kurie atstovauja valstybėms narėms, kurių valiuta yra euro, ir valstybėms narėms, kurios dalyvauja nuolatinio stabilumo mechanizmo veikloje ir prie jos prisideda.“
Pakeitimas
12
Sprendimo projektas
2 straipsnio 1 dalis
Europos Vadovų Tarybos siūlomas tekstas
Pakeitimas
Valstybės narės nedelsdamos Tarybos generaliniam sekretoriatui praneša apie šio sprendimo patvirtinimui pagal jų atitinkamas konstitucines nuostatas būtinų procedūrų užbaigimą.
Visos ES valstybės narės nedelsdamos Tarybos generaliniam sekretoriatui praneša apie šio sprendimo patvirtinimui pagal jų atitinkamas konstitucines nuostatas būtinų procedūrų užbaigimą.
Pagrindimas
Šiuo pakeitimu siekiama aiškiau nurodyti, kurios Europos Sąjungos valstybės narės turi Tarybos generaliniam sekretoriatui pranešti apie šio sprendimo patvirtinimo procedūrų užbaigimą.
GALUTINIO BALSAVIMO KOMITETE REZULTATAI
Priėmimo data
14.2.2011
Galutinio balsavimo rezultatai
+:
–:
0:
35
6
0
Posėdyje per galutinį balsavimą dalyvavę nariai
Burkhard Balz, Sharon Bowles, Udo Bullmann, Pascal Canfin, Nikolaos Chountis, George Sabin Cutaş, Leonardo Domenici, Derk Jan Eppink, Diogo Feio, Elisa Ferreira, Vicky Ford, Ildikó Gáll-Pelcz, Sven Giegold, Sylvie Goulard, Liem Hoang Ngoc, Gunnar Hökmark, Wolf Klinz, Jürgen Klute, Philippe Lamberts, Werner Langen, Hans-Peter Martin, Íñigo Méndez de Vigo, Ivari Padar, Alfredo Pallone, Anni Podimata, Antolín Sánchez Presedo, Olle Schmidt, Peter Simon, Peter Skinner, Theodor Dumitru Stolojan, Ivo Strejček, Kay Swinburne, Ramon Tremosa i Balcells, Corien Wortmann-Kool
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Sophie Auconie, Elena Băsescu, Arturs Krišjānis Kariņš, Sirpa Pietikäinen, Andreas Schwab, Catherine Stihler
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Roberto Gualtieri
PRIEDAS. BIUDŽETO KOMITETO LAIŠKAS
Biudžeto komiteto pirmininko A. Lamassoure'o laiškas Konstitucinių reikalų komiteto pirmininkui C. Casiniui
Biudžeto komiteto
Pirmininkas
Ref.:D(2011) 8060
Gerb. C. Casiniui
303128 18.02.2011 Konstitucinių reikalų komiteto
pirmininkui ASP09E205 Briuselis
Gerb. pirmininke,
per paskutinį savo posėdį, kuris vyko vasario 7 d., Biudžeto komitetas turėjo galimybę svarstyti pasiūlymą dėl dalinio SESV 136 straipsnio pakeitimo (pridedama nauja 3 pastraipa) pritaikius supaprastintą procedūrą, kuri numatyta ES sutarties 48 straipsnio 6 dalyje; pasiūlymas šiuo metu svarstomas Konstitucinių reikalų komitete dviems pranešėjams, Elmarui Brokui ir Roberto Gualtieriui pateikus pranešimą. Atsižvelgdamas į šią diskusiją, komitetas nusprendė šiame savo pirmininko laiške pateikti nuomonę, kuriai per diskusijas pritarė didžioji dalis komiteto narių.
Pasiūlymas, dėl kurio diskutuojama, susijęs su daliniu SESV 136 straipsnio pakeitimu siekiant sudaryti galimybę suinteresuotoms valstybėms narėms nustatyti stabilumo mechanizmą euro zonai, kuris galėtų būti naudojamas „kilus būtinybei visos euro zonos stabilumui apsaugoti“.
Biudžeto komitetas palankiai vertina tai, kad sutartyse sudaroma galimybė sukurti tokį stabilumo mechanizmą. Tačiau komitetas susirūpinęs dėl to, kad siūlomame projekte sudaromos sąlygos sukurti mechanizmą, visiškai nepatenkantį į Sąjungos kompetencijos sritį, taikomą per tarpvyriausybinius mechanizmus arba pagal privatinę teisę, jokio vaidmens nesuteikiant Europos institucijoms.
Biudžeto komitetas laikosi nuomonės, kad bet kokio stabilumo mechanizmo patikimumas būtų sustiprintas, jeigu tam tikru etapu būtų numatytas Europos Sąjungos dalyvavimas, galbūt panaudojant Europos biudžetą kaip garantijos mechanizmo dalį, kaip tai daroma taikant esamą Europos finansinės padėties stabilizavimo priemonę. Neseniai įgyta patirtis akivaizdžiai pagrindžia šią teoriją.
Kita vertus, taip pat aišku, kad Europos institucijų įsikišimas užtikrintų geresnę demokratinę mechanizmo priežiūrą, būtent Europos Parlamento, kaip vienos iš biudžeto valdymo institucijų, galimybę vykdyti savo įsipareigojimus.
Atsižvelgdamas į tai, Biudžeto komitetas mano, kad būtina Europos institucijoms suteikti vaidmenį taikant mechanizmą ir tokiu būdu užtikrinti tam tikrą fondo valdymo demokratinės priežiūros laipsnį. Be to, reikėtų užtikrinti ES galimybę ateityje dalyvauti taikant šį mechanizmą ir numatyti būdą, kaip būtų galima pasinaudoti Europos biudžetu taikant garantijų sistemą.
Galiausiai, atsižvelgdamas į vykstančias platesnes diskusijas dėl ekonomikos valdysenos, Biudžeto komitetas norėtų pabrėžti, kad, nors jis ir pritaria, jog reikia griežtesnių vykdymo mechanizmų, taikomų Stabilumo ir augimo pakto nesilaikymo atveju, jis mano, kad į šias sankcijas neturėtų būti įtrauktos priemonės, susijusios su Europos biudžete Europos politikos įgyvendinimui numatytomis išlaidų priemonėmis, ypač todėl, kad jos būtų taikomos pagal procedūras, kurios vykdomos visų pirma taikant tarpvyriausybinius mechanizmus.
Pagarbiai,
B-1047 Brussels - Tel +32 2 28 43454 - Fax +32 2 28 49012 F-67070 Strasbourg - Tel +33 3 88 1 72655 - Fax +33 3 88 1 76951
GALUTINIO BALSAVIMO KOMITETE REZULTATAI
Priėmimo data
7.3.2011
Galutinio balsavimo rezultatai
+:
–:
0:
17
4
0
Posėdyje per galutinį balsavimą dalyvavę nariai
Andrew Henry William Brons, Andrew Duff, Ashley Fox, Matthias Groote, Roberto Gualtieri, Enrique Guerrero Salom, Zita Gurmai, Gerald Häfner, Daniel Hannan, Stanimir Ilchev, Constance Le Grip, David Martin, Algirdas Saudargas, György Schöpflin, Søren Bo Søndergaard, Indrek Tarand, Rafał Trzaskowski, Guy Verhofstadt, Luis Yáñez-Barnuevo García
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Elmar Brok, Marietta Giannakou, Alain Lamassoure, Íñigo Méndez de Vigo, Vital Moreira, Helmut Scholz, Alexandra Thein
