Klausimas, į kurį atsakoma raštu, Nr. E-010786/2010
Komisijai
Darbo tvarkos taisyklių 117 straipsnis
Zigmantas Balčytis (S&D)
(2010 m. gruodžio 20 d.)
Tema: Dėl koordinuoto elektros energijos tarifų nustatymo Europos Sąjungoje ir ilgalaikio elektros energijos sandorių rinkos kūrimo
Trečiajame vidaus rinkos energetikos teisės aktų rinkinyje įtvirtintas įpareigojimas nacionalinėms reguliuotojų institucijoms atsižvelgti į jų priimamų sprendimų svarbą visai ES vidaus rinkai.Tačiau elektros kainų tarifai kol kas dar nustatomi nacionaliniu lygmeniu, todėl nėra skatinamos investicijos į regionams naudingus projektus, kurie yra labai svarbūs dujų tiekimo saugumo atžvilgiu, tačiau neužtikrina reikiamos grąžos normos.
Siekiant užtikrinti ES įsipareigojimą užtikrinti pramonei bei vartotojams konkurencingas ir prieinamas kainas, yra būtina laikytis nuoseklumo ES elektros energijos rinkoje užtikrinant, kad visoje ES būtų taikomi suderinti principai dėl tarifų nustatymo, investicijų bei projektų sąnaudų paskirstymo.
Ar Europos Komisija ketina pateikti tokį pasiūlymą ir jei ketina, kada jo galima tikėtis? Ar Europos Komisija nagrinės galimybę kurti elektros energijos išankstinių ilgalaikių sandorių rinkas, kas palengvintų stabilios ir integruotos ES elektros energijos rinkos, užtikrinančios ES vartotojų ir pramonės poreikius bei ES siekius didinti gaminamos elektros energijos dalį iš atsinaujinančių šaltinių, kūrimą?