P7_TA-PROV(2011)0119
Parlamento naudojimasis savo teisėmis kreiptis į Teisingumo Teismą (Darbo tvarkos taisyklių 128 straipsnio išaiškinimas)
2011 m. kovo 24 d. Europos Parlamento sprendimas dėl Parlamento naudojimosi savo teisėmis kreiptis į Teisingumo Teismą (Europos Parlamento darbo tvarkos taisyklių 128 straipsnio išaiškinimas)
Europos Parlamentas
, –
atsižvelgdamas į 2011 m. kovo 22 d. Konstitucinių reikalų komiteto pirmininko laišką,
–
atsižvelgdamas į Darbo tvarkos taisyklių 211 straipsnį,
1.
nusprendžia prie 128 straipsnio pridėti tokį išaiškinimą:
Darbo tvarkos taisyklių 90 straipsnio 6 dalyje nustatyta atskira procedūra priimant Parlamento sprendimą, susijusį su naudojimusi savo teise pagal Sutarties dėl Europos Sąjungos veikimo 218 straipsnio 11 dalį paprašyti Teisingumo Teismo nuomonės dėl tarptautinio susitarimo atitikties Sutartims. Ši nuostata yra
lex specialis
ir pakeičia bendrąją tvarką, nustatytą 128 straipsnyje.
Tais atvejais, kai Parlamentas naudojasi savo teisėmis kreiptis į Europos Sąjungos Teisingumo Teismą ir svarstomam teisės aktui netaikomas 128 straipsnis, šiame straipsnyje numatyta procedūra taikoma pagal analogiją.
2.
paveda Pirmininkui perduoti šį sprendimą Tarybai, Komisijai ir Europos Sąjungos Teisingumo Teismui susipažinti.
