30.3.2007
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikėAdriana Poli Bortone
dėl paramos specialiems chroniškų ligų gydymo centrams kurti
Pasiūlymas dėl Europos Parlamento rezoliucijos dėl paramos specialiems chroniškų ligų gydymo centrams kurti
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi Pasaulio sveikatos organizacija skelbia, kad chroniškos ligos yra skubiai spręstinos sanitarinės strategijos uždavinys, turintis įtakos valstybių socialiniam, ekonominiam ir politiniam stabilumui,
B.
kadangi kas penktas žmogus serga viena ar net keliomis chroniškomis ligomis, iš kurių labiausiai paplitusios astma, diabetas ir hipertenzija,
C.
kadangi būtina numatyti chroniškiems ligoniams pritaikytus gydymo planus ir paramos programas,
1.
siūlo įkurti aukštos kokybės chroniškų ligų gydymo centrus, kuriuose veiktų atitinkamos struktūros, kurios padėtų numatyti ligonio gydymo kelią ir taip užtikrinti ne tik gydymo veiksmingumą, bet ir efektyvumą; tai padėtų išvengti vėlavimo, kuris, jei nebūtų pasirenkama šių būdų, turėtų pražūtingų pasekmių;
2.
rekomenduoja vykdyti ad hoc programas, įgyvendinant Septintąją pagrindų programą, siekiant įsteigti tokius aukštos kokybės centrus.
