166
straipsnis
Komitetų posėdžiai
1.
Komitetai susirenka į posėdį jų pirmininko kvietimu ar Parlamento Pirmininko iniciatyva.
2.
Komisija ir Taryba gali dalyvauti komitetų posėdžiuose, jei komiteto vardu juos pakviečia komiteto pirmininkas.
Specialiu komiteto sprendimu bet koks asmuo gali būti pakviestas dalyvauti ir pasisakyti posėdyje.
Analogiškai, sprendimas dėl narių asmeninių padėjėjų dalyvavimo posėdyje paliekamas kiekvieno komiteto nuožiūrai.
Jei tam pritaria biuras, atsakingas komitetas gali surengi ekspertų klausymus, kai šie klausymai yra neišvengiami, kad vyktų veiksmingas darbas tam tikru klausimu.
Šiuose klausymuose, jei pageidauja, gali dalyvauti nuomonę teikiantys komitetai.
3.
Nepažeidžiant 162 straipsnio 6 dalies nuostatų, nebent komitetas nuspręstų kitaip, Parlamento nariai gali dalyvauti komitetų, kuriems jie nepriklauso, posėdžiuose be teisės pasisakyti nagrinėjimo metu.
Komitetas šiems Parlamento nariams gali leisti dalyvauti komiteto darbe su patariamojo balso teise.

