Jean-Paul Gauzès siekia didesnio aiškumo rizikos draudimo fondų veikloje
Ekonomikos ir pinigų reikalai
2009-12-09 - 18:33
Jean-Paul Gauzès – EP pranešėjas alternatyvių investicinių fondų direktyvos klausimu Finansinė krizė privertė atidžiau pažvelgti į rizikos draudimo fondų veiklą. Europos Parlamentas siekia sustiprinti šių alternatyvių investicinių fondų priežiūrą, didinti skaidrumą ir apriboti jų keliamą riziką. Apie tai kalbėjomės su Jean-Paul Gauzès (Europos liaudies partija, Prancūzija), rengiančiu pranešimą dėl alternatyvių investicinių fondų valdymo direktyvos.
Kodėl reikalinga alternatyvių fondų direktyva?
Direktyva apibrėš vadinamųjų alternatyviųjų fondų valdymą. rizikos draudimo fondai, nekilnojamo turto fondai, investiciniai fondai – tai finansiniai instrumentai, kurie leidžia finansuoti ekonomiką ir, jei pasiseka, gauti finansinės naudos.
Tai tokia fondų kategorija, kuri iš principo yra atvira tik instituciniams investuotojams, kitaip tariant, eiliniai vartotojai, kaip jūs ar aš, neturi priėjimo prie šių finansinių produktų. Vis dėlto, kodėl norima juos reguliuoti? Taip daroma dėl to, kad šiandien jau pasimokyta iš krizės – finansų sritis privalo būti prižiūrima ir reguliuojama.
Šia direktyva norima nustatyti licencijavimo bei priežiūros sistemą šių fondų valdytojams, taip pat norima, kad tiek nacionaliniame, tiek europiniame lygmenyse jie būtų kontroliuojami tokiu būdu, kad būtų užkirstas kelias rizikos išplitimui visoje finansų sistemoje.
Kokią įtaką rizikos draudimo fondai daro Europos ekonomikai?
Direktyva reglamentuos ne tik rizikos draudimo fondus. Visi fondai yra priemonė finansuoti ekonomiką ir atnešti finansinės naudos įmonėms, kurioms jos reikia, bet kartu kurios yra vertos ją gauti. Reguliuotinų fondų gama prasideda pelningais ir rizikingais spekuliatyviais fondais ir baigiasi fondais, paremtais ilgalaikėmis investicijomis į ekonomiką.
Rizikos draudimo fondai – specifinė fondų kategorijas. Siekiant greito pelno, investuojama į trumpalaikes finansines operacijas. Nors tai toli gražu nekenkia ekonomikai, šios operacijos yra spekuliatyvaus pobūdžio ir kelia riziką.
Ar reguliuodami rizikos draudimo fondų veiklą nesumažinsime Europos pramonės konkurencingumo?
Nors krizė kilo ne dėl apribotos rizikos fondų veiklos, šis investavimo būdas gali sukelti sistemines rizikas, todėl norime reglamentuoti jų veiklą. Galbūt dalis fondų nebegalės užsiimti ankstesne labai pelninga veikla, kadangi ji kelia per didelę riziką visai ekonominei sistemai. Žinoma, reguliavimu nesiekiama sugriauti finansų sektoriaus ar paskatinti jį bėgti iš Europos.
Daugelis rizikos draudimo fondų valdytojų ėmė palankiau verti reglamentavimo principą, tačiau jie siekia, kad taisyklės būtų kiek įmanoma švelnesnės. Vis dėlto, privalome priimti pragmatiškus sprendimus.
20091207STO66063 Pranešimo projektas [EN, pdf] Pranešimas spaudai ES siekia sutramdyti rizikingą investavimą Ekonomika ir finansai – visi straipsniai
LT
1
PHOTO
20091204PHT65988.jpg
LT
2
LINK
/meetdocs/2009_2014/documents/econ/dt/791/791043/791043en.pdf
LT
4
LINK
http://ec.europa.eu/news/economy/090430_lt.htm
LT
5
LINK
/news/public/documents_par_theme/907/default_lt.htm
-//EP//TEXT IM-PRESS 20091130IPR65567 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
