Birželio 4-8 d.: turininga vasaros pradžios savaitė Europos Parlamente
Institucijos
2007-06-04 - 14:15
D. Tutu aptars Darfūro krizę, J. Solana – Artimųjų Rytų problemas
Užimtoje EP darbotvarkėje – dvi dienas vyksianti plenarinė sesija, kurioje bus diskutuojama dėl Artimųjų Rytų bei ES konstitucijos ateities. Antradienį vyks specialus Darfūro krizei skirtas EP frakcijų pirmininkų posėdis, kuriame dalyvaus Nobelio premijos laureatai arkivyskupas Desmond Tutu bei Jody Williams. Savaitė prasideda EP pirmininko H.-G. Pöttering vizitu Lenkijoje.
Kiti svarbūs Briuselio plenarinėje sesijoje aptariami klausimai – Pietryčių Azijos atstatymas po cunamio, mokymasis visą gyvenimą bei Europos geležinkelių teisinis pagrindas.
Birželio 6-7 d. plenarinė sesija
Sesija prasidės trečiadienį 15 val., EP pirmininkui Hans-Gert Pöttering pasveikinant 18 naujai išrinktų Bulgarijos europarlamentarų, tądien pradedančių dirbti Europos Parlamente.
Pirmiausiai deputatai aptars Enrique Barón Crespo bei Elmar Brok parengtą pranešimą dėl Konstitucinio proceso Europos Sąjungoje gairių. Pranešime birželį posėdžiausiantys ES valstybių ir vyriausybių vadovai raginami nustatyti institucinės reformos veiksmų planą.
Neseniai iš Artimųjų Rytų sugrįžus EP pirmininkui H.-G. Pötteringui, šiame regione susidariusi padėtis bus aptarta trečiadienį EP lankantis ES užsienio politikos koordinatoriui Javierui Solanai.
Europarlamentarai taip pat diskutuos dėl Claire Gibault pranešimo dėl socialinio menininkų statuso bei Saros Ludford pranešimo dėl vizų informacinės sistemos diegimo. EP darbotvarkėje numatytas ir pranešimo dėl vaisių ir daržovių sektoriaus konkurencingumo didinimo, parengto María Isabel Salinas García, svarstymas.
Darfūras
Atvirame Pirmininkų sueigos posėdyje bus aptarta Darfūre susidariusi padėtis bei priemonės, kurių būtina imtis. Jame lankysis gerai žinomas kovotojas su apartheidu aktyvistas arkivyskupas Desmond Tutu, 1984 m. gavęs Nobelio premiją. Vėliau vadovavęs Pietų Afrikos tiesos ir susitaikymo komisijai dvasininkas reikalauja įvesti sankcijas Sudanui.
Posėdyje dalyvaus dar viena Nobelio premijos laureatė – Jody Williams, 1997 m. apdovanota šia premija už vadovavimą Tarptautinei kampanijai prieš sausumos minas. Kovo mėnesį kartu su JT Žmogaus teisių tarybos ekspertų delegacija ji lankėsi Darfūre. Tiesioginę svarstymų transliaciją galite stebėti antradienį nuo 13:30 iki 15:30 Vidurio Europos laiku.
H.-G. Pöttering vizitas Lenkijoje
Pirmadienį ir antradienį Lenkijoje besilankantis EP pirmininkas susitinka su Lenkijos prezidentu Lechu Kačinskiu, ministru pirmininku Jaroslavu Kačinskiu, opozicijos bei žydų bendruomenės vadovais.
Cunamis
Viešuosiuose Vystymosi komiteto rengiamuose svarstymuose bus nagrinėjama po 2004 m. gruodį Šri Lanką ir Indoneziją užliejusio cunamio vykstantys atstatymo darbai. Vėliau dėmesys bus skirtas žmogaus teisių padėčiai Šri Lankoje. Stebėkite svarstymų transliaciją antradienį nuo 15:30 iki 19:00 Vidurio Europos laiku.
Trečiasis geležinkelių paketas
Antradienio vakarą Parlamento ir Tarybos delegacijos ieškos kompromiso dėl naujų ES geležinkelių sektoriaus reglamentavimo taisyklių. Tikimasi, jog taikinimo procedūros metu bus susitarta dėl tokių klausimų kaip keleivių teisės ir mašinistų pažymėjimai.
Mokymasis visą gyvenimą
Apie tai, kas siūloma Mario Mantovani parengtame pranešime dėl Europos kvalifikacijų
sąrangos mokymuisi visą gyvenimą kūrimo, dėl kurio Užimtumo ir socialinių reikalų komitetas balsuos ketvirtadienį, skaitykite trečiadienį publikuojamame straipsnyje.
20070601STO07339 Tiesioginė transliacija iš Europos Parlamento Savaitė Europos Parlamente [EN] Sesijos apžvalga Sesijos darbotvarkė Plenarinė sesija: vartotojo vadovas
LT
1
PHOTO
20070604PHT07415.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
LT
5
LINK
/sides/indexPartSession.do?reference=2007-05&language=LT
-//EP//TEXT IM-PRESS 20072300AGD00000 BY-DAY NOT XML V0//LT
-//EP//TEXT IM-PRESS 20070510BRI06564 FULL-TEXT NOT XML V0//LT
-//EP//TEXT IM-PRESS 20060904STO10269 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
