Europarlamentarai ragina ES šalis paisyti savo įsipareigojimų
Institucijos
2010-06-23 - 18:47
Šiandien surengtame plenariniame posėdyje Europos Vadovų Tarybos (EVT) pirmininkas Herman Van Rompuy EP nariams pristatė ES šalių lyderių birželio 17 d. surengto susitikimo išvadas. Europarlamentarai pabrėžė, kad ES šalių vyriausybės privalo įgyvendinti užsibrėžtus tikslus. Plenarinių posėdžių salėje pasigirdo raginimai Europos Komisijai imtis aktyvesnės valstybių narių politikos priežiūros.
Praeitą savaitę vykusiame EVT susitikime Europos valstybių vadovai priėmė darbo vietų kūrimo ir ekonomikos augimo strategiją strategiją „Europa 2020“ . Jie taip pat patvirtino savo pasiryžimą užtikrinti fiskalinį stabilumą, įvesti mokesčius finansų įstaigoms ir stiprinti ekonominės politikos koordinavimą.
Pristatydamas EVT sprendimus, jos pirmininkas Herman Van Rompuy pabrėžė, kad ES pademonstravo stiprų pasiryžimą užtikrinti euro stabilumą. Pasak jo, taupymo priemonės neskatins defliacijos, o didžiausias pavojus kiltų nesugebėjus sumažinti biudžeto deficitų.
„Europa 2020“ neturi būti suvokiama kaip dar viena Briuselio strategija“, - kalbėjo Europos Komisijos vadovas José Manuel Barroso sakydamas, jog ES šalių laukia sunkus jos įgyvendinimo darbas.
Europos liaudies partijos vardu kalbėjusi Corien Wortmann Kool (Nyderlandai) pabrėžė, kad be aiškių valstybių įsipareigojimų naujosios strategijos lauks nepasiteisinusios Lisabonos strategijos likimas. Politikė paragino stiprinti bendros valiutos pamatus.
Marita Ulvskog (Socialistų ir demokratų aljansas, Švedija) akcentavo finansų rinkų reguliavimo svarbą. Anot jos, taupymo programos gali gilinti recesiją ir pakirsti ekonomikos atsigavimą.
Pasak Liberalų ir demokratų aljanso pirmininko Guy Verhofstadt (Belgija) labai svarbu, jog Europos Komisija imtųsi sankcijų įsipareigojimų nesilaikančių euro zonos valstybių atžvilgiu.
Žaliųjų / Europos laisvojo aljanso bendrapirmininkė Rebecca Harms (Vokietija) absurdu pavadino tai, kad pagaliau susitarus dėl priežiūros būtinybės, Taryba neleidžia priežiūros institucijai įsikišti.
Timothy Kirkhope (Europos konservatoriai ir reformistai, Junginė Karalystė) teigė, jog vardan euro ir visų ES narių ateities turi būti mažinami biudžeto deficitai.Anot jo, tik sumažinus viešosios skolos naštą ir užtikrinus mažas ilgalaikes palūkanas privatus sektorius galės investuoti, kurti darbo vietas ir užtikrinti ekonomikos augimą.
Lothar Bisky ( Europos vieningieji kairieji /Šiaurės šalių žalieji kairieji, Vokietija) sakė, jog prisidėdama prie pensijinio amžiaus didinimo ir viešųjų paslaugų apkarpymo, ES prisideda prie skurstančių skaičiaus didinimo.
„Ar ilgai valstybės turės kentėti įgyvendindamos šią euro svajonę. Kokio lygio piliečių nepasitenkinimo reikia tam, kad nebebūtų tęsiamas nesugebėsiančios valiutos projektas? Ar dar ilgai Vokietija rengiasi apmokėti šią sąskaitą“, - klausė „Laisvės ir demokratijos“ frakcijos bendrapirmininkis Nigel Farage (Jungtinė Karalystė).
20100621STO76387 Finansinių sandorių mokestis – rinkų stabilumo ir paramos vystymuisi garantas? Efektyvesnės finansų rinkų priežiūros link Europos Parlamente aptartos finansų rinkų reguliavimo perspektyvos
-//EP//TEXT IM-PRESS 20100329STO71433 0 NOT XML V0//LT
-//EP//TEXT IM-PRESS 20100507STO74256 0 NOT XML V0//LT
-//EP//TEXT IM-PRESS 20100312STO70526 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
