KLAUSIMAS ŽODŽIU H-0149/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Rodi Kratsa-Tsagaropoulou
Tarybai
Tema: Euro zonos valstybių narių finansų priežiūros ir ekonomikos koordinavimo priemonės
Ispanijos finansų ministrė Elena Salgado ir Ispanijos valstybės sekretorius Europos reikalams Diego López Garrido pareiškė, kad yra pasirengę ieškoti priemonių, skirtų struktūriniams ekonomikos trūkumams pataisyti ir patikimam koordinavimui užtikrinti. Turint mintyje tai, kad pagal Lisabonos sutarties 121 ir 126 straipsnius jau imtasi valstybių narių finansų politikos priežiūros priemonių, prašoma Tarybai pirmininkaujančią valstybę atsakyti į šiuos klausimus:
Kaip būtų galima parengti efektyvesnę priežiūros ir koordinavimo procedūrą? Ar pateikta konkrečių pasiūlymų, kuriais būtų siekiama, atsižvelgiant į didžiulius skirtumus, pastebimus šiuo metu tarp euro zonos valstybių ekonomikos, parengti veikiančios ir subalansuotos ekonomikos modelį? Jei taip, kaip valstybės narės šiuos pasiūlymus vertina?
