Klausimas Nr. H-000088/2011/patikr.1
Komisijai
2011 m. kovo mėn. sesija
Darbo tvarkos taisyklių 116 straipsnis
Liam Aylward
(ALDE) Tema: ES ir MERCOSUR derybos dėl prekybos
Atsižvelgiant į tai, kad kovo mėn. numatytas ES ir MERCOSUR šalių susitikimas, ar Komisija gali nurodyti, kokie buvo paskutinių trijų susitikimų rezultatai?
Komisija pareiškė, kad šis susitarimas bus išsamus ir ambicingas, pranokstantis Pasaulio prekybos organizacijos numatytus įsipareigojimus, ir kad bus atsižvelgta į konkretiems produktams ir sektoriams jautrius klausimus.
Ar Komisija gali suteikti daugiau informacijos apie tai, kaip ji užtikrins, kad būtų tinkamai atsižvelgta į Europos ūkininkų, įskaitant jaučių ir kitų galvijų augintojus, interesus? Kaip Komisija ketina užtikrinti, kad Europos ūkininkai nebus išstumti iš rinkos dėl joje atsiradusių pigesnių importo produktų, kurie gaminami laikantis ne tokių griežtų aplinkos, augalų ir gyvūnų gerovės ir sveikatos apsaugos standartų?
