KLAUSIMAS ŽODŽIU SU DEBATAIS O-0095/05
pagal 108 Darbo tvarkos taisyklių straipsnį
pateikė
Philippe Morillon
Žuvininkystės komiteto vardu
Tarybai
Tema: Viduržemio jūros žuvų išteklių valdymo priemonių patvirtinimas.
Praėjusių metų balandžio mėnesį Parlamentas patvirtino pranešimą dėl Tarybos reglamento dėl tausaus Viduržemio jūros žuvų išteklių naudojimo valdymo priemonių. Pranešimas buvo patvirtintas Parlamentui ir Europos Komisijai pasiekus kompromisą ir susitarus dėl daugiausia prieštaravimų keliančių pasiūlymo punktų, abiem šalims suprantant, kad Viduržemio jūros regionui negali būti ir toliau netaikomos BŽP nustatytos tvarios plėtros, kuri yra pagrindinis pertvarkytos BŽP tikslas, gairės, atsižvelgiant ir į tai, kad vieninteliai teisės aktai, reglamentuojantys Viduržemio jūros išteklių valdymą, buvo išleisti 1994 m., ir jau tada buvo laikomi neatitinkančiais tausiosios žuvininkystės reikalavimų, taikomų kitoms Bendrijos jūroms.
Taryba iki šiol nesugebėjo pareikšti savo nuomonės apie šį pasiūlymą.
Ar Pirmininkas – turint galvoje, kad nepriėmus šio Reglamento ES gali neįvykdyti jos pačios inicijuotų tarptautinių įsipareigojimų, – gali pateikti numatomą šio pasiūlymo priėmimo kalendorinį planą?
