Priemonės stabdyti prekybą vaikais ir moterimis
Moterų teisės/Lygios galimybės
2006-01-17 - 13:02
JAV Valstybės departamento duomenimis, kasmet nelegaliai valstybių sienas kerta nuo 600 iki 800 tūkstančių žmonių, 80 proc. jų – moterys ir mergaitės. Sausio 17 d. Parlamentas patvirtino ataskaitą, kurioje siūlomos priemonės nustatyti nelegalaus žmonių gabenimo per sieną priežastis ir užkirsti kelią moterų bei vaikų lytiniam išnaudojimui. Ataskaitai pritarė 622 deputatai, nepritarė 12, o susilaikė 19.
Deputatų nuomone, ES šalys nepajėgios pačios įveikti šios problemos, todėl su ja reikėtų kovoti ES bei tarptautiniu mastu. Taip pat siūloma skatinti mokslinius tyrimus šalių bei ES lygmeniu, kurie padėtų nustatyti nelegalaus moterų ir vaikų gabenimo lytinio išnaudojimo tikslu priežastis.
Šalys raginamos sugriežtinti bausmes už neteisėtą žmonių gabenimą per sieną, o taip pat už nepilnamečių lytinių paslaugų organizavimą bei naudojimąsi jomis. Deputatai taip pat siūlo šalims Belgijos bei Italijos pavyzdžiu įteisinti nuolatinio leidimo gyventi teisę lytinio išnaudojimo aukoms.
Deputatai siūlo surengti visuomenės informavimo kampanijas šia tema – ypač tose šalyse, kuriose gausu lytinio išnaudojimo atvejų. Ataskaitoje raginama įsteigti pagalbos telefonų linijas tokio išnaudojimo aukoms. Taip pat siūloma imtis žingsnių užkirsti kelią interneto panaudojimui minėtais tikslais.
Ataskaitoje atkreipiamas dėmesys į prievartinės prostitucijos atvejus sporto renginiuose. Vokietija raginama užkirsti jai kelią 2006 m. Pasaulio futbolo čempionato metu. Šalys raginamos bausti asmenis, kurie tai žinodami naudojasi prievartinių prostitučių paslaugomis.
Christa Prets (PSE, AT)
A6-0400/2005
Dėl priemonių stabdyti prekybą vaikais ir moterimis, kurioms kyla lytinio išnaudojimo pavojus
Iniciatyvos procedūra.
Svarstymas: 2006-01-16.
Balsavimas: 2006-01-17
20060113IPR04274
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
