GALUTINIS
A6-0232/2006
29.6.2006
***I
PRANEŠIMAS
dėl pasiūlymo dėl Europos Parlamento ir Tarybos direktyvos dėl skatinimo naudoti ekologiškas kelių transporto priemones
(KOM(2005)0634 – C6‑0008/2006 – 2005/0283(COD))
Aplinkos, visuomenės sveikatos ir maisto saugos komitetas
Pranešėjas:
Dan Jørgensen
PE 371.910v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
PASIŪLYMAS DĖL EUROPOS PARLAMENTO TEISĖKŪROS REZOLIUCIJOS Error! Bookmark not defined.
AIŠKINAMASIS MEMORANDUMAS..................................... Error! Bookmark not defined.
Pramonės, mokslinių tyrimų ir energetikos komiteto NUOMONĖ Error! Bookmark not defined.
PROCEDŪRA............................................................................. Error! Bookmark not defined.
PASIŪLYMAS DĖL EUROPOS PARLAMENTO TEISĖKŪROS REZOLIUCIJOS
dėl pasiūlymo dėl Europos Parlamento ir Tarybos direktyvos dėl skatinimo naudoti ekologiškas kelių transporto priemones
( KOM(2005)0634 – C6‑0008/2006 – 2005/0283(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( KOM(2005)0634 )
Dar nepaskelbta Oficialiajame leidinyje. ,
– atsižvelgdamas į EB sutarties 251 straipsnio 2 dalį ir į 175 straipsnio 1 dalį, pagal kuriuos Komisija jam pateikė pasiūlymą ( C6‑0008/2006 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Aplinkos, visuomenės sveikatos ir maisto saugos komiteto pranešimą ir Pramonės, mokslinių tyrimų ir energetikos komiteto nuomonę ( A6‑0232/2006 ),
1. atmeta Komisijos pasiūlymą;
2. prašo Tarybą nepriimti bendros pozicijos ir ragina Europos Komisiją atsiimti pasiūlymą ir kuo greičiau pateikti pasiūlymą dėl aplinkos požiūriu pažangių, orientuotų į technologiją ir griežtų Euro 6 standartų;
3. paveda Pirmininkui Parlamento poziciją perduoti Tarybai ir Komisijai.
AIŠKINAMASIS MEMORANDUMAS
1. Pasiūlymo aplinkybės
Pranešėjas pritaria Komisijos siūlymams ir visiškai remia jos ketinimą pagerinti oro kokybę, aplinką ir sveikatą, inter alia , valstybei investuojant į švaresnių transporto priemonių rinką.
Direktyvą reikia vertinti plačiau, ypač atsižvelgiant į būsimą Euro 4 standartą, kuris, kaip ir šis pranešimas, skirtas lengvosioms ir sunkesnėms nei 3,5 t transporto priemonėms. Būtina nustatyti griežtesnius, visoms naujoms transporto priemonėms taikomus standartus, siekiant ilgalaikio aplinkos ir sveikatos pagerėjimo, ir kadbūtų pasiektas galutinis mūsų darbo tikslas.
2. Komisijos pasiūlymo atmetimas
Pranešėjo nuomone, Komisijos pasiūlymas buvo pateiktas per vėlai, todėl jo dabartinė forma neturėtų reikiamo teigiamo poveikio aplinkai ir žmonių sveikatai. Todėl pranešėjas siūlo iš dalies pakeisti direktyvą dėl išmetamų teršalų kiekio standartų, suderinant ją su atnaujintomis technologinės raidos perspektyvomis ir reikalingais patobulinimais aplinkos atžvilgiu. Siekiant būtinų pokyčių reikėtų taikyti persvarstytą „nekenksmingumo aplinkai požiūriu patobulintos transporto priemonės“ (angl. EEV ) standartą, tačiau nepavyko gauti daugumos atsakingojo komiteto narių pritarimo. Atsižvelgdamas į tai, pranešėjas siūlo atmesti Komisijos pasiūlymą ir paprašyti Komisiją sutelkti visas pastangas siekiant parengti pasiūlymą dėl aplinkos atžvilgiu pažangių, orientuotų į technologiją Euro 6 standartų, pagal kuriuos visoms sunkiosioms transporto priemonėms būtų nustatyti privalomi emisijos standartai. Šiam sprendimui pritaria dauguma atsakingojo komiteto narių.
3. Pasiūlymo trūkumai. Standartai
Svarbiausia poveikio sveikatai ir aplinkai EEV nustatyta vertė yra ta pati, kaip taikoma NO x ir kietosioms dalelėms. Jau patvirtintas Euro 5 standartas, kuris įsigalioja 2008–2009 m. ir taikomas daugiau kaip 3,5 t sveriančioms sunkiosioms transporto priemonėms, Komisijos pasiūlyme dėl tų pačių dalykų yra labai panašus į EEV apibrėžtį. Net optimistiškai vertinant šio pasiūlymo svarstymo ir patvirtinimo procesą, nauda aplinkai bus ribota, nes geriausiu atveju direktyva įsigalios maždaug prieš metus, kai bus taikomas Euro 5 standartas visoms naujoms transporto priemonėms.
Dėl naujovių ir varomosios jėgos rinkoje automobilių gamintojai, kaip ir kiti gamintojai, teigia, kad Euro 5 standarte jau numatyta pakankamai skatinimo priemonių, kad būtų gaminamos šiuos standartus atitinkančios transporto priemonės.
Kadangi ši direktyva apimtų tik ribotą rinkos sektorių, labai svarbu, kad ji remtų kūrimą tokių transporto priemonių, kurios daug prisidėtų prie aplinkos apsaugos gerinimo.
Taigi parengti Euro 6 standartą ir kartu nustatyti griežtesnius standartus, ypač NO x ir kietosioms dalelėms, būtų ilgalaikis siekis.
4. Ilgalaikės investicijos
Pagrindinis argumentas prieš siekio padidinimą šioje direktyvoje – tai finansinės išlaidos, susijusios su didesne švarių transporto priemonių dalimi. Tačiau tai trumpalaikis supratimas.
Būsimasis Euro 6 standartas, kuris bus taikomas visoms naujoms transporto priemonėms, jei tinkamu laiku į šią sritį masiškai neinvestuosime, ir valstybiniams, ir privatiems pirkėjams labai daug papildomai kainuos.
Šiuo pasiūlymu ketinama dabar sukurti didesnę visos Europos švarių transporto priemonių rinką, taip pasiekti potencialią masto ekonomiką, užtikrinant, kad automobilių pramonė turėtų pakankamai didelę rinką, kuri pateisintų būtinas investicijas.
Laikydamasis pirminiame pasiūlyme išdėstyto ketinimo, kad valstybės investicijos atliktų sprendžiamąjį varomosios jėgos vaidmenį rinkoje, pranešėjas siūlo 35 proc. padidinti viešuosius švarių transporto priemonių pirkimus ir išplėsti direktyvą, kad ji taip pat apimtų mažos keliamosios galios krovininius automobilius.
Norint užtikrinti būtinas investicijas, reikia didesnio siekio ir tikro pramonės pasiryžimo pasiekti masto ekonomiką, taip sumažinant ilgalaikes išlaidas.
5. Persvarstymas ir atnaujinimas tobulėjant technologijoms
Pranešėjas laikosi nuomonės, kad, tobulėjant technologijoms, šios direktyvos reikalavimai turi būti nuolat atnaujinami. Siekiant greitai prisitaikyti prie naujų galimybių ir reikalavimų, pranešėjas remia ketinimą šiuo pasiūlymu leisti pritaikyti direktyvą be tolesnio politinio svarstymo, bet kartu siūlo didesnę koregavimo proceso kontrolę specialiai įtraukiant tas sudedamąsias dalis, kurios, kaip numatoma, ateityje lems daugiausia. Visų pirma, šios direktyvos taikymo sritis turi būti išplėsta lengviesiems automobiliams, į reikalavimus įtraukiant CO 2 kiekius ir energijos veiksmingumą, siekiant užtikrinti, kad standartai būtų didinami remiantis technologine pažanga.
Direktyvoje įvedamas papildomas reikalavimas, kuris labiau nukreiptas į dalelių kiekio matavimo metodų kūrimą (priešingai nei dabar), kad ateityje šiuos kiekius būtų galima įtraukti į direktyvą. Nors smulkiosios dalelės mažai sveria, jos kelia didelį pavojų sveikatai, todėl reikia ypatingų priemonių šiai problemai spręsti.
6. Finansavimas
Pranešėjas tvirtai įsitikinęs, kad turi būti panaudoti ir Bendrijos, ir nacionaliniai finansavimo šaltiniai, kad būsimos investicijų išlaidos nepaveiktų viešojo transporto kokybės. Be to, pranešėjas mano, kad būtų suprantama, jei valstybių narių finansavimo asignavimuose būtų atsižvelgiama į padidėjusias išlaidas konkrečiu regioniniu ar vietiniu politiniu ir administraciniu lygiu, siekiant atitikti šią direktyvą.
Tačiau tikslių finansavimo modelių nustatymas prieštarautų subsidiarumo principui, todėl, atsižvelgiant į įvairias organizavimo formas nacionaliniu lygiu, pasiūlyme nenurodomi modeliai, kaip įvykdyti pagrindinius direktyvos reikalavimus.
31.5.2006
Pramonės, mokslinių tyrimų ir energetikos komiteto NUOMONĖ
pateikta Aplinkos, visuomenės sveikatos ir maisto saugos politikos komitetui
dėl pasiūlymo dėl Europos Parlamento ir Tarybos direktyvos dėl skatinimo naudoti ekologiškas kelių transporto priemones
( KOM(2005)0634 – C6‑0008/2006 – 2005/0283(COD) )
Nuomonės referentė:
María del Pilar Ayuso González
TRUMPAS PAGRINDIMAS
Nepaisant to, kad stengiamasi sumažinti kenksmingų aplinkai ir žmonių sveikatai teršalų emisiją, daugelyje Europos miestų vis dar neišspręsta prastos oro kokybės problema. Kelių transporto sektorius, kuriam atitinka 26 proc. viso energijos vartojimo ir 24 proc. išmetamo CO 2 kiekio, yra labai reikšmingas mažinant emisijos kiekius ir energijos vartojimą. Transporto priemonių taršos mažinimo potencialas yra didelis. Tačiau šiuo metu tokios technologijos vis dar yra per brangios.
Šiuo pasiūlymu Komisija rekomenduoja sukurti mažiau teršalų išmetančių ir mažiau energijos vartojančių transporto priemonių rinką. Valstybės įstaigos iš savo kasmetinių sunkiųjų transporto priemonių viešųjų pirkimų privalo 25 proc. skirti transporto priemonėms, atitinkančioms nekenksmingumo aplinkai požiūriu patobulintos transporto priemonės eksploatacijos standartą (EEV). Tokiu būdu kasmet būtų perkami arba išnuomojami apie 4000 ekologiški autobusai ir 8000 ekologiški sunkvežimiai.
Pranešėja teigiamai vertina Komisijos pasiūlymą. Europos transporto priemonių gamybos pramonė yra masinės gamybos pramonė, todėl vyriausybės, atveriančios pakankamai didelę rinką su reikalinga masto ekonomija, gali atlikti naudingą vaidmenį. Be to, ši priemonė galėtų padėti atkreipti įmonių ir visuomenės dėmesį į ekologiškas transporto priemones. Būtina Europos lygiu imtis veiksmų, kadangi atskiri valstybių narių veiksmai gali suskaidyti vidaus rinką ir gamintojai gali pradėti gaminti specialių transporto priemonių serijas, atitinkamai su nacionaliniais reikalavimais.
Pranešėja mano, kad ekologiškų transporto priemonių viešųjų pirkimų 25 % kvota būtų geras ir realiai pasiekiamas kompromisas tarp didelio poveikio oro kokybės gerinimui ir ekologiškų transporto priemonių rinkos plėtrai tikslų bei ekologiškų transporto priemonių prieinamų papildomų investicinių sąnaudų ir masinės rinkos atsiradimo. Pranešėjos nuomone, Komisijos pasirinkta sunkiųjų transporto priemonių (šiai kategorijai priklauso autobusai ir dauguma aptarnaujančio transporto priemonių, pvz., šiukšlių rinkimo sunkvežimiai) rinka, kur viešųjų pirkimų dalis pakankamai reikšminga (apie trečdalį) – tai geras pasirinkimas. Užbaigiant, pranešėja pritaria Komisijos pasiūlyme pasirinktam technologijų atžvilgiu neutraliam požiūriui. Šiuo požiūriu skatinamos naujovės ir į rinką orientuoti sprendimai, taip pat užtikrinamas lankstumas, reikalingas pramonei siekiant prisitaikyti prie techninės ir ekonominės pažangos. Tačiau pranešėja apgailestauja, kad nenustatomas „ekologiškas“ energijos efektyvumo standartas.
PAKEITIMAI
Pramonės, mokslinių tyrimų ir energetikos komitetas ragina atsakingą Aplinkos, visuomenės sveikatos ir maisto saugos politikos komitetą į savo pranešimą įtraukti šiuos pakeitimus:
Komisijos siūlomas tekstas
Dar nepaskelbta Oficialiajame leidinyje.
Parlamento pakeitimai
Pakeitimas
1
4 a konstatuojamoji dalis (nauja)
4a) 2003 m. gegužės 8 d. Europos Parlamento ir Tarybos direktyvoje 2003/30/EB dėl skatinimo naudoti biokurą ir kitą atsinaujinantį kurą transporte 1 numatyti du orientacinio pobūdžio nacionaliniai rodikliai: iki 2005 m. biokuro rinkos dalis turi siekti 2 proc., o 2010 m. – 5,75 proc. ________________
1 OL L 123, 2003 5 17, p. 42.
Pagrindimas
Reikėtų paminėti teisės aktus, kuriais skatinamas ekologiškų degalų naudojimas transporto sektoriuje.
Pakeitimas
2
8 konstatuojamoji dalis
(8) Eksploatacijos standartus reikėtų panaudoti ekologiškų transporto priemonių rėmimui. Nekenksmingumo aplinkai požiūriu patobulintos transporto priemonės (EEV) standartas daugiau kaip 3,5 t sveriančioms transporto priemonėms buvo apibrėžtas 2005 m. rugsėjo 28 d. Europos Parlamento ir Tarybos direktyvoje 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų kibirkštinio uždegimo variklių, kaip kurą vartojančių gamtines dujas ir suskystintas naftos dujas, išmetamuosius dujinius teršalus, suderinimo
OL L 44, 2000.2.16, p. 1. . Pastaruoju metu šis standartas yra pats tinkamiausias, kad būtų panaudotas ekologiškos transporto priemonės apibrėžčiai šioje direktyvoje. Tačiau turėtų būti suteikta galimybė iš dalies pakeisti šią apibrėžtį atsižvelgiant į naujausią technikos pažangą.
8) Eksploatacijos standartus reikėtų panaudoti ekologiškų transporto priemonių rėmimui. Nekenksmingumo aplinkai požiūriu patobulintos transporto priemonės (EEV) standartas daugiau kaip 3,5 t sveriančioms transporto priemonėms buvo apibrėžtas 2005 m. rugsėjo 28 d. Europos Parlamento ir Tarybos direktyvoje 2005/55/EB dėl valstybių narių įstatymų, reglamentuojančių priemones, kurių būtina imtis mažinant transporto priemonėse naudojamų uždegimo suspaudimu variklių išmetamuosius dujinius bei kietųjų dalelių teršalus ir transporto priemonėse naudojamų kibirkštinio uždegimo variklių, kaip kurą vartojančių gamtines dujas ir suskystintas naftos dujas, išmetamuosius dujinius teršalus, suderinimo. Pastaruoju metu šis standartas yra pats tinkamiausias, kad būtų panaudotas ekologiškos transporto priemonės apibrėžčiai šioje direktyvoje. Tačiau turėtų būti suteikta galimybė iš dalies pakeisti šią apibrėžtį atsižvelgiant į naujausią technikos pažangą ir įtraukiant energijos efektyvumo standartus.
Pagrindimas
Dabartinėje sąvokos „nekenksmingumo aplinkai požiūriu patobulinta transporto priemonė“ (EEV) apibrėžtyje neminimas energijos efektyvumas. Tačiau vienas iš šios Direktyvos tikslų yra sumažinti bendrą transporto priemonių sunaudojamos energijos kiekį. Todėl į galimus EEV apibrėžties pakeitimus reikėtų įtraukti energijos efektyvumo standartus.
Pakeitimas
3
9 konstatuojamoji dalis
(9) Mažai degalų naudojančios arba alternatyvius degalus, įskaitant biokurą, gamtines dujas, suskystintas naftos dujas arba vandenilį ir skirtingas technologijas, įskaitant elektrines arba hibridines vidaus degimo ir elektrinės traukos sistemas, naudojančios transporto priemonės gali prisidėti prie išmetamų teršalų ir taršos sumažinimo.
9) Mažai degalų naudojančios arba alternatyvius degalus, įskaitant biokurą, gamtines dujas, suskystintas naftos dujas arba vandenilį ir skirtingas technologijas, įskaitant elektrines arba hibridines vidaus degimo ir elektrinės traukos sistemas, naudojančios transporto priemonės gali prisidėti prie išmetamų teršalų ir taršos sumažinimo ir geresnės oro kokybės miestuose .
Pagrindimas
Direktyvos pasiūlyme neminima oro kokybė miestuose – problema, kurią ekologiškos transporto priemonės padėtų išspręsti.
Pakeitimas
4
9a konstatuojamoji dalis (nauja)
9a) 1998 m. spalio 13 d. Europos Parlamento ir Tarybos Direktyvoje 98/70/EB dėl benzino ir dyzelinių degalų (dyzelino) kokybės 1 tiksliai apibrėžiant benziną ir dyzelinius degalus netyčia apribojamas didesnis biokuro naudojimas, todėl ji turėtų būti persvarstyta.
__________________________
OL L 350, 1998 12 28, p. 58. Direktyva su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
Pagrindimas
Degalų kokybės direktyvoje nustatytomis benzino ir dyzelinių degalų specifikacijomis, susijusiomis su aplinkos ir sveikatos apsauga, ribojamas, pvz., etanolio, eterio ir kitų oksiduotų medžiagų kiekis benzine. Tai pat ribojamas garų slėgis benzine. Pagal EN590 standartą nustatomi kiti apribojimai dėl techninių priežasčių, ir kad biokuro kiekis dyzeline negali viršyti 5 proc. pagal apimtį. Minėti kiekybiniai apribojimai trukdo biokuro naudojimui ir turi būti persvarstyti.
Pakeitimas
5
10 konstatuojamoji dalis
(10) Privalomi ekologiškų transporto priemonių viešieji pirkimai turėtų padėti mažinti teršalų kiekį ir energijos suvartojimą bei palankiai veikti šių transporto priemonių technologijų pateikimą į rinką.
10) Privalomi ekologiškų transporto priemonių viešieji pirkimai turėtų padėti mažinti teršalų kiekį ir energijos suvartojimą bei palankiai veikti šių transporto priemonių technologijų pateikimą į rinką. Siekiant užtikrinti energijos tiekimo saugumą ir geresnį poveikį aplinkai reikėtų, kad valstybės narės viešuosiuose pirkimuose teiktų pirmenybę ekologiškoms transporto priemonėms, naudojančioms alternatyvų kurą ir technologijas, ypač biokurą, vandenilio ir elektros sistemas arba vidaus degimo variklio ir elektros variklio sudaromas hibridines sistemas.
Pagrindimas
Nors Direktyvoje pasirinktas technologijų atžvilgiu neutralus požiūris, svarbu, kad valstybės narės skatintų alternatyvius degalus ir technologijas.
Pakeitimas
6
10a konstatuojamoji dalis (nauja)
10a) Tuo pačiu Bendrijos mokslinių tyrimų ir taikomosios veiklos priemonės ir struktūrinių fondų finansinė parama turi būti skiriama naujoms transporto priemonių technologijoms ir alternatyviam kurui plėtoti.
Pagrindimas
Rinkos kūrimas didinant paklausą turi būti lydimas priemonių, kuriomis skatinami moksliniai tyrimai, technologinės naujovės ir jų patekimas į rinką. Tam reikalingas viešasis finansavimas valstybių narių ir ES lygiu. Šiuo tikslu galima panaudoti Struktūrinius fondus, kurių paskirtis pastaruoju metu nukreipta į naujovių diegimą.
Pakeitimas
7
4 straipsnio 1 dalis
1. 2 straipsnio b punkte pateikta ekologiškos transporto priemonės apibrėžtis gali būti derinama su technikos pažanga 6 straipsnio 2 dalyje nurodyta tvarka.
1. 2 straipsnio b punkte pateikta ekologiškos transporto priemonės apibrėžtis gali būti derinama su technikos pažanga 5 straipsnio 2 dalyje nurodyta tvarka.
Pagrindimas
Techninės klaidos taisymas.
Pakeitimas
8
4 straipsnio 2a dalis (nauja)
2a. Komisija užtikrina, kad atitinkama informacija apie bet kokias planuojamas priemones būtų laiku pateikiama suinteresuotoms šalims.
Pagrindimas
Siekiant panaudoti žinias ir patirtį, sukauptą pramonėje ir NVO, Komisija ir komitetas turėtų nuolat tęsti dialogą, skleisti informaciją ir konsultuotis su suinteresuotomis šalimis.
Pakeitimas
9
6 straipsnio 2 dalies 2 pastraipa
Ne vėliau kaip po trejų metų nuo 7 straipsnio 1 dalyje nurodytos datos, Komisija paruošia ataskaitą apie šios direktyvos taikymą ir apie veiksmus, kurių ėmėsi atskiros valstybės narės dėl sveriančių mažiau kaip 3,5 t ekologiškų transporto priemonių viešųjų pirkimų. Ataskaitoje įvertinamas šios direktyvos poveikis, valstybių narių ataskaitos ir tolimesnių veiksmų poreikis, ir pateikiami atitinkami pasiūlymai, ypač dėl ekologiškų transporto priemonių viešųjų pirkimų įpareigojimo taikymo praplėtimo lengviesiems automobiliams ir mažos keliamosios galios transporto priemonėms, kurios sveria mažiau kaip 3,5 t.
Ne vėliau kaip po dvejų metų nuo 7 straipsnio 1 dalyje nurodytos datos, Komisija paruošia ataskaitą apie šios direktyvos taikymą ir apie veiksmus, kurių ėmėsi atskiros valstybės narės dėl sveriančių mažiau kaip 3,5 t ekologiškų transporto priemonių viešųjų pirkimų. Ataskaitoje įvertinamas šios direktyvos poveikis, valstybių narių ataskaitos ir tolimesnių veiksmų poreikis, ir pateikiami atitinkami pasiūlymai, ypač dėl ekologiškų transporto priemonių viešųjų pirkimų įpareigojimo taikymo praplėtimo lengviesiems automobiliams ir mažos keliamosios galios transporto priemonėms, kurios sveria mažiau kaip 3,5 t.
Pagrindimas
Lengvųjų automobilių pramonei, kuriai svarbus ilgalaikis investicijų ir veiklos planavimas, labai svarbu iš anksto žinoti apie būsimus teisės aktus. Pramonei reikia laiko gerai suplanuotoms ir rentabilioms investicijoms į vystymą ir gamybą. Tai buvo viena esminių CARS21 aukšto lygio grupės rekomendacijų. Todėl Komisija turi kuo greičiau įvertinti tolesnių veiksmų poreikį.
PROCEDŪRA
Pavadinimas
Pasiūlymas dėl Europos Parlamento ir Tarybos direktyvos dėl skatinimo naudoti ekologiškas kelių transporto priemones
Nuorodos
KOM(2005)0634 – C6-0008/2006 – 2005/0283(COD)
Atsakingasis komitetas
ENVI
Nuomonę pateikė: Paskelbimo plenariniame posėdyje data
ITRE 16.2.2006
Glaudesnis bendradarbiavimas - pranešimo plenarinėje sesijoje data
Autorius (-ė) Paskyrimo data
María del Pilar Ayuso González 21.2.2006
Pakeistas nuomonės referentas
Svarstymas komitete
3.5.2006
30.5.2006
Priėmimo data
30.5.2006
Galutinio balsavimo rezultatai
+:
–:
0:
46
0
0
Posėdyje per galutinį balsavimą dalyvavę nariai
Jan Březina, Philippe Busquin, Jerzy Buzek, Joan Calabuig Rull, Pilar del Castillo Vera, Jorgo Chatzimarkakis, Giles Chichester, Den Dover, Adam Gierek, Norbert Glante, Umberto Guidoni, András Gyürk, Fiona Hall, David Hammerstein Mintz, Rebecca Harms, Erna Hennicot-Schoepges, Ján Hudacký, Romana Jordan Cizelj, Werner Langen, Vincenzo Lavarra, Angelika Niebler, Reino Paasilinna, Umberto Pirilli, Miloslav Ransdorf, Vladimír Remek, Herbert Reul, Teresa Riera Madurell, Mechtild Rothe, Paul Rübig, Andres Tarand, Britta Thomsen, Patrizia Toia, Catherine Trautmann, Nikolaos Vakalis, Alejo Vidal-Quadras Roca
Posėdyje per galutinį balsavimą dalyvavęs (-ę) pavaduojantis (-ys) narys (-iai)
María del Pilar Ayuso González, Ivo Belet, Edit Herczog, Toine Manders, Francisca Pleguezuelos Aguilar, Vittorio Prodi, John Purvis
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Maria Badia I Cutchet, Giovanni Berlinguer, Hiltrud Breyer, Marco Cappato
Pastabos (pateikiamos tik viena kalba)
PROCEDŪRA
Pavadinimas
Pasiūlymas dėl Europos Parlamento ir Tarybos direktyvos dėl skatinimo naudoti ekologiškas kelių transporto priemones
Nuorodos
KOM(2005)0634 – C6-0008/2005 – 2005/0283(COD)
Pateikimo Parlamentui data
21.12.2006
Atsakingasis komitetas Paskelbimo plenariniame posėdyje data
ENVI 16.2.2006
Nuomonę teikiantis(-ys) komitetas(-ai) Paskelbimo plenariniame posėdyje data
TRAN
16.2.2006
ITRE 16.2.2006
Nuomonė nepareikšta Sprendimo priėmimo data
TRAN
20.6.2006
Glaudesnis bendradarbiavimas Paskelbimo plenariniame posėdyje data
Pranešėjas(-ai) Paskyrimo data
Dan Jørgensen 7.2.2006
Pakeistas (-i) pranešėjas(-ai)
Supaprastinta procedūra – nutarimo data
Teisinio pagrindo užginčijimas JURI nuomonės pareiškimo data
Numatytų lėšų keitimas BUDG nuomonės pareiškimo data
Europos ekonomikos ir socialinių reikalų komitetas, į kurį buvo kreiptasi dėl nuomonės – sprendimo per plenarinį posėdį data
Regionų komitetas, į kurį buvo kreiptasi dėl nuomonės – sprendimo per plenarinį posėdį data
Svarstymas komitete
4.5.2006
Priėmimo data
21.6.2006
Galutinio balsavimo rezultatai
+:
–:
0:
39
4
1
Posėdyje per galutinį balsavimą dalyvavę nariai
Adamos Adamou, Johannes Blokland, Frieda Brepoels, Dorette Corbey, Chris Davies, Avril Doyle, Mojca Drčar Murko, Edite Estrela, Anne Ferreira, Matthias Groote, Françoise Grossetête, Satu Hassi, Gyula Hegyi, Dan Jørgensen, Eija-Riitta Korhola, Urszula Krupa, Aldis Kušķis, Peter Liese, Marios Matsakis, Roberto Musacchio, Riitta Myller, Dimitrios Papadimoulis, Vittorio Prodi, Frédérique Ries, Guido Sacconi, Kathy Sinnott, Bogusław Sonik, Antonios Trakatellis, Evangelia Tzampazi, Thomas Ulmer, Anja Weisgerber, Anders Wijkman
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Margrete Auken, María del Pilar Ayuso González, Bairbre de Brún, Christofer Fjellner, Genowefa Grabowska, Ambroise Guellec, Erna Hennicot-Schoepges, Karsten Friedrich Hoppenstedt, Miroslav Mikolášik, Renate Sommer, Andres Tarand
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Sepp Kusstatscher
Pateikimo data
29.6.2006
Pastabos (pateikiamos tik viena kalba)
...
