KLAUSIMAS ŽODŽIU H-0163/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Gilles Pargneaux
Komisijai
Tema: Draudimas gaminti ir teikti rinkai dimetilfumaratą
Kinijos įmonės „Linkwise“ pagaminti sofos ir foteliai, turintys dimetilfumarato, Prancūzijoje buvo parduodami baldų parduotuvėse „Conforama“. Žinoma, kad dėl šių alergiją sukeliančių fotelių ir sofų nukentėjo 128 asmenys. Po to, kai keliose Europos šalyse (Prancūzijoje, Suomijoje, Lenkijoje, Jungtinėje Karalystėje ir Švedijoje) vartotojai patyrė didelių sveikatos problemų, Europos Sąjunga uždraudė nuo 2009 m. gegužės 1 d. teikti rinkai dimetilfumarato turinčius produktus ir numatė prievolę atšaukti užterštus produktus, kurie turėjo dar būti rinkoje ne mažiau kaip metus.
Ar Komisija gali, viena, mums pasakyti, ar po šio laikinojo draudimo buvo priimtas galutinis draudimas visos Europos Sąjungos mastu? Antra, gal Komisija gali nurodyti, ar trečiųjų šalių gamintojai vis dar gali naudoti šį draudžiamą biocidą ir paskui eksportuoti dimetilfumarato turinčius produktus į Europos Sąjungą?
