Paslaugų direktyva – finišo tiesioji
Laisvas paslaugų judėjimas
2006-11-14 - 15:14
Pirmasis Paslaugų direktyvos svarstymas: pranešėja Evelyne Gebhardt
Nors diskusijos dėl Paslaugų direktyvos Parlamente netilo daugiau nei dvejus metus, atrodo, jog pagaliau pasiekta finiško tiesioji. EP dėl šios direktyvos – vieno svarbiausių pastarųjų metų europinių teisės aktų – balsuos šį trečiadienį. Kodėl ji tokia svarbi? Visų pirma dėl ekonominių priežasčių, tokių kaip ES konkurencingumo skatinimas.
Svarbūs ir politiniai direktyvos priėmimo aspektai – nors pradžioje joks kompromisas atrodė neįmanomas, jį pasiekti pavyko, o svarbų vaidmenį šiame procese atliko EP. Europos Komisija paslaugų direktyvos projektą pateikė 2004 m. sausį. Jos tikslas – pašalinti paslaugų teikimą ES teritorijoje ribojančias kliūtis.
Teorija ir praktika
Laisvas paslaugų judėjimas kartu su laisvu žmonių, prekių ir kapitalo judėjimu – viena iš pamatinių ES laisvių, numatyta 1957 m. Europos ekonominę bendriją įsteigusioje Romos sutartyje. Deja, praėjus penkiasdešimčiai metų vieningos paslaugų teikimo rinkos statybų, turizmo ar nekilnojamo turto srityse iki šiol nėra.
Vis dėlto, priėmus Paslaugų direktyvą įmonė, statydama ar valdydama viešbutį arba parduotuvę kitoje ES valstybėje nebeturės susidurti su gausybe valstybinių, regioninių ir vietinių valdžios institucijų. Bet to, įmonės galės teikti nenuolatines sezonines paslaugas tokiose srityse kaip kalnų turizmas, burlaivių, motorinių valčių nuoma ar slidinėjimo instruktorių kursai.
Susitarta dėl tikslų, nesutariama dėl priemonių
Paslaugų direktyva padės geriau išnaudoti ES vidaus rinkos potencialą ir siekti Lisabonos strategijos uždavinių. Visi sutaria dėl direktyvos tikslų – tai ekonomikos augimas, didesnis užimtumas ir augantis vartotojų pasirinkimas.
Vis dėlto priemonės būtinos siekiant šių tikslų buvo suvokiamos skirtingai. Direktyva, kuriai prilipo „Bolkenšteino direktyvos“ etiketė – ji pakrikštyta buvusio ES vidaus rinkos ir paslaugų komisaro pavarde – sukėlė daugelio europarlamentarų pasipriešinimą. Ji taip pat susilaukė kai kurių ES šalių kritikos. Prancūzijoje dėl direktyvos kilo dideli ginčai, o direktyvos klausimą visuomenei susiejus su Europos Konstitucija, ji referendume buvo atmesta.
Ar kompromisas įmanomas?
Direktyva iškėlė į viešumą esminį europinį politinį klausimą – kaip atvėrus milžinišką paslaugų sektorių konkurencijai išsaugoti Europos socialinį modelį, apimantį aukštą socialinės apsaugos lygį. Direktyva sukėlė dideles pritarimo ir pasipriešinimo bangas visoje Europoje.
Direktyvos projektą Europos Parlamente nagrinėjo net dešimt komitetų, tačiau atsakinguoju komitetu tapo vidaus rinkos ir vartotojų apsaugos komitetas, o pranešėja – Vokietijos socialdemokratų atstovė Evelyne Gebhardt. Po ilgų diskusijų pirmojo svarstymo EP metu didžiosios frakcijos sugebėjo rasti kompromisą dėl svarbiausių direktyvos punktų.
Paskutiniai neatsakyti klausimai
Šią savaitę vyksiančiame balsavime bus derinama vasarį europarlamentarų pateikta direktyvos versija ir nedaug nuo jos beskiriantis valstybių narių liepą pasiektas kompromisas.
Daugiausiai diskusijų sukėlęs klausimas – įsisteigimo šalies (kilmės šalies) principas. Remiantis juo, kitoje ES valstybėje paslaugas teikiantis juridinis asmuo turėtų atitikti tik valstybės, kurioje jis įsisteigęs, įstatymų reikalavimus.
Kompromisinėje versijoje, dėl kurios bus balsuojama šioje plenarinėje sesijoje, numatyta, jog įsisteigus vienoje ES valstybėje paslaugas bus leidžiama teikti ir kitose, laikantis tų šalių socialinės apsaugos įstatymų. Vis dėlto valstybės gali taikyti „nediskriminuojančias, būtinas ir proporcingas“ priemones viešosios tvarkos, visuomenės saugumo ir sveikatos užtikrinimo vardan ir riboti tokių paslaugų tiekimą. Direktyva neapima bendro intereso paslaugų, tokių kaip valstybinis mokslas, tačiau ji taikoma bendro ekonominio intereso paslaugoms, tokioms kaip vandens ar dujų tiekimas.
Nors Parlamento ir Tarybos pateiktos direktyvos versijos skiriasi nedaug, išlieka dar nemažai neatsakytų klausimų. Diskusijos ir balsavimas dėl Paslaugų direktyvos numatyti trečiadienį. Patvirtinus direktyvos tekstą, jis bus siunčiamas Tarybai. Jei Parlamentas nepriims jokių pataisų, direktyva turėtų įsigalioti šiemet. Jei pataisų bus, Taryba ir Parlamentas dar derėsis Taikinimo komitete .
20061114STO12683 EP balsuos dėl Paslaugų direktyvos Vidaus rinkos ir vartotojų apsaugos komitetas Paslaugų direktyva: ledai pajudėjo Parlamentas pritarė pataisytam paslaugų direktyvos projektui Tiesioginės paslaugos: vartojimo instrukcija
LT
1
PHOTO
20061114PHT12697.jpg
LT
3
LINK
/comparl/imco/services_directive/default_en.htm
-//EP//TEXT IM-PRESS 20061106BRI12349 ITEM-001-LT NOT XML V0//LT
-//EP//TEXT IM-PRESS 20060418STO07420 0 NOT XML V0//LT
-//EP//TEXT IM-PRESS 20060220STO05373 0 NOT XML V0//LT
-//EP//TEXT IM-PRESS 20050819FCS00997 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
