P7_TA(2010)0178
Energiją naudojančių gaminių ženklinimas ir pagrindinė informacija apie gaminio sunaudojamą energiją ir kitus išteklius (nauja redakcija) ***II
A7-0128/2010
2010 m. gegužės 19 d. Europos Parlamento teisėkūros rezoliucija dėl Tarybos pozicijos pirmojo svarstymo metu, siekiant priimti Europos Parlamento ir Tarybos direktyvą dėl su energija susijusių gaminių sunaudojamos energijos ir kitų išteklių nurodymo ženklinant gaminį ir apie jį pateikiant standartinę informaciją (nauja redakcija) (05247/1/2010 – C7-0094/2010 – 2008/0222(COD) )
(Įprasta teisėkūros procedūra: antrasis svarstymas)
Europos Parlamentas
, –
atsižvelgdamas į per pirmąjį svarstymą priimtą Tarybos poziciją (05247/1/2010 – C7-0094/2010 ),
–
atsižvelgdamas į Komisijos pasiūlymą Parlamentui ir Tarybai ( COM(2008)0778 ),
–
atsižvelgdamas į EB sutarties 251 straipsnio 2 dalį ir 95 straipsnį, pagal kuriuos Komisija pateikė pasiūlymą Parlamentui ( C6-0412/2008 ),
–
atsižvelgdamas į Komisijos komunikatą Parlamentui ir Tarybai „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ ( COM(2009)0665 ) ir jo papildymą ( COM(2010)0147 ),
–
atsižvelgdamas į Sutarties dėl Europos Sąjungos veikimo 294 straipsnio 7 dalį ir 194 straipsnio 2 dalį,
–
atsižvelgdamas į Teisės reikalų komiteto nuomonę dėl siūlomo teisinio pagrindo,
–
atsižvelgdamas į per pirmąjį svarstymą priimtą savo poziciją Priimti tekstai, 2009 m. gegužės 5 d., P6_TA(2009)0345 .
,
–
atsižvelgdamas į 2009 m. kovo 24 d. Europos ekonomikos ir socialinių reikalų komiteto nuomonę OL C 228, 2009 9 22, p. 90.
,
–
pasikonsultavęs su Regionų komitetu,
–
atsižvelgdamas į Darbo tvarkos taisyklių 72 ir 37 straipsnius,
–
atsižvelgdamas į Pramonės, mokslinių tyrimų ir energetikos komiteto rekomendacijas antrajam svarstymui ( A7-0128/2010 ),
1.
pritaria Tarybos pozicijai;
2.
patvirtina bendrą Parlamento, Tarybos ir Komisijos pareiškimą, pridėtą prie šios rezoliucijos;
3.
atkreipia dėmesį į Komisijos pareiškimus, pridėtus prie šios rezoliucijos;
4.
pažymi, kad aktas priimtas remiantis Tarybos pozicija;
5.
paveda Pirmininkui pasirašyti aktą su Tarybos pirmininku, kaip numatyta Sutarties dėl Europos Sąjungos veikimo 297 straipsnio 1 dalyje;
6.
paveda generaliniam sekretoriui pasirašyti aktą patikrinus, kad tinkamai įvykdytos visos procedūros, ir susitarus su Tarybos generaliniu sekretoriumi pasirūpinti, kad jis būtų paskelbtas
Europos Sąjungos oficialiajame leidinyje
;
7.
paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
PRIEDAS
Pareiškimai
dėl 2010 m. gegužės 19 d. Europos Parlamento ir Tarybos direktyvos 2010/30/ES dėl su energija susijusių gaminių sunaudojamos energijos ir kitų išteklių nurodymo ženklinant gaminį ir apie jį pateikiant standartinę informaciją (nauja redakcija)
Europos Parlamento, Tarybos ir Komisijos pareiškimas dėl SESV 290 straipsnio
„Europos Parlamentas, Taryba ir Komisija pareiškia, kad Direktyvos 2010/30/ES nuostatos neturi įtakos būsimai institucijų pozicijai dėl SESV 290 straipsnio ir pavienių teisės aktų, kuriuose įrašytos tokios nuostatos, įgyvendinimo.“
Komisijos pareiškimas dėl kai kurių Direktyvos 2010/30/ES nuostatų
1 straipsnio 2 dalis
„Nustatydama 7 konstatuojamojoje dalyje nurodytų su energija susijusių prioritetinių gaminių sąrašą, Komisija reikiamą dėmesį skirs ir su energija susijusiems statybos gaminiams, ypač atsižvelgdama į tai, kiek energijos būtų galima sutaupyti ženklinant kai kuriuos iš šių gaminių, nes pastatuose suvartojama 40 % visos ES suvartojamos energijos.“
10 straipsnis
„Rengdama deleguotus aktus pagal direktyvą 2010/30/ES, Komisija užtikrina, kad būtų išvengta sutampančių teisės aktų ir išlaikyta bendra gaminius reglamentuojančių ES teisės aktų darna.“
10 straipsnio 4 dalies d punktas
Kokia gaminių dalis yra didelė, kad reikėtų persvarstyti ženklinimo klases.
„Komisija mano, kad dviejų aukščiausių energijos vartojimo efektyvumo klasių gaminių dalį galima laikyti didele, kai pagal apskaičiavimą
–
A+++ arba A++ klasės modelių skaičius vidaus rinkoje sudaro maždaug trečdalį arba daugiau bendro nagrinėjamų modelių skaičiaus,
–
arba A+++ arba A++ klasės gaminių dalis sudaro maždaug trečdalį arba daugiau vidaus rinkoje per metus parduotų gaminių,
–
arba yra abu šie požymiai.„
Komisijos pareiškimas dėl informacijos vartotojui
„Komisija pritaria, kad būtų naudojamos Sąjungos priemonės, pavyzdžiui, programa “Pažangi energetika Europai„, siekiant prisidėti prie:
–
iniciatyvų, kuriomis didinamas galutinių naudotojų informuotumas apie energijos suvartojimo ženklinimo naudą,
–
iniciatyvų stebėti rinkos raidą ir technologijų pažangą, kuri lemia energijos vartojimo požiūriu efektyvesnius gaminius, visų pirma nustatyti įvairių gaminių grupių geriausių parametrų modelius ir apie tai informuoti visas suinteresuotąsias šalis, kaip antai vartotojų organizacijas, pramonės ir aplinkosaugos srityse veikiančias NVO, kad ši informacija būtų plačiai paskleista vartotojams.
Remiantis šios stebėsenos rezultatais taip pat būtų galima nuspręsti peržiūrėti ženklinimo ir (arba) ekologinio projektavimo priemones, taikomas pagal direktyvas 2010/30/ES ir 2009/125/EB.„
Komisijos pareiškimas dėl darbo pertraukų
„Europos Komisija atkreipia dėmesį į tai, jog Europos Parlamentas ir Taryba mano, kad pranešant apie deleguotuosius aktus turi būti atsižvelgiama į institucijų darbo pertraukas (žiemos, vasaros ir Europos Parlamento rinkimų), kad Europos Parlamentas ir Taryba galėtų pasinaudoti išimtinėmis teisėmis per atitinkamuose teisės aktuose nustatytą laikotarpį, nebent pagal teisės aktą numatyta neatidėliotina procedūra, todėl Komisija yra pasirengusi imtis atitinkamų veiksmų.“
