Europos žemės ūkio ateitis: apsirūpinimas maistu tausojant aplinką
Žemės ūkis
2010-04-13 - 18:21
Ar Europos žemės ūkis taps višta, dedančia auksinius kiaušinius? ©BELGA/PHOTOPQR/BROCARD Pascal Pradėtos diskusijos dėl Europos žemės ūkio po 2013 m. Siūlomų prioritetų sąraše – apsirūpinimas maistu, sąžininga prekyba ir bioįvairovės išsaugojimas Nors Bendrajai žemės ūkio politikai (BŽŪP) skiriamų ES biudžeto lėšų dalis nuo 75 proc. 1985-aisiais sumažėjo iki 40 proc. šiandieną, apsirūpinimo maisto produktais svarba toli gražu nemąžta. Europarlamentarai su ES žemės ūkio komisaru aptarė naujus Europos žemės ūkio laukiančius iššūkius.
„Eurobarometro“ apklausų duomenimis, 99 proc. europiečių mano, jog žemės ūkis gyvybiškai svarbus Europos ateičiai, tačiau tik kas trečias yra girdėjęs apie Bendrąją žemės ūkio politiką. Į Europos Sąjungą įstojus 12 naujokių, ūkių skaičius ES padvigubėjo.
Maisto ir žemės ūkio organizacijos duomenimis, iki 2020 m. pasaulinis maisto poreikis padvigubės.
Žemės ūkis po 2013-ųjų
Balandžio 12 d. vykusiame EP Žemės ūkio komiteto posėdyje Žemės ūkio komisaras Dacian Cioloș ragino pradėti viešas diskusijas dėl BŽŪP ateities ir jos vaidmens kuriant darbo vietas, skatinant „žaliąją plėtrą“ ir stabdant klimato kaitą.
„Kaip užtikrinti, kad vartotojus pasiektų aukščiausios kokybės maisto produktai? Kaip užtikrinti priimtinas jų kainas ir pakankamas pajamas ūkininkams?“, – svarbiausius klausimus vardijo komisaras. Pasak jo, žemės ūkis gali svariai prisidėti prie europinės 2020-ųjų strategijos įgyvendinimo.
Apsirūpinimas maistu išsaugant gamtą
Į ką turėtų žvelgti toliaregiška žemės ūkio politika? Britų europarlamentaro George'o Lyono (Liberalų ir demokratų aljansas) parengtame pranešime nurodomos penkios prioritetinės sritys – aprūpinimo maistu saugumas ir sąžininga prekyba, tvarumas, europinio žemės ūkio plėtojimas, biologinė įvairovė ir aplinkos apsauga bei ekologiška plėtra.
Pasak pranešėjo, klimato kaita neleis žemės ūkio produkcijai skirti didelių papildomų žemės plotų, jo vystymą stabdys sausros ir vandens trūkumas. Dėl šios priežasties ES ir pasaulio ūkininkams teks neparastai sudėtinga užduotis – užauginti daugiau, taupiau naudojant žemės plotus, vandenį ir energiją.
Sodybų tuštėjimo metas?
„Maisto tiekimas 500 mln. europiečių– milžiniška atsakomybė ir svarbus prioritetas“, – pabrėžė Albert Dess (Europos liaudies partija, Vokietija), ragindamas išsaugoti kultūrinį žemės ūkio paveldą.
Capoul a s Santos (Socialistų ir demokratų aljansas, Portugalija) siūlė supaprastinti BŽŪP ir pateisinti ES žmonių lūkesčius.
Vokietijos atstovas Martin Häusling (Žalieji/Europos laisvasis aljansas) apgailestavo, jog daugeliui žmonių esant priverstiems atsisakyti ūkininkavimo, tuštėja Europos kaimai. „Stambieji ūkiai sugeba geriau pasinaudoti BŽŪP teikiama parama už smulkiuosiuos, nors pastarieji sukuria daugiausiai darbo vietų“, – apgailestavo politikas.
20100409STO72389 Pranešimas spaudai [EN] Pranešimas dėl žemės ūkio politikos po 2013 m. [pdf] Pareikšite nuomonę dėl BŽŪP reformos Žemės ūkis ir žuvininkystė
LT
1
PHOTO
20100408PHT72344.jpg
LT
3
LINK
/meetdocs/2009_2014/documents/agri/pr/810/810067/810067lt.pdf
LT
4
LINK
http://ec.europa.eu/agriculture/cap-post-2013/debate/index_lt.htm
LT
5
LINK
/news/public/documents_par_theme/904/default_lt.htm
-//EP//TEXT IM-PRESS 20100316IPR70705 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
