Luigi de Magistris: „Iš klaidų padariusios Graikijos Europa tikisi garantijų“
Ekonomikos ir pinigų reikalai
2010-05-04 - 16:38
Luigi de Magistris: „Sunkmečiu niekas nesimaudo aukse, todėl natūralu, kad iš Atėnų tikimasi adekvačių garantijų“ Per trejus metus iš Tarptautinio valiutos fondo ir euro zonos šalių Graikija sulauks 110 mlrd. eurų paskolų paketo. Tai šaliai padės išvengti nesibaigiančio skolinimosi nepalankiomis palūkanomis finansų rinkose. Mainais Atėnai įsipareigojo imtis griežtos taupymo programos. Apie padėtį skolų krizės krečiamoje šalyje kalbėjomės su neseniai iš jos grįžusiu Biudžeto kontrolės komiteto pirmininku. Luigi de Magistris išreiškė viltį, jog Graikijos darytos klaidos nesikartos.
Gilioje duobėje atsidūrusi priekaištų dėl ES fondų lėšų panaudojimo ir netikslios statikos pateikimo sulaukusi Graikija – pirmoji ES lėšų panaudojimą tikrinančio Biudžeto kontrolės komiteto stotelė. Toliau numatyti vizitai į Italiją, Kroatiją ir Vengriją.
Komiteto pirmininkas Luigi de Magistris (Liberalų ir demokratų aljansas, Italija)įsitikinęs, jog ekonominę krizę Graikijoje pagilino ir netinkamas ES lėšų panaudojimas.
Su kokiais Graikijos pareigūnais susitikote ir kokius atsakymus iš jų išgirdote?
Susitikome su aukščiausiais valdžios atstovais, už viešųjų lėšų panaudojimą atsakančiais pareigūnais. Galėjome įvertinti susidariusią padėtį ir išgirdome apie vyriausybės pasiryžimą įveikti krizę ir efektyviau naudoti viešaisiais resursais ateityje. Įtikino ne visi argumentai.
Negaliu atskleisti visų detalių – įvertinimą atliks Biudžeto kontrolės komitetas. Surengtas įdomus susitikimas su Statistikos biuro, kaltinamo netikslios informacijos teikimu ir prisidėjusio prie dabartinės padėties, vadovu.
Sulaukėme silpnų atsakymų dėl kovos su korupcija ir mokesčių mokėtojų pinigų švaistymo, nors tai, mano galva, esminė problema. Išvydome aiškią politinę valią ištraukti šalį iš krizės, tačiau labai svarbu, kad praeities klaidos nebūtų kartojamos, ir, visų pirma, būtų tinkamai panaudotos iš ES gaunamos lėšos.
Kitas mūsų nagrinėtas klausimas – sukčių prisidengimas miškų gaisrais, siekiant pasinaudojus nelaime gauti valstybės lėšų. Turime išvengti užburto rato, kuomet šios aplinkosaugos nelaimės tampa viešųjų lėšų grobstymu. Į šia tema užduotus klausimus nesulaukiau atsakymų. Bet kuriuo atveju, mūsų delegacija atliko rimtą ir gilų vertinimą.
Kaip tarp dviejų ugnių patekusiai Graikijos vyriausybei pavyksta suderinti tarptautinių institucijų ir piliečių keliamus reikalavimus?
Padėtis tikrai dramatiška. Demonstrantams užblokavus miesto centrą, negalėjome privažiuoti iki viešbučio. Panašu, kad šalis yra ant rimto socialinio konflikto slenksčio, žmonės negauna atlyginimų ir rizikuoja netekti darbo. Prieš mąstydama apie ekonomikos gaivinimą, vyriausybė turi sumokėti atlyginimus.
Šalia didelio pasiryžimo įveikti krizę, Graikijai būtina milžiniška tarptautinė parama. Kalbame apie 110 mlrd. eurų, be kurių valdžia negalės pajudėti iš vietos. Teisinga, kad tarptautinės institucijos siūlo paramą Graikijai, tačiau jos turi sulaukti adekvačių garantijų. Struktūrinės ir politinės klaidos neturi kartotis.
Vizito metu pabrėžėme, jog svarbu tinkamai išnaudoti ne pravalgymui, o ekonomikos gaivinimui galinčius pasitarnauti dalykus. Sugebėjusi pasinaudoti Graikijos turtais, tokiais kaip turizmas ir istorija, valdžia gautų pakankamai resursų šaliai prikelti.
Kaip Graikijoje šiuo metu žvelgiama į Europos Sąjungą? Ar joje juntamas tikėjimas ir viltis, ar šalis jaučiasi palikta viena?
Iš pašnekovų pajutau, jog jie nuolat jaučiasi kaltinami. Jie privalo išsilaisvinti iš apsiausties, kadangi Europai svarbiausia – solidarumas. Vis dėlto, tai nėra besąlygiškas solidarumas – Europa turi reikalauti garantijų, kadangi Graikija padarė daug klaidų. Be to, sunkmečiu niekas nesimaudo aukse, todėl natūralu, kad iš Atėnų tikimasi adekvačių garantijų.
20100430STO73836 Biudžeto kontrolės komitetas Graikijos krizės finansų pamokos Medžiaga apie padėtį Graikijoje Finansų krizės: visi straipsniai
LT
1
PHOTO
20100503PHT73991.jpg
LT
2
LINK
/activities/committees/homeCom.do?language=LT&body=CONT
LT
4
LINK
/meetdocs/2009_2014/organes/cont/cont_20100426_1500.htm
LT
5
LINK
/news/public/documents_par_theme/907/default_lt.htm
-//EP//TEXT IM-PRESS 20100409STO72392 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
