2007 m. ES biudžeto įvykdymas: pažangos nepakanka
Biudžeto kontrolė
2008-11-12 - 14:51
J.-P. Audy: „Klaidų lygis tebėra per didelis“ Europos Audito Rūmai savo kasmetinę ataskaitą dėl ES biudžeto panaudojimo šią savaitę pateikė Biudžeto kontrolės komitetui, o kitą savaitę ją pristatys Strasbūro plenarinėje sesijoje. Remdamasis šia ataskaita, Europos Parlamentas iki balandžio nuspręs, ar 2007 m. europinės lėšos buvo panaudotos tinkamai. Apie Europos Sąjungos piliečių pinigų panaudojimo priežiūrą kalbėjomės su pranešėju šiuo klausimu Jean-Pierre Audy.
Biudžeto įvykdymo patvirtinimo tikslas – biudžeto valdymo tikslumo patikrinimas. Šiuo patvirtinimu EP pripažįsta, jog ES biudžetas buvo vykdomas tinkamai.
Vertindamas biudžeto valdymą, Parlamentas remiasi Audito Rūmų – visas ES išlaidas ir pajamas tikrinančio išorės auditoriaus – ataskaita. 2007 m. dokumente konstatuojama, jog praėjusių finansinių metų ES metinės finansinės ataskaitos teisingai atspindi ES finansinę būklę, operacijų rezultatus ir pinigų srautus.
Pirmą kartą istorijoje Audito Rūmai teigiamai įvertino ataskaitų patikimumą, tačiau tebeturėjo priekaištų operacijų teisėtumui ir tvarkingumui. Teigimai įvertintas išlaidų administravimui ir vidaus rinkai panaudojimas, tačiau mokėjimuose žemės ūkio, sanglaudos, energetikos ir transporto, išorės paramos bei plėtros srityse 2007 m. tebebuvo nemažai klaidų. Sanglaudos srityje taisyklių neatitiko net 11 proc. mokėjimų.
Audito Rūmai siūlo gerinti priežiūros ir kontrolės sistemas bei rekomenduoja supaprastinti teisės aktus. Audito Rūmų ataskaitos bei 2007 m. biudžeto įvykdymo subtilybes paprašėme paaiškinti Jean-Pierre Audy.
Kam reikalinga biudžeto įvykdymo procedūra ir kokį vaidmenį joje vaidina Audito Rūmai?
Europos Sąjungos vykdoma politika finansuojama iš jos šalių piliečių lėšų. Jų atstovui – Europos Parlamentui – suteikta teisė suteikti Europos Komisijai biudžeto įvykdymo patvirtinimą.
Kadangi Europos Parlamentas neturi pajėgumų atlikti išsamius tyrimus, šiame procese labai svarbų vaidmenį atlieka Audito Rūmų ataskaita. Šis nepriklausomas auditorius tikrina visus lėšų srautus, tuo tarpu vidine kontrole užsiima Europos Komisija.
Kasmetinėje ataskaitoje Audito Rūmai pateikia finansinių ataskaitų ir operacijų įvertinimą. Remdamasis ja, Biudžeto kontrolės komitetas ir jo pranešėjas parengia pranešimą, remdamiesi kuriuo balandį europarlamentarai priima galutinį sprendimą dėl biudžeto įvykdymo tinkamumo.
Ar 2007 m. biudžetas įgyvendintas geriau nei ankstesnieji?
2007 m. biudžeto įvykdymo patvirtinimas ypatingas dėl kelių priežasčių. Pirma, jis vykdomas pradėjus veikti naujajai Europos Komisijos sukurtai priežiūros struktūrai, numatančiai valdymo, sertifikavimo ir nacionalinio auditavimo lygmenis.
Antra, 2007-ieji – pirmi naujos finansinės perspektyvos metai. Tiek Komisijos, tiek Audito Rūmų ataskaitos teigia, kad naujoji kontrolės sistema yra tobulesnė už ankstesniąją. Deja, mane neramina klaidų ( neatitikimų teisės normoms) lygis, kuris išlieka pakankamai aukštas, ypač bendro valdymo su valstybėmis narėmis srityje.
Taigi, matome tik nedidelius postūmius. Jei pažanga būtų aiški, būtume sulaukę besąlyginio Audito Rūmų patikinimo pareiškimo (DAS) dėl visų mokėjimų. Antra vertus, priešingai nei 2006-aisias, sulaukėme besąlyginio DAS dėl pačių ataskaitų.
ES valstybės turi suvokti joms tenkantį bendros priežiūros vaidmenį, o ES institucijos – suprasti, kad didelė klaidų dalis kyla dėl perdėm sudėtingų taisyklių. Turime supaprastinti procedūras ir reglamentavimą – tik taip išvengsime užburto klaidų atsiradimo rato. Galbūt vertėtų peržiūrėti europinių fondų lėšų skirstymo tvarką, numatant paprastesnes ir galutiniam gavėjui suprantamesnes taisykles.
Kokios stipriosios ir silpnosios 2007 m. biudžeto įgyvendinimo vietos?
Stiprioji vieta – teigiamo DAS įvertinimo susilaukęs administracinis valdymas, kuriame mažiau nei 2 proc. klaidų. Deja, žemės ūkio bei struktūrinių fondų srityje patikimumas mažėja: klaidų rodiklis išauga iki 11 proc., taigi, m ažiausiai 11 % bendros sanglaudos politikoje kompensuotų išlaidų sumos neturėjo būti išmokėta.
Turėtume nuspręsti, koks klaidų lygis yra toleruotinas. Du, trys, keturi, penki procentai? Juk šimtamilijardiniame biudžete jis negali būti nulinis. Taigi, ar privalome tikrinti kiekvieną eurą? Tai kainuoja – galbūt piliečiai yra nepasirengę mokėti už visišką išlaidų kontrolę?
Šiuo metu manoma, kad padėtis yra gera tuomet, kai klaidų lygis nesiekia 2 procentų. Daugumoje europinių išlaidų klaidų lygis siekia 2-5 proc., taigi 95-98 proc. biudžeto operacijų vykdoma be klaidų.
Nepaisant teigiamų tendencijų, visos suinteresuotos pusės – ES institucijos, nacionaliniai parlamentai ir valstybės kontrolės įstaigos – privalo susėsti kartu ir aptarti sistemos, kuri turėtų veikti 2013–2019 m. finansinės perspektyvos laikotarpiu, metmenis.
20081111STO41762 Audito rūmų pirmininko kalba Biudžeto kontrolės komitete [pdf] Audito Rūmų ataskaitos tekstas [pdf] Milijardų eurų vertas klausimas: kaip susigaudyti ES biudžete? Interviu su Biudžeto kontrolės komiteto pirmininku Ataskaitos pristatymas plenarinėje sesijoje
LT
1
PHOTO
20081110PHT41652.jpg
LT
2
LINK
http://eca.europa.eu/portal/pls/portal/docs/1/1617520.PDF
LT
3
LINK
http://eca.europa.eu/portal/pls/portal/docs/1/1571602.PDF
-//EP//TEXT IM-PRESS 20080605FCS31027 0 NOT XML V0//LT
-//EP//TEXT IM-PRESS 20070420STO05493 0 NOT XML V0//LT
-//EP//TEXT IM-PRESS 20081114STO42078 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
