KLAUSIMAS ŽODŽIU SU DEBATAIS O-0114/09
pagal 115 Darbo tvarkos taisyklių straipsnį
pateikė
Malcolm Harbour
Vidaus rinkos ir vartotojų apsaugos komiteto vardu
Komisijai
Tema: Direktyvos 2006/123/EB įgyvendinimas
Tinkamai įgyvendinus Direktyvą dėl paslaugų vidaus rinkoje (Direktyva 2006/123/EB ) įmonės galės pasinaudoti bendrosios rinkos privalumais, vartotojai bus apsaugomi, numatyta taikyti socialinės apsaugos priemones. Ši direktyva padės supaprastinti nacionalines administravimo procedūras, nustatyti greitesnes ir piliečiams palankesnes procedūras ir skatinti konkurenciją bendrojoje rinkoje.
Du svarbiausi Paslaugų direktyvos aspektai – įteisinta nuostata, pagal kurią valstybės narės gali atlikti savo teisės aktų patikrą, įskaitant abipusį vertinimą, ir nuostata visose valstybėse narėse įsteigti kontaktinius centrus.
Ar Komisija gali informuoti apie tai:
Ar valstybės narės baigė teisės aktų patikrą ir kiek šis procesas padėjo efektyviai perkelti Paslaugų direktyvą į nacionalinę teisę?
Kiek valstybių narių turės kontaktinius centrus iki perkėlimo termino ir ar šie kontaktiniai centrai padės efektyviai atlikti įmonės steigimo procedūras, įskaitant informacijos apie socialines ir darbuotojų teises ir reikalavimus teikimą?
Ar Komisija, atsižvelgdama į pateiktus atsakymus, gali įvertinti:
Ar valstybės narės perkels direktyvą iki nustatyto termino – 2009 m. gruodžio 28 d.?
Kokią didžiausią problemą, ypač susijusią su socialinėmis paslaugomis, valstybėms narėms teko spręsti perkeliant direktyvą?
Kaip buvo įtraukti suinteresuotieji asmenys?
OL L 376, 2006.12.27, p. 36.