EP sesijoje – dėmesys Šiaurės Afrikai, Iranui bei Rusijai
Institucijos
Plenarinė sesija
2011-02-14 - 18:46
Pirmadienį Strasbūre pradėdamas Europos Parlamento plenarinį posėdį, jo pirmininkas Jerzy Buzek išreiškė paramą demokratiniams pokyčiams Šiaurės Afrikoje ir palygino juos su praėjusio amžiaus pabaigos pokyčiais Vidurio ir Rytų Europoje. EP pirmininkas paragino šių šalių valdžias nepersekioti demonstrantų, užtikrinti žodžio laisvę ir įsiklausyti į visuomenės balsą. ES turėtų padėti savo kaimyninėms šalims įgyvendinti demokratinius siekius, pridūrė Parlamento vadovas.
J. Buzek dar prisiminė vasario 12-ąją minimą Tarptautinę kovos su vaikų išnaudojimu kariuomenės reikmėms dieną ir pažymėjo EP pasiryžimą su juo kovoti, taip pat dar kartą paragino Iraną atsisakyti mirties bausmės.
Antradienio ryto plenarinio posėdžio darbotvarkė papildyta klausimu apie teisinės valstybės padėtį Rusijoje (ketvirtadienį bus balsuojama dėl rezoliucijos). Tuo tarpu antradienį po pietų bus aptariamas padidėjęs migrantų srautas į Italiją ir kitas Pietų Europos šalis. Kiti svarbesni šios sesijos klausimai – autobusų keleivių teisės, kova su vaistų padirbinėjimu, autofurgonų ekologiškumo standartai, ES patentas, Kroatijos pažanga siekiant narystės Sąjungoje, taip pat pensijų padėtis bei Paslaugų direktyvos įgyvendinimas.
20110211IPR13592 Sesijos darbotvarkės projektas Išsamesnė sesijos apžvalga Stebėkite sesiją tiesiogiai
LT
1
LINK
/sides/indexPartSession.do?reference=2011-02-2&language=LT
LT
2
LINK
/lt/pressroom/content/20110207NEW13234/html/Naujienlai%C5%A1kis-2011-m.-vasario-14-17-d.-EP-plenarin%C4%97-sesija-Strasb%C5%ABre
LT
3
LINK
/wps-europarl-internet/frd/live/live-video?language=lt
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
