Klausimas, į kurį atsakoma raštu, Nr. E-011269/2010
Komisijai
Darbo tvarkos taisyklių 117 straipsnis
Juozas Imbrasas (EFD)
(2011 m. sausio 13 d.)
Tema: Žalos atlyginimas oro linijų bendrovės bankroto atveju
Per pastarąjį dešimtmetį labai padaugėjo santykinai mažų pigių skrydžių bendrovių, skraidinančių keleivius į populiarias atostogų vietas ir (ar) populiariais maršrutais, ir jų pervežamų keleivių. Vis dėlto per pastaruosius devynerius metus bankrutavo daugiau kaip 77 aviacijos bendrovės, dėl šios priežasties kai kuriais atvejais tūkstančiai keleivių įstrigdavo atvykimo vietose ir negalėdavo pasinaudoti atgaliniu bilietu.
Ar Komisija nemano parengti pasiūlymo priimti teisės aktą, kurio pagrindinis tikslas būtų parengti bankrutavusių oro linijų keleiviams išmokamų kompensacijų nuostatas ir kuriame taip pat būtų sprendžiami finansiniai ir administraciniai klausimai, įskaitant kolektyvinės atsakomybės principą, pagal kurį visos oro linijų bendrovės, vykdančios skrydžius tuo pačiu maršrutu, ir jei jų lėktuvuose yra laisvų vietų, užtikrintų keleivių, likusių ne išvykimo šalių oro uostuose, parskraidinimą?
Ar Komisija nemano, kad reikėtų persvarstyti Kelionių paketo direktyvą ir išplėsti direktyvos taikymo sritį bei įtraukti nuostatas dėl keleivių parvežimo į išvykimo šalį ar jų nukreipimą kitu maršrutu?