KLAUSIMAS ŽODŽIU SU DEBATAIS O-0169/09
pagal 115 Darbo tvarkos taisyklių straipsnį
pateikė
Gabriele Albertini
ir
Arnaud Danjean
Užsienio reikalų komiteto vardu
Tarybai
Tema: Branduolinio ginklo neplatinimo sutartis
Ką daro Taryba, kad užtikrintų, jog 2010 m. Branduolinio ginklo neplatinimo sutarties persvarstymo konferencijoje ES dalyvautų turėdama kryptingą bendrą poziciją, dėl kurios būtų užtikrinti sėkmingi konferencijos rezultatai?
Ar rengiantis 2010 m. Branduolinio ginklo neplatinimo sutarties persvarstymo konferencijai Taryba ketina peržiūrėti 2005 m. Bendrąją poziciją? Ar Taryba galėtų apibrėžti dabartinius prioritetus persvarstymo konferencijoje ir pateikti naujausius 2009 m. gegužės mėn. parengiamojo komiteto posėdžio rezultatus?
Kokių veiksmų buvo imtasi siekiant sustiprinti dialogą su naująją JAV administracija ir kitomis branduolinių ginklų turinčiomis šalimis, kad būtų skatinamas bendros branduolinių kovinių galvučių skaičiaus mažinimo darbotvarkės sukūrimas? Kokie yra ES prioritetai įgyvendinant 2009 m. ES ir JAV pareiškimą dėl branduolinių ginklų neplatinimo ir nusiginklavimo?
Kaip ES įgyvendina Jungtinių Tautų Saugumo Tarybos rezoliuciją 1887 (2009 m.) ir ar svarstoma apie kokius nors specialius naujus bendruosius veiksmus siekiant šio tikslo?
Ar Taryba galėtų informuoti Europos Parlamentą, kaip ES bendradarbiauja su trečiosiomis šalimis ir tarptautinėmis organizacijomis, siekdama padėti joms gerinti branduolinio ginklo neplatinimo politiką ir eksporto kontrolę?
Atsižvelgiant į tai kokį vaidmenį gali atlikti ar atliks sąlyga dėl masinio naikinimo ginklų susitarimuose su trečiosiomis šalimis?
