P6_TA(2008)0583
Europos kormoranų populiacijos valdymo plano, skirto didėjančiai kormoranų daromai žalai žuvų ištekliams, žuvininkystei ir akvakultūrai mažinti, parengimas
A6-0434/2008
2008 m. gruodžio 4 d. Europos Parlamento rezoliucija dėl Europos kormoranų populiacijos valdymo plano, skirto didėjančiai kormoranų daromai žalai žuvų ištekliams, žuvininkystei ir akvakultūrai mažinti, parengimo ( 2008/2177(INI) )
Europos Parlamentas
, –
atsižvelgdamas į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką OL L 358, 2002 12 31, p. 59.
,
–
atsižvelgdamas į 2008 m. balandžio 11 d. Komisijos komunikatą "Bendrosios žuvininkystės politikos vaidmuo diegiant ekosisteminį jūrų valdymo metodą" ( COM(2008)0187 ),
–
atsižvelgdamas į 1979 m. balandžio 2 d. Tarybos direktyvą 79/409/EEB dėl laukinių paukščių apsaugos OL L 103, 1979 4 25, p. 1.
(Paukščių apsaugos direktyva)
,
–
atsižvelgdamas į 2002 m. gegužės 28 d. Komisijos komunikatą dėl bendrosios žuvininkystės politikos reformos ( COM(2002)0181 ),
–
atsižvelgdamas į 2002 m. rugsėjo 19 d. Komisijos komunikatą "Europos akvakultūros tvaraus vystymosi strategija" ( COM(2002)0511 ),
–
atsižvelgdamas į 2003 m. sausio 27 ir 28 d. Briuselyje vykusių Žemės ūkio ir žuvininkystės tarybos posėdžių išvadas,
–
atsižvelgdamas į savo 1996 m. vasario 15 d. rezoliuciją dėl su kormoranais susijusių problemų Europos žuvininkystėje OL C 65, 1996 3 4, p. 158.
,
–
atsižvelgdamas į 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos OL L 206, 1992 7 22, p. 7.
,
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Žuvininkystės komiteto ( A6-0434/2008 ) pranešimą,
A.
kadangi Europos Sąjungos teritorijoje sparčiai auga kormoranų (lot.
Phalacrocorax carbo
) skaičius, o visa jų populiacija Europoje per pastaruosius 25 metus padidėjo dvidešimt kartų ir manoma, kad šiuo metu ją sudaro mažiausiai nuo 1,7 iki 1,8 mln. paukščių,
B.
kadangi įrodyta, jog nuolat daroma žala akvakultūros įmonėms ir įvairių rūšių laukinių žuvų, aptinkamų vidaus ir jūrų pakrančių vandenyse, ištekliams daugelyje valstybių narių,
C.
kadangi taikant ekosisteminį jūrų ir pakrančių teritorijų bei vidaus vandenų valdymo metodą reikalinga suderinta politika, kuri galėtų padėti užtikrinti skirtingų, tačiau visiškai teisėtų su tausiu žuvų išteklių naudojimu susijusių tikslų pusiausvyrą, t. y. viena vertus, paukščių apsaugos ir paukščių bei žuvų įvairovės išsaugojimo ir, kita vertus, teisėto žvejybos ir tvenkinių žuvininkystės įmonių intereso ūkiškai naudoti žuvų išteklius; kadangi 2007 m. rugsėjo 18 d. Tarybos reglamentas (EB) Nr. 1100/2007, nustatantis priemones europinių ungurių ištekliams atkurti OL L 248, 2007 9 22, p. 17.
, teikia tokios suderintos politikos pavyzdį,
D.
kadangi, be to, įrodyta, jog daugelyje valstybių narių šie paukščiai padarė neatitaisomos žalos tam tikrų geografinių sričių augalijai,
E.
kadangi šiuo metu Europos Sąjungoje, taip pat su susijusiomis trečiosiomis šalimis dvišaliu ir daugiašaliu lygmenimis nepakankamai koordinuojama mokslinė ir administracinė veikla, kad būtų galima įvertinti šį reiškinį ir imtis atsakomųjų veiksmų, o visų pirma rinkti patikimus ir visuotinai pripažįstamus duomenis apie visą kormoranų populiaciją Europos Sąjungoje,
F.
kadangi porūšio atstovas
Phalacrocorax carbo sinensis
(žemyninis kormoranas) jau 1997 m. išbrauktas iš paukščių rūšių, kuriems taikoma ypatinga apsauga, sąrašo (Paukščių apsaugos direktyvos I priedas), kadangi nuo 1995 m. buvo užtikrinta gera šio porūšio apsaugos būklė, tuo tarpu
Phalacrocorax carbo carbo
porūšis (atlantinis kormoranas), kuriam niekada negrėsė išnykimas, nebuvo įtrauktas į minėtąjį sąrašą,
G.
kadangi remiantis Paukščių apsaugos direktyvos 9 straipsnio 1 dalies a punkto 3 įtraukos nuostatomis valstybėms narėms suteikiama galimybė imtis laikinų priemonių siekiant apsisaugoti nuo didelės žalos, jei dėl to nebus kenkiama konkretiems Paukščių apsaugos direktyvos su apsauga susijusiems tikslams (t. y. gerai paukščių rūšies apsaugos būklei),
H.
kadangi neproporcingai didėja didelės žalos pavojus, kuo labiau kormoranų skaičius regione artėja prie vadinamosios didelių vandens telkinių talpumo ribos (angl. carrying capacity); tuomet labai mažėja ir vietinių apsaugos priemonių veiksmingumas,
I.
kadangi dėl neaiškios Paukščių apsaugos direktyvos 9 straipsnio 1 dalies a punkto 3 įtraukoje pateikiamos sąvokos "didelė žala" apibrėžties, kuria remdamosi valstybės narės gali imtis tiesioginių veiksmų paukščių populiacijai reguliuoti, kyla nemažai teisinio neaiškumo nacionalinėms administravimo institucijoms ir paskatinama nemažai socialinių konfliktų,
J.
kadangi tarptautinių ekspertų komitetų išvados kormoranų problemos tema Europoje iš esmės prieštarauja viena kitai, tai, pvz., matyti REDCAFE Su kormoranais ir žuvininkyste susijusio konflikto mažinimas visos Europos mastu (angl. REDCAFE) – tai Komisijos pagal Penktąją bendrąją mokslinių tyrimų ir technologijų plėtros programą finansuotas projektas, baigtas 2005 m.
, FRAP Veiksmų planai siekiant išspręsti su biologinės įvairovės išsaugojimu susijusius konfliktus (angl. FRAP) – tai Komisijos pagal Penktąją bendrąją mokslinių tyrimų ir technologijų plėtros programą finansuotas projektas, baigtas 2006 m.
ir EIFAC Europos vidaus vandenų žuvininkystės konsultacinė komisija (angl. EIFAC) – tai patariamasis regioninis Maisto ir žemės ūkio organizacijos organas vidaus vandenų žuvininkystės ir akvakultūros klausimais.
galutinėse ataskaitose,
K.
kadangi išduoti leidimus imtis priemonių siekiant sušvelninti kormoranų daromą žalą ir finansuoti šias priemones yra valstybių narių ar regionų pareiga, tačiau kadangi kormoranai yra migruojantys paukščiai, užtikrinti tvarų populiacijos valdymą bus galima tik tuomet, jei Europos Sąjungai teikiant paramą visos susijusios valstybės narės ir regionai koordinuos veiksmus,
L.
kadangi Europos Komisijos komunikate "Europos akvakultūros tvaraus vystymosi strategija" skyriuje "Saugomų rūšių gyvūnų daroma žala" nurodoma, kad "kai kurių saugomų rūšių laukiniai paukščiai ir žinduoliai gali naikinti akvakultūros išteklius, o tai gali turėti didelį neigiamą poveikį akvakultūros įmonių pelningumui. Plėšrūnus labai sudėtinga kontroliuoti, ypač dideliuose tvenkiniuose ar lagūnose. Atgrasymo priemonių veiksmingumas kelia abejonių, kadangi plėšrūnai greitai prie jų pripranta. Kormoranų atveju vienintelė apsauga žuvininkystės ir akvakultūros sektoriuose gali būti vis didėjančios laukinių paukščių populiacijos valdymas",
M.
kadangi 2003 m. sausio 27–28 d. posėdžiavusi Taryba svarstydama Europos akvakultūros tvaraus vystymosi strategiją paragino, kad " reikia sukurti bendrą strategiją dėl žuvis ėdančių gyvūnų (pvz., kormoranų)",
N.
atsižvelgdamas į Komisijos neseniai paskelbtas "Didelių mėsėdžių gyvūnų populiacijos valdymo planų gaires" (angl. "Guidelines for Population Level Management Plans for Large Carnivores") Žr.: http://ec.europa.eu/environment/nature/conservation/species/carnivores/index_en.htm.
, ypač sąvokų "gera apsaugos būklė" (angl. "favourable conservation status") ir "minimali gyvybinga populiacija" ("minimum viable population") aiškinimą, taip pat į išvadą, kad apsaugos tikslus galima lengviau pasiekti, jei atskiros rūšies atstovų skaičius išlieka mažesnis už teoriškai didžiausią regiono talpą,
O.
atsižvelgdamas į tai, kad remiantis įrodymais iki šiol išbandytų įvairiausio pobūdžio nacionalinių, regioninių ir vietos priemonių, skirtų kormoranų populiacijos daromai žalai mažinti, veiksmingumas buvo labai ribotas,
P.
atsižvelgdamas į aplinkybę, kad praėjusiais metasi suteiktos lėšos duomenims žuvininkystės sektoriuje rinkti nebuvo iki galo išnaudotos (žr. biudžeto eilutę 11 07 02: Žuvininkystės išteklių valdymo parama (mokslinio konsultavimo gerinimas),
Q.
atsižvelgdamas į aplinkybę, kad beveik visose valstybėse narėse pagal Paukščių apsaugos direktyvos 9 straipsnį pastaruoju metu priimtos išimčių nuostatos, siekiant išvengti žalos, nepadėjo rasti ilgalaikio problemos sprendimo, nors būta daug administracinės veiklos ir socialinių išlaidų,
R.
atsižvelgdamas į aplinkybę, kad Komisija, nors ją ne kartą ragino susijusios šalys (žuvininkystės ir žvejų asociacijos, akvakultūros įmonės ir t. t.), mokslo sektoriaus atstovai, valstybių narių ir regionų komisijos ir atstovybės, negalėjo pateikti naujų pasiūlymų, kaip spręsti Europos masto problemą,
1.
ragina Komisiją ir valstybes nares skatinti nuolat rinkti mokslinę medžiagą ir pateikti patikimus ir visuotinai pripažįstamus duomenis apie visą kormoranų populiaciją Europoje, jos struktūrą, kormoranų veisimosi ir mirtingumo savybes;
2.
siūlo vykdant ES ir valstybių narių remiamą nuolatinę kormoranų stebėseną parengti patikimų, visuotinai pripažįstamų ir kasmet atnaujinamų su kormoranų populiacijos vystymusi, kiekiu ir geografiniu pasiskirstymu Europoje susijusių duomenų bazę, kurią rengiant aktyviau dalyvautų su žuvininkyste susiję mokslinių tyrimų institutai ir valdžios institucijos;
3.
ragina Komisiją paskelbti mokslinio projekto, kurį vykdant pagal turimus ir visuotinai pripažįstamus duomenimis apie perinčią populiaciją, veisimąsi ir mirtingumą būtų parengtas visos kormoranų populiacijos dydžio ir struktūros vertinimo modelis, konkursą ir projektą finansuoti;
4.
ragina Komisiją ir valstybes nares atitinkamai skatinti, kad būtų sudarytos deramos sąlygos vykdyti dvišalį ir daugiašalį keitimąsi patirtimi mokslinėje ir administracinėje srityse Europos Sąjungoje ir su trečiosiomis šalimis ir nustatyti išvadų, pranešimų, straipsnių arba publikacijų, ypač statistikos duomenų, šaltinius, kad būtų žinoma, ar tai akademiniai ar oficialūs šaltiniai, ar asociacijų, ypač gamtos ir paukščių apsaugos asociacijų, šaltiniai;
5.
ragina Komisiją atlikti lyginamąjį viena kitai prieštaraujančių REDCAFE ir FRAP bei EIFAC išvadų kormoranų populiacijos valdymo plano klausimu patikrinimą;
6.
ragina Komisiją sukurti atsižvelgiant į susijusias šalis proporcingai sudarytą darbo grupę, kuri privalėtų per metus pateikti sistemingą išlaidų ir gaunamos naudos analizę galimų kormoranų valdymo veiksmų valstybių narių lygmeniu klausimu, vadovaujantis loginiais ir mokslinais kriterijais įvertinti jos pagrįstumą bei pateikti rekomendaciją;
7.
ragina Komisiją pateikti kelių etapų Europos mastu suderintą kormoranų populiacijos valdymo planą, pagal kurį kormoranų populiacija būtų integruojama į kultūrinį kraštovaizdį ilgalaikės perspektyvos požiūriu, ir kurį vykdant nebūtų trukdoma siekti Paukščių apsaugos direktyvos ir su tinklu "Natura 2000" susijusių tikslų turint mintyje žuvų rūšis ir vandens ekosistemas;
8.
aktyviai ragina Komisiją siekiant teisinio aiškumo nedelsiant aiškiau apibrėžti didelės žalos sąvoką, pateikiamą Paukščių apsaugos direktyvos 9 straipsnio 1 dalies a punkto 3 įtraukoje, kad ji būtų vienodai aiškinama;
9.
ragina Komisiją taip pat parengti labiau apibendrintas gaires nukrypimų, kurie leidžiami pagal Paukščių apsaugos direktyvos 9 straipsnio 1 dalį, klausimu, įskaitant tolesnį terminų, kurie gali kelti neaiškumų, paaiškinimą;
10.
primygtinai ragina Komisiją ir valstybes nares aktyviau koordinuoti veiksmus, bendradarbiauti ir palaikyti ryšius mokslinėje ir administracinėje srityse ir skatinti tvarų kormoranų populiacijos valdymą bei sudaryti tinkamas sąlygas Europos masto kormoranų populiacijos valdymo planui parengti;
11.
ragina Komisiją apsvarstyti visas esamas teisines priemones, siekiant mažinti neigiamą kormoranų populiacijos poveikį žuvininkystei ir akvakultūrai, atsižvelgti į Europos masto kormoranų populiacijos valdymo plano privalumus toliau plėtojant iniciatyvą, kuria siekiama skatinti akvakultūrą Europoje, ir, prireikus, atsižvelgiant į šias aplinkybes pateikti pasiūlymų, kaip spręsti su kormoranais susijusias problemas;
12.
ragina Komisiją ir valstybes nares ES biudžete duomenims žuvininkystės sektoriuje rinkti numatytas lėšas, ypač lėšas, numatytas pagal biudžeto eilutę 11 07 02: Žuvininkystės išteklių valdymo parama (mokslinio konsultavimo gerinimas), taip pat skirti duomenims rinkti, analizei ir prognozėms apie kormoranų populiaciją Europos Sąjungos teritorijoje rengti ruošiantis būsimai nuolatinei šių paukščių rūšių stebėsenai;
13.
paveda Pirmininkui perduoti šią rezoliuciją Tarybai, Komisijai bei valstybių narių vyriausybėms ir parlamentams.
