Klausimas, į kurį atsakoma žodžiu, Nr. O-000150/2011
Komisijai
Darbo tvarkos taisyklių 115 straipsnis
Pervenche Berès
,
Marije Cornelissen
Užimtumo ir socialinių reikalų komiteto vadu Tema: Maisto skirstymo sistema labiausiai nepasiturintiems Bendrijos asmenims
Maisto skirstymo sistema labiausiai nepasiturintiems Bendrijos asmenims buvo sukurta 1987 m. ir šiuo metu pagalba maistu 19 valstybių narių teikiama 13 milijonų asmenų, kurie gyvena skurde, ir šioje paskirstymo grandinėje dalyvauja maždaug 240 maisto bankų ir labdaringų organizacijų. Ši sistema buvo sukurta pagal Reglamento (EB) Nr. 1234/2007 27 straipsnį ir ją reglamentuoja Reglamento (EB) Nr. 983/2008 nuostatos.
Europos Teisingumo Teismo neseniai paskelbtame sprendime T-576/08 nurodoma, kad maisto produktų, skirtų minėtai sistemai, įsigijimas rinkoje yra neteisėtas, todėl ES maisto skirstymo sistemai labiausiai nepasiturintiems iškyla grėsmė, nes ši sistema yra labai priklausoma nuo pirkimų rinkoje. Išaugusi priklausomybė nuo rinkos atsirado dėl performuluotos Bendros žemės ūkio politikos ir todėl buvo sumažinti intervencinių atsargų lygiai, kurie seniau užtikrindavo maistą minėtai sistemai.
ETT panaikino Reglamento (EB) Nr. 983/2008 2 straipsnį ir taip 2012 m. sistemai buvo padarytas neigiamas poveikis, kuris ateityje gali staigiai nutraukti pagalbą maistu labiausiai nepasiturintiems 19 valstybių narių piliečiams. Visa tai vyksta augančio skurdo ES aplinkoje, kurią dar pablogina ekonominę ir finansinė krizė ir didėjančios maisto produktų kainos, nors ES beveik nėra užfiksuotas maisto perteklius.
Komisija apskaičiavo, kad maždaug 43 mln. žmonių Europos Sąjungos valstybėse gresia pavojus patirti maisto nepriteklių.
1. Kaip Komisija ketina spręsti šią skubią maisto produktų tiekimo sistemai problemą, nes 2012 ir 2013 metais nuo šios sistemos priklauso maždaug 13 milijonų asmenų?
2. Ar Komisija, atsižvelgdama į ETT sprendimą, ketina atsiimti savo pasiūlymą COM(2010)0486, kurį šiuo metu svarsto Taryba, ir pakeisti jį nauju pasiūlymu?
