P7_TA(2010)0040
Skersti skirtų arklių gabenimas Europos Sąjungoje
P7_DCL(2009)0054
2010 m. vasario 25 d. Europos Parlamento pareiškimas dėl skersti skirtų arklių gabenimo Europos Sąjungoje
Europos Parlamentas
, –
atsižvelgdamas į Darbo tvarkos taisyklių 123 straipsnį,
A.
kadangi apie 100 000 arklių žiauriomis sąlygomis kasmet gabenama skersti be reikalo ilgus nuotolius į Europos Sąjungą ir Europos Sąjungoje,
B.
kadangi esama tinkamai dokumentais pagrįstų įrodymų, kad arkliai gabenami ilgus nuotolius, ir tai sukelia įvairių su gyvūnų gerove susijusių problemų, pvz., arkliai susižeidžia, suserga, išsenka ir patiria dehidrataciją, nes galiojančiuose teisės aktuose yra trūkumų,
C.
kadangi pakanka įrodymų, kad 2004 m. gruodžio 22 d. Tarybos reglamentas (EB) Nr. 1/2005 dėl gyvūnų apsaugos juos vežant ir atliekant susijusius veiksmus nebuvo tinkamai įgyvendinamas,
D.
kadangi Komisija persvarsto Tarybos reglamentą (EB) Nr. 1/2005,
1.
atkreipia dėmesį į peticiją, kurią parengė organizacija „Pasaulio arklių gerovė“, dėl skersti skirtų arklių gabenimo ilgus nuotolius Europoje;
2.
ragina Komisiją ir valstybes nares nuodugniai ištirti šį organizacijos „Pasaulio arklių gerovė“ parengtą dokumentą Komisijai persvarstant Tarybos reglamentą (EB) Nr. 1/2005;
3.
ragina valstybes nares ir Europos Komisiją aktyviai įgyvendinti Tarybos reglamentą (EB) Nr. 1/2005;
4.
paveda Pirmininkui perduoti šį rašytinį pareiškimą kartu su pasirašiusiųjų pavardėmis Pasirašiusiųjų sąrašas paskelbtas 2010 m. vasario 25 d. posėdžio protokolo priede 1 ( P7_PV(2010)02-25(ANN1) ).
Tarybai, Komisijai ir valstybių narių parlamentams bei vyriausybėms.
