P6_TA(2008)0311
Siekiant saugesnio, švaresnio ir efektyvesnio judumo visoje Europoje. Pirmoji Pažangiojo automobilio iniciatyvos ataskaita
A6-0169/2008
2008 m. birželio 19 d. Europos Parlamento rezoliucija dėl Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui "Siekiant saugesnio, švaresnio ir efektyvesnio judumo visoje Europoje. Pirmoji Pažangiojo automobilio iniciatyvos ataskaita" ( 2007/2259(INI) )
Europos Parlamentas
, –
atsižvelgdamas į Komisijos komunikatą dėl pažangaus automobilio iniciatyvos "Geriau informuoti apie pažangesnių, saugesnių ir ekologiškesnių transporto priemonių IRT" ( COM(2006)0059 ) ("Pažangaus automobilio iniciatyva"),
–
atsižvelgdamas į Komisijos komunikatą "E. skambučio diegimo atnaujinimas – veiksmų planas (3-iasis komunikatas dėl e. saugumo)" ( COM(2006)0723 ),
–
atsižvelgdamas į Komisijos komunikatą Europos Vadovų Tarybai ir Europos Parlamentui "Europos energetikos politika" ( COM(2007)0001 ),
–
atsižvelgdamas į Komisijos komunikatą "i2010. 2007 m. metinė informacinės visuomenės ataskaita" ( COM(2007)0146 ),
–
atsižvelgdamas į Komisijos komunikatą "Siekiant saugesnio, švaresnio ir efektyvesnio mobilumo visoje Europoje Pirma Pažangiojo automobilio iniciatyvos ataskaita" ( COM(2007)0541 ),
–
atsižvelgdamas į 2006 m. gruodžio 22 d. Komisijos rekomendaciją 2007/78/EB dėl saugių ir veiksmingų transporto priemonėse esančių informacijos ir ryšių sistemų: Europos žmogaus ir mašinos sąsajos principų išdėstymo atnaujinimas OL L 32, 2007 2 6, p. 200.
,
–
atsižvelgdamas į savo 2003 m. vasario 12 d. rezoliuciją dėl Komisijos Baltosios knygos "Europos transporto politika 2010 m. Laikas priimti sprendimą" OL C 43 E, 2004 2 19, p. 250.
,
–
atsižvelgdamas į savo 2006 m. balandžio 27 d. rezoliuciją dėl kelių saugumo: E. signalo (angl.
eCall
) sistema piliečiams OL C 296 E, 2006 12 6, p. 268.
,
–
atsižvelgdamas į savo 2007 m. sausio 18 d. rezoliuciją dėl Europos kelių eismo saugos veiksmų programos vidurio laikotarpio ataskaitos OL C 244 E, 2007 10 18, p. 220.
,
–
atsižvelgdamas į savo 2007 m. liepos 12 d. rezoliuciją "Išlaikyti judėjimą Europoje. Tvarusis judumas mūsų kontinente" Priimti tekstai, P6_TA(2007)0345 .
,
–
atsižvelgdamas į savo 2007 m. spalio 24 d. rezoliuciją dėl Bendrijos strategijos dėl lengvųjų automobilių ir nedidelės galios prekybos transporto priemonių išmetamų CO2 dujų mažinimo Priimti tekstai, P6_TA(2007)0469 .
,
–
atsižvelgdamas į savo 2008 m. sausio 15 d. rezoliuciją dėl CARS 21: konkurencingos automobilių pramonės reglamentavimo sistema Priimti tekstai, P6_TA(2008)0007 .
,
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Transporto ir turizmo komiteto pranešimą ( A6-0169/2008 ),
A.
kadangi nustatyta, kad transporto sąlygojamos aplinkos apsaugos sąnaudos sudaro 1,1 proc. Europos BVP,
B.
kadangi transportui tenka 30 proc. viso ES energijos suvartojimo, iš jų kelių transportui tenka 60 proc.,
C.
kadangi automobilių naudojimui šiuo metu tenka apytikriai 12 proc. viso ES išmetamo CO2 kiekio,
D.
kadangi 2007 m. kovo 8–9 d. Europos Vadovų Taryba iškėlė tvirtą tikslą iki 2020 m. 20 proc. sumažinti ES išmetamų šiltnamio efektą sukeliančių dujų kiekį,
E.
kadangi Komisijos tikslas yra iki 2012 m. sumažinti naujų keleivinių automobilių ir lengvasvorių transporto priemonių išmetamo CO2 vidutinį kiekį iki 120 g/km,
F.
kadangi ES neįvykdė minėtoje Baltojoje knygoje dėl transporto politikos nustatyto tikslo iki 2010 m. 50 proc., palyginti su 2001 m. lygiu, sumažinti mirtimi pasibaigusių nelaimių keliuose skaičių,
G.
kadangi, Komisijos vertinimu, visiškai įdiegus europinę automobilyje įmontuotų pagalbos skambučių sistemą
,
kasmet Europos Sąjungoje būtų galima išgelbėti iki 2 500 gyvybių,
H.
kadangi, Kelno universiteto atlikto tyrimo duomenimis, kasmet Europos keliuose būtų galima išsaugoti 4 000 gyvybių ir išvengti 100 000 sužalojimo atvejų, jei visuose automobiliuose būtų įdiegta elektroninė stabilumo kontrolės sistema,
I.
kadangi nešiojamųjų navigacijos prietaisų rinka išaugo – 2005 m. buvo parduota 3,8 mln. prietaisų, o 2006 m. – 9 mln.,
J.
kadangi dėl techninių saugumo sistemų žmogus dažnai jaučiasi saugesnis, taigi ne taip atsakingai vairuoja automobilį; taigi būtina pabrėžti, kad taip pat labai svarbu tinkamai ugdyti vairuotojus ir skatinti juos vairuoti atsargiau;
1.
palankiai vertina Pažangiojo automobilio iniciatyvą ir pažangą, pasiektą trijų ramsčių – atitinkamų suinteresuotųjų subjektų darbo koordinavimo, mokslinių tyrimų ir technologijų plėtros ir informavimo veiksmų – srityse;
2.
mano, kad pažangiosios transporto sistemos gali padėti sumažinti spūstis, taršą, taip pat nelaimių keliuose skaičių ir jų padarinių rimtumą, tačiau jų skverbtis į rinką vis dar yra per maža;
3.
mano, kad valstybės narės bendromis technologijų plėtros iniciatyvomis turėtų skatinti e. saugumo iniciatyvas ir aktyviau jose dalyvauti ir kad turėtų būti apsvarstytos tolesnės privačių investicijų į mokslinius tyrimus ir plėtrą paskatos;
4.
džiaugiasi, kad e. skambučio susitarimo memorandumą pasirašė jau 13 valstybių narių ir trys ne ES šalys, ir dar kartą patvirtina, kad remia šią priemonę;
5.
ragina valstybes nares skatinti kelių eismo saugos srityje dirbančias institucijas siūlyti užsiėmimus eismo įvykių simuliatoriuose, nes aktyvios nelaimių išvengimo ir pirmosios pagalbos pratybos gali ypač padėti sumažinti žuvusiųjų keliuose skaičių; mano, kad mokymo įstaigos turėtų išmokyti tinkamai elgtis nelaimės metu;
6.
ragina likusias valstybės nares (geriausia – iki 2008 m. vidurio) pasirašyti memorandumą, kad būtų kuo greičiau įdiegta ši galinti išgelbėti gyvybes priemonė ir pabrėžia, jog Komisija turi toliau tobulinti teisinę sistemą, kad visoje ES būtų visiškai suderinta bendrojo pagalbos telefono (112) ir e. skambučio (E112) sistema;
7.
kviečia Komisiją šiuo aspektu įvertinti transporto priemonių gamintojų jau naudojamų perdavimo būdų veiksmingumą;
8.
patvirtina, kad remia programą "Galileo" ir įvairias numatytas jos savybes, kurios galėtų užtikrinti didesnį informacijos apie šias iniciatyvas patikimumą;
9.
primena, kad Komisija nustatė tikslą nuo 2012 m. visose naujose transporto priemonėse diegti elektroninę stabilumo kontrolės sistemą;
10.
primena, kad seniai žinomos, paprastos priemonės, pvz., sėdynių arba ratų svorio sumažinimas, variklio šilumos arba stabdymo šiluminės energijos kaupimas, gali sumažinti išmetamo CO2 kiekį, tačiau daugelyje automobilių jos neįdiegtos; todėl ragina valstybes nares ir Komisiją reikalauti visuose automobiliuose įdiegti ir techniniu požiūriu paprastesnes priemones;
11.
ragina valstybes nares ir Komisiją ištirti, kokią reikšmę turėtų naujų sistemų, kurios turi padėti išvengti avarijų, įskaitant naujas medžiagas ir automatinių jungčių tarp transporto priemonių ir transporto priemonių bei gatvės panaudojant aktyvius jutiklius, kūrimas;
12.
pabrėžia, kad svarbu laiku ir plačiai į rinką pateikti pažangiąsias transporto priemonių sistemas, nes tokios sistemos,
inter alia
, gali daryti poveikį pažangiajai infrastruktūrai ir atvirkščiai; primena, kad turi būti reguliariai atliekama techninė elektroninių sistemų priežiūra;
13.
todėl ragina valstybes nares ir Komisiją parengti gaires siekiant skatinti valstybes nares nustatyti ekologiškų ir transporto priemonės saugumą gerinančių priemonių naudojimo paskatas;
14.
ragina suinteresuotuosius subjektus imtis priemonių, kurios užtikrintų galimybę šias naujas priemones įsigyti ir taip padidinti vartotojų paklausą;
15.
todėl ragina valstybes nares ir Komisiją toliau diegti mokestines pažangiųjų automobilių, kuriuose įdiegtos ekologiškos ir transporto priemonės saugumą gerinančios priemonės, pirkimo paskatas, kurios būtų panašios į paskatas, susijusias su mažesnės taršos transporto priemonėmis:
16.
ragina valstybes nares, Komisiją ir automobilių pramonę informavimo kampanijų metu teikti trumpą, aiškią ir suprantamą informaciją apie pažangiąsias transporto priemonių sistemas, kurią sužinotų kuo daugiau žmonių, įskaitant prekiautojus automobiliais ir vairavimo mokyklas;
17.
ragina, kad paskatos, susijusios su kelių eismo saugumo užtikrinimo ir šios srities prevencinėmis priemonėmis, būtų suderintos su vairuotojų mokymo priemonėmis;
18.
mano, kad siekiant gerinti kelių eismo saugumą būtų naudinga tobulinti Saveikių automobiliuose ir kelių infrastruktūroje sumontuotų prietaisų sąsajas;
19.
mano, kad Komisija turėtų ypatingą dėmesį skirti valstybėms narėms, kuriose galimybė įsigyti pažangiąsias sistemas vis dar yra labai menka;
20.
supranta, kad naujosios technologijos turi būti diegiamos laipsniškai;
21.
pabrėžia, kad Pažangiojo automobilio iniciatyvos neįmanoma iki galo įgyvendinti, jei ji bus įgyvendinama atskirai nuo Pažangiųjų gatvių iniciatyvų;
22.
dėl to sveikina Komisiją, įsipareigojusią nuo 2008 m. pradėti rengti programą, skirtą kelių infrastruktūrų su "bendradarbiaujančiosiomis" sistemomis infrastruktūroms diegti, ir tai, kad Komisija bendradarbiaus su Radijo spektro komitetu spręsdama klausimus, susijusius su pažangiųjų transporto sistemų naudojamo spektro derinimu ir skyrimu susietosioms sistemoms;
23.
pabrėžia, kad reikalingos suderintos tarpsektorinės ES lygmens strategijos ir kad turėtų būti toliau tobulinamos automobilių pramonei skirtos politinės priemonės, kuriose būtų numatytos prevencinių saugumo programų ir technologijų kūrimo paskatos ir kurios būtų susijusios su ryšių, gelbėjimo tarnybų, visuomenės saugumo, viešųjų darbų ir infrastruktūros, taip pat mokslo tyrimų įstaigų ir aukštųjų mokyklų veiklos sritimis;
24.
ragina suinteresuotuosius subjektus keliuose ir infrastruktūroje sukurti "pažangiąją aplinką", kad naujosios pažangiosios priemonės tinkamai veiktų ir galėtų būtų visiškai išnaudojamos; šiai sričiai priklauso priemonės, skirtos kelių pajėgumui tinkamiau išnaudoti ir pažangiosioms kelių eismo kontrolės sistemoms diegti (tiesioginė kontrolė);
25.
ragina automobilių pramonę projektuojant naujas transporto priemones atsižvelgti į naujausias automobilių saugumo priemones, be to, naujose transporto priemonėse montuoti matavimo įtaisus ir rodykles, kurie teiktų informaciją apie energijos sąnaudas, taip pat su aplinkosauga susijusius duomenis, pvz., faktinį išmetamų CO2 dujų ir smulkiųjų dalelių kiekį;
26.
primena, kad informacijos ir ryšių technologijomis (IRT) pagrįstos sistemos gali padėti sumažinti išmetamųjų teršalų kiekį – efektyvesnio eismo valdymo, mažesnio degalų suvartojimo ir ekologiško važiavimo priemonėmis;
27.
ragina Komisiją parengti IRT, susijusio su išmetamų CO2 dujų kiekiu, vertinimo metodologiją arba suderinti ir paskelbti jau turimus šios srities rezultatus;
28.
atkreipia dėmesį į tai, kad naudojama daugiau automobilinių nešiojamųjų IRT pagrįstų prietaisų sistemų ir kad tapo lengviau jų įsigyti, taip pat į tai, kad, kad šių įtaisų rinka nuolat auga;
29.
ragina suinteresuotuosius subjektus sukurti priemones, kurios užtikrintų saugų šių įtaisų naudojimą ir įrengimą ir palengvintų žmogaus ir mašinos sąveiką;
30.
primena, kad turėtų būti tinkamai sprendžiama duomenų privatumo problema, ir laukia duomenų privatumo praktikos kodekso, kurį turi parengti e. saugumo forumas;
31.
pabrėžia Europos telekomunikacijų standartų instituto parengto atvirojo standarto e. skambučio sistemai Europos lygmeniu diegti svarbą;
32.
palankiai vertina derybas dėl savanoriško susitarimo nuo 2010 m. visose naujose transporto priemonėse montuoti
e
. skambučio sistemą kaip standartinę įrangą;
33.
pritaria deryboms dėl tarptautinio susitarimo dėl Visuotinio techninio reglamento, į kurį įtraukti techniniai elektroninio stabilumo konkrolės sistemos reikalavimai, ir ragina Komisiją pateikti ataskaitą apie derybų eigą ir su jomis susijusias jau parengtas priemones;
34.
laukia ataskaitų dėl Saugesnio, efektyvesnio, mažiau teršiančio pažangiojo automobilio iniciatyvos plėtojimo;
35.
paveda Pirmininkui perduoti šią rezoliuciją Tarybai ir Komisijai, taip pat valstybių narių vyriausybėms bei parlamentams.
