A6-0258/2009
7.4.2009
***I
PRANEŠIMAS
dėl pasiūlymo dėl Europos Parlamento ir Tarybos direktyvos dėl vienodo požiūrio į savarankiškai dirbančius vyrus ir moteris principo taikymo ir Direktyvos 86/613/EEB panaikinimo
(COM(2008)0636 – C6‑0341/2008 – 2008/0192(COD))
Moterų teisių ir lyčių lygybės komitetas
Pranešėja:
Astrid Lulling
Nuomonės referentas (*):
Luigi Cocilovo , Užimtumo ir socialinių reikalų komitetas
(*) Darbo su susijusiais komitetais procedūra. Darbo tvarkos taisyklių 47 straipsnis
PE 418.192v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................19
Užimtumo ir socialinių reikalų komiteto NUOMONĖ....................................24
Teisės reikalų komiteto NUOMONĖ.........................................................................34
PROCEDŪRA...........................................................................................................................41
(*) Darbo su susijusiais komitetais procedūra. Darbo tvarkos taisyklių 47 straipsnis
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos direktyvos dėl vienodo požiūrio į savarankiškai dirbančius vyrus ir moteris principo taikymo ir Direktyvos 86/613/EEB panaikinimo
( COM(2008)0636 – C6‑0341/2008 – 2008/0192(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2008)0636 ),
– atsižvelgdamas į EB sutarties 251 straipsnio 2 dalį ir 141 straipsnio 3 dalį, pagal kurias Komisija jam pateikė pasiūlymą ( C6‑0341/2008 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Moterų teisių ir lyčių lygybės komiteto pranešimą ir Užimtumo ir socialinių reikalų komiteto ir Teisės reikalų komiteto nuomones ( A6‑0258/2009 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl direktyvos
4 konstatuojamoji dalis
Komisijos siūlomas tekstas
Pakeitimas
(4) Europos Parlamentas nuolat ragina Komisiją persvarstyti Direktyvą 86/613/EEB, visų pirma dėl to, kad pagerėtų žemės ūkyje dirbančių sutuoktinių pagalbininkų padėtis.
(4) Europos Parlamentas nuolat ragina Komisiją persvarstyti Direktyvą 86/613/EEB, visų pirma dėl to, kad būtų sustiprinta savarankiškai dirbančių moterų apsauga motinystės metu ir pagerėtų žemės ūkyje, amatininkystės srityje, prekyboje, mažosiose ir vidutinėse įmonėse dirbančių ir laisvųjų profesijų sutuoktinių pagalbininkų padėtis.
Pagrindimas
Komisijos atlikti poveikio tyrimai parodė, kad Direktyva 86/316/EEB neveiksminga. Europos Parlamentas ne kartą, ypač 1997 m. vasario 21 d. rezoliucijoje (ji visa skirta sutuoktiniams pagalbininkams), prašė persvarstyti minėtąją direktyvą siekdamas, kad būtų pagerinta visose srityse (žemės ūkyje, amatininkystės srityje, prekyboje, mažosiose bei vidutinėse įmonėse dirbančių ir laisvųjų profesijų) sutuoktinių pagalbininkų ir savarankiškai dirbančių asmenų socialinė padėtis.
Pakeitimas
2
Pasiūlymas dėl direktyvos
4 a konstatuojamoji dalis (nauja)
Komisijos siūlomas tekstas
Pakeitimas
(4a) Europos Parlamentas 1997 m. vasario 21 d. rezoliucijoje dėl savarankiškai dirbančių asmenų sutuoktinių pagalbininkų 1 pasiūlė būtinai registruoti sutuoktinius pagalbininkus, kad jie nebebūtų nematomi darbuotojai, ir numatyti valstybėms narėms prievolę suteikti sutuoktiniams pagalbininkams galimybę apsidrausti tokiu pačiu sveikatos, invalidumo ir senatvės draudimu kaip ir savarankiškai dirbantys asmenys.
1 OL C 85, 1997 3 17, p. 0186.
Pakeitimas
3
Pasiūlymas dėl direktyvos
7 b konstatuojamoji dalis (nauja)
Komisijos siūlomas tekstas
Pakeitimas
(7b) Reikėtų aiškiai nustatyti sutuoktinių pagalbininkų profesinį statusą ir apibrėžti jų teises.
Pakeitimas
4
Pasiūlymas dėl direktyvos
10 konstatuojamoji dalis
Komisijos siūlomas tekstas
Pakeitimas
(10) Valstybės narės pagal Sutarties 141 straipsnio 4 dalį gali toliau taikyti arba tvirtinti priemones, kuriomis būtų suteikiama tam tikrų pranašumų, kad nepakankamai atstovaujamai lyčiai būtų lengviau verstis profesine veikla arba kad būtų užkirstas kelias profesinės veiklos sunkumams ar už juos būtų kompensuojama. Iš esmės priemonės, skirtos vyrų ir moterų lygybei užtikrinti, praktiškai neturėtų būti laikomos teisinio vienodo požiūrio į moteris ir vyrus principo pažeidimu.
(10) Valstybės narės pagal Sutarties 141 straipsnio 4 dalį gali toliau taikyti arba tvirtinti priemones, kuriomis būtų suteikiama tam tikrų pranašumų, kad nepakankamai atstovaujamai lyčiai būtų lengviau verstis profesine veikla arba kad būtų užkirstas kelias profesinės veiklos sunkumams ar už juos būtų kompensuojama. Iš esmės šios vadinamosios pozityviosios diskriminacijos priemonės, skirtos vyrų ir moterų lygybei užtikrinti, praktiškai neturėtų būti laikomos teisinio vienodo požiūrio į moteris ir vyrus principo pažeidimu.
Pagrindimas
Reikėtų priminti, kad šioje srityje gali būti taikoma vadinamoji pozityvioji diskriminacija.
Pakeitimas
5
Pasiūlymas dėl direktyvos
11 konstatuojamoji dalis
Komisijos siūlomas tekstas
Pakeitimas
(11) Vienodo požiūrio principo taikymas savisamdos srityje reiškia, kad negali būti diskriminacijos, susijusios su įmonių steigimu, įrengimu ar plėtra arba bet kokia kita savarankiška veikla.
(11) Vienodo požiūrio principo taikymas savisamdos srityje reiškia, kad negali būti diskriminacijos, susijusios su įmonių steigimu, valdymu, įrengimu ar plėtra arba bet kokia kita savarankiška veikla.
Pakeitimas
6
Pasiūlymas dėl direktyvos
12 konstatuojamoji dalis
Komisijos siūlomas tekstas
Pakeitimas
(12) Būtina užtikrinti, kad sutuoktinių ar pagal nacionalinę teisę pripažintų sugyventinių įmonių steigimo sąlygose nebūtų diskriminacijos dėl šeiminės ar šeimos padėties.
(12) Būtina užtikrinti, kad sutuoktinių ar pagal nacionalinę teisę pripažintų sugyventinių įmonių steigimo sąlygose nebūtų diskriminacijos dėl šeiminės ar šeimos padėties. Šios direktyvos taikymo tikslais sąvokos „šeiminė padėtis“ ir „šeimos verslas“ turėtų būti aiškinamos atsižvelgiant į partnerystės pripažinimą pagal atitinkamus Europos Teisingumo Teismo sprendimus.
Pagrindimas
Šiuo pakeitimu atsižvelgiama į Europos Teisingumo Teismo 2008 m. balandžio 1 d. sprendimą Tadao Maruko byloje C-267/06.
Pakeitimas
7
Pasiūlymas dėl direktyvos
13 konstatuojamoji dalis
Komisijos siūlomas tekstas
Pakeitimas
(13) Atsižvelgiant į sutuoktinių pagalbininkų indėlį į šeimos verslą, jiems paprašius turėtų būti suteikiama bent tokia pati socialinė apsauga ir sudaromos tokios pačios sąlygos (visų pirma įmokų atžvilgiu) , kaip ir savarankiškai dirbantiems asmenims. Valstybės narės turėtų imtis būtinų priemonių, kad suteiktų tokią galimybę. Bet kuriuo atveju, savarankiškai dirbančių asmenų ir sutuoktinių pagalbininkų apsaugos lygis gali būti proporcingas dalyvavimui šeimos versle.
(13) Atsižvelgiant į sutuoktinių pagalbininkų indėlį į šeimos verslą, turėtų būti suteikiama bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims. Valstybės narės turėtų imtis būtinų priemonių, kad suteiktų tokią galimybę. Bet kuriuo atveju sutuoktinių pagalbininkų apsaugos lygis turėtų būti proporcingas jų dalyvavimui savarankiškai dirbančių asmenų veikloje – šeimos versle.
Pagrindimas
Iš kai kurių valstybių narių patirties matyti, kad, jei sutuoktiniams pagalbininkams suteikiama galimybė pasirinkti, ar draustis socialiniu draudimu, ar ne, jie dažnai nesidraudžia. Žinoma, jų draudimas kainuotų, tačiau jie nesuvokia rimtų neapsidraudimo pasekmių, ypač nutraukus santuoką ar mirus sutuoktiniui.
Pakeitimas
8
Pasiūlymas dėl direktyvos
16 konstatuojamoji dalis
Komisijos siūlomas tekstas
Pakeitimas
(16) Socialinės rūpybos sistemos veiksmingumo ir efektyvumo didinimas, ypač teikiant geresnes paskatas, geriau administruojant ir vertinant bei nustatant išlaidų programų prioritetus, tapo itin svarbus siekiant užtikrinti ilgalaikį finansinį Europos socialinių modelių tvarumą. Rengdamos priemones šiai direktyvai įgyvendinti valstybės narės ypatingą dėmesį turėtų skirti savo socialinės apsaugos sistemų kokybės ir ilgalaikio darnumo gerinimui ir užtikrinimui.
(16) Socialinės rūpybos sistemos veiksmingumo ir efektyvumo didinimas, ypač teikiant geresnes paskatas, geriau administruojant ir vertinant bei nustatant išlaidų programų prioritetus, tapo itin svarbus siekiant užtikrinti ilgalaikį finansinį Europos socialinių modelių tvarumą.
Pagrindimas
Priemonės, kurių tikslas – pagerinti savarankiškai dirbančių asmenų ir sutuoktinių pagalbininkų padėtį, negali jokiais būdais pažeisti socialinės apsaugos sistemų pajėgumo, nes padidės įmokų mokėtojų skaičius.
Pakeitimas
9
Pasiūlymas dėl direktyvos
18 konstatuojamoji dalis
Komisijos siūlomas tekstas
Pakeitimas
(18) Apsauga nuo diskriminacijos dėl lyties turėtų būti stiprinama kiekvienoje valstybėje narėje įsteigiant įstaigą arba įstaigas, kompetentingas analizuoti susijusias problemas, ieškoti galimų sprendimų ir teikti praktinę pagalbą nukentėjusiems asmenims. Tai gali būti ta pati įstaiga arba įstaigos, kurios nacionaliniu lygiu atsakingos už žmogaus teisių gynimą ar asmenų teisių apsaugą, arba už vienodo požiūrio principo įgyvendinimą. Vykdydamos savo šioje direktyvoje suteiktus įgaliojimus ir pareigas šios įstaigos turėtų remtis Jungtinių Tautų nustatytus Paryžiaus principais, susijusiais su žmogaus teisių apsaugos ir skatinimo srities nacionalinių institucijų statusu ir veikimu.
(18) Savarankiškai dirbančių asmenų ir sutuoktinių pagalbininkų apsauga nuo diskriminacijos dėl lyties turėtų būti stiprinama kiekvienoje valstybėje narėje įsteigiant įstaigą, kompetentingą analizuoti susijusias problemas, ieškoti galimų sprendimų ir teikti praktinę pagalbą nukentėjusiems asmenims.
Pagrindimas
Būtų gerai, jei nebūtų painiojami žmogaus teisių ir vienodo požiūrio į vyrų ir moteris klausimai.
Pakeitimas
10
Pasiūlymas dėl direktyvos
2 straipsnio a punktas
Komisijos siūlomas tekstas
Pakeitimas
a) savarankiškai dirbantis asmuo – bet kuris asmuo, nacionalinių įstatymų nustatyta tvarka besiverčiantis veikla, už kurią jis gauna atlygį, įskaitant ūkininkus ir laisvųjų profesijų atstovus;
a) savarankiškai dirbantis asmuo – bet kuris asmuo, nacionalinių įstatymų nustatyta tvarka besiverčiantis veikla, už kurią jis gauna atlygį, įskaitant ūkininkus ir laisvųjų profesijų atstovus, amatininkus, prekybininkus ir asmenis, dirbančius mažosiose ir vidutinėse įmonėse ;
Pagrindimas
Mažosios ir vidutinės įmonės, amatininkai ir prekybininkai – tai taip pat svarbios savarankiškai dirbančiųjų grupės.
Pakeitimas
11
Pasiūlymas dėl direktyvos
3 straipsnio 1 dalis
Komisijos siūlomas tekstas
Pakeitimas
1. Vienodo požiūrio į moteris ir vyrus principas reiškia, kad neturi būti jokios tiesioginės ar netiesioginės diskriminacijos dėl lyties, ypač dėl šeiminės ar šeimos padėties, visų pirma susijusios su įmonių steigimu, įrengimu ar plėtra arba bet kokios kitos savarankiškos veiklos pradėjimu.
1. Vienodo požiūrio į moteris ir vyrus principas reiškia, kad neturi būti jokios tiesioginės ar netiesioginės diskriminacijos dėl lyties, ypač dėl šeiminės ar šeimos padėties, visų pirma susijusios su įmonių steigimu, valdymu, įrengimu ar plėtra arba bet kokios kitos savarankiškos veiklos pradėjimu.
Pakeitimas
12
Pasiūlymas dėl direktyvos
4 straipsnis
Komisijos siūlomas tekstas
Pakeitimas
Siekiant praktiškai užtikrinti visapusišką moterų ir vyrų lygybę, vienodo požiūrio principas nė vienai valstybei narei nedraudžia toliau taikyti arba patvirtinti konkrečių priemonių, skirtų neleisti atsirasti su lytimi susijusiems sunkumams arba jiems kompensuoti.
Siekiant praktiškai užtikrinti visapusišką moterų ir vyrų lygybę, vienodo požiūrio principas nė vienai valstybei narei nedraudžia toliau taikyti arba patvirtinti konkrečių priemonių, skirtų neleisti atsirasti su lytimi susijusiems sunkumams arba jiems kompensuoti , pvz., kurių tikslas – populiarinti moterų verslą. .
Pagrindimas
Reikėtų paminėti moterų įmonių kūrimą.
Pakeitimas
13
Pasiūlymas dėl direktyvos
5 straipsnis
Komisijos siūlomas tekstas
Pakeitimas
Nepažeisdamos tam tikrų sąlygų, vienodai taikomų vyrams ir moterims, ketinantiems verstis tam tikra veikla, valstybės narės imasi reikiamų priemonių užtikrinti, kad įmonėms, kurias steigia sutuoktiniai arba pagal nacionalinę teisę pripažinti sugyventiniai, nebūtų taikomos griežtesnės sąlygos nei tos, kurios taikomos įmonėms, steigiamoms šeimos ryšiais nesaistomų asmenų.
Šis pakeitimas tekstui lietuvių kalba įtakos neturi.
Pakeitimas
14
Pasiūlymas dėl direktyvos
6 straipsnis
Komisijos siūlomas tekstas
Pakeitimas
Valstybės narės imasi būtinų priemonių, kad sutuoktiniams pagalbininkams pačių prašymu būtų suteikta bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims.
Valstybės narės imasi būtinų priemonių, kad sutuoktiniams pagalbininkams būtų suteikta bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims.
Šiomis priemonėmis užtikrinama, kad sutuoktiniai pagalbininkai savanoriškai draudžiasi tokiu pat sveikatos, invalidumo ir senatvės socialiniu draudimu kaip ir savarankiškai dirbantys asmenys, jei jie moka tokias pat įmokas kaip savarankiškai dirbantys asmenys ir net jei jų įmokos apskaičiuojamos kaip fiksuoto dydžio sumos.
Sutuoktinių pagalbininkų socialinio draudimo įmokos turėtų būti išskaitomos iš mokesčių kaip veiklos išlaidos, kaip ir sutuoktiniui realiai išmokėtas atlyginimas, jei laikytasi dviejų sąlygų: buvo tinkamai suteiktos paslaugos ir už jas sumokėtas įprastas tokiais atvejais mokamas atlyginimas.
Pagrindimas
Reikėtų numatyti, kad sutuoktiniams pagalbininkams būtų privaloma apsidrausti socialiniu draudimu. Iš kai kurių valstybių narių patirties matyti, kad, jei sutuoktiniams pagalbininkams suteikiama galimybė pasirinkti, ar draustis socialiniu draudimu, ar ne, dauguma jų nesidraudžia. Ne daug sutuoktinių pagalbininkų suvokia, kad nutrūkus santuokai jie netektų bet kokios socialinės apsaugos, ypač teisių į pensiją.
Pakeitimas
15
Pasiūlymas dėl direktyvos
7 straipsnio 1 dalis
Komisijos siūlomas tekstas
Pakeitimas
1. Valstybės narės imasi reikiamų priemonių, kad savarankiškai dirbančioms moterims ir sutuoktinėms pagalbininkėms pačių prašymu būtų užtikrinta teisė į tokias pačias motinystės atostogas, kokios numatytos Direktyvoje 92/85/EEB .
1. Valstybės narės imasi reikiamų priemonių, kad savarankiškai dirbančioms moterims ir sutuoktinėms pagalbininkėms būtų užtikrinta teisė į prie jų poreikių pritaikytą motinystės atostogų laikotarpį . Jos galėtų pasirinkti motinystės atostogų trukmę, tačiau šios atostogos negali būti ilgesnės nei laikotarpio, numatyto Direktyvoje 92/85/EEB , trukmė.
Pakeitimas
16
Pasiūlymas dėl direktyvos
7 straipsnio 3 dalis
Komisijos siūlomas tekstas
Pakeitimas
3. 2 dalyje nurodyta pašalpa yra laikoma pakankama, jei ja užtikrinamos pajamos, ne mažesnės už tas pajamas, kurias, atsižvelgiant į bet kokį nacionalinės teisės aktais nustatytą maksimumą, darbuotoja gautų nutraukusi savo darbinę veiklą dėl su sveikata susijusių priežasčių arba, jei darbuotoja tokių pajamų negauna, ne mažesnės už atitinkamą nacionaliniuose įstatymuose nustatytą pašalpą.
3. 2 dalyje nurodyta pašalpa yra laikoma pakankama, jei ja užtikrinamos pajamos, ne mažesnės už tas pajamas, kurias, atsižvelgiant į bet kokį nacionalinės teisės aktais nustatytą maksimumą, darbuotoja gautų nutraukusi savo darbinę veiklą dėl su sveikata susijusių priežasčių arba, jei darbuotoja tokių pajamų negauna, ne mažesnės už atitinkamą nacionaliniuose įstatymuose nustatytą pašalpą , dėl kurios viršutinių ribų negali būti diskriminuojama .
Pakeitimas
17
Pasiūlymas dėl direktyvos
7 straipsnio 4 dalis
Komisijos siūlomas tekstas
Pakeitimas
4. Valstybės narės imasi reikiamų priemonių užtikrinti, kad savarankiškai dirbančioms moterims ir sutuoktinėms pagalbininkėms kuo ilgesniam laikui būtų suteikiama galimybė naudotis laikino pavadavimo paslaugomis ar visomis galiojančiomis nacionalinėmis socialinėmis paslaugomis kaip alternatyva 2 dalyje nurodytai pašalpai.
4. Valstybės narės imasi reikiamų priemonių užtikrinti, kad savarankiškai dirbančioms moterims ir sutuoktinėms pagalbininkėms kuo ilgesniam laikui būtų suteikiama galimybė naudotis laikino pavadavimo paslaugomis ar visomis nacionalinėmis socialinėmis paslaugomis kaip alternatyva 2 dalyje nurodytai pašalpai.
Pakeitimas
18
Pasiūlymas dėl direktyvos
7 a straipsnis (naujas)
Komisijos siūlomas tekstas
Pakeitimas
7a straipsnis
Sutuoktinių pagalbininkų darbo pripažinimas
Valstybės narės įsipareigoja išnagrinėti, kokioms sąlygoms esant galima būtų skatinti sutuoktinių darbo pripažinimą, ir, atsižvelgdamos į šio nagrinėjimo rezultatus, apsvarstyti visas tinkamas iniciatyvas skatinti tokį pripažinimą.
Pagrindimas
Čia pateikiamas ankstesnis Direktyvos 86/613/EEB 7 straipsnis dėl sutuoktinių pagalbininkų darbo pripažinimo, kad galima būtų numatyti kompensacijas santuokos nutraukimo arba separacijos atveju, kai sutuoktinis pagalbininkas galėtų atsidurti varganoje padėtyje po daugelio metų darbo ūkio ar įmonės naudai.
Pakeitimas
19
Pasiūlymas dėl direktyvos
8 straipsnio 1 dalis
Komisijos siūlomas tekstas
Pakeitimas
1. Valstybės narės užtikrina, kad, laikantis šioje direktyvoje nustatytų įsipareigojimų, visiems asmenims, manantiems, kad jie patyrė nuostolių ar žalos dėl vienodo požiūrio principo netaikymo, būtų prieinamos teisminės arba administracinės procedūros, įskaitant (kai valstybės narės mano, kad tai būtina) taikinimo procedūras, net pasibaigus įtariamiems diskriminaciniams santykiams.
1. Valstybės narės užtikrina, kad, laikantis šioje direktyvoje nustatytų įsipareigojimų, visiems asmenims, manantiems, kad jie patyrė nuostolių ar žalos dėl vienodo požiūrio principo netaikymo, būtų prieinamos veiksmingos teisminės arba administracinės procedūros, įskaitant (kai valstybės narės mano, kad tai būtina) taikinimo procedūras, net pasibaigus įtariamiems diskriminaciniams santykiams.
Pakeitimas
20
Pasiūlymas dėl direktyvos
10 straipsnio 1 dalis
Komisijos siūlomas tekstas
Pakeitimas
1. Valstybės narės skiria instituciją ar institucijas ir imasi būtiniausių priemonių, kad būtų skatinamas, analizuojamas, stebimas ir remiamas vienodas požiūris į visus asmenis nediskriminuojant dėl lyties . Šios įstaigos gali būti agentūrų, kurios nacionaliniu lygiu atsakingos už žmogaus teisių gynimą ar asmenų teisių apsaugą, arba už vienodo požiūrio principo įgyvendinimą, dalis.
1. Valstybės narės skiria įstaigą , atsakingą už direktyvos taikymą. Ji gali būti pasirinkta tarp įstaigų, skatinančių, analizuojančių, stebinčių ir remiančių vienodą požiūrį į moteris ir vyrus.
Pagrindimas
Būtų gerai nepainioti įgaliojimų žmogaus teisių ar kovos su kitų rūšių diskriminacija srityse ir mažumų įgaliojimų su vienodu požiūriu į moteris ir vyrus, nes šie klausimai turėtų būti sprendžiami skirtingai.
Pakeitimas
21
Pasiūlymas dėl direktyvos
10 straipsnio 2 dalies įvadinė dalis
Komisijos siūlomas tekstas
Pakeitimas
2. Valstybės narės užtikrina, kad 1 dalyje nurodytos įstaigos atliktų šias užduotis:
2. Valstybės narės užtikrina, kad 1 dalyje nurodyta įstaiga atliktų šias užduotis:
Pagrindimas
(Žr. 13 pakeitimą dėl 10 straipsnio 1 dalies).
Pakeitimas
22
Pasiūlymas dėl direktyvos
10 straipsnio 2 dalies c a punktas (naujas)
Komisijos siūlomas tekstas
Pakeitimas
ca) atitinkamu lygmeniu keistis turima informacija su panašiomis ES įstaigomis, pvz., Europos lyčių lygybės institutu.
Pagrindimas
Būtų gerai, jei šios įstaigos keistųsi informacija, ypač su Europos lyčių lygybės institutu.
Pakeitimas
23
Pasiūlymas dėl direktyvos
10 a straipsnis (naujas)
Komisijos siūlomas tekstas
Pakeitimas
10a straipsnis
Lyčių aspekto integravimas
Valstybės narės, rengdamos ir įgyvendindamos įstatymus ir kitus teisės aktus, politiką ir veiklą šioje direktyvoje nurodytose srityse, skiria ypatingą dėmesį moterų ir vyrų lygybės tikslui.
Pagrindimas
Tai nuostatos iš 2006 m. liepos 5 d. Europos Parlamento ir Tarybos direktyvos 2006/54/EEB dėl moterų ir vyrų lygių galimybių ir vienodo požiūrio į moteris ir vyrus užimtumo (nauja redakcija). Tikslinga minėtąsias nuostatas taip pat įtraukti į šią direktyvą.
Pakeitimas
24
Pasiūlymas dėl direktyvos
11 straipsnis
Komisijos siūlomas tekstas
Pakeitimas
Valstybės narės užtikrina, kad visoje jų teritorijoje suinteresuotiems asmenims atitinkamomis priemonėmis būtų pranešta apie nuostatas, priimtas pagal šią direktyvą, ir jau galiojančias susijusias nuostatas.
Valstybės narės užtikrina, kad visoje jų teritorijoje suinteresuotiems asmenims atitinkamomis priemonėmis , įskaitant internetą, būtų pranešta apie nuostatas, priimtas pagal šią direktyvą, ir jau galiojančias susijusias nuostatas.
Pakeitimas
25
Pasiūlymas dėl direktyvos
13 straipsnio 1 dalis
Komisijos siūlomas tekstas
Pakeitimas
1. Valstybės narės perduoda Komisijai visą turimą informaciją apie šios direktyvos taikymą iki [ 6 m. nuo priėmimo].
1. Valstybės narės perduoda Komisijai visą turimą informaciją apie šios direktyvos taikymą ne vėliau kaip po [ 4 m. nuo priėmimo dienos].
Komisija parengia suvestinę ataskaitą ir pateikia ją Europos Parlamentui ir Tarybai ne vėliau kaip [ 7 m. nuo priėmimo]. Jei reikia, kartu su ataskaita pateikiami pasiūlymai dėl Direktyvos pakeitimo.
Komisija parengia suvestinę ataskaitą ir pateikia ją Europos Parlamentui ir Tarybai ne vėliau kaip po [ 5 m. nuo priėmimo dienos]. Jei reikia, kartu su ataskaita pateikiami pasiūlymai dėl Direktyvos pakeitimo.
Pagrindimas
7 metų laikotarpis pernelyg ilgas Komisijos ataskaitai pateikti.
Pakeitimas
26
Pasiūlymas dėl direktyvos
13 a straipsnis (naujas)
Komisijos siūlomas tekstas
Pakeitimas
13 a straipsnis
Persvarstymas
Ne vėliau kaip po 4 metų nuo datos, nurodytos 14 straipsnio 1 dalyje, Komisija iš naujo apsvarsto, kaip taikoma ši direktyva, ir prireikus pasiūlo, jos manymu, būtinus pakeitimus.
Pagrindimas
Tai nuostatos iš 2006 m. liepos 5 d. Europos Parlamento ir Tarybos direktyvos 2006/54/EEB dėl moterų ir vyrų lygių galimybių ir vienodo požiūrio į moteris ir vyrus užimtumo (nauja redakcija). Tikslinga minėtąsias nuostatas taip pat įtraukti į šią direktyvą.
Pakeitimas
27
Pasiūlymas dėl direktyvos
14 straipsnio 2 dalis
Komisijos siūlomas tekstas
Pakeitimas
2. Kad būtų atsižvelgta į tam tikras sąlygas , valstybėms narėms prireikus gali būti suteiktas papildomas [ dvejų metų] laikotarpis 6 straipsniui įgyvendinti.
2. Jei tai būtina siekiant atsižvelgti į tam tikrus sunkumus , valstybėms narėms gali būti suteiktas papildomas [ vienų metų] laikotarpis šiai direktyvai įgyvendinti.
Pagrindimas
Papildomas laikotarpis negali būti ilgesnis nei vieni metai.
Pakeitimas
28
Pasiūlymas dėl direktyvos
14 a straipsnis (naujas)
Komisijos siūlomas tekstas
Pakeitimas
14a straipsnis
Būtiniausi reikalavimai
Valstybės narės gali priimti arba toliau taikyti nuostatas, kuriomis vienodo požiūrio principas apsaugomas labiau negu numatyta šioje direktyvoje.
Pagrindimas
Tai nuostatos iš 2006 m. liepos 5 d. Europos Parlamento ir Tarybos direktyvos 2006/54/EEB dėl moterų ir vyrų lygių galimybių ir vienodo požiūrio į moteris ir vyrus užimtumo (nauja redakcija). Tikslinga minėtąsias nuostatas taip pat įtraukti į šią direktyvą.
AIŠKINAMOJI DALIS
1986 m. gruodžio 11 d. direktyvos
1986 m. gruodžio 11 d. Tarybos direktyva 86/613/EEB dėl vienodo požiūrio į vyrus ir moteris, kurie verčiasi savarankiška darbo veikla, įskaitant žemės ūkyje, principo taikymo ir dėl savarankiškai dirbančių moterų apsaugos nėštumo ir motinystės metu (OL L 359, 1986 12 19, p. 56). istorija ilga, o praeitis nelabai šlovinga.
1984 m. pateiktas pradinis Komisijos pasiūlymas
Pasiūlymas dėl Tarybos direktyvos dėl vienodo požiūrio į vyrus ir moteris, kurie verčiasi savarankiška darbo veikla, įskaitant žemės ūkyje, principo taikymo ir dėl savarankiškai dirbančių moterų apsaugos nėštumo ir motinystės metu, COM/84/57 galutinis, OL C 113, 1984 4 27, p. 4. buvo kur kas ambicingesnis negu 1986 m. Tarybos priimtas galutinis tekstas.
XX a. 10-ajame dešimtmetyje priimtose rezoliucijose ir pranešimuose Europos Parlamentas ne kartą reikalavo, kad ši direktyva būtų tobulinama.
1997 m. pranešime
1997 m. sausio 8 d. pranešimas dėl savarankiškai dirbančių asmenų sutuoktinių padėties, OL C 055, 1997 2 24, p. 0003. dėl savarankiškai dirbančių asmenų sutuoktinių pagalbininkų padėties Parlamentas apgailestavo, kad dėl nedrąsių Direktyvos 86/613/EEB formuluočių visai nepalengvėjo savarankiškai dirbantiems asmenims padedančių sutuoktinių dalia jų darbo pripažinimo ir atitinkamos socialinės apsaugos klausimais.
Parlamentas prašė priimti valstybes nares labiau įpareigojančią iš dalies pakeistą direktyvą, kurioje turėjo būti numatyta:
– privaloma sutuoktinių pagalbininkų registracija, kad jie nebebūtų „nematomi“ darbininkai,
– prievolė valstybėms narėms imtis priemonių, kad sutuoktiniai pagalbininkai galėtų sudaryti sveikatos ir pensijų draudimo sutartis.
Nors Parlamentas daug kartų teikė labai konkrečius pasiūlymus siekdamas užtikrinti vienodą požiūrį į savarankiškai dirbančius vyrus ir moteris, įskaitant tokiems darbuotojams padedančius sutuoktinius, Komisija tik 2008 m. spalio mėn. pateikė pasiūlymą panaikinti Direktyvą 86/613/EEB ir pateikti Europos Parlamentui ir Tarybai naują pasiūlymą dėl direktyvos
COM(2008)636 galutinis. , kurios specialusis teisinis pagrindas yra EB sutarties 141 straipsnis. Šiame pasiūlyme reglamentuojami tik aspektai, dar nenumatyti kitose per praėjusį laikotarpį priimtose direktyvose, kuriose diegiamas vienodo požiūrio į vyrus ir moteris principas
79/7/EEB, 2004/113/EB, 2006/54/EB. . Priminsime, kad 1986 m. direktyva buvo grindžiama Romos sutarties 100 ir 235 straipsniais, o ne 119 straipsniu, kuris nebuvo taikomas savarankiškai dirbantiems asmenims, nors šiuo metu užimtumo ir darbo sričiai, įskaitant ir savarankiškai dirbančius asmenis, taikoma 141 straipsnio 3 dalis.
Komisijos sprendimas panaikinti 1986 m. direktyvą ir pasiūlyti naują teisės aktą, kuris būtų įtrauktas vienodo požiūrio į savarankiškai dirbančius arba savarankiškai dirbantiems asmenims padedančius vyrus ir moteris principo taikymas, grindžiamas pranešimais dėl 1986 m. direktyvos įgyvendinimo, ekspertų ataskaitomis ir poveikio vertinimais
Komisijos ataskaita dėl 1986 m. gruodžio 11 d. Tarybos direktyvos 86/613/EEB dėl vienodo požiūrio į vyrus ir moteris, kurie verčiasi savarankiška darbo veikla, įskaitant žemės ūkyje, principo taikymo ir dėl savarankiškai dirbančių moterų apsaugos nėštumo ir motinystės metu, įgyvendinimo [COM(94) 163], Report on Directive 86/613/EEC by the Network of Legal Experts on the application of Community Law on equal treatment between men and women , SEC(2008)2592 ,
SEC(2008)2593 . . Visi šie pranešimai ir tyrimai parodė 1986 m. direktyvos neveiksmingumą: jos taikymo savarankiškai dirbantiems asmenims, o ypač jų sutuoktiniams pagalbininkams, praktiniai rezultatai nepatenkinami palyginti su iškeltu tikslu, nors šių dviejų kategorijų asmenų teisinė padėtis akivaizdžiai skiriasi.
Iš tiesų nuo 1986 m. žemės ūkio, amatų, prekybos ir laisvųjų profesijų sričių savarankiškai dirbančių asmenų, o ypač jiems padedančių sutuoktinių arba pagal nacionalinę teisę pripažįstamų sugyventinių padėtis daugumoje valstybių narių pasikeitė. Tai galima pasakyti ir apie socialinį draudimą, ir apie socialinę apsaugą motinystės laikotarpiu.
Remiantis poveikio tyrimo ataskaita
SEC(2008)2593 , pridedama prie naujojo direktyvos pasiūlymo, galima įvertinti direktyvos poveikį savarankiškai dirbantiems asmenims ir jiems padedantiems sutuoktiniams arba pripažįstamiems sugyventiniams.
Savarankiškai dirbantys asmenys
Savarankiškai dirbantys asmenys Europoje sudaro 16 proc. aktyvių gyventojų, taigi juos galima laikyti mažuma. Moterys sudaro tik trečdalį visų 32,5 mln. savarankiškai dirbančių asmenų
EPEC- Study on implementation of the principle of equal treatment of men and women engaged in activity in a self -employed capacity and assisting spouses , Directorate General Employment, Social Affairs and Equal Opportunities, June 2008. , nors, atrodytų, jos turėtų būti labiau linkusios imtis savarankiškos veiklos siekdamos išvengti nedarbo arba geriau suderinti profesinį ir šeiminį gyvenimą.
71 proc. savarankiškai dirbančių moterų dirba paslaugų sektoriuje. Žemės ūkyje tokių moterų ir vyrų skaičius panašus – atitinkamai 21 ir 20 proc. EPEC pranešime nurodoma
EPEC- Study on implementation of the principle of equal treatment of men and women engaged in activity in a self -employed capacity and assisting spouses , Directorate General Employment, Social Affairs and Equal Opportunities, June 2008. , kad savarankiškai dirbančių moterų skaičius labiausiai išaugo (10 proc. nuo 1998 iki 2006 m.) Liuksemburgo Didžiojoje Hercogystėje, kiek mažiau – Graikijoje, Italijoje ir Kipre (5 proc.).
Todėl reikia paremti pasiūlymą panaikinti kliūtis moterims verstis savarankiška veikla , t. y. numatyti specialių priemonių ar privalumų, kurie palengvintų nepakankamai atstovaujamos lyties atstovių savarankiškos veiklos vykdymą, bet ir sustiprinti jo nuostatas, susijusias su vadinamąja pozityvia diskriminacija (Direktyvos pasiūlymo 10 konstatuojamoji dalis, 4 straipsnis).
Pasiūlymas dėl įmonių steigimo (5 straipsnis) itin svarbus, nes jame numatoma valstybių narių pareiga imtis priemonių, kad pagal nacionalinę teisę sutuoktiniams ar sugyventiniams nebebūtų draudžiama steigti bendrų įmonių. Vien vadovaujantis šia nuostata savarankiškai dirbančiam asmeniui nebebus draudžiama savo sutuoktinio ar sugyventinio įdarbinti savo bendrovėje kaip darbuotojo, dirbančio pagal sutartį, – taip pavyzdingai sprendžiama sutuoktinio pagalbininko socialinio draudimo problema, suteikiama galimybė į eksploatacijos išlaidas įskaičiuoti sutuoktiniui realiai mokamą atlyginimą, numatant dvi sąlygas: kad už tinkamai suteiktas paslaugas būtų skiriamas normalus atlyginimas ir kad būtų mokami visi pagal įstatymus privalomi mokesčiai ir įmokos.
Reglamentuojant savarankiškai dirbančių moterų apsaugą motinystės metu , nereikėtų kopijuoti darbuotojoms, dirbančioms pagal darbo sutartį, taikomos motinystės atostogų sistemos.
Didumos įmonių ar ūkių vadovės negali sau leisti nutraukti veiklos daugeliui savaičių. Bet jeigu jos prašo atostogų, siekiant apsaugoti motinos ir vaiko sveikatą, atostogos turėtų trukti mažiausiai keturias savaites iki ir keturias savaites po gimdymo. Šis privalomas minimalus laikotarpis šiuo metu taikomas ir pagal darbo sutartį dirbančioms darbuotojoms.
Motinystės pašalpa turėtų būti bent jau lygi ligos atveju skiriamai pašalpai, jeigu tokia pašalpa apskritai egzistuoja nacionalinėje teisėje, o taip turbūt yra ne visose valstybėse narėse.
Iš tiesų jau 19 valstybių narių savarankiškai dirbančios moterys turi teisę į mokamas 14 savaičių motinystės atostogas. Atsižvelgiant į skirtingus pašalpos finansavimo būdus (valstybės lėšomis arba iš savarankiškai darbuotojų mokamo mokesčio), konkurencija gali būti iškreipta. Jeigu valstybėse teikiamos alternatyvios paslaugos, derėtų sudaryti galimybę savarankiškai dirbantiems asmenims jomis pasinaudoti vietoj piniginės pašalpos.
Savarankiškiems darbuotojams padedantys sutuoktiniai ir pripažįstami sugyventiniai
27 valstybių narių ES apie 3,75 mln. sutuoktinių (arba šeimos narių) padeda savarankiškai dirbantiems darbuotojams. Jie sudaro 11,5 proc. visų Europos Sąjungos savarankiškai dirbančių asmenų
EPEC- Study on implementation of the principle of equal treatment of men and women engaged in activity in a self -employed capacity and assisting spouses , Directorate General Employment, Social Affairs and Equal Opportunities, June 2008. . Apie 11 proc. savarankiškai dirbančių asmenų teigia, kad jiems padeda vienas šeimos narys. Dažniausiai moterys padeda savo sutuoktiniui arba pripažįstamam sugyventiniui.
Sutuoktiniai pagalbininkai nesudaro vienalytės grupės. Tokio tipo darbas labiausiai paplitęs žemės ūkio, amatų ir prekybos srityse ir tarp laisvųjų profesijų atstovų. Kai kuriose valstybėse narėse sutuoktiniai pagalbininkai gali turėti tam tikrą statusą. Pavyzdžiui, Prancūzijoje jie gali rinktis vieną iš trijų galimybių: būti pagal darbo sutartį dirbančiais darbuotojais, verslo partneriais ar bendradarbiais, įregistruojamais prekybos arba amatų registre. Daugumoje valstybių narių specialaus statuso jie vis dar neturi. Jų darbas nepripažįstamas. Jie negali gauti su sutuoktiniu nesusijusios socialinės apsaugos. Daugumoje valstybių narių sutuoktiniai pagalbininkai turi išvestinių teisių, t. y. jiems (kaip ir vaikams) gali būti mokamos pašalpos iš savarankiškai dirbančio asmens ligonių kasos, o šiam mirus jie turi teisę į našlio ar našlės rentą. Tačiau kas nutiktų skyrybų atveju, ypač po ilgų santuokos metų? Sutuoktiniui kyla didelė grėsmė skursti be deramos socialinės apsaugos, nes jis neturi jokio statuso ir jokių išdirbtų metų skaičiaus įrodymų, kad galėtų pretenduoti į senatvės ar negalios pensiją.
1986 m. direktyva nepasiekė tikslo, nors kai kuriose valstybėse narėse savarankiškai dirbančių asmenų sutuoktiniams pagalbininkams suteikiama galimybė savo noru apsidrausti socialiniu draudimu, paprastai įsitraukiant į savarankiškai dirbančių asmenų socialinės apsaugos sistemą, jeigu tokia yra.
Kai kuriose valstybėse narėse sutuoktiniai pagalbininkai privalo tapti socialinės apsaugos sistemos dalyviais (Prancūzijoje nuo 2007 m. liepos mėn., Belgijoje nuo 2006 m.).
Portugalijoje sutuoktiniai pagalbininkai privalo mokėti savarankiškai dirbančių asmenų socialinio draudimo įmokas ir gauna socialinės apsaugos sistemos pašalpas. Liuksemburgo Didžiojoje Hercogystėje nuo 1974 m. veikia žemės ūkio sektoriaus darbuotojams padedančių sutuoktinių ir šeimos narių privalomojo draudimo sistema. Tokia pat tvarka taikoma ir amatininkams, prekybininkams bei laisvųjų profesijų atstovams, bet joje numatoma daug nukrypimo galimybių ir lengvatų.
Kiekvienas Suomijos gyventojas savaime įtraukiamas į socialinės apsaugos sistemą, nepaisant darbo tipo. Vokietijoje sutuoktiniai pagalbininkai laikomi įmonės ar ūkio bendrasavininkiais ir turi savarankiškai dirbančių asmenų statusą.
Šių valstybių narių patirtis parodė, kad veiksmingas yra tik privalomojo socialinio draudimo mechanizmas.
Direktyvoje 86/613/EEB numatomas tik savanoriškas sutuoktinių pagalbininkų įsitraukimas į socialinės apsaugos sistemas. Tokia tvarka pasirodė esanti neveiksminga. Tačiau naujajame Komisijos pasiūlyme numatoma ir savanoriško socialinio draudimo sistema. Pasiūlymo 6 straipsnyje teigiama, kad sutuoktiniams pagalbininkams pačių prašymu turi būti suteikta bent tokia pati socialinė apsauga kaip ir savarankiškai dirbantiems asmenims . Taigi Komisijos pasiūlyme numatoma galimybė savarankiškai dirbančių asmenų sutuoktiniams pagalbininkams savo noru apsidrausti socialiniu draudimu ir mokėti įmokas. Pranešėja įsitikinusi, kad toks požiūris neefektyvus ir niekaip nepagerins sutuoktinių pagalbininkų padėties. Valstybių narių, kuriose taikomas savanoriškas socialinis draudimas, patirtis parodė, kad jeigu sutuoktiniams pagalbininkams siūloma pasirinkti, ar mokėti pensijų draudimo įmokas, jie dažniausiai nusprendžia į šią sistemą neįsitraukti. Jie baiminasi, kad draudimo įmokos nesudarytų didelių išlaidų. Tačiau nedaug sutuoktinių pagalbininkų suvokia, kokios sunkios socialinio draudimo neturėjimo pasekmės būtų skyrybų arba apsidraudusio sutuoktinio mirties atveju. Dėl visų šių priežasčių pranešėja įsitikinusi, kad sutuoktiniams pagalbininkams turėtų būti įvesta pareiga įsitraukti į socialinės apsaugos sistemas. ES būtinai turi priimti didesnę privalomą teisinę galią turinčių teisėkūros aktų, sukurdama sutuoktiniams pagalbininkams minimalių garantijų sistemą, kad valstybės narės galėtų pasirinkti tinkamiausią priemonę ir pritaikyti savo sistemas.
Todėl reikia atitinkamai pakeisti pasiūlymo dėl direktyvos 13 konstatuojamąją dalį ir 6 straipsnį, siekiant visų pirma užtikrinti galimybę įsitraukti į savarankiškai dirbantiems asmenims taikomą sistemą, nesuteikiant lengvatų, taigi numatant privalomąjį socialinį draudimą ir rizikuojant numatyti galimybę įmokas skaičiuoti iš anksto nustatytais tarifais.
Svarbu nustatyti, kad šios socialinio draudimo įmokos būtų išskaičiuojamos iš apmokestinamos pajamų sumos, pavyzdžiui, jos būtų laikomos eksploatavimo išlaidomis.
Motinystės atostogų tvarką reikėtų pritaikyti atsižvelgiant į specifinę sutuoktinių pagalbininkų padėtį, nekopijuojant pagal darbo sutartį dirbantiems darbuotojams taikomos sistemos, kaip minėta anksčiau, kalbant apie savarankiškai dirbančius asmenis. Ir sutuoktinių pagalbininkių sprendimas nustoti dirbti šeimos įmonėje prieš gimdymą ir po jo priklauso nuo to, kokia kompensacija bus skiriama už griežtai rekomenduojamą darbo nutraukimą likus 4 savaitėms iki gimdymo ir 4 savaites po vaiko gimimo. Skatinimas tai padaryti iš esmės priklauso nuo motinystės atostogų finansavimo. Kaip ir Liuksemburgo Didžiojoje Hercogystėje, kad būtų išvengta konkurencijos iškraipymo bendrojoje rinkoje, jų apmokėjimą turi visiškai užtikrinti valstybė, o ne darbdaviai ir pagal darbo sutartį dirbantys darbuotojai ar savarankiškai dirbantys asmenys ir jų sutuoktiniai.
Sutuoktinio pagalbininko darbo pripažinimas
Pasiūlyme priimti direktyvą, kuri pakeistų 1986 m. direktyvą, Komisija ignoruoja sutuoktinių pagalbininkų atliekamo darbo pripažinimo svarbą. Senosios direktyvos 7 straipsnyje buvo teigiama, kad valstybės narės privalo išanalizuoti, kokiomis sąlygomis galėtų būti sudaromos palankios sąlygos pripažinti sutuoktinių pagalbininkų atliekamą darbą. Pasiūlyme dėl direktyvos persvarstymo Komisija šį straipsnį visiškai panaikino.
Vadovaujantis tokia logika, reikia atkreipti dėmesį į tai, kad sunku nustatyti sutuoktinių pagalbininkų indėlį į įmonės darbo rezultatus, jeigu jie privaloma tvarka neregistruojami. Darbo pripažinimas siekiant nustatyti kompensaciją ypač reikalingas, jeigu sutuoktiniai skiriasi arba nutaria gyventi atskirai. Iš tiesų šios sudėtingos temos reglamentavimas apims santuokos teisės, mokesčių teisės ir įmonių teisės elementus.
Vienodą požiūrį užtikrinančios institucijos
Sunku priimti Komisijos pasiūlymus (10 straipsnis), kuriuose kompetencija žmogaus teisių srityje painiojama su diskriminacija dėl lyties. Vienodas požiūris į vyrus ir moteris galioja visiems gyventojams, o ne mažumoms, diskriminuojamoms kitu pagrindu, pavyzdžiui, dėl rasės, religijos ir pan. Dėl to institucija, prižiūrėsiančia, ar ši direktyva taikoma tinkamai, galės tapti institucija, kompetentinga spręsti klausimus, susijusius su vienodo požiūrio į vyrus ir moteris direktyvomis, o ne žmogaus teisių apsaugos institucija.
Išvados
1986 m. direktyvos tikslai nebuvo pasiekti dėl nepakankamo griežtumo. Dabartinis Komisijos pasiūlymas irgi dar per mažai ambicingas, nes jame siūlomi ne griežtai privalomi sprendimai. Didelė pasirinkimo galimybė, savarankiškai dirbančio asmens ir ypač jo pagalbininko sutuoktinio atleidimas nuo pareigos apsidrausti socialiniu draudimu negarantuos vienodo požiūrio į vyrus ir moteris.
Net žinant, kad valstybės narės toli gražu nevienodai traktuoja būtinybę tobulinti teisės sistemą siekiant užtikrinti tinkamą vienodo požiūrio į savarankiškai dirbančius vyrus ir moteris bei jiems padedančius sutuoktinius ar pripažįstamus sugyventinius taikymą, net turint omenyje labai skirtingas profesinių organizacijų ir suinteresuotų nevyriausybinių organizacijų pozicijas, turėtų būti įmanoma pasiekti protingą sutarimą, kad ši direktyva būtų priimta per pirmąjį svarstymą, dar prieš Europos Parlamento rinkimus.
12.2.2009
Užimtumo ir socialinių reikalų komiteto NUOMONĖ
pateikta Moterų teisių ir lyčių lygybės komitetui
dėl pasiūlymo dėl Europos Parlamento ir Tarybos direktyvos dėl vienodo požiūrio į savarankiškai dirbančius vyrus ir moteris principo taikymo ir Direktyvos 86/613/EEB panaikinimo
( COM(2008)0636 – C6‑0341/2008 – 2008/0192(COD) )
Nuomonės referentas (*):
Luigi Cocilovo
(*) Darbo su susijusiais komitetais procedūra. Darbo tvarkos taisyklių 47 straipsnis
TRUMPAS PAGRINDIMAS
Europos Parlamentas, siekdamas „panaikinti netiesioginę diskriminaciją, įpareigoti laikytis vienodo požiūrio į vyrus ir moteris principo ir gerinti vienas kitam padedančių sutuoktinių teisinę padėtį“ prašė pateikti pasiūlymą dėl šios direktyvos, kuri pakeistų galiojančią Direktyvą 86/613/EEB. Buvo atkreiptas dėmesys į amatų, prekybos, žemės ūkio ir žvejybos sektoriuose ar mažose šeimos įmonėse dirbančių ir vienas kitam padedančių sutuoktinių padėtį, atsižvelgiant ir į lyčių lygybės principą, ir į tai, kad moterų padėtis yra lengviau pažeidžiama negu vyrų.
2008 m. rugsėjo 3 d. Europos Parlamento rezoliucija dėl moterų ir vyrų lygybės (2008 m.).
Šioje nuomonėje siekiama palaikyti minėtąjį prašymą. Be to, pritariama Komisijos pasiūlymui papildomai įtraukti „sugyventinius“, kaip asmenų grupę, kuriai ši direktyva taip pat turėtų būti taikoma. Kadangi padėtis, susijusi su valstybių narių teisės aktais, reglamentuojančiais sugyventinių padėtį, labai sudėtinga, būtina aiškiai nurodyti, kad ES lygmeniu visiems asmenims, kurie dalyvauja savarankiškai dirbančio asmens veikloje, nebūdami jų darbuotojai ar verslo partneriai, turėtų būti užtikrinamos tokios pačios teisės ir apsauga.
Moterų ir vyrų lygybės klausimu vienodo požiūrio principas turi būti taikomas ne tik kalbant apie įmonių steigimą, įrengimą ar plėtrą, bet taip pat ir apie jų valdymą, įskaitant dalyvavimą priimant sprendimus.
Kalbant apie vienodo požiūrio taikymą, reikėtų teigiamai vertinti Komisijos pastangas užtikrinti geresnę socialinę sutuoktinių pagalbininkų ir sugyventinių apsaugą. Vis dėlto socialinė apsauga turėtų būti taikoma tik savanoriškai, jei tas pats principas taikomas savarankiškai dirbantiems asmenims. Jei pagal valstybės narės teisę savarankiškai dirbantys asmenys įpareigojami dalyvauti socialinės apsaugos sistemoje, šis reikalavimas turėtų būti privalomai taikomas ir sutuoktinių pagalbininkams bei sugyventiniams.
Manytume, kad valstybės narės turėtų būti pasirengusios įgyvendinti direktyvos tikslus daug anksčiau, nei numato Komisija, kadangi atitinkama direktyva jau galioja ir ji tik bus paprasčiausiai kažkiek papildyta.
PAKEITIMAI
Užimtumo ir socialinių reikalų komitetas ragina atsakingą Moterų teisių ir lyčių lygybės komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl direktyvos
7 konstatuojamoji dalis
Komisijos siūlomas tekstas
Pakeitimas
(7) Direktyva turėtų būti taikoma savarankiškai dirbantiems asmenims ir sutuoktiniams pagalbininkams, nes tiek vieni, tiek kiti užsiima verslu.
(7) Direktyva turėtų būti taikoma savarankiškai dirbantiems asmenims , sutuoktiniams pagalbininkams ir sugyventiniams , nes tiek vieni, tiek kiti užsiima verslu.
Pakeitimas
2
Pasiūlymas dėl direktyvos
11 konstatuojamoji dalis
Komisijos siūlomas tekstas
Pakeitimas
(11) Vienodo požiūrio principo taikymas savisamdos srityje reiškia, kad negali būti diskriminacijos, susijusios su įmonių steigimu, įrengimu ar plėtra arba bet kokia kita savarankiška veikla.
(11) Vienodo požiūrio principo taikymas savisamdos srityje reiškia, kad negali būti diskriminacijos, susijusios su įmonių steigimu, valdymu, įrengimu ar plėtra arba bet kokia kita savarankiška veikla.
Pakeitimas
3
Pasiūlymas dėl direktyvos
12 konstatuojamoji dalis
Komisijos siūlomas tekstas
Pakeitimas
(12) Būtina užtikrinti, kad sutuoktinių ar pagal nacionalinę teisę pripažintų sugyventinių įmonių steigimo sąlygose nebūtų diskriminacijos dėl šeiminės ar šeimos padėties.
(12) Būtina užtikrinti, kad sutuoktinių ar pagal nacionalinę teisę pripažintų sugyventinių įmonių steigimo sąlygose nebūtų diskriminacijos dėl šeiminės ar šeimos padėties. Šios direktyvos taikymo tikslais sąvokos „šeiminė padėtis“ ir „šeimos verslas“ turėtų būti aiškinamos atsižvelgiant į partnerystės pripažinimą pagal atitinkamus Europos Teisingumo Teismo sprendimus.
Pagrindimas
Šiuo pakeitimu atsižvelgiama į Europos Teisingumo Teismo 2008 m. balandžio 1 d. sprendimą Tadao Maruko byloje C-267/06.
Pakeitimas
4
Pasiūlymas dėl direktyvos
13 konstatuojamoji dalis
Komisijos siūlomas tekstas
Pakeitimas
(13) Atsižvelgiant į sutuoktinių pagalbininkų indėlį į šeimos verslą, jiems paprašius turėtų būti suteikiama bent tokia pati socialinė apsauga ir sudaromos tokios pačios sąlygos (visų pirma įmokų atžvilgiu), kaip ir savarankiškai dirbantiems asmenims. Valstybės narės turėtų imtis būtinų priemonių, kad suteiktų tokią galimybę. Bet kuriuo atveju, savarankiškai dirbančių asmenų ir sutuoktinių pagalbininkų apsaugos lygis gali būti proporcingas dalyvavimui šeimos versle.
(13) Atsižvelgiant į sutuoktinių pagalbininkų ir sugyventinių indėlį į šeimos verslą, jiems paprašius turėtų būti suteikiama bent tokia pati socialinė apsauga ir sudaromos tokios pačios sąlygos (visų pirma įmokų atžvilgiu), kaip ir savarankiškai dirbantiems asmenims. Valstybės narės turėtų imtis būtinų priemonių, kad suteiktų tokią galimybę , arba turėtų įtraukti sutuoktinius pagalbininkus ir sugyventinius į privalomą socialinės apsaugos sistemą tokiomis pačiomis sąlygomis, kokios taikomos savarankiškai dirbantiems asmenims. Bet kuriuo atveju, savarankiškai dirbančių asmenų , sutuoktinių pagalbininkų ir sugyventinių apsaugos lygis gali būti proporcingas dalyvavimui šeimos versle.
Pakeitimas
5
Pasiūlymas dėl direktyvos
14 konstatuojamoji dalis
Komisijos siūlomas tekstas
Pakeitimas
(14) Dėl ekonominio ir fizinio nėščių savarankiškai dirbančių moterų ir sutuoktinių pagalbininkių pažeidžiamumo būtina suteikti teisę į motinystės atostogas, kurių dalį turėtų sudaryti privalomos atostogos. Nustatyti įmokų dydį ir pašalpų bei išmokų mokėjimo tvarką ir toliau priklausys pačių valstybių narių kompetencijai, tačiau jos privalės laikytis minimalių Direktyva nustatytų reikalavimų. Atsižvelgiant į ypatingą savarankiškai dirbančių asmenų ir sutuoktinių pagalbininkų padėtį, jiems turėtų būti suteikta galimybė priimti galutinį sprendimą, ar pasinaudoti teise į motinystės atostogas.
(14) Dėl ekonominio ir fizinio nėščių savarankiškai dirbančių moterų , sutuoktinių pagalbininkių ir sugyventinių pažeidžiamumo būtina suteikti teisę į motinystės atostogas, kurių dalį turėtų sudaryti privalomos atostogos. Nustatyti įmokų dydį ir pašalpų bei išmokų mokėjimo tvarką ir toliau priklausys pačių valstybių narių kompetencijai, tačiau jos privalės laikytis minimalių Direktyva nustatytų reikalavimų. Atsižvelgiant į ypatingą savarankiškai dirbančių moterų, sutuoktinių pagalbininkių bei sugyventinių padėtį, joms turėtų būti suteikta galimybė priimti galutinį sprendimą, ar pasinaudoti teise į motinystės atostogas.
Pakeitimas
6
Pasiūlymas dėl direktyvos
15 konstatuojamoji dalis
Komisijos siūlomas tekstas
Pakeitimas
(15) Atsižvelgiant į savarankiškos veiklos ypatumus, savarankiškai dirbančioms moterims ir sutuoktinėms pagalbininkėms, kiek įmanoma, turėtų būti suteikta galimybė pasirinkti finansinę išmoką arba laikino pavadavimo paslaugas per motinystės atostogas.
(15) Atsižvelgiant į savarankiškos veiklos ypatumus, savarankiškai dirbančioms moterims , sutuoktinėms pagalbininkėms ir sugyventinėms , kiek įmanoma, turėtų būti suteikta galimybė pasirinkti finansinę išmoką arba laikino pavadavimo paslaugas per motinystės atostogas.
Pakeitimas
7
Pasiūlymas dėl direktyvos
1 straipsnio 2 dalis
Komisijos siūlomas tekstas
Pakeitimas
2. Ši direktyva taikoma savarankiškai dirbantiems asmenims ir jų sutuoktiniams pagalbininkams.
2. Ši direktyva taikoma savarankiškai dirbantiems asmenims , jų sutuoktiniams pagalbininkams ir sugyventiniams .
Pakeitimas
8
Pasiūlymas dėl direktyvos
2 a straipsnis (naujas)
Komisijos siūlomas tekstas
Pakeitimas
Valstybės narės užtikrina, kad nustatant sutuoktinių ar pagal nacionalinę teisę pripažintų sugyventinių įmonių steigimo sąlygas nebūtų diskriminuojama dėl šeiminės ar šeimos padėties. „Šeimos verslas“ - tai bet kokia sutuoktinių arba pagal nacionalinę teisę pripažintų sugyventinių bendra įsteigta įmonė. Partnerystė pripažįstama remiantis atitinkamais Europos Teisingumo Teismo sprendimais.
Pakeitimas
9
Pasiūlymas dėl direktyvos
2 straipsnio 1 dalies b punktas
Komisijos siūlomas tekstas
Pakeitimas
(b) sutuoktiniai pagalbininkai – savarankiškai dirbančių asmenų sutuoktiniai arba pagal nacionalinę teisę pripažinti sugyventiniai, kurie nebūdami jų darbuotojai ar verslo partneriai nuolat nacionaliniuose įstatymuose nustatytomis sąlygomis dalyvauja savarankiškai dirbančio asmens veikloje ir atlieka tas pačias ar papildomas užduotis.
(b) sutuoktiniai pagalbininkai ir sugyventiniai – savarankiškai dirbančių asmenų sutuoktiniai arba pagal nacionalinę teisę pripažinti sugyventiniai, kurie nebūdami jų darbuotojai ar verslo partneriai nuolat nacionaliniuose įstatymuose nustatytomis sąlygomis dalyvauja savarankiškai dirbančio asmens veikloje ir atlieka tas pačias ar papildomas užduotis.
Pakeitimas
10
Pasiūlymas dėl direktyvos
3 straipsnio 1 dalis
Komisijos siūlomas tekstas
Pakeitimas
1. Vienodo požiūrio į moteris ir vyrus principas reiškia, kad neturi būti jokios tiesioginės ar netiesioginės diskriminacijos dėl lyties, ypač dėl šeiminės ar šeimos padėties, visų pirma susijusios su įmonių steigimu, įrengimu ar plėtra arba bet kokios kitos savarankiškos veiklos pradėjimu.
1. Vienodo požiūrio į moteris ir vyrus principas reiškia, kad neturi būti jokios tiesioginės ar netiesioginės diskriminacijos dėl lyties, ypač dėl šeiminės ar šeimos padėties, visų pirma susijusios su įmonių steigimu, valdymu, įrengimu ar plėtra arba bet kokios kitos savarankiškos veiklos pradėjimu.
Pakeitimas
11
Pasiūlymas dėl direktyvos
5 straipsnis
Komisijos siūlomas tekstas
Pakeitimas
Nepažeisdamos tam tikrų sąlygų, vienodai taikomų vyrams ir moterims, ketinantiems verstis tam tikra veikla, valstybės narės imasi reikiamų priemonių užtikrinti, kad įmonėms, kurias steigia sutuoktiniai arba pagal nacionalinę teisę pripažinti sugyventiniai, nebūtų taikomos griežtesnės sąlygos nei tos, kurios taikomos įmonėms, steigiamoms šeimos ryšiais nesaistomų asmenų.
Šis pakeitimas tekstui lietuvių kalba įtakos neturi.
Pakeitimas
12
Pasiūlymas dėl direktyvos
6 straipsnis
Komisijos siūlomas tekstas
Pakeitimas
Sutuoktinių pagalbininkų socialinė apsauga
Sutuoktinių pagalbininkų ir sugyventinių socialinė apsauga
6. Valstybės narės imasi būtinų priemonių, kad sutuoktiniams pagalbininkams pačių prašymu būtų suteikta bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims.
6. Valstybės narės imasi būtinų priemonių, kad sutuoktiniams pagalbininkams ir sugyventiniams būtų suteikta bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims. Jeigu pagal tam tikros valstybės narės teisės aktus socialinės apsaugos minėtiesiems asmenims taikyti neprivaloma, ši apsauga taikoma atsižvelgiant į sutuoktinių pagalbininkų ar sugyventinių prašymą.
Pagrindimas
Jei taikoma socialinės apsaugos sistema, pagal kurią savarankiškai dirbantys negali pasirinkti, ar jie nori dalyvauti šioje sistemoje, ar ne, minėtoji sistema turėtų būti privalomai taikoma taip pat ir sutuoktiniams pagalbininkams bei sugyventiniams. Tuo atveju, jei savarankiškai dirbantis asmuo gali pasirinkti, tokia galimybė suteikiama taip pat ir sutuoktiniams pagalbininkams bei sugyventiniams.
Pakeitimas
13
Pasiūlymas dėl direktyvos
7 straipsnio 1 dalis
Komisijos siūlomas tekstas
Pakeitimas
1. Valstybės narės imasi reikiamų priemonių, kad savarankiškai dirbančioms moterims ir sutuoktinėms pagalbininkėms pačių prašymu būtų užtikrinta teisė į tokias pačias motinystės atostogas, kokios numatytos Direktyvoje 92/85/EEB.
1. Valstybės narės imasi reikiamų priemonių, kad savarankiškai dirbančioms moterims , sutuoktinėms pagalbininkėms ir sugyventinėms pačių prašymu būtų užtikrinta teisė į tokias pačias motinystės atostogas, kokios numatytos Direktyvoje 92/85/EEB.
Pakeitimas
14
Pasiūlymas dėl direktyvos
7 straipsnio 3 dalis
Komisijos siūlomas tekstas
Pakeitimas
3. 2 dalyje nurodyta pašalpa yra laikoma pakankama, jei ja užtikrinamos pajamos, ne mažesnės už tas pajamas, kurias, atsižvelgiant į bet kokį nacionalinės teisės aktais nustatytą maksimumą, darbuotoja gautų nutraukusi savo darbinę veiklą dėl su sveikata susijusių priežasčių arba, jei darbuotoja tokių pajamų negauna, ne mažesnės už atitinkamą nacionaliniuose įstatymuose nustatytą pašalpą.
3. 2 dalyje nurodyta pašalpa yra laikoma pakankama, jei ja užtikrinamos pajamos, ne mažesnės kaip minimalus darbo užmokestis, jei toks užmokestis nustatytas nacionalinės teisės aktais, arba pajamos, bent jau ne mažesnės už tas pajamas, kurias, atsižvelgiant į bet kokį nacionalinės teisės aktais nustatytą maksimumą, darbuotoja gautų nutraukusi savo darbinę veiklą dėl su sveikata susijusių priežasčių arba, jei darbuotoja tokių pajamų negauna, ne mažesnės už atitinkamą nacionaliniuose įstatymuose nustatytą pašalpą, dėl kurios viršutinių ribų negali būti diskriminuojama .
Pakeitimas
15
Pasiūlymas dėl direktyvos
7 straipsnio 4 dalis
Komisijos siūlomas tekstas
Pakeitimas
4. Valstybės narės imasi reikiamų priemonių užtikrinti, kad savarankiškai dirbančioms moterims ir sutuoktinėms pagalbininkėms kuo ilgesniam laikui būtų suteikiama galimybė naudotis laikino pavadavimo paslaugomis ar visomis galiojančiomis nacionalinėmis socialinėmis paslaugomis kaip alternatyva 2 dalyje nurodytai pašalpai.
4. Valstybės narės imasi reikiamų priemonių užtikrinti, kad savarankiškai dirbančioms moterims , sutuoktinėms pagalbininkėms ir sugyventinėms būtų suteikiama galimybė naudotis laikino pavadavimo paslaugomis ar visomis galiojančiomis nacionalinėmis socialinėmis paslaugomis kaip alternatyva 2 dalyje nurodytai pašalpai.
Pakeitimas
16
Pasiūlymas dėl direktyvos
13 straipsnio 1 dalis
Komisijos siūlomas tekstas
Pakeitimas
1. Valstybės narės perduoda Komisijai visą turimą informaciją apie šios direktyvos taikymą iki [ 6 m. nuo priėmimo].
1. Valstybės narės perduoda Komisijai visą turimą informaciją apie šios direktyvos taikymą iki [ 4 m. nuo priėmimo].
Komisija parengia suvestinę ataskaitą ir pateikia ją Europos Parlamentui ir Tarybai ne vėliau kaip [ 7 m. nuo priėmimo]. Jei reikia, kartu su ataskaita pateikiami pasiūlymai dėl Direktyvos pakeitimo.
Komisija parengia suvestinę ataskaitą ir pateikia ją Europos Parlamentui ir Tarybai ne vėliau kaip [ 5 m. nuo priėmimo]. Jei reikia, kartu su ataskaita pateikiami pasiūlymai dėl Direktyvos pakeitimo.
Pakeitimas
17
Pasiūlymas dėl direktyvos
14 straipsnio 2 dalis
Komisijos siūlomas tekstas
Pakeitimas
2. Kad būtų atsižvelgta į tam tikras sąlygas, valstybėms narėms prireikus gali būti suteiktas papildomas [ dvejų metų ] laikotarpis 6 straipsniui įgyvendinti.
2. Kad būtų atsižvelgta į tam tikras sąlygas, valstybėms narėms prireikus gali būti suteiktas papildomas [ vienų metų ] laikotarpis 6 straipsniui įgyvendinti.
PROCEDŪRA
Pavadinimas
Vienodas požiūris į vyrus ir moteris, kurie savarankiškai verčiasi darbine veikla
Nuorodos
COM(2008)0636 – C6-0341/2008 – 2008/0192(COD)
Atsakingas komitetas
FEMM
Nuomonę pateikė
Paskelbimo plenariniame posėdyje data
EMPL
21.10.2008
Nuomonės referentas
Paskyrimo data
Luigi Cocilovo
4.11.2008
Svarstymas komitete
21.1.2009
10.2.2009
Priėmimo data
11.2.2009
Galutinio balsavimo rezultatai
+:
–:
0:
40
0
0
Posėdyje per galutinį balsavimą dalyvavę nariai
Jan Andersson, Edit Bauer, Iles Braghetto, Philip Bushill-Matthews, Milan Cabrnoch, Alejandro Cercas, Ole Christensen, Luigi Cocilovo, Jean Louis Cottigny, Jan Cremers, Harald Ettl, Richard Falbr, Carlo Fatuzzo, Ilda Figueiredo, Joel Hasse Ferreira, Stephen Hughes, Karin Jöns, Ona Juknevičienė, Jean Lambert, Bernard Lehideux, Elizabeth Lynne, Thomas Mann, Jiří Maštálka, Maria Matsouka, Elisabeth Morin, Csaba Őry, Siiri Oviir, Marie Panayotopoulos-Cassiotou, Pier Antonio Panzeri, Rovana Plumb, Elisabeth Schroedter, José Albino Silva Peneda, Kathy Sinnott, Jean Spautz, Gabriele Stauner, Ewa Tomaszewska, Anne Van Lancker, Gabriele Zimmer
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Pierre Jonckheer, Jamila Madeira, Adrian Manole, Ria Oomen-Ruijten, Csaba Sógor, Patrizia Toia
30.3.2009
Teisės reikalų komiteto NUOMONĖ
pateikta Moterų teisių ir lyčių lygybės komitetui
dėl pasiūlymo dėl Europos Parlamento ir Tarybos direktyvos dėl vienodo požiūrio į savarankiškai dirbančius vyrus ir moteris principo taikymo ir Direktyvos 86/613/EEB panaikinimo
( COM(2008)0636 – C6‑0341/2008 – 2008/0192(COD) )
Nuomonės referentė:
Lidia Joanna Geringer de Oedenberg
TRUMPAS PAGRINDIMAS
Nuomonės referentė pritaria Komisijos pasiūlymui dėl Direktyvos dėl vienodo požiūrio į savarankiškai dirbančius vyrus ir moteris principo taikymo ir Direktyvos 86/613/EEB panaikinimo.
Sutuoktinių pagalbininkų vaidmuo dažnai neteisingai suprantamas kaip įprasta ir neatlygintina pareiga.
1986 m. gruodžio 11 d. Tarybos direktyvoje 86/613/EEB svarstomi vienodo požiūrio į vyrus ir moteris, kurie verčiasi savarankiška darbo veikla, įskaitant darbo veiklą žemės ūkyje, principo taikymo ir savarankiškai dirbančių moterų apsaugos motinystės ir vaikų priežiūros metu klausimai.
Direktyva 86/613/EEB nepasiekė savo tikslo – sutuoktiniams pagalbininkams, tikriems, tačiau nematomiems darbuotojams, suteikti aiškiai apibrėžtą profesinį statusą ir nustatyti minimalias jų teises ir garantijas.
Direktyva 86/613/EEB taikoma dviem skirtingoms asmenų grupėms:
1) savarankiškai dirbantiems asmenims, t. y. bet kuriems asmenims, nacionalinių įstatymų nustatyta tvarka besiverčiantiems veikla, už kurią jie gauna atlygį, įskaitant ūkininkus ir laisvųjų profesijų atstovus;
2) savarankiškai dirbančių asmenų sutuoktiniams, kurie nebūdami jų darbuotojai ar verslo partneriai nuolat nacionaliniuose įstatymuose nustatytomis sąlygomis dalyvauja savarankiškai dirbančio asmens veikloje ir atlieka tas pačias ar papildomas užduotis.
2007 m. gruodžio mėn. Taryba paragino Komisiją „apsvarstyti būtinybę prireikus patikslinti Tarybos direktyvą 86/613/EEB, kad būtų užtikrintos savarankiškai dirbančių asmenų ir jiems padedančių sutuoktinių teisės, susijusios su motinyste ir tėvyste“.
2008 m. kovo mėn. Europos Parlamentas taip pat atkreipė Komisijos dėmesį į tai, kad ji turėtų persvarstyti Direktyvą, siekiant gerinti žemės ūkyje dirbančių sutuoktinių pagalbininkų padėtį.
Taigi Komisija paprašė nepriklausomų teisės ekspertų parengti poveikio vertinimo ataskaitą siekiant įsitikinti, ar direktyvos pakeitimai galėtų pagerinti vienodo požiūrio į moteris ir vyrus principo taikymą ir padidinti moterų dalyvavimą savarankiškoje veikloje.
Ataskaitoje buvo pateikta išvada, kad reikėtų ir toliau taikyti neprivalomas priemones. Taip pat joje padaryta išvada, kad geriausiai tikslus atitinkanti alternatyva – pasiūlymas dėl direktyvos, kuria iš dalies būtų pakeista Direktyva 86/613/EEB. Tokia direktyva turėtų apimti nuostatas, kuriomis būtų:
• suteikta savarankiškai dirbančioms moterims galimybė eiti motinystės atostogų, kurios ilgiausiai truktų 14 savaičių, iš jų 2 savaitės būtų privalomos,
• sutuoktinių pagalbininkams užtikrinta teisė naudotis tokiomis pačiomis socialinės apsaugos nuostatomis, kaip ir tos, kurios taikomos savarankiškai dirbantiems asmenims,
• suteikti direktyvos taikymo srities įgaliojimai už lygybės klausimus atsakingoms nacionalinėms įstaigoms.
Šiuo pasiūlymu dėl direktyvos, kurios teisinis pagrindas – EB 141 straipsnis, siekiama panaikinti Direktyvą 86/613/EEB; jame svarstomi klausimai, kurie nereglamentuojami direktyvose 2006/54/EB, 2004/113/EB ir 79/7/EEB.
PAKEITIMAI
Teisės reikalų komitetas ragina atsakingą Moterų teisių ir lyčių lygybės komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl direktyvos
7 a konstatuojamoji dalis (nauja)
Komisijos siūlomas tekstas
Pakeitimas
(7a) Sutuoktinių pagalbininkų darbas dažnai neteisingai suprantamas kaip įprasta ir neatlygintina pareiga.
Pakeitimas
2
Pasiūlymas dėl direktyvos
7 b konstatuojamoji dalis (nauja)
Komisijos siūlomas tekstas
Pakeitimas
(7b) Reikėtų aiškiai nustatyti sutuoktinių pagalbininkų profesinį statusą ir apibrėžti jų teises.
Pakeitimas
3
Pasiūlymas dėl direktyvos
12 konstatuojamoji dalis
Komisijos siūlomas tekstas
Pakeitimas
(12) Būtina užtikrinti, kad sutuoktinių ar pagal nacionalinę teisę pripažintų sugyventinių įmonių steigimo sąlygose nebūtų diskriminacijos dėl šeiminės ar šeimos padėties.
(12) Būtina užtikrinti, kad sutuoktinių ar pagal nacionalinę teisę pripažintų sugyventinių įmonių steigimo sąlygose nebūtų diskriminacijos dėl šeimos padėties.
Pagrindimas
„Diskriminacijos dėl šeiminės padėties“ sąvoka ginčytina ir galėtų turėti poveikį šeimos teisei, kuri priklauso vien valstybių narių kompetencijai.
Pakeitimas
4
Pasiūlymas dėl direktyvos
2 straipsnio 1 dalies b punktas
Komisijos siūlomas tekstas
Pakeitimas
(b) sutuoktiniai pagalbininkai – savarankiškai dirbančių asmenų sutuoktiniai arba pagal nacionalinę teisę pripažinti sugyventiniai , kurie nebūdami jų darbuotojai ar verslo partneriai nuolat nacionaliniuose įstatymuose nustatytomis sąlygomis dalyvauja savarankiškai dirbančio asmens veikloje ir atlieka tas pačias ar papildomas užduotis.
(b) sutuoktiniai pagalbininkai – sutuoktiniai, kurie nebūdami jų darbuotojai ar verslo partneriai nuolat nacionaliniuose įstatymuose nustatytomis sąlygomis dalyvauja savarankiškai dirbančio asmens veikloje ir atlieka tas pačias ar papildomas užduotis.
Pagrindimas
Pakeitimas susijęs su šeimos teisės sritimi, kuri priklauso išimtinai valstybių narių kompetencijai. Laikantis subsidiarumo principo ir nepažeidžiant valstybių narių kompetencijos, reikėtų palikti joms teisę spręsti, ar sutiekti sutuoktinių poroms ir sugyventiniams lygias teises šiomis aplinkybėmis.
Pakeitimas
5
Pasiūlymas dėl direktyvos
5 straipsnis
Komisijos siūlomas tekstas
Pakeitimas
Nepažeisdamos tam tikrų sąlygų, vienodai taikomų vyrams ir moterims, ketinantiems verstis tam tikra veikla, valstybės narės imasi reikiamų priemonių užtikrinti, kad įmonėms, kurias steigia sutuoktiniai arba pagal nacionalinę teisę pripažinti sugyventiniai , nebūtų taikomos griežtesnės sąlygos nei tos, kurios taikomos įmonėms, steigiamoms šeimos ryšiais nesaistomų asmenų.
Nepažeisdamos tam tikrų sąlygų, vienodai taikomų vyrams ir moterims, ketinantiems verstis tam tikra veikla, valstybės narės imasi reikiamų priemonių užtikrinti, kad įmonėms, kurias steigia sutuoktiniai, nebūtų taikomos griežtesnės sąlygos nei tos, kurios taikomos įmonėms, steigiamoms šeimos ryšiais nesaistomų asmenų.
Pagrindimas
Pakeitimas susijęs su šeimos teisės sritimi, kuri priklauso išimtinai valstybių narių kompetencijai. Laikantis subsidiarumo principo ir nepažeidžiant valstybių narių kompetencijos, reikėtų palikti joms teisę spręsti, ar sutiekti sutuoktinių poroms ir sugyventiniams lygias teises šiomis aplinkybėmis.
Pakeitimas
6
Pasiūlymas dėl direktyvos
6 straipsnis
Komisijos siūlomas tekstas
Pakeitimas
Valstybės narės imasi būtinų priemonių, kad sutuoktiniams pagalbininkams pačių prašymu būtų suteikta bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims.
Valstybės narės imasi būtinų priemonių, kad sutuoktiniams pagalbininkams pačių prašymu būtų suteikta bent tokia pati socialinė apsauga ir sudaromos tokios pačios sąlygos, kaip ir savarankiškai dirbantiems asmenims , įskaitant socialinio draudimo įmokas, kurių lygį kartu nustato verslininkai ir sutuoktiniai pagalbininkai visapusiškai atsižvelgdami į ekonominius ir socialinius aspektus .
Pakeitimas
7
Pasiūlymas dėl direktyvos
8 straipsnio 1 dalis
Komisijos siūlomas tekstas
Pakeitimas
1. Valstybės narės užtikrina, kad, laikantis šioje direktyvoje nustatytų įsipareigojimų, visiems asmenims, manantiems, kad jie patyrė nuostolių ar žalos dėl vienodo požiūrio principo netaikymo, būtų prieinamos teisminės arba administracinės procedūros, įskaitant (kai valstybės narės mano, kad tai būtina) taikinimo procedūras, net pasibaigus įtariamiems diskriminaciniams santykiams.
1. Valstybės narės užtikrina, kad, laikantis šioje direktyvoje nustatytų įsipareigojimų, visiems asmenims, manantiems, kad jie patyrė nuostolių ar žalos dėl vienodo požiūrio principo netaikymo, būtų prieinamos veiksmingos teisminės arba administracinės procedūros, įskaitant (kai valstybės narės mano, kad tai būtina) taikinimo procedūras, net pasibaigus įtariamiems diskriminaciniams santykiams.
Pakeitimas
8
Pasiūlymas dėl direktyvos
10 straipsnio 1 dalis
Komisijos siūlomas tekstas
Pakeitimas
1. Valstybės narės skiria instituciją ar institucijas ir imasi būtiniausių priemonių, kad būtų skatinamas, analizuojamas, stebimas ir remiamas vienodas požiūris į visus asmenis nediskriminuojant dėl lyties. Šios įstaigos gali būti agentūrų, kurios nacionaliniu lygiu atsakingos už žmogaus teisių gynimą ar asmenų teisių apsaugą, arba už vienodo požiūrio principo įgyvendinimą, dalis.
1. Valstybės narės skiria instituciją ar institucijas ir imasi būtiniausių priemonių, kad būtų veiksmingai skatinamas, analizuojamas, stebimas ir remiamas vienodas požiūris į visus asmenis nediskriminuojant dėl lyties. Šios įstaigos gali būti agentūrų, kurios nacionaliniu lygiu atsakingos už žmogaus teisių gynimą ar asmenų teisių apsaugą, arba už vienodo požiūrio principo įgyvendinimą, dalis.
Pakeitimas
9
Pasiūlymas dėl direktyvos
10 straipsnio 2 dalies b punktas
Komisijos siūlomas tekstas
Pakeitimas
b) atlikti nepriklausomus diskriminacijos atvejų tyrimus;
b) atlikti nepriklausomus ekonominės ir socialinės diskriminacijos atvejų tyrimus;
Pakeitimas
10
Pasiūlymas dėl direktyvos
11 straipsnis
Komisijos siūlomas tekstas
Pakeitimas
Valstybės narės užtikrina, kad visoje jų teritorijoje suinteresuotiems asmenims atitinkamomis priemonėmis būtų pranešta apie nuostatas, priimtas pagal šią direktyvą, ir jau galiojančias susijusias nuostatas.
Valstybės narės užtikrina, kad visoje jų teritorijoje suinteresuotiems asmenims atitinkamomis priemonėmis , įskaitant internetą, būtų pranešta apie nuostatas, priimtas pagal šią direktyvą, ir jau galiojančias susijusias nuostatas.
PROCEDŪRA
Pavadinimas
Vienodas požiūris į vyrus ir moteris, kurie savarankiškai verčiasi darbine veikla
Nuorodos
COM(2008)0636 – C6-0341/2008 – 2008/0192(COD)
Atsakingas komitetas
FEMM
Nuomonę pateikė
Paskelbimo plenariniame posėdyje data
JURI
21.10.2008
Nuomonės referentas
Paskyrimo data
Lidia Joanna Geringer de Oedenberg
3.11.2008
Svarstymas komitete
19.1.2009
11.2.2009
Priėmimo data
30.3.2009
Galutinio balsavimo rezultatai
+:
–:
0:
12
0
0
Posėdyje per galutinį balsavimą dalyvavę nariai
Bert Doorn, Giuseppe Gargani, Neena Gill, Klaus-Heiner Lehne, Manuel Medina Ortega, Aloyzas Sakalas, Eva-Riitta Siitonen, Francesco Enrico Speroni, Diana Wallis, Jaroslav Zvěřina, Tadeusz Zwiefka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Jean-Paul Gauzès
PROCEDŪRA
Pavadinimas
Vienodas požiūris į vyrus ir moteris, kurie savarankiškai verčiasi darbine veikla
Nuorodos
COM(2008)0636 – C6-0341/2008 – 2008/0192(COD)
Pateikimo Europos Parlamentui data
3.10.2008
Atsakingas komitetas
Paskelbimo plenariniame posėdyje data
FEMM
21.10.2008
Nuomonę teikiantis (-ys) komitetas (-ai)
Paskelbimo plenariniame posėdyje data
EMPL
21.10.2008
ITRE
21.10.2008
JURI
21.10.2008
LIBE
21.10.2008
Nuomonė nepareikšta
Nutarimo data
ITRE
3.11.2008
LIBE
30.3.2009
Susijęs (-ę) komitetas (-ai)
Paskelbimo plenariniame posėdyje data
EMPL
12.3.2009
Pranešėjas(-ai)
Paskyrimo data
Astrid Lulling
19.11.2008
Svarstymas komitete
10.2.2009
9.3.2009
Priėmimo data
31.3.2009
Galutinio balsavimo rezultatai
+:
–:
0:
23
0
2
Posėdyje per galutinį balsavimą dalyvavę nariai
Edit Bauer, Edite Estrela, Věra Flasarová, Nicole Fontaine, Lissy Gröner, Anneli Jäätteenmäki, Rodi Kratsa-Tsagaropoulou, Urszula Krupa, Astrid Lulling, Siiri Oviir, Marie Panayotopoulos-Cassiotou, Zita Pleštinská, Teresa Riera Madurell, Eva-Riitta Siitonen, Eva-Britt Svensson, Anne Van Lancker, Anna Záborská
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Donata Gottardi, Mary Honeyball, Marusya Ivanova Lyubcheva, Maria Petre, Heide Rühle
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Jean-Pierre Audy, Wolfgang Bulfon, Marie-Hélène Descamps, Jean Spautz
Pateikimo data
7.4.2009
