Klausimas, į kurį atsakoma žodžiu, Nr. O-000149/2011
Komisijai
Darbo tvarkos taisyklių 115 straipsnis
Monica Luisa Macovei
,
Mariya Nedelcheva
,
Simon Busuttil
,
Manfred Weber
PPE frakcijos vardu Tema: Spragos tarp kovos su korupcija įstatymų ir to, kas yra tikrovėje, užpildymas
2011 m. birželio 6 d. Komisija priėmė kovos su korupcija priemonių rinkinį, kuris apima komunikatą dėl kovos su korupcija ES, sprendimą, kuriuo nustatomas ES kovos su korupcija ataskaitos teikimo mechanizmas, Tarybos pamatinio sprendimo 2003/568/TVR dėl kovos su korupcija privačiame sektoriuje įgyvendinimo ataskaitą ir ataskaitą dėl ES dalyvavimo Europos Tarybos valstybių prieš korupciją grupėje (GRECO) sąlygų.
Parlamentas palankiai vertina kovos su korupcija rinkinį, kuriuo pasinaudojant siekiama mažinti su korupcija susijusias didžiules sąnaudas (vertinama, jog jos per metus sudaro 120 mlrd. eurų), jos neigiamą įtaką ekonomikai, konkurencijai ir vidaus rinkai ir reaguoti atsižvelgiant į tai, kad visuomenė yra tvirtai įsitikinusi, jog ES turėtų imtis veiksmų ir kovoti su korupcija (78 %, Eurobarometras, 2009 m. gruodžio mėn.)
1. Kaip pasinaudojant Komisijos ataskaitų teikimo mechanizmu bus tikrinamas, vertinamas ir sprendžiamas svarbiausias susirūpinimą keliantis klausimas – veiksmingas kovos su korupcija įstatymų įgyvendinimas, įskaitant atgrasančių sankcijų taikymą, atsižvelgiant į tai, kad šių įstatymų dar nėra arba jie įgyvendinami nevienodai?
2. Ar Komisija, atsižvelgdama į tarpvalstybines korupcijos pasekmes ir jos pasekmes vidaus rinkai, imsis veiksmų remdamasi Sutarties dėl ES veikimo 83 straipsnio 1 dalimi, kad priimtų minimalias taisykles, susijusias su korupcijos apibrėžimu ir sankcijomis už korupciją?
3. Kaip Komisija įtrauks Parlamentą į šį procesą?
