A6-0027/2008
4.2.2008
***I
PRANEŠIMAS
dėl pasiūlymo dėl Europos Parlamento ir Tarybos sprendimo dėl Bendrijos dalyvavimo kelių valstybių narių įgyvendinamoje mokslinių tyrimų ir technologinės plėtros programoje, skirtoje vyresnio amžiaus žmonių gyvenimo kokybei pagerinti panaudojant naujas informacines ir ryšių technologijas (IRT)
(COM(2007)0329 – C6-0178/2007 – 2007/0116(COD))
Pramonės, mokslinių tyrimų ir energetikos komitetas
Pranešėjas:
Neena Gill
PE 396.494v03-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................18
Moterų teisių ir lyčių lygybės komiteto Nuomonė ......................................23
PROCEDŪRA...........................................................................................................................29
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos sprendimo dėl Bendrijos dalyvavimo kelių valstybių narių įgyvendinamoje mokslinių tyrimų ir technologinės plėtros programoje, skirtoje vyresnio amžiaus žmonių gyvenimo kokybei pagerinti panaudojant naujas informacines ir ryšių technologijas (IRT)
( COM(2007)0329 – C6-0178/2007 – 2007/0116(COD) )
(Bendro sprendimo procedūra: pirmasis svarstymas)
Europos Parlamentas,
– atsižvelgdamas į Komisijos pasiūlymą Europos Parlamentui ir Tarybai ( COM(2007)0329 ),
– atsižvelgdamas į EB sutarties 251 straipsnio 2 dalį, 169 straipsnį ir 172 straipsnio 2 dalį, pagal kuriuos Komisija jam pateikė pasiūlymą ( C6-0178/2007 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Pramonės, mokslinių tyrimų ir energetikos komiteto pranešimą ir Moterų teisių ir lyčių lygybės komiteto nuomonę ( A6‑0027/2008 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas
Parlamento pakeitimai
Pakeitimas
1
6 konstatuojamoji dalis
(6) Atnaujintose užimtumo gairėse vyresnio amžiaus žmonių aktyvumas laikomas esminiu veiksniu, o su senėjimu susijusiame ES veiklos modelyje siekiama sutelkti visą įvairaus amžiaus žmonių potencialą ir pabrėžiamas poreikis pakeisti susiskaidžiusias senėjimo strategijas išsamiomis, požiūriu į darbą kaip į visą gyvenimą trunkantį ciklą pagrįstomis strategijomis.
(6) Vyresnio amžiaus žmonių aktyvumas – tai esminis veiksnys atnaujintose užimtumo gairėse. Su senėjimu susijusiame ES veiklos modelyje siekiama sutelkti visą įvairaus amžiaus žmonių potencialą (visą gyvenimą trunkančiu ciklu pagrįstas požiūris), užtikrinant lygias moterų ir vyrų galimybes, ir pabrėžiamas poreikis pakeisti paskiras senėjimo strategijas visa apimančiomis strategijomis. Kadangi gyventojų senėjimas Sąjungoje kelia socialinių sunkumų, galima jį vertinti kaip galimybę rastis naujoms rinkoms.
Pakeitimas
2
6a konstatuojamoji dalis (nauja)
(6a) Sparti IRT ir e. paslaugų raida sudaro sąlygas informacinei atskirčiai didėti. Skaitmeninio raštingumo, ypač moterų, skatinimas – tai išankstinė sąlyga siekiant užtikrinti socialinę įtrauktį ir dalyvavimą informacinės visuomenės veikloje.
Pagrindimas
Mokslinių tyrimų ir technologinės plėtros programose turėtų būti numatyta, kaip skatinti skaitmeninį raštingumą, ypač kaip spręsti moterų informacinės atskirties problemas.
Kompromisinis pakeitimas
3
8 konstatuojamoji dalis
(8) Siekdamos nuoseklaus požiūrio Europos lygmeniu senėjimui skirtų IRT srityje ir norėdamos veikti veiksmingai, kelios valstybės narės ėmėsi iniciatyvos įsteigti bendrą mokslinių tyrimų ir technologinės plėtros programą „Kasdienį gyvenimą palengvinanti aplinka“ (toliau − bendra KGPA programa) senėjimui informacinėje visuomenėje skirtų IRT srityje, siekdamos valdymo ir finansinių išteklių sinergijos bei sujungti įvairiose Europos valstybėse sukauptą papildomą kompetenciją ir turimus išteklius.
(8) Siekdamos nuoseklaus požiūrio Europos lygmeniu senėjimui informacinėje visuomenėje palengvinti skirtų IRT srityje ir norėdamos veikti veiksmingai, kelios valstybės narės ėmėsi iniciatyvos įsteigti bendrą mokslinių tyrimų ir technologinės plėtros programą „Kasdienį gyvenimą palengvinanti aplinka“ (toliau − bendra KGPA programa), siekdamos valdymo ir finansinių išteklių sinergijos, sukurti vieną bendrą nepriklausomų ekspertų atliekamą vertinimo sistemą bei suvienyti įvairiose Europos valstybėse sukauptą papildomą kompetenciją ir turimus išteklius.
Kompromisinis pakeitimas
4
9 konstatuojamoji dalis
(9) Bendros KGPA programos tikslas − spręsti demografinio senėjimo uždavinį sukuriant būtiną teisinę ir organizacinę sistemą valstybių narių plataus masto europiniam bendradarbiavimui senėjimui senėjančioje visuomenėje skirtų informacinių ir ryšių technologijų ( IRT ) taikomųjų mokslinių tyrimų ir inovacijų srityje. Austrija, Belgija, Danija, Ispanija, Italija, Kipras, Lenkija, Nyderlandai, Suomija, Portugalija, Prancūzija, Vengrija ir Vokietija (toliau − dalyvaujančiosios valstybės narės) ir Izraelis, Norvegija ir Šveicarija susitarė koordinuoti ir bendrai įgyvendinti veiklą, kuria siekiama prisidėti prie bendros KGPA programos. Numatoma, kad bendra jų dalyvavimo vertė bus mažiausiai 150 milijonų eurų Septintosios bendrosios programos galiojimo laikotarpiu.
(9) Bendros KGPA programos tikslas − spręsti demografinio senėjimo uždavinį sukuriant būtiną teisinę ir organizacinę sistemą valstybių narių plataus masto bendradarbiavimui Europoje, vykdant informacinių ir ryšių technologijų (IRT) taikomuosius mokslinius tyrimus ir diegiant naujoves siekiant palengvinti senėjimą senėjančioje visuomenėje, kurioje dėl ilgesnės moterų gyvenimo trukmės moterų yra daugiau nei vyrų. Austrija, Belgija, Danija, Ispanija, Italija, Kipras, Lenkija, Nyderlandai, Suomija, Portugalija, Prancūzija, Vengrija ir Vokietija (toliau − dalyvaujančiosios valstybės narės) ir Izraelis, Norvegija ir Šveicarija susitarė koordinuoti ir bendrai įgyvendinti veiklą, kuria siekiama prisidėti prie bendros KGPA programos. Atsižvelgiant į galimas įvairių nacionalinių mokslinio tyrimo bendrijų reikmes, dalyvaujant veikloje reikėtų bent šiek tiek prisidėti finansiškai. Kadangi bendra KGPA programa siekiama iš esmės prisidėti prie Europos mokslinių tyrimų erdvės plėtros, bendra dalyvaujančių valstybių narių, Izraelio, Norvegijos ir Šveicarijos įnašų suma turėtų būti didesnė kaip 150 milijonų eurų Septintosios bendrosios programos įgyvendinimo laikotarpiu.
Kompromisinis pakeitimas
5
11 konstatuojamoji dalis
(11) Bendrijos finansinė parama turėtų būti teikiama su sąlyga, kad būtų sudaromas finansavimo planas, pagrįstas kompetentingų nacionalinių institucijų oficialiais įsipareigojimais bendrai įgyvendinti mokslinių tyrimų ir technologinės plėtros programas ir veiklą, kurių imamasi nacionaliniu lygmeniu, ir prisidėti finansuojant bendros KGPA programos bendrą vykdymą.
(11) Bendrijos finansinė parama turėtų būti teikiama su sąlyga, kad būtų sudaromas finansavimo planas, pagrįstas kompetentingų nacionalinių institucijų oficialiais įsipareigojimais bendrai įgyvendinti mokslinių tyrimų ir technologinės plėtros programas ir veiklą, kurių imamasi nacionaliniu lygmeniu, ir prisidėti finansuojant bendros KGPA programos bendrą vykdymą. Nacionalinių indėlių suma turėtų būti didesnė, negu 20 proc. nacionaliniams moksliniams tyrimams, susijusiems su KGPA veikla, skiriamos bendros finansavimo sumos.
Pakeitimas
6
17 konstatuojamoji dalis
(17) Bendrija turėtų turėti teisę sumažinti savo finansinį įnašą, jei bendra KGPA programa būtų įgyvendinama nepakankamai, iš dalies arba vėluojant, arba jei dalyvaujančiosios valstybės narės ir Izraelis, Norvegija ir Šveicarija neprisidėtų arba prisidėtų iš dalies arba vėluodamos prie bendros KGPA programos finansavimo, laikydamasi susitarime, kurį turi sudaryti Bendrija ir vykdomoji struktūra ir kuriame nustatoma išsami Bendrijos įnašo teikimo tvarka, nustatytų sąlygų.
(17) Bendrija turėtų sumažinti savo finansinį įnašą arba nutraukti jo mokėjimą , jei bendra KGPA programa būtų įgyvendinama nepakankamai, iš dalies arba vėluojant, laikydamasi susitarime, kurį turi sudaryti Bendrija ir vykdomasis organas ir kuriame nustatoma išsami Bendrijos įnašo teikimo tvarka, nustatytų sąlygų.
Pakeitimas
7
22a konstatuojamoji dalis (nauja)
(22a) Be to, pagal Septintąją bendrąją programą atitinkamomis priemonėmis turėtų būti aktyviai skatinamas moterų vaidmuo moksle ir moksliniuose tyrimuose, siekiant įtraukti daugiau moterų į šios srities veiklą.
Kompromisinis pakeitimas
8
22b konstatuojamoji dalis (nauja)
(22b) Vykdant veiklą pagal bendrą KGPA programą, būtina skatinti, kad į ją įsitrauktų MVĮ.
Kompromisinis pakeitimas
9
22c konstatuojamoji dalis (nauja)
(22c) Įgyvendinant bendrą KGPA programą tam tikrą dėmesį reikia skirti technologijų panaudojimui, naujovių taikymui teikiant paslaugas ir į vartotojus orientuotos sistemos integravimui, taip pat paslaugų prieinamumui panaudojant įvairius kanalus, įskaitant asmeninių paslaugų teikimą. Taip pat reikėtų skatinti visų valstybių narių atžvilgiu teisingą galimybę ieškoti rentabilių sprendimų siekiant išvengti didėjančio atotrūkio skaitmeninių technologijų požiūriu ir Europos susiskaidymo į du sluoksnius.
Pakeitimas
10
22d konstatuojamoji dalis (nauja)
(22d) Veikla pagal bendrą KGPA programą turėtų apimti skirtingų Europos šalių demografinių tendencijų tyrimus siekiant nustatyti, kur šios tendencijos ryškiausios, ir išnagrinėti jų socialines bei ekonomines pasekmes.
Pakeitimas
11
23 konstatuojamoji dalis
(23) Komisija turėtų atlikti tarpinį vertinimą, kuriuo būtų įvertinama bendros KGPA programos įgyvendinimo kokybė ir veiksmingumas bei pažanga siekiant nustatytų tikslų , ir galutinį vertinimą,
(23) Komisija turėtų iki 2010 m. atlikti tarpinį vertinimą, kuriuo būtų įvertinama bendros KGPA programos įgyvendinimo kokybė ir veiksmingumas bei pažanga siekiant nustatytų tikslų. Atlikdama šį vertinimą, ji turi nustatyti, ar reikia atlikti tolesnius tarpinius vertinimus prieš atliekant galutinį vertinimą 2013 m. pabaigoje .
Pakeitimas
12
2 straipsnio c punktas
c) įsteigus tinkamą ir veiksmingą bendros KGPA programos valdymo modelį pagal šio sprendimo II priede nustatytas gaires;
c) sukūrus tinkamą, veiksmingą ir pritaikytą taip, kad būtų atsižvelgiamą į lyčių aspektą, bendros KGPA programos valdymo modelį pagal šio sprendimo II priede nustatytas gaires;
Pakeitimas
13
2 straipsnio e punktas
e) dalyvaujančiosioms valstybėms narėms, Izraeliui, Norvegijai ir Šveicarijai įsipareigojus prisidėti prie bendros KGPA programos finansavimo ir veiksmingai mokant finansinį įnašą, visų pirma teikiant finansavimą pagal programą paskelbus kvietimus teikti paraiškas atrinktų projektų dalyviams;
e) dalyvaujančiosioms valstybėms narėms, Izraeliui, Norvegijai ir Šveicarijai įsipareigojus prisidėti prie bendros KGPA programos finansavimo ir veiksmingai mokant finansinį įnašą į bendros KGPA programos vykdymo išlaidas ir teikiant finansavimą pagal programą paskelbus kvietimus teikti paraiškas atrinktų projektų dalyviams;
Pagrindimas
Svarbu patikslinti, kaip bus padengiamos vykdymo išlaidos.
Kompromisinis pakeitimas
14
2 straipsnio ea punktas (naujas)
e) dalyvaujančiosioms valstybėms narėms, Izraeliui, Norvegijai ir Šveicarijai įsipareigojus prisidėti prie bendros KGPA programos finansavimo ir veiksmingai mokant finansinį įnašą, visų pirma teikiant finansavimą pagal programą paskelbus kvietimus teikti paraiškas atrinktų projektų dalyviams;
ea) dalyvaujančiosioms valstybėms narėms, Izraeliui, Norvegijai ir Šveicarijai įsipareigojus prisidėti prie bendros KGPA programos finansavimo suma, didesne, negu 20 proc. nacionaliniams moksliniams tyrimams, susijusiems su KGPA veikla, skiriamos bendros finansavimo sumos ;
Pakeitimas
15
2 straipsnio g punktas
g) užtikrinus aukšto lygio mokslinę kompetenciją ir etikos principų laikymąsi pagal bendruosius Septintosios bendrosios programos principus ir
g) užtikrinus aukšto lygio mokslinę kompetenciją , etikos principų laikymąsi ir lyčių lygybės klausimo įtraukimą į visas mokslinių tyrimų sritis pagal bendruosius Septintosios bendrosios programos principus;
Pakeitimas
16
3 straipsnis
Bendros KGPA programos įgyvendinimo metu vykdomajai struktūrai skiriant finansinę paramą trečiosioms šalims, ypač finansinę paramą, teikiamą po kvietimų teikti paraiškas dotacijoms gauti atrinktų projektų dalyviams, taikomi vienodų sąlygų ir skaidrumo principai. Finansinė parama trečiosioms šalims skiriama remiantis moksline kompetencija ir laikantis šio sprendimo I priede nustatytų principų ir tvarkos.
Bendros KGPA programos įgyvendinimo metu vykdomajam organui skiriant finansinę paramą trečiosioms šalims, ypač finansinę paramą, teikiamą po kvietimų teikti paraiškas dotacijoms gauti atrinktų projektų dalyviams, taikomi vienodų sąlygų, lyčių lygybės klausimo įtraukimo ir skaidrumo , aiškumo pareiškėjų atžvilgiu principai bei nepriklausomų ekspertų vertinimas . Finansinė parama trečiosioms šalims skiriama remiantis moksline kompetencija ir gebėjimu prisidėti siekiant socialinių ir ekonominių bendros KGPA programos tikslų laikantis šio sprendimo I priede nustatytų principų ir tvarkos.
Pagrindimas
Pareiškėjams turi būti aiškios dalyvavimo sąlygos, jiems taip pat turi būti suteikta galimybė iš anksto pasitikrinti, ar jie atitinka keliamus reikalavimus. Atsižvelgiant į patirtį, sukauptą įgyvendinant iniciatyvą pagal 169 straipsnį (mokslinės, administracinės ir finansinės integracijos užtikrinimas), tikram bendradarbiavimui Europoje sukurti reikalingas nepriklausomų ekspertų atliekamas vertinimas, o ne nacionalinių vertinimų rinkinys. Pasiūlymai turėtų padėti įgyvendinti socialinius ir ekonominius senėjimo, pasitelkiant informacines ir ryšių technologijas, tikslus.
Pakeitimas
17
5 straipsnis
Jei bendra KGPA programa neįgyvendinama arba įgyvendinama nepakankamai, iš dalies arba vėluojant, arba jei dalyvaujančiosios valstybės narės, Izraelis, Norvegija ir Šveicarija prie bendros KGPA programos finansavimo neprisideda, prisideda iš dalies arba vėluodamos, Bendrija gali sumažinti savo finansinį įnašą atsižvelgdama į faktinį bendros KGPA programos įgyvendinimą ir dalyvaujančiųjų valstybių narių, Izraelio, Norvegijos ir Šveicarijos bendros KGPA programos įgyvendinimui skirtą viešojo finansavimo sumą susitarime, kurį turi sudaryti Komisija ir vykdomoji struktūra, nustatytomis sąlygomis.
Jei bendra KGPA programa neįgyvendinama arba įgyvendinama nepakankamai, iš dalies arba vėluojant, Bendrija turi sumažinti savo finansinį įnašą arba nutraukti jo mokėjimą atsižvelgdama į faktinį bendros KGPA programos įgyvendinimą.
Pagrindimas
Reikėtų patikslinti sąlygas, susijusias su Bendrijos finansiniu įnašu.
Pakeitimas
18
5 straipsnio 1a dalis (nauja)
Jei dalyvaujančios valstybės narės, Izraelis, Norvegija ir Šveicarija prie bendros KGPA programos finansavimo neprisideda, prisideda iš dalies arba vėluoja prisidėti, Bendrija, atsižvelgdama į faktišką dalyvaujančių valstybių narių, Izraelio, Norvegijos ir Šveicarijos viešojo finansavimo sumą, skirtą pagal susitarime, kurį turi sudaryti Komisija ir vykdomasis organas, nustatytas sąlygas, gali sumažinti savo finansinį įnašą.
Pagrindimas
Reikėtų patikslinti sąlygas, susijusias su Bendrijos finansiniu įnašu.
Pakeitimas
19
8 straipsnis
Komisija perduoda visą susijusią informaciją Europos Parlamentui, Tarybai ir Audito Rūmams. Dalyvaujančiosios valstybės narės, Izraelis, Norvegija ir Šveicarija kviečiamos per vykdomąją struktūrą pateikti Komisijai bet kokią Europos Parlamento, Tarybos ir Audito Rūmų prašomą papildomą informaciją, susijusią su vykdomosios struktūros finansų valdymu.
Komisija perduoda visą susijusią informaciją Europos Parlamentui, Tarybai ir Audito Rūmams. Dalyvaujančiosios valstybės narės, Izraelis, Norvegija ir Šveicarija raginamos per vykdomąjį organą pateikti Komisijai bet kokią Europos Parlamento, Tarybos ir Audito Rūmų prašomą papildomą, su vykdomojo organo finansų valdymu susijusią informaciją pagal 12 straipsnio bendrąsias informacijos teikimo nuostatas .
Pakeitimas
20
12 straipsnio 1 dalis
1. Į Europos Parlamentui ir Tarybai pagal Sutarties 173 straipsnį teikiamą metinę ataskaitą dėl Septintosios bendrosios programos įtraukiama bendros KGPA programos veiklos santrauka .
1. Į Europos Parlamentui ir Tarybai pagal Sutarties 173 straipsnį teikiamą metinę ataskaitą dėl Septintosios bendrosios programos įtraukiama bendros KGPA programos veiklos ataskaita .
Pakeitimas
21
12 straipsnio 2 dalis
2. Komisija atlieka tarpinį bendros KGPA programos vertinimą po dviejų metų nuo programos pradžios, tačiau visais atvejais ne vėliau kaip 2010 m. Toks vertinimas apima bendros KGPA programos įgyvendinimo, įskaitant mokslinę, valdymo ir finansinę integraciją, kokybę bei veiksmingumą, pažangą siekiant nustatytų tikslų ir rekomendacijas dėl tinkamiausių būdų toliau didinti integraciją . Komisija perduoda vertinimo išvadas ir savo pastabas bei prireikus šio sprendimo derinimo pasiūlymus Europos Parlamentui ir Tarybai.
2. Komisija atlieka tarpinį bendros KGPA programos vertinimą po dviejų metų nuo programos pradžios, tačiau visais atvejais ne vėliau kaip 2010 m . Jei būtina, po pirmo tarpinio vertinimo bus atliekami tolesni tarpiniai vertinimai. Tokie vertinimai apima bendros KGPA programos įgyvendinimo, įskaitant mokslinę, valdymo ir finansinę integraciją, kokybę bei veiksmingumą, pažangą siekiant nustatytų tikslų ir rekomendacijas dėl kitų tinkamiausių integracijos didinimo būdų . Reikia atsižvelgti į patirtį, sukauptą įgyvendinant ankstesnes bendras programas pagal Sutarties 169 straipsnį. Komisija perduoda vertinimo išvadas ir savo pastabas bei prireikus šio sprendimo derinimo pasiūlymus Europos Parlamentui ir Tarybai .
Kompromisinis pakeitimas
22
I priedo I punkto 1 įtrauka
Skatinti senėjimui namuose, bendruomenėje ir darbe skirtų naujoviškų IRT grindžiamų produktų, paslaugų ir sistemų kūrimą, tokiu būdu gerinant vyresnio amžiaus žmonių gyvenimo kokybę, savarankiškumą, dalyvavimą socialiniame gyvenime, įgūdžius ir galimybes įsidarbinti bei sumažinant sveikatos ir socialinės priežiūros išlaidas. Tai gali būti pagrįsta, pvz., naujovišku IRT technologijos panaudojimu, naujais sąveikos su klientais būdais arba naujais savarankiško gyvenimo paslaugų vertės grandinių tipais.
Skatinti senėjimui namuose, bendruomenėje ir darbe palengvinti skirtų naujoviškų IRT grindžiamų produktų, paslaugų ir sistemų kūrimą, tokiu būdu gerinant vyresnio amžiaus žmonių gyvenimo kokybę, savarankiškumą, dalyvavimą socialiniame gyvenime, įgūdžius ir galimybes įsidarbinti bei sumažinant sveikatos ir socialinės priežiūros išlaidas. Tai gali būti pagrįsta, pvz., naujovišku IRT technologijos panaudojimu, naujais sąveikos su klientais būdais arba naujais savarankiško gyvenimo paslaugų vertės grandinių tipais. Bendros KGPA programos rezultatais taip pat galėtų naudotis kitos visuomenės grupės, būtent neįgalieji.
Pakeitimas
23
I priedo I punkto 3 įtrauka
Pagerinti mokslinių tyrimų rezultatų pramoninio panaudojimo sąlygas sukuriant nuoseklią Europos sistemą bendriems požiūriams kurti ir bendrų , su įvairiais socialiniais prioritetais ir reguliavimo aspektais nacionaliniu arba regioniniu lygmeniu suderinamų sprendimų lokalizavimui ir pritaikymui visoje Europoje palengvinti
Pagerinti mokslinių tyrimų rezultatų pramoninio panaudojimo sąlygas sukuriant nuoseklią Europos sistemą bendriems metodams ir bendriems minimaliems standartams kurti ir bendriems, su įvairiais socialiniais prioritetais ir reguliavimo aspektais nacionaliniu arba regioniniu lygmeniu visoje Europoje suderinamiems sprendimams rasti ir jų priėmimui palengvinti.
Kompromisinis pakeitimas
24
I priedo II punkto 3a dalis (nauja)
Įgyvendinant bendrą KGPA programą bus prisidedama prie Lisabonos strategijos tikslų įgyvendinimo ir žiniomis pagrįstos visuomenės kūrimo siekiant užtikrinti, kad naujų technologijų naudojimas nepaskatins socialinės atskirties. Atsižvelgiant į tai, raginama ieškoti rentabilių sprendimų, kurie padėtų užtikrinti teisingą ir paprastą prieigą prie atitinkamų IRT pagrįstų produktų ir paslaugų visuose Sąjungos regionuose, įskaitant kaimo ir nutolusias vietoves.
Pakeitimas
25
I priedo II punkto 3b dalis (nauja)
Kai tik įmanoma, pagal KGPA programą vykdoma veikla turėtų būti grindžiama atitinkamo regioninio vystymosi ir strategijos sąveika ir turėtų šią sąveiką užtikrinti, pvz., projektai, susiję su sumaniuoju būstu ar kitomis infrastruktūromis, reikalingomis IRT sprendimams, numatytiems įgyvendinant projektus, išbandyti.
Pakeitimas
26
I priedo II punkto 3c dalis (nauja)
Be to, rengiant bendrą KGPA programą bus atsižvelgiama į demografines valstybių narių tendencijas siekiant pateikti sprendimus, atitinkančius visos Sąjungos ekonominę padėtį.
Kompromisinis pakeitimas
27
I priedo III punkto 1a dalis (nauja)
Atrenkant mokslinių tyrimų temas, kurios bus įtrauktos į metinę darbo programą, reikėtų atsižvelgti į šiuos kriterijus:
- ar papildomos ir nekartojamos atitinkamos nacionalinės ir Bendrijos programos;
- ar taikomos naujovės ir panaudojamas privataus sektoriaus, ypač MVĮ, bendras finansavimas siekiant remti produktus arba paslaugas, kurie jau gali arba beveik gali būti pateikiami į rinką;
- ar plėtojamos technologijos ir sprendimai, pritaikyti vyresnio amžiaus žmonių poreikiams, pvz., namų (vadinamieji sumanūs namai) ir (arba) darbo aplinkoje;
- ar planuojamos sukurti paslaugos nepažeis vyresnio amžiaus žmonių privatumo ir orumo;
- ar technologijos arba paslaugos, skirtos savarankiškam gyvenimui skatinti, taip pat padeda skatinti socialinį vyresnių žmonių aktyvumą.
Kompromisinis pakeitimas
28
I priedo II punkto 3 dalis
Projekto pasiūlymai vertinami ir atrenkami centralizuotai remiantis darbo programoje nustatytais skaidriais ir bendrais reikalavimų atitikimo bei vertinimo kriterijais, kurie privalomi dalyvaujančiosioms valstybėms narėms ir Izraeliui, Norvegijai ir Šveicarijai , išskyrus ribotą aiškiai apibrėžtų atvejų, kurie turi būti vėliau nurodyti įgyvendinant programą, skaičių.
Projekto pasiūlymai vertinami ir atrenkami centralizuotai remiantis darbo programoje nustatytais skaidriais ir bendrais reikalavimų atitikimo bei vertinimo kriterijais, kurie privalomi dalyvaujančiosioms valstybėms narėms ir Izraeliui, Norvegijai ir Šveicarijai. Tinkamumo, vertinimo ir atrankos kriterijai skelbiami darbo programoje.
Kompromisinis pakeitimas
29
I priedo III punkto 3a dalis (nauja)
Prašymų teikėjai galės pasitikrinti, ar atitinka nurodytus teisines ar administracines finansavimo sąlygas. Pasibaigus kvietimo teikti pasiūlymus terminui, specialus įgyvendinimo organas tikrins atitiktį reikalavimams. Į bendrus tinkamumo kriterijus turi būti įtraukti bent šie kriterijai:
- pasiūlymai turi būti išsamūs, pateikti laiku ir elektroniniu būdu,
- turi atitikti reikalavimus, susijusius su konsorciumo sudėtimi.
Pakeitimas
30
I priedo III punkto 3b dalis (nauja)
Komisijos paskirti nepriklausomi ekspertai atlieka vieną bendrą ir pagrindinį vertinimą. Nepriklausomi ekspertai praneša Komisijai apie vertinimą ir atrankos procesą.
Pakeitimas
31
I priedo III punkto 8 dalies 2 įtrauka
užtikrinant, kad galutinis paraiškų suskirstymas pagal eilę, dėl kurio susitariama remiantis vertinimu, bus privalomas valstybėms partnerėms, išskyrus aiškiai nustatytus atvejus, pavyzdžiui, teisinės problemos arba finansinis pajėgumas ;
- užtikrinant, kad galutinis paraiškų suskirstymas pagal eilę, dėl kurio susitariama remiantis vertinimu, bus privalomas valstybėms partnerėms;
Kompromisinis pakeitimas
32
I priedo IV punkto 1a dalis (nauja)
Ne daugiau kaip 6 proc. Bendrijos finansinio įnašo sumos bus panaudota iš dalies padengti bendroms išlaidoms, susijusioms su bendros KGPA programos įgyvendinimu.
Pakeitimas
33
II priedo 6 dalis
Patariamoji valdyba, kurią sudaro pramonės ir kitų suinteresuotųjų šalių atstovai, teiks prioritetų ir temų, į kuriuos reikia atsižvelgti KGPA programos kvietimuose teikti paraiškas, rekomendacijas.
Patariamoji valdyba, kurią sudaro pramonės ir kitų suinteresuotųjų šalių atstovai, pvz., vyresnio amžiaus žmonės ir jaunimas siekiant skatinti kartų solidarumą ir supratimą, taip pat teiks prioritetų ir temų, į kuriuos reikia atsižvelgti KGPA programos kvietimuose teikti paraiškas, rekomendacijas .
AIŠKINAMOJI DALIS
Komisijos pasiūlyme aptariamas Bendrijos dalyvavimas bendroje Kasdienį gyvenimą palengvinančios aplinkos mokslinių tyrimų ir technologinės plėtros programoje (KGPA), kurią remiantis EB sutarties 169 straipsniu įgyvendina kelios valstybės narės.
Bendras programos tikslas − pagerinti vyresnio amžiaus žmonių gyvenimo kokybę ir sustiprinti pramoninį pagrindą Europoje panaudojant IRT.
Konkretūs programos tikslai yra trys:
· skatinti senėjimui namuose, bendruomenėje ir darbe palengvinti skirtų naujoviškų IRT grindžiamų produktų, paslaugų ir sistemų kūrimą;
· Europoje sukurti su senėjimu informacinėje visuomenėje susijusių technologijų ir paslaugų mokslinių tyrimų, technologinės plėtros ir inovacijų kritinę masę, įskaitant ir palankios aplinkos mažųjų ir vidutinių įmonių (MVĮ) dalyvavimui sukūrimą;
· pagerinti mokslinių tyrimų rezultatų pramoninio panaudojimo sąlygas sukuriant nuoseklią Europos sistemą bendriems metodams kurti ir bendrų sprendimų priėmimui palengvinti.
Iki šiol aštuoniolika Europos šalių ir Izraelis nusprendė sutelkti savarankiškam gyvenimui užtikrinti skirtų IRT mokslinių tyrimų veiklą į bendrą KGPA taikomųjų mokslinių tyrimų programą. Šalys sutarė dėl bendros mokslinių tyrimų darbo programos, kuria remiantis bus skatinama vykdyti bendrus projektus, kuriuose dalyvaus įvairios šalys, bus taikoma bendra vertinimo procedūra ir bus skiriamas finansavimas iš nacionalinių biudžetų.
Kodėl reikia bendros programos?
Demografinis Europos senėjimas kelia problemų Europos visuomenei ir ekonomikai. Vidutinė gyvenimo trukmė šiuo metu yra 80 metų, o 65–80 m. amžiaus žmonių skaičius 2010–2030 m. padidės 40 proc.
IRT gali padėti vyresnio amžiaus žmonėms pagerinti jų gyvenimo kokybę, išlikti sveikesniems ir ilgiau gyventi savarankiškai. Kuriami naujoviški sprendimai, kuriais siekiama padėti reaguoti į su amžiumi dažnėjančius atminties, klausos sutrikimus, mažesnį judumą ir savarankiškumą. Naudodamiesi IRT vyresnio amžiaus žmonės gali likti aktyvūs darbe arba bendruomenėje. Jų sukaupta patirtis ir įgūdžiai yra didelis turtas, ypač žiniomis grindžiamoje visuomenėje.
Be to, gyventojų senėjimas daro neigiamą poveikį sveikatos ir socialinės priežiūros paslaugų ir jas teikiančio personalo prieinamumui, nes šių paslaugų teikimo būdą reikės pritaikyti prie ateityje didėsiančios paklausos. Naujos informacijos ir ryšių technologijos suteikia galimybę teikti reikiamą priežiūrą ir gydymą žmonėms mažesnėmis sąnaudomis ir jų pačių namuose.
Demografinis senėjimas taip pat suteikia galimybių Europos ekonomikai. Vyresnio amžiaus gyventojų perkamoji galia vis didėja, o senėjimui tampant visuotiniu reiškiniu, tvirtas IRT grindžiamų sprendimų Europoje pagrindas galėtų suteikti eksporto į visą pasaulį galimybių.
Jeigu ES ketina tapti pasauline šio pramonės sektoriaus lydere, svarbu išspręsti verslo modelio ir vartotojų kainų klausimus. Vis dėlto, siekiant užtikrinti mažesnes kainas, svarbu sumažinti vystymo ir gamybos sąnaudas. Valstybės narės, siekdamos sukurti tvirtą ES rinką, turės kartu nuspręsti, kaip parengti ES lygmens standartus ir užtikrinti tarpusavio suderinamumą.
Bendra KGPA programa
Bendra programa apimama dviejų rūšių veikla:
· mokslinių tyrimų, technologinės plėtros ir inovacijų diegimo veikla, įgyvendinama remiantis tarptautiniais projektais, kurių išlaidos pasidalijamos ir kuriuose dalyvauja ne mažiau kaip trys partneriai iš įvairių dalyvaujančių valstybių narių. Ši veikla bus skirta į rinką orientuotiems moksliniams tyrimams, trumpalaikiams ir vidutinės trukmės, ir suteikiantiems galimybę panaudoti projekto rezultatus per realų laikotarpį;
· tarpininkavimo, programos skatinimo ir tinklų kūrimo veikla siekiant skatinti ryšius su visomis vertės kūrimo grandinėje dalyvaujančiomis suinteresuotosiomis šalimis. Suinteresuotosios šalys – tai sprendimus priimantys valstybinio sektoriaus atstovai, privataus sektoriaus paslaugų ir draudimo paslaugų teikėjai, pramonės, MVĮ ir naudotojų atstovai.
Kiekviena šalis finansuos savo šalies dalyvius, kurių pasiūlymai bus atrinkti. Valstybių numatytą finansavimą valdys nacionalinės agentūros, kurios taip pat skirstys paskirto vykdomojo organo teikiamą finansavimą.
Bendrijos įnašas sudarys fiksuotą bendro viešojo finansavimo iš dalyvaujančių nacionalinių programų procentinę dalį, tačiau visais atvejais neviršys 50 proc. atrinkto projekto dalyviui skiriamo viešojo bendros programos finansavimo sumos.
Didžiausias bendras finansinis Bendrijos įnašas iš Septintajai bendrajai programai įgyvendinti numatyto biudžeto – 150 mln. eurų.
Pastabos
Pranešėja mano, kad susipažinus su Komisijos pasiūlymu kyla keletas klausimų dėl mokslinių tyrimų turinio, veiklos, finansavimo, narystės ir prieinamumo.
a) Mokslinių tyrimų turinys
Pasiūlyme nepateikiama jokių finansuotinų mokslinių tyrimų krypčių gairių. Jame taip pat neapibrėžta, kaip bus sprendžiama dėl metinės darbo programos, išskyrus nurodymą dėl konsultacijų su susijusiomis Europos suinteresuotosiomis šalimis. Būtų naudinga detaliau išplėtoti minėtos darbo programos projektą.
Bendrai įgyvendinant nacionalines programas gali būti, kad nacionalinių programų mokslinių tyrimų sritys skirsis . Nepaminėtos bendros šių programų gairės arba galimas atitinkamų nacionalinių metodų derinimas nuoseklioje programoje, kuria bus siekiama deklaruotų tikslų.
Pranešėja susirūpinusi, ar į darbo programą nevertėtų įtraukti šių klausimų:
kaip technologijas priims pagyvenę žmonės; kokie keliami reikalavimai naudotojams; ar vartotojams ir sveikatos priežiūros organizacijoms šios technologijos prieinamos techniškai (ypač kaimo vietovėse) ir finansiškai; kokios praktinės kliūtys, dėl kurių negalima naudoti esamų technologijų.
b) Veikla
Pasiūlyme apimama dviejų rūšių veikla: moksliniai tyrimai, technologinė plėtra ir naujovių taikymas; tarpininkavimas, programos skatinimas ir tinklų kūrimas. Vis dėlto nė viena minėta veikla neatrodo tinkama svarbiam programos tikslui pasiekti – sukurti nuoseklią Europos sistemą bendriems metodams kurti ir bendriems sprendimams rasti ir jų priėmimui palengvinti. Akivaizdu, kad ši sistema teikia daugiausia papildomos naudos vykdant bendrą programą, bet, regis, kad nei mokslinių tyrimų, nei tarpininkavimo veikloje jai neskiriama tinkamo dėmesio arba ryšys nėra aiškiai pagrįstas.
Pranešėja susirūpinusi dėl to, kaip bus užtikrinama nešališka ir nepriklausoma pasiūlymų atranka ir kad lėšos būtų naudojamos tik iš tiesų naujovėmis pagrįstiems projektams, kuriuos įgyvendinant šioje srityje padaroma pastebima pažanga, o ne vien seminarų ir brošiūrų leidybos išlaidoms padengti.
c) Finansavimas
Komisija turėtų paaiškinti galimus neatitikimus skiriant lėšas iš valstybių narių biudžetų atrinktiems tų pačių šalių pasiūlymams įgyvendinti.
Be to, reikia aiškiau nurodyti, kaip bus finansuojama bendra programa, jeigu valstybės narės neįsipareigos finansavimą skirti kiekvienais metais. Nenurodyta, ar numatytas koks nors minimalus valstybių narių ir pramonės atstovų įnašas.
d) Narystė
Atsižvelgiant į tai, kad ES finansavimo suma yra fiksuota, regis, kad iš pradžių KGPA programoje dalyvaujančios valstybės narės nebus suinteresuotos skatinti naujų narių dalyvavimą.
e) Struktūra
Pasiūlymo struktūra sudėtinga. Numatoma kurti asociaciją su direktorių valdyba, patariamąja taryba ir administraciniu personalu. Ši vykdomasis organas galės gauti finansavimą, skelbti kvietimus teikti pasiūlymus, atlikti vertinimus ir skirstyti lėšas. Reikėtų atsakyti į klausimą, ar įmanoma supaprastinti struktūrą, kad KGPA asociacijoje liktų mažiau valdymo lygmenų, ir ar šį darbą galėtų atlikti pati Komisija, o ne atskira asociacija.
Be to, pranešėja susirūpinusi, ar ES, kuri yra pagrindinė lėšų teikėja, šioje struktūroje bus pastebima.
Galiausiai, atsižvelgdama į tai, kad praeityje 169 straipsnį įgyvendinti buvo sunku (dėl blogo valdymo arba dėl to, kad valstybės narės nesilaikė finansavimo įsipareigojimų), pranešėja mano, kad pasiūlyme turėtų būti įrodyta, kad nėra alternatyvų 169 straipsniui.
f) Prieinamumas
Visoms valstybėms narėms šiomis technologijomis paremti produktai ir paslaugos rinkoje turėtų būti vienodai prieinami, kad nebūtų sukurta dvisluoksnė Europa ir nebūtų didinamas skaitmeninis atotrūkis.
Nepageidaujamas ir geografinis atotrūkis, kuris atsirastų, jeigu pagyvenusiems žmonėms kaimo vietovėse ir (arba) provincijoje technologijos būtų mažiau prieinamos negu didžiuosiuose miestuose.
Kalbant apie produktų ir (arba) paslaugų prieinamumą, pranešime daroma prielaida, kad šis demografinis segmentas turi didelę perkamąją galią, bet tikrovėje pagyvenę žmonės nelinkę pirkti brangių produktų ir daugelis iš jų gyvena vien iš pensijų. Taigi būtina, kad kaina būtų prieinama, o produktų galėtų įsigyti visi, kuriems jų reikia.
Įrodyta, kad pagyvenę žmonės ir neįgalieji labiau rizikuoja patirti atskirtį skaitmeninių technologijų naudojimo požiūriu, taigi reikia dėti daugiau pastangų siekiant, kad pagyvenę žmonės nepatirtų socialinės atskirties darbe, bendruomenėje ir (arba) namuose. Be to, pagal šio tyrimo duomenis galima spręsti, kad vyresni žmonės mažiau linkę naudoti ir išbandyti naujas technologijas; atsižvelgiant į tai, labai svarbu, kad kuriamus produktus būtų lengva naudoti, taigi reikia daug mokslinių tyrimų siekiant sukurti paprastus naudoti produktus. Tai rodo, kad tikslinę grupę reikia įtraukti jau į planavimo ir koncepcijų etapą.
Galiausiai reikia skirti įvairių amžiaus grupių poreikius. Įrodyta, kad 65–75 m. amžiaus žmonių poreikiai skiriasi nuo 75–85 m. ir vyresnių nei 85 m. amžiaus žmonių poreikių. Kalbant apie neįgaliesiems skirtas technologijas, reikia atsižvelgti į tai, kad jų poreikiai labai specifiniai, o kurti tokiems specializuotiems poreikiams pritaikytus produktus gali būti brangu, be to, rinkos dalis nėra palyginti didelė.
Kitas poveikis
Tam tikrais atvejais senėjimui visuomenėje skirtos IRT technologijos gali sumažinti sveikatos priežiūros darbuotojų (fizioterapeutų, slaugių, gydytojų) poreikį, bet reikėtų išspręsti klausimą, kaip pašalinti riziką, galinčią kilti dėl to, kad pacientams atliekant reabilitacijos arba sveikatos patikrinimo veiksmus šalia nėra medicinos specialistų.
Kiti pranešėjai susirūpinimą keliantys klausimai: prieinamumo MVĮ supaprastinimas; poveikis užimtumui sveikatos priežiūros sektoriuje pagyvenusiems vartotojams tapus labiau nepriklausomiems ir praktinės techninės bei teisinės kliūtys, dėl kurių plačiau naudoti IRT šioje srityje negalima.
Išvada
Pasiūlyme būtina tiksliau apibrėžti mokslinių tyrimų turinį ir darbo programos rengimo procesą. Reikia pateikti daugiau informacijos apie atitinkamas mokslinių tyrimų ir technologinės plėtros tendencijas valstybėse narėse, bendras gaires, spragas arba galimus papildomos Europos lygmens naudos aspektus.
Pasiūlyme išsamiai nepaaiškinama, kaip siūloma veikla padės kurti bendrą Europos sistemą, kuri dalyvaujančioms pramonės šakoms galėtų suteikti reikalingą vieną bendrą rinką.
Galiausiai būtina, kad ES požiūris į Europoje senėjimo keliamas problemas būtų nuoseklus. Mūsų demografinės tendencijos daro poveikį keleto sričių, t. y. užimtumo, būsto, švietimo ir mokymo, socialinės paramos ir visuomenės sveikatos politikai.
18.12.2007
Moterų teisių ir lyčių lygybės komiteto Nuomonė
pateikta Pramonės, mokslinių tyrimų ir energetikos komitetui
dėl pasiūlymo dėl Europos Parlamento ir Tarybos sprendimo dėl Bendrijos dalyvavimo kelių valstybių narių įgyvendinamoje mokslinių tyrimų ir technologinės plėtros programoje, skirtoje vyresnio amžiaus žmonių gyvenimo kokybei pagerinti panaudojant naujas informacines ir ryšių technologijas (IRT)
( COM(2007)0329 – C6-0178/2007 – 2007/0116(COD) )
Nuomonės referentė:
Lidia Joanna Geringer de Oedenberg
PAKEITIMAI
Moterų teisių ir lyčių lygybės komitetas ragina atsakingą Pramonės, mokslinių tyrimų ir energetikos komitetą į savo pranešimą įtraukti šiuos pakeitimus:
Komisijos siūlomas tekstas
Parlamento pakeitimai
Pakeitimas
1
6 konstatuojamoji dalis
(6) Atnaujintose užimtumo gairėse vyresnio amžiaus žmonių aktyvumas laikomas esminiu veiksniu, o su senėjimu susijusiame ES veiklos modelyje siekiama sutelkti visą įvairaus amžiaus žmonių potencialą ir pabrėžiamas poreikis pakeisti susiskaidžiusias senėjimo strategijas išsamiomis, požiūriu į darbą kaip į visą gyvenimą trunkantį ciklą pagrįstomis strategijomis.
(6) Atnaujintose užimtumo gairėse vyresnio amžiaus žmonių aktyvumas laikomas esminiu veiksniu ir atsižvelgiama į tai, kad informacinių ir ryšių technologijų sistemos ir produktai suteikia galimybę žmonėms (dažniausiai moterims), besirūpinantiems vyresnio amžiaus žmonėmis, toliau dirbti, o su senėjimu susijusiame ES veiklos modelyje siekiama sutelkti visą įvairaus amžiaus žmonių potencialą, užtikrinant lygias vyrų ir moterų galimybes , ir pabrėžiamas poreikis pakeisti pavienes senėjimo strategijas išsamiomis, požiūriu į darbą kaip į visą gyvenimą trunkantį ciklą pagrįstomis strategijomis.
Pagrindimas
Siekiama pabrėžti tai, kad informacinės ir ryšių technologijos sudaro sąlygas skatinti užimtumą ir ne tik pratęsti pagyvenusių žmonių aktyvumą, bet taip pat užtikrinti, kad pagyvenusius žmones prižiūrintys asmenys, dažniausia moterys, nebūtų priversti nutraukti darbo.
Pakeitimas
2
6a konstatuojamoji dalis (nauja)
(6a) Sparti informacinių ir ryšių technologijų (IRT) ir e. paslaugų raida sudaro sąlygas informacinei atskirčiai didėti. Skaitmeninio raštingumo skatinimas , o ypač moterų visais lygmenimis, yra išankstinė sąlyga siekiant užtikrinti socialinę įtrauktį ir jų dalyvavimą informacinės visuomenės veikloje.
Pagrindimas
Mokslinių tyrimų ir technologinės plėtros programose reikėtų numatyti, kaip skatinti skaitmeninį raštingumą ir ypač kaip spręsti moterų informacinės atskirties problemas.
Pakeitimas
3
9 konstatuojamoji dalis
(9) Bendros KGPA programos tikslas − spręsti demografinio senėjimo uždavinį sukuriant būtiną teisinę ir organizacinę sistemą valstybių narių plataus masto europiniam bendradarbiavimui senėjimui senėjančioje visuomenėje skirtų informacinių ir ryšių technologijų (IRT) taikomųjų mokslinių tyrimų ir inovacijų srityje. Austrija, Belgija, Danija, Ispanija, Italija, Kipras, Lenkija, Nyderlandai, Suomija, Portugalija, Prancūzija, Vengrija ir Vokietija (toliau − dalyvaujančiosios valstybės narės) ir Izraelis, Norvegija ir Šveicarija susitarė koordinuoti ir bendrai įgyvendinti veiklą, kuria siekiama prisidėti prie bendros KGPA programos. Numatoma, kad bendra jų dalyvavimo vertė bus mažiausiai 150 milijonų eurų Septintosios bendrosios programos galiojimo laikotarpiu.
(9) Bendros KGPA programos tikslas − spręsti demografinio senėjimo uždavinį sukuriant būtiną teisinę ir organizacinę sistemą, skirtą valstybių narių plataus masto bendradarbiavimui Europoje informacinių ir ryšių technologijų (IRT) taikomųjų mokslinių tyrimų ir naujovių srityje siekiant palengvinti senėjimą senėjančioje visuomenėje , kurioje dėl ilgesnės moterų gyvenimo trukmės moterų yra daugiau nei vyrų . Austrija, Belgija, Danija, Ispanija, Italija, Kipras, Lenkija, Nyderlandai, Suomija, Portugalija, Prancūzija, Vengrija ir Vokietija (toliau − dalyvaujančiosios valstybės narės) ir Izraelis, Norvegija ir Šveicarija susitarė koordinuoti ir bendrai įgyvendinti veiklą, kuria siekiama prisidėti prie bendros KGPA programos. Numatoma, kad bendra jų dalyvavimo vertė bus mažiausiai 150 milijonų eurų Septintosios bendrosios programos galiojimo laikotarpiu.
Pakeitimas
4
21a konstatuojamoji dalis (nauja)
(21a) Pagal Septintąją bendrąją programą atitinkamomis priemonėmis turėtų būti aktyviai skatinamas moterų vaidmuo moksle ir atliekant mokslinius tyrimus, siekiant įtraukti daugiau moterų į šios srities veiklą ir toliau stiprinti jų aktyvų vaidmenį mokslinių tyrimų srityje.
Pakeitimas
5
2 straipsnio c punktas
c) įsteigus tinkamą ir veiksmingą bendros KGPA programos valdymo modelį pagal šio sprendimo II priede nustatytas gaires;
c) įsteigus tinkamą , veiksmingą ir lyčių poreikiams pritaikytą bendros KGPA programos valdymo modelį pagal šio sprendimo II priede nustatytas gaires;
Pakeitimas
6
2 straipsnio g punktas
g) užtikrinus aukšto lygio mokslinę kompetenciją ir etikos principų laikymąsi pagal bendruosius Septintosios bendrosios programos principus ir ir
g) užtikrinus aukšto lygio mokslinę kompetenciją ir etikos principų laikymąsi, įskaitant lyčių aspekto įtraukimą į visas mokslinių tyrimų sritis , pagal bendruosius Septintosios bendrosios programos principus; ir
Pakeitimas
7
3 straipsnis
Bendros KGPA programos įgyvendinimo metu vykdomajai struktūrai skiriant finansinę paramą trečiosioms šalims, ypač finansinę paramą, teikiamą po kvietimų teikti paraiškas dotacijoms gauti atrinktų projektų dalyviams, taikomi vienodų sąlygų ir skaidrumo principai. Finansinė parama trečiosioms šalims skiriama remiantis moksline kompetencija ir laikantis šio sprendimo I priede nustatytų principų ir tvarkos.
Bendros KGPA programos įgyvendinimo metu vykdomajam organui skiriant finansinę paramą trečiosioms šalims, ypač finansinę paramą, teikiamą po kvietimų teikti paraiškas dotacijoms gauti atrinktų projektų dalyviams, taikomi vienodų sąlygų , lyčių aspekto įtraukimo ir skaidrumo principai. Finansinė parama trečiosioms šalims skiriama remiantis moksline kompetencija ir laikantis šio sprendimo I priede nustatytų principų ir tvarkos.
Pakeitimas
8
12 straipsnio 2 dalis
2. Komisija atlieka tarpinį bendros KGPA programos vertinimą po dviejų metų nuo programos pradžios, tačiau visais atvejais ne vėliau kaip 2010 m. Tokie vertinimai apima bendros KGPA programos įgyvendinimo, įskaitant mokslinę, valdymo ir finansinę integraciją, kokybę bei veiksmingumą, pažangą siekiant nustatytų tikslų ir rekomendacijas dėl tinkamiausių būdų toliau didinti integraciją . Komisija perduoda vertinimo išvadas ir savo pastabas bei prireikus šio sprendimo derinimo pasiūlymus Europos Parlamentui ir Tarybai.
2. Komisija atlieka tarpinį bendros KGPA programos vertinimą po dviejų metų nuo programos pradžios, tačiau visais atvejais ne vėliau kaip 2010 m. Vertinimas apima bendros KGPA programos įgyvendinimo, įskaitant mokslinę, valdymo ir finansinę integraciją , taip pat lyčių aspekto poveikio vertinimą , kokybę bei veiksmingumą, pažangą siekiant nustatytų tikslų ir rekomendacijas dėl tinkamiausių integracijos didinimo būdų . Komisija perduoda vertinimo išvadas ir savo pastabas bei prireikus šio sprendimo derinimo pasiūlymus Europos Parlamentui ir Tarybai.
Pakeitimas
9
I priedas, I. Konkretūs tikslai, 1 pastraipos 1 įtrauka
- Skatinti senėjimui namuose, bendruomenėje ir darbe skirtų naujoviškų IRT grindžiamų produktų, paslaugų ir sistemų kūrimą, tokiu būdu gerinant vyresnio amžiaus žmonių gyvenimo kokybę, savarankiškumą, dalyvavimą socialiniame gyvenime, įgūdžius ir galimybes įsidarbinti bei sumažinant sveikatos ir socialinės priežiūros išlaidas . Tai gali būti pagrįsta, pvz., naujovišku IRT technologijos panaudojimu, naujais sąveikos su klientais būdais arba naujais savarankiško gyvenimo paslaugų vertės grandinių tipais.
- Skatinti senėjimui namuose, bendruomenėje ir darbe palengvinti skirtų naujoviškų IRT grindžiamų produktų, paslaugų ir sistemų kūrimą, tokiu būdu gerinant pagyvenusių žmonių gyvenimo kokybę, savarankiškumą, dalyvavimą socialiniame ir ekonominiame gyvenime, įgūdžius ir galimybes įsidarbinti ir užtikrinant, kad sveikatos ir socialinė priežiūra būtų ekonomiškai galima, ir plečiant šios priežiūros teikimą kasdieniame gyvenime . Tai gali būti pagrįsta, pvz., naujovišku IRT technologijos panaudojimu, naujais sąveikos su klientais būdais arba naujais savarankiško gyvenimo paslaugų vertės grandinių tipais.
Pakeitimas
10
I priedas, V. Numatomi bendros KGPA programos įgyvendinimo rezultatai, 1 pastraipa
Vykdomoji struktūra teikia metinę ataskaitą, kurioje išsamiai apžvelgiamas bendros KGPA programos įgyvendinimas (pateiktų ir finansuoti atrinktų projektų skaičius, Bendrijos lėšų panaudojimas, nacionalinių lėšų paskirstymas, dalyvių tipai, valstybių statistika, tarpininkavimo renginiai, sklaidos veikla ir t. t.) ir pažanga siekiant tolesnės integracijos.
Vykdomasis organas teikia metinę ataskaitą, kurioje išsamiai apžvelgiamas bendros KGPA programos įgyvendinimas (pateiktų ir finansuoti atrinktų projektų skaičius, atsižvelgimo į lygių vyrų ir moterų galimybių aspektą lygis, Bendrijos lėšų panaudojimas, nacionalinių lėšų paskirstymas, dalyvių tipai, valstybių statistika, tarpininkavimo renginiai, sklaidos veikla ir t. t.) ir pažanga siekiant tolesnės integracijos.
PROCEDŪRA
Pavadinimas
Vyresnio amžiaus žmonių gyvenimo kokybės gerinimas
Nuorodos
COM(2007)0329 – C6-0178/2007 – 2007/0116(COD)
Atsakingas komitetas
ITRE
Nuomonę pateikė
Paskelbimo plenariniame posėdyje data
FEMM
21.6.2007
Nuomonės referentas
Paskyrimo data
Lidia Joanna Geringer de Oedenberg
12.7.2007
Svarstymas komitete
20.11.2007
17.12.2007
Priėmimo data
17.12.2007
Galutinio balsavimo rezultatai
+:
–:
0:
25
0
0
Posėdyje per galutinį balsavimą dalyvavę nariai
Edit Bauer, Emine Bozkurt, Hiltrud Breyer, Edite Estrela, Věra Flasarová, Claire Gibault, Zita Gurmai, Esther Herranz García, Piia-Noora Kauppi, Pia Elda Locatelli, Doris Pack, Marie Panayotopoulos-Cassiotou, Zita Pleštinská, Christa Prets, Karin Resetarits, Eva-Britt Svensson, Anne Van Lancker, Anna Záborská
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Gabriela Creţu, Iratxe García Pérez, Lidia Joanna Geringer de Oedenberg, Donata Gottardi, Anna Hedh, Kartika Tamara Liotard, Marusya Ivanova Lyubcheva, Maria Petre
PROCEDŪRA
Pavadinimas
Vyresnio amžiaus žmonių gyvenimo kokybės gerinimas
Nuorodos
COM(2007)0329 – C6-0178/2007 – 2007/0116(COD)
Pateikimo Parlamentui data
14.6.2007
Atsakingas komitetas
Paskelbimo plenariniame posėdyje data
ITRE
21.6.2007
Nuomonę teikiantis (-ys) komitetas (-ai)
Paskelbimo plenariniame posėdyje data
BUDG
21.6.2007
EMPL
21.6.2007
CULT
21.6.2007
FEMM
21.6.2007
Nuomonės nepareikštos
Nutarimo data
BUDG
24.10.2007
EMPL
27.6.2007
CULT
25.6.2007
Pranešėjas(-ai)
Paskyrimo data
Neena Gill
26.6.2007
Svarstymas komitete
5.11.2007
Priėmimo data
24.1.2008
Galutinio balsavimo rezultatai
+:
–:
0:
45
0
0
Posėdyje per galutinį balsavimą dalyvavę nariai
Šarūnas Birutis, Jan Březina, Renato Brunetta, Philippe Busquin, Jerzy Buzek, Dragoş Florin David, Pilar del Castillo Vera, Den Dover, Adam Gierek, Norbert Glante, Fiona Hall, David Hammerstein, Rebecca Harms, Erna Hennicot-Schoepges, Mary Honeyball, Romana Jordan Cizelj, Werner Langen, Anne Laperrouze, Pia Elda Locatelli, Eugenijus Maldeikis, Eluned Morgan, Angelika Niebler, Reino Paasilinna, Atanas Paparizov, Francisca Pleguezuelos Aguilar, Anni Podimata, Miloslav Ransdorf, Vladimír Remek, Herbert Reul, Teresa Riera Madurell, Mechtild Rothe, Paul Rübig, Andres Tarand, Britta Thomsen, Catherine Trautmann, Nikolaos Vakalis, Alejo Vidal-Quadras, Dominique Vlasto
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Neena Gill, Vittorio Prodi, John Purvis, Esko Seppänen, Vladimir Urutchev, Lambert van Nistelrooij
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Pierre Pribetich
