Klausimas, į kurį atsakoma raštu, Nr. E-012116/2011
Komisijai
Darbo tvarkos taisyklių 117 straipsnis
Zigmantas Balčytis (S&D)
(2011 m. gruodžio 20 d.)
Tema: Dėl kultūros ir gamtos paveldo rėmimo Baltijos jūros regione
Baltijos jūros regiono kokybė glaudžiai siejasi ir su išsaugotu kultūros ir gamtos paveldu. Turizmo sektorius tampriai susijęs su ekonomikos plėtra. Tačiau daug pavyzdžių rodo, kad prastai suplanuotas kraštovaizdžio ir kultūros paveldo pritaikymas turizmo reikmėms gali kelti grėsmę Baltijos jūros regiono teritorijos grožiui ir įvairovei. Siekiant visapusiškai išnaudoti turizmui patrauklias vietoves, reikia nuosekliai kurti gamtos ir kultūros paveldo strategijas. Būtina skirti ypatingą dėmesį kultūros paveldo ir kraštovaizdžio politikos, kaip svarbaus ekonomikos plėtros faktoriaus, formavimui. Reikia pabrėžti poreikį apsaugoti natūralias pakrančių teritorijas, kraštovaizdį ir kultūros paveldą, nes tai ištekliai, kurie ateityje gali užtikrinti tvarią Baltijos jūros regiono ekonomiką.
Viename iš pagrindinių Baltijos jūros regiono strategijos trečiojo ramsčio projektų numatyta: „Remti kultūros ir gamtos paveldą".
Noriu paklausti Komisijos, kokios pagrindinės interesų sritys nustatytos, siekiant išsaugoti ir atgaivinti kultūros ir gamtos paveldo elementus?
Kokios šalys dalyvauja įgyvendinant šį projektą?
Kiek lėšų reikia ir kiek lėšų šiuo metu skirta šiam projektui įgyvendinti?