EP nariai sako „stop“ diktatorių pinigams
Užsienio ryšiai
2012-02-06 - 16:56
Europos bankuose nusėdo nemažai kruvinų diktatorių pinigų ©BELGA/CTK/J.Horazny Ketvirtadienį patvirtintoje rekomendacijoje europarlamentarai ragina ES šalis suvienodinti sankcijas prieš represinius režimus, kad jų vadovai negalėtų naudotis ar kaupti pinigų, keliauti ir užsiimti verslu Europos Sąjungoje.
Dažnai ES šalių sankcijos autoritariniams režimams yra nenuoseklios, o su panašią žmogaus teisių ir demokratijos istoriją turinčiomis trečiosiomis šalimis elgiamasi skirtingai. Todėl jos sulaukia kritikos dėl dvigubų standartų taikymo.
„Šiuo pranešimu siekiama padaryti mūsų sankcijų politiką nuoseklesnę ir veiksmingesnę, – kalbėjo EP nuomonės rengėjas Graham Watson (Liberalai ir demokratai, Jungtinė Karalystė). – Rekomenduojame, kad visas ribojamąsias priemones [sankcijas] atitiktų lygiavertis požiūris į autoritarinių vadovų veiksmus ES viduje.“
Kruvinų pinigų stotelė – Europa
Europarlamentarai mano, kad ES daugeliui autoritarinių vadovų ir su jais susijusių asmenų yra patraukli kaip investicijų, turto, bankininkystės ir sveikatos priežiūros paslaugų šaltinis, taip pat kaip vieta, kur jie naudojasi laisve keliauti ir laisve išleisti dažnai abejotinais būdais įgytas savo lėšas.
„Šiandien leidžiame jiems dažnai abejotinu būdu sukauptas lėšas priglausti mūsų bankinėse sistemose, suteikdami jiems galimybę tęsti korupciją ir toliau išnaudoti žmones bei savintis išteklius“, – kalbėjo G. Watson.
Siūlomos priemonės
ES šalių nesutarimai dėl sankcijų ir jų nenuoseklumas kenkia ES patikimumui ir daromas neigiamas poveikis šių priemonių veiksmingumui, sakoma rezoliucijoje.
Todėl europarlamentarai ragina nustatyti aiškius sankcijų taikymo kriterijus ir tikslus, taikyti sankcijas tik represinių režimų vadovybei, sumažinant jų poveikį eiliniams piliečiams.
Jie ragina užtikrinti, kad diktatoriams ir su jais susijusiems asmenims, kuriems taikomos sankcijos, būtų griežtai draudžiama turėti turtą ir nuosavybę ES. Šį draudimą privalėtų įgyvendinti visi ES veikiantys subjektai (bendrovės, bankai) – net ir iš trečiųjų šalių.
Taip pat siūloma neleisti mokykloms, universitetams, „smegenų centrams“, sporto ir labdaros organizacijoms, įskaitant futbolo klubus, priimti finansavimą iš režimų, kuriems taikomos sankcijos.
Be to, EP nariai ragina sutelkti užšaldytą ir konfiskuotą turtą, kad jis būtų kuo greičiau grąžintas į atitinkamą šalį, kur būtų naudingas vietos gyventojams
Diktatorių turtai Europoje Skaičiuojama, jog per pastaruosius du dešimtmečius iš Šiaurės Afrikos šalių (Alžyro, Maroko ir Tuniso) išvežta 150 milijardų JAV dolerių – dauguma jų nusėdo Europos bankuose; Manoma, jog buvęs Egipto prezidentas Hosni Mubarak ir jo šeima turi nuo 50 milijardų iki 70 milijardų JAV dolerių turto, kurį yra investavę daugiausia ES ir JAV; Londono ekonomikos mokyklos direktorius atsistatydino atskleidus, jog mokykla buvo pasirašiusi 2,2 milijonų svarų sterlingų vertės sutartį dėl Libijos valstybės tarnautojų mokymo; Nustatyta, kad žlugusio M. Kaddafi režimo privatus turtas ES, ypač Didžiojoje Britanijoje, siekia milijardus eurų; Buvęs Š. Korėjos diktatorius Kim Jong Il Europos bankuose laikė maždaug 4 milijardus JAV dolerių; Įtariama, kad Sudano prezidentas Omaras al–Bashir iš savo šalies paėmė 9 milijardus JAV dolerių, gautų už parduotą naftą, ir didelę jų dalį padėjo Didžiosios Britanijos bankuose. 20120203STO37167 EP rekomendacija Tarybai dėl ES sankcijų politikos EP pranešėjas Graham Watson Pranešimas spaudai (anglų kalba)
LT
1
PHOTO
20120201PHT36835.jpg
LT
3
LINK
/meps/lt/2155/Graham_WATSON.html
-//EP//TEXT TA P7-TA-2012-0018 0 NOT XML V0//LT
-//EP//TEXT IM-PRESS 20120201IPR36948 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
